
М Проспер Мериме, син сликара Леонора и сли- 
карке Ане Мериме, родио се у Паризу 1803 године". 
Некрштен, одгајен у једној слободној, уметничкој 
породици, по природи сув и склон скептицизму, 


Проспер Мериме ни најраније своје детињство није 
обележио ни једним од оних религиозних, наивних, 


ленима, изазвао је смех материн. То му је било до- 
вољно да осети смешност тога чина, да се узбуни 
и рече: „А! тако ли је? Подсмевате ми се? Е 


знате да више никад нећу молити за опро- 


меа, али је она карактеристична у толико, што (5 
сагласности с доцнијом физиономијом човека и 
писца, и што једном живописном сликом истиче 


једну о, превладну црту карактера Е 


колико у једној урођеној склоности, толико 
ну васпитања, које је ор оао је- 

у кући родитеља уметника, и друштва и идеја ко- 
јима је она била скровиште У колежу, млади Мериме 
запажен је знањем енглеског језика, отменошћу оде- 
вања и енглеским манирима у моди, у чему је сујета 
материна помогла једну склоност која се у Мери- 
меа развила у великосветску манију. На Универ- 
зитету Мериме је марљив; уз студије права, само- 
стално учи грчки и шпански, усавршује енглески, 
улази у страну литературу, из француске нарочито 
се добро упознаје с ХУШ веком, на који га упу- 
ћују особине његовога духа. Радознао на' све, са 
способношћу схватања, видовитости и пријемљиво- 
сти, с малим бројем запажања и података он лако 
замишља појаве, карактере, читаве епохе и циви- 
лизације. Његово пространо и разбијено интересо- 
вање за право, језике, земље и народе, литературу, 
теологију, музику, архитектуру, археологију, окул- 
тизам, тактику и кујну чак, није га могло начинити 
озбиљним зналцем ни у којој грани (и ако је он те 
амбиције испољавао), али је развило видик ње- 
говом таленту, и поставило ширу, оригиналнију основу 
његовом књижевном раду. 

Зато је Мериме у свом романтичном књижев- 
ном друштву, у коме је ипо својим личним везама и 
по својим делима и;идејама, особена физиономија. Он 
је романтичар својом склоношћу ка пустоловним до- 
живљајима, особеним карактерима, наравима и зе- 


мљама, страсним моментима у историји, Вартоломеј- 


ској ноћи, илирској епопеји, корзиканској крвној 
освети, циганској историји и тајанственим легендама. 
Њима га привлачи његова жива радозналост, ње- 
гова тежња за оригиналним, и његова уобразиља, на- 
дражена, као у свег његовог поколења, необичним 
догађајима, променама и појавама у времену из- 


међу две револуције и четири режима у Францу- 


ској. Међутим, превладним особинама свога анали- 
тичкот и скептичног талента, способношћу да с једне 
стране уочава битне црте и из њих неколиких само 


даје слику читавог карактера, догађаја или епохе, : 
и да се, с друге, у сликању, опису, причи, сталном 

резервом свога духа сачува од бујице осећања, 
страсти, узбуне или дивљења, и ограничи на кратко 
и одмерено излагање, Мериме је класик. Развијајући 
ове две различне склоности, једну утицајем Бајрона, 
и шпанских романтичара, другу утицајем ХҮШ века, 
Мериме је стекао одлику да најчудније романтичне пу- 
столовине слика у своме мирном, одмереном ма- 
ниру, својим складним и отменим класичним стилом. 

Само, код писца с толико експравагантном 
књижевном каријером каква је Меримеова, све књи- 
жевно образовање и сав класични укус, нису могли 
образовати једну одређену, изражену и утврђену 
форму и стил. Од дела до дела одлике се мењају. 

После првих незнатних покушаја (роман Бика, 
нештампана и неочувана драма Кромвел). Мериме 
1825 објављује пет драма у збирци /7озоришіпе 
Кларе Газул. Четири од њих су мање или више срећни 
угледи на шпанску драму, са страховитим, слепим, 
непомирљивим страстима, које се кроз бурну радњу 
из сцене у сцену сурвавају с ужасним катастрофама. 
Само пети комад (Шпанци у Данској) открио је 
нешто правог Меримеа. Предмет му је отровна са- 
тира на француски шовинизам и лажни патриоти- 
зам. Позоришше Кларе Газул штампано је под псев- 
донимом Кларе Газул, под чијим је именом огла- 
шена тобож једна славна шпанска глумица. Права 
књижевна мистифакација Меримеова је Гизла (Гусле) 
или „Избор илирских песама сакупљених у Далма- · 
цији, Босни, Хрватској и Херцеговини,“ у којој се 
износе „песнички производи једног дивљег народа.“ 
Народ тај су Морлаци, становници Далмације који | 
говоре словенски или илирски. Књига није имала 
успеха у Француској, али је преварила многе који 
су се у то доба страсно заинтересовали фолклором, 
међу осталима и самог Пушкина. У другом издању 
1842, Мериме признаје мистификацију. Циљ јој је 
био, вели, да се новцем од књиге лажне илирске 
епопеје, дође до трошка за пут по Далмацији, ко- 
јим би се могло оверити колико је мистификација 
далека од истине. 

Ново издање и подсмешљив предговор у коме 
се Мериме 1842 сам смеје својој мистификацији, 
били су нека врста пародије на локалну боју у ли- 
тератури и друштво романтичара, с којим је тада 
Мериме покварио пријатељство. У осталом, вели 
Мериме, после успеха пред Пушкином, „кад је ге- 
није једног племена, које представља њен најслав- 
нији песник, познао себе у једној књижевиој ми- 
стификацији, нико нема права да омаловажава то 
дело, па чак ни сам писац.“! 

У мистификацији српске народне поезије, 
поред свих апсурдности којима је у њој зачињено 
неколико мршавих и магловитих података, Мери- 
меу је призната ретка способност да замисли и оживи 
једну примитивну средину, с њеним суровим живо- 
том и страстима. У диалогисаном делу Жакерији 
(1828), Мериме је изнео плаховиту епоху немира и 
буне из француског ХІУ века. Дело има снажних 
места, живописних појединости, али није ни драма 
ни у опште хармонично развијена целина, с реље- 
фом главних момената и лица. Хроника доба Карла 
ІХ (1829), коју српски читаоци знају добро из пре- 
вода Г. Душана Ђокића, први је велики и широки 
књижевни успех Проспера Мериме. У њој је опет 
једна страсна историјска епоха изнета у облику 
занимљивог историјског романа, пером једног ви- 
довитог писца у оживљавању нарави, типова, до- 
гађаја, појединости. Хроника доба Карла ІХ није 
историја Вартолемејског покоља, али је жива слика 
страсти, нарави и људи онога времена. Иза успеха с ис- 
торијским романом, Мериме објављује у „Париском 
Прегледу“ неколико новела: Визију Карла ХІ, Та- 
манго, сатиру у дијалогу Незадовољници, новелу 
из великог света Ешрурска ваза, затим Двосійруку 
заблуду, Душе Чистилишта. Уметничком вредно- 
шћу у низу новела истичу се нарочито Партија 


шрик шрака, Машео Фалконе, и Заузеће шанца. 


1 О Меримеу и његовој мистификацији илирских песама 


в. Ј. Скерлића „Српски Књижевни Гласник“ књ. ІУ стр. 355—66, АЯ 


књ. ХІ стр. 747, 837, 981. 

У ова три узора, Мериме је изразио своју особену 
уметност минуциозног сликања у кратким, ситним и 
финим цртама, стилом који је нека врста гравуре, 
и који је дао његовим лепим новелама име медаља 
у приповедачкој књижевности. Иза извесног вре- 
мена застоја, долазе Осшрвска Венера (1837), Ко- 
ломба (1840), Арсен Гијо (1844), Кармен (1845), 
Опаш Обен (1843). Затим долази низ историјских, 
критичких, путописних, археолошких и преводних 
радова. Српске читаоце ће занимати да је Мери- 
меово име везано за Словене, поред мистификације 
илирских песама, и преводима с руског, из Пушкина, 
Гогоља и Тургењева. Најзад долази Меримеова пре- 
писка (ГТисма непознатој, Писма другој непознатој) 
која заузима високо место у књижевном делу вели- 
кога писца. 

Коломбу је Мериме писао приликом свога пута 
по Корзици 1840 (коју је пре тога једном већ сли- 
као по путничким причањима у Майеју Фалконе) 
и у њој се, вели Меримеов биограф и критичар! „осећа 
тачност виђених ствари. Нарави и предели насликани 
су верно али с одмереношћу у живопису који изгледа 
сиромашан кад се упореди с описним претеривањем 
данашњег књижевног поколења. Што се тиче Ко- 
ломбе изгледа да је сликао такође с природе.... У 
тражењу примитивних страсти и нагона, Мериме ни- 
када није учинио срећније откриће од Коломбе, јер 
никада није замислио противност живљу ни тачнију. 
Коломба је цвет дивљине...“ Што се тиче стила, он 

је у Коломби класичне чистоте, одмерености, сраз- 
_ мерности, јасности, краткоће и збијености, уз то 
прошаран живописом природе, оживљен анегдотом, 
разведрен духовитим диалогом. Позната карактери- 
стична реченица Меримеова и у Коломби „смеши се 
и шали, чак и у озбиљним предметима, чак у тра- 
гичним; она је подсмехом задахнута.“ Са својом сви- 
репом мирноћом, класичном одмереношћу, својом 
"отменом, глатком, духовитом и насмејаном речени- 
цом, Мериме је успео из историје једне крвне освете 
1 О, Филон. 

начинити једну идиличну новелу, јединствену у сво- 
јој врсти, и једну од најлепших у француској при- 
поведачкој књижевности. 

Уз тајузор Кармен не стоји раме уз раме, ни 
књижевном врстом ни вредношћу. И ако је Мериме 
боље познавао Шпанију, у којој је због својих личних 
веза провео много више времена но на Корзици, 
Кармен је приповетка друге врсте и других осо- 
бина. Дело пуно живота, радње, типова, догађаја, 
занимљивих појединости; необично средином, нео- 
бично јунакињом у којој је Мериме развио свој 
некадањи омиљени романтични тип жене и љубави 
опасне, свирепе и злочине: само, без целине, плана 
и хармоније, с којима се високо издваја форма и 
стил у Коломби. Зато је Коломба класична, Кар- 
мен занимљива; а обе, с врло неједнаким књижевним 
вредностима, популарне су у делима Меримеовим. 

Отуда су обе, пре пуних тридесет година, биле 
преведене на српски, и примљене с великим успе- 
хом. „Коломба или. крвна освета на Корзици“ у 
преводу Милована Ђ. Глишића (1877.), с чувеним 
слободним преводима песама од Ђуре Јакшића 
(које су у оригиналу у прози, а у немачком преводу 
у стиху), била је једна од најпопуларнијих књига 
свога доба. Кармена у преводу Ђорђа Попо- 
вића-Даничара (у Малој Библиотеци Браће Јо- 
вановића) примљена је такође лепо. Тај први пре- 
вод Кармене не садржи последњу главу о циганима, 
која није саставни део приповетке, а нема ни по- 
себне научне вредности. Саобразно оригиналним 


издањима, и преводима, она је у овај превод унесена.? 


1 Хрвати имају два превода Коломбе, Сврљугин из 1881 
и Груберов из 1885. 

2 Излагања у њој занимљива су, а и карактеристична за 
овлашни начин на који је славни мистификатор српске поезије 
расправљао филологију. 


№. В. Подаци за предговор наведени су по монографији 
О. Филона. (Мептее, 1898). 

Примедбе у преводу под. цифрама пишчеве су; под звез- 
дицама су објашњења преводиочева. 1 

:+ Да ће се извршити | своја освета | 
__ Буди уверен, и биће. 

Првих дана месеца октобра 181. пуковник сер 
Тома Невил, Ирац, угледни официр у енглеској војсци, 
одседе са својом кћери у хотелу Бово, у Марсељу, 
у повратку с једног путовања по Италији. Непре- 
стано дивљење одушевљених путника изазвало је 
устук мишљења, и зато, да би се издвојили, многи 
данашњи шуристи узимају као правило Хорацијев 
наук пі! айтігагі*. Тој незадовољној врсти путника 
припадала је и мис Лидија, јединица пуковникова. Ра- 
фаелово /Треображење“= није јој се учинило ништа осо- 
бито, а Везув са својим избацивањем једва што више 
од фабричких димњака у Бирмингаму. Укратко, њена 
велика замерка Италији била је да та земља нема ло- 
калне боје, свога обележја. Нека објасни ко може 
значење тих речи, које сам ја врло добро разумевао пре 
неку годину, а које ја више не знам шта значе. Пре 
свега, мис Лидија беше се понадала да ће с оне 
стране Алпа наћи ствари које нико није видео пре 
ње, и о којима би она могла говорити с пристој- 
ним свешом како то каже Молијеров г. Журден. 


__Али ускоро, свуд предухитрена својим земљацима, и у 


очајању да ће наићи ишта непознатог, она се баци 
у странку опозиције. А врло је и непријатно, заи- 
ста, кад се не може говорити о дивотама Италије 
а да вам ко не рекне: „Ви без сумње знате оног 


# Ничем се не диви. 
#% Слика у Ватикану. 

Рафаела у палати **, у +##2 То је што је најлепше 
у Италији.“ А то Е управо оно што је човек про- 
пустио да види. Како се не може стићи да се види 
све, најлакше је осудити све унапред. 

У хотелу Бово мис Лидија је имала једно горко 
разочарање. Била је донела једну лепу скицу пе- 
лашких или киклопских врата у Сењи, за која она 
мишљаше да су их цртачи заборавили. Међутим, 
леди Франсес Фенвич, нашавши је у Марсељу, по- 
каза јој свој албум, у коме се између једног сонета 
и једног осушеног цвета налажаху врата о којима 
је реч, насликана у пуној боји печене земље. Мис 
Лидија поклони врата из Сењи својој собарици, и 
изгуби свако поштовање према пелашким грађе- 
винама. 

У овом жалосном расположењу налазио се и 
пуковник Невил, који је од смрти своје жене гледао 
ствари само очима мис Лидије. За њега је Италија 
имала тај неопростив грех да је била досадна ње- 
говој кћери, и према томе то је била најдосаднија 
земља на свету. Он, истина, није имао ништа да 
рече противу слика и статуа; али што је могао по- 
тврдити, то је, да је лов у тој земљи бедан, и да 
треба прећи десет миља по сунцу у римском пољу 
да се убије неколико јадних црвених јаребица. 

Другог дана по своме доласку у Марсељ, он 
позва на вечеру капетана Елиса, свог негдашњег 
ађутанта, који је долазио са Корзике на којој је 
провео шест месеца. Капетан исприча врло лепо мис 
Лидији једну хајдучку причу, која је имала ту лепу 
особину да нимало није личила на приче о лопо- 
вима које су јој тако често причали на путу од Рима 
до Напуља. По свршеној вечери, два човека оставши 
сами са боцама бордовског вина, разговараху се о 
лову, и пуковник чу да нема земље где је он лепши 
но на Корзици, где је он разноврснији и обилнији. 
„Дивљих вепрова тамо је пуно, говораше капетан 
Елис, и човек се мора научити да их разликује од 
домаћих свиња, које им наличе необично; јер ако 
човек убије свињу, навуче себи на врат беду с њи- 

ховим чуварима. Они излете из честе коју они на- 
зивају маки, наоружани до зуба, наплате своју стоку 
и смеју вам се. Имате још и дивљег овна, врло чудну 
животињу коју другде нећете наћи, прекрасан лов 
али тежак. Па ту су јелени, даме, фазани, јареби- 
чице; никад се не би могле набројати све врсте ди- 
вљачи којима кипти Корзика. Ако волите да ловите, 
идите на Корзику, пуковниче ; тамо ћете, како је то 
говорио један мој домаћин, моћи гађати сву могућу 
дивљач, од дрозда до човека.“ 

При чају, капетан понова очара мис Лидију 
причом о йреносној! крвној освети, још чуднијој но 
што је она прва, а потпуно је одушеви за Корзику 
описујући јој чудан, дивљи изглед земље, особени 
‘карактер њених становника, њихово гостопримство и 
њихове примитивне нарави. Најзад, он јој метну 
пред ноге један мали мач, не толико изванредан 
његовим обликом и бакарним корицама колико 
његовим пореклом. Неки чувени хајдук беше га 
уступио капетану Елису, с јемством да је био за- 
ривен у четири људска тела. Мис Лидија га задену 
за појас, метну га на свој ноћни сто, и двапут га 
извуче из корица пре него што је заспала. А пу- 
ковник усни како убија једног дивљег овна и како 
му га сопственик наплаћује, на што је он пристајао 
врло радо, јер то беше живинче врло необично: 
личаше. на дивљег вепра, с јеленским роговима и 
фазановим репом. 

— Елис прича да је диван лов на Корзици, 
рече пуковник, доручкујући у двоје са својом кћери; 
да то није тако далеко, ја бих волео провести тамо 
једно петнаестину дана. 

__— Па лепо! одговори мис Лидија, зашто не 
бисмо ишли на Корзику? Док бисте ви ловили, 
ја бих цртала: мени би било јако мило да имам у 
своме албуму пећину о којој је говорио капетан 
Елис, у коју је Бонапарта одлазио да учи кад је 
био дете. 


1 То је освета којом се осуђује ближи или даљи сродник 
виновника увреде. 

То је било можда први пут да је једна изражена 
жеља пуковникова наишла на одзив код његове 
кћери. И ако је био очаран том неочекиваном са- 
гласношћу, био је толико обазрив да. начини изве- 
сне примедбе како би надражио дивну ћуд мис 
Лидије. Узалуд је он говорио о дивљини острва и 
о томе колико је тешко за жену да њиме путује: 
она се није бојала ничег, она је изнад свега волела 
путовати на коњу; уживање јој је било да преноћи 
под ведрим небом; претила је да ће ићи у Малу 
Азију. Укратко, она имађаше одговор на све, јер 
никада Енглескиња није била на Корзици; дакле 
она је морала тамо ићи. Па каква срећа када у по- 
вратку на Сен-Џемсов трг могне показати свој албум! 
„А зашто, драга моја, прелазите преко тога дивног 
цртежа? — Ох! није то ништа. То је скица којом 
сам снимила једног чувеног корзиканског хајдука 
који нам је био вођ. — Како! ви сте били на 
Корзици 2..“ 

Како пароброди још нису постојали између 
Француске и Корзике, потражише какав бродић који 
полази за острво које је мис Лидија намислила да 
открије. Одмах изјутра пуковник написа писмо у 
Париз да откаже стан у који је требало ићи, и 
погоди се с газдом једне мале корзиканске једри- 
лице која се спремаше за Ајачио. Нађоше се две 
собе на њој, какве такве. Укрцаше храну ; газда од 
брода закле се да је један његов стари мрнар при- 
личан кувар и да нема себи равнога у готовљењу 
рибље чорбе; он обећа да ће госпођици бити уго- 
дно, да ће имати повољан ветар, мирно море. 

Осим тога, према вољи своје кћери, пуковник 
услови да капетан неће повести никаквог путника, 
и да ће удесити да пролази крај обала острва, како 
би се могло уживати у гледању планина. 


П 


На заказани дан за полазак, све беше удењ- 
чено, укрцано још за јутра: бродић је имао поћи 
с вечерњим поветарцем. Међутим, пуковник се ше- 
таше са својом кћери крај обале, по Канебијери, 
кад му газда од брода приђе и затражи допуштење 
да узме на брод једног свога рођака, то јест бра- 
танца куму свога старијег сина, који се враћа на 
Корзику, у своју постојбину, ради прешних ствари, 
а не може да нађе брод с којим би прешао, 

— То је красан младић, додаде капетан Ма- 
теји, војник је, официр у пешачком гардијском пуку, 
и био би већ пуковник да је Онај још цар. 

— Пошто је то војник, рече пуковник... и 
хтеде додати: Ја пристајем драге воље да пође 
с нама... али мис Лидија повика на енглеском: 

— Пешачки официр!... (како је њен отац 
служио у коњици, она је презирала сваки други род 
оружја) човек без васпитања можда, који ће имати 
морску болест и који ће нам покварити свако за- 
довољство на путу. 

Газда не знађаше ни речи француски, али као 
да разумеде шта је рекла мис Лидија, по. пућењу 
њених лепих уста, и отпоче за свога рођака про- 
писну хвалу, коју заврши уверавањем да је то чо- 
век сасвим како ваља, од породице Кайлара, а да 
"ни у чему неће бити на сметњи господину пуков- 
нику, јер ће се он, господар брода, постарати да га 
смести у који кутић у коме се он неће ни видети 

да је ту. 

Пуковнику и мис Невил дође чудно да на 
Корзици има породица у којој су каплари са оца 
на сина; али, како они у истини држаху да је реч 
о једном пешачком каплару, они закључише да је 
то неки сиромашак кога је газда хтео повести из 
милосрђа. Да је у питању био какав официр, мо- 
рало би се с њиме говорити, бити заједно с њим; 
али с једним капларом није се имало чега снеби- 
вати, јер то је створење без значаја кад му ту није 
његова десетина с бајонетом о пушци, да вас по- 
веде куда вам се не мили ићи. 

— Пати ли ваш рођак од морске балы 
упита мис Невил суво. 

— Никад, госпођице; крепак је као кремен, 
на мору као на суву. 

— Па добро, можете га повести, рече она. 

— Можете га повести, понови пуковник, и они 
продужише шетњу. 

Око пет часова у вече, капетан Матеји дође 
по њих да се укрцају у једрилицу. На пристаништу, 
код чамца капетановог, они нађоше једног високог 
младића, у плавом, до грла закопчаном реденготу, 
опаљене коже, црних, живих и великих очију, отво- 
рена и оштроумна лица. По начину на који је испра- 
вио рамена, по његовим малим уковрченим брко- 
вима, лако се могао познати војник; јер, у оно доба, 
бркове није носио цео свет, и народна гарда не 
беше још увела у све породице држање и обичаје 
свога реда. 

Младић скиде качкету кад угледа пуковника, 
и захвали му спретно и лепо на услузи коју мугчини. 

— Мило ми је што вам чиним услугу, младићу, 
рече пуковник климнувши му главом пријатељски. 

И уђе у чамац. 

— Није одвећ љубазан ваш Енглез, рече 
младић газди талијански. : 

Овај метну свој кажипрст под лево око и спу- 
сти крајеве усана. За оног који разуме говор зна- 
кова, то је имало да значи да Енглез разуме тали- 
јански и да је то чудан човек. Младић се лако на- 


ЖАРЧА 

смеши, додирну прстом чело као одговор на знак 
Матеја, као да је хтео рећи да сви Енглези имају 
неку бубу у глави, затим седе крај газде, и поче 
посматрати, с много пажње, али не дрско, своју 
лепу сапутницу. 

— Лепо се држе ови француски војници, рече 
пуковник свој кћери талијански; зато из њих лако 
и постају официри. 

Затим ослови младића на француском: 

— Реците ми, јуначе, у коме сте пуку служили? 

Овај лако муну лактом оца кумчету свога бра- 
танца, и, уздржавајући свој иронични осмех, одго- 
вори да је служио у пешачким гардијским стрел- 
цима, и да у овај мах излази из 7 пука. 

— Јесте ли били на Ватерлоу? Ви сте још 
врло млади. 

— Опростите, пуковниче; то је моја једина 
битка. 

— Једна али вредна, рече пуковник. 

Млади Корзиканац уједе се за усне. 

— Тата, рече мис Лидија енглески, питајте га 
да ли Корзиканци воле много свога Бонапарту > 

Пре но што је пуковник превео питање на 
француски, младић одговори доста добро енглески, 
и ако с доста свога нагласка: 

— Ви знате, госпођице, да нико није про- 
рок у својој земљи. Ми, земљаци Наполеонови, во- 
лимо га можда мање но Французи. Што се мене 
тиче, и ако је моја породица била некад у непри- 
јатељству с његовом, ја га волим и дивим му се. 

— Ви говорите енглески? повика пуковник. 

— Врло рђаво, као што можете приметити. 

И ако је била мало увређена његовим слобо- 
дним начином говора, мис Лидија не могаде се уз- 
држати да се не насмеје помишљајући на лично не- 
пријатељство између једнога каплара и једнога цара. 
То јој беше као први наговештај особености Кор- 
· зике, и она се зарече да то забележи у свој дневник. 

— Да нисте били можда заробљеник у Енгле- 
скојг упита пуковник. 

— Не, пуковниче; енглески сам научио у Фран- 
цуској, још као сасвим млад, од једног заробље- 
ника ваше народности. 

Затим се окрену мис Невил: 

— Матеји ми је рекао да долазите из Ита- 
лије. Ви свакако говорите чистим тосканским гово- 
ром, госпођице; биће вам мало тешко, бојим се, 
да разумете наше наречје. -- 

— Моја кћи разуме сва талијанска наречја, 
одговори пуковник; она има дар за језике. Није 
као ја. | 

— Да ли би госпо ица разумела, на пример, 
ове стихове из једне наше корзиканске песме ? Па- 
стир говори пастирци : 


Ѕ’'епігаѕѕі 'пдаги рагад!зи сапфи, запи, 
Е пип ігиуаѕѕі а На, ті п’ еѕсігіа.1 


Мис Лидија разумеде и нашавши да је навод 
дрзак, а још више поглед који га је пратио, одго- 
вори црвенећи: „Саріѕсо“.* 

— А ви се враћате у своју постојбину на по- - 
лугодишње осуство ? упита пуковник. 

— Не, пуковниче. Ставили су ме на расположење 
с пола плате, вероватно зато што сам био на Ва- 
терлоу и што сам земљак Наполеону. Ја се враћам 
кући без нада и без пара, како се то каже у песми. 

И он уздахну погледав у небо. 

Пуковник метну руку у џеп, и, преврћући из- 
међу прстију један златник, тражаше реченицу с ко- 
јом би га учтиво спустио у руку свога несрећног не- 
пријатеља. 

— И мене су, рече он расположено, метнули 
на пола плате; али... ви с ваше пола плате немате 
чиме дуван да купите. Узмите, капларе. 

И он покуша да тутне златник у затворену 
руку коју младић ослањаше о ивицу чамца. · 

Млади Корзиканац поцрвене, исправи се, угризе | 


„Кад бих ушао у рај свети, свети, и када те у аира не 
бих нашао, из њега бих изишао“ (Ѕегепаіа аі /ісауо). 


* Разумем. 

се за усне, и изгледаше готов да плане, кад одједном, 
променив сеу лицу, он прсну у смех. Пуковник, са 
својим златником у руци, стајао је сав забезекнут. 

— Пуковниче, рече младић уозбиљив се по- 
нова, допустите да вам дам два савета. Први је, 
да никад не понудите новац једном Корзиканцу, 
јер има мојих земљака који су толико непристојни 
да вам га могу. бацити на главу; други је, да не 
дајете људима титуле које они не траже. Ви ме на- 
зивате капларом, а ја сам поручник. Без сумње, 
разлика није много велика, али... 

— Поручник, повика сер Тома, поручник ! па 
газда ми је рекао да сте каплар, као и ваш отац 
и сви из ваше породице. 

На те речи младић се изврну од смеха и то 
тако силно и тако слатко, да газда и његова два 
мрнара праснуше као у глас. 

— Опростите, пуковниче, рече најзад младић, 
али је неспоразум диван; ја сам га тек сад разумео. 
Доиста, моја се породица поноси што је имала ка- 
плара међу својим претцима; али наши корзикански 
каплари нису никад имали звездица на својим хаљи- 
нама. Лета господњег 1100 неколико општина по- 
бунише се против тираније великих горских спахија, 
и изабраше поглавице које прозваше капларима. На 
нашем острву ми сматрамо за част што произлазимо 
од ових трибуна. 

— Опростите, господине! повика пуковник, 
по хиљаду пута опростите. Пошто схватате узрок 
мојој забуни, надам се да ћете је хтети опростити. 

И он му пружи руку. 

= То је казна мојој малој сујети, пуковниче, 
рече младић смејући се непрестано и стежући ср- 
дачно руку Енглезову; нимало ми није криво на 
вас. Пошто ме је мој пријатељ Матеји тако рђаво 
представио, допустите ми да се представим сам: 
име ми је Орсо дела Ребија, поручник на располо- 
жењу, и ако — што претпостављам видећи та два 
лепа пса — ви долазите на Корзику ради лова, биће 
ми врло мило да вас проведем кроз наше горе и 

планине... ако их само нисам заборавио, додаде он 
уздишући. 

У том тренутку чамац стиже уз једрилицу. По- 
ручник пружи руку мис Лидији, затим поможе пу- 
ковнику да се испне на кров лађе. Ту, сер Тома, 
још непрестано збуњен својом погрешком, не зна- 
јући како да преда забораву своју непристојност 
према човеку који води порекло из године 1100, и 
не чекајући пристанак своје кћери, умоли га да дође 
на вечеру, понављајући му своја правдања и још 
једном рукујући се с њим. Мис Лидија се истина мр- 
годила мало, али, на крају крајева, њој није било 
криво да дозна шта је то један каплар; гост 
јој није био одвратан, она поче чак налазити код 
њега не знам шта аристократског: само, лице му 
беше одвећ отворено и одвећ весело за једног јунака 
из романа. ; 

— Поручниче дела Ребија, рече пуковник по- 
здрављајући га по енглески с чашом мадере у ру- 
ци; ја сам видео у Шпанији пуно ваших земљака; 
то су били чувени пешачки стрелци. 

— Да, много их је остало у Шпанији, рече 
млади поручник озбиљним гласом. 

— Ја никад нећу заборавити држање једног 
корзиканског батаљона у битци код Виторије, про- 
дужи пуковник. Имам и зашто да га се сећам, до- 
даде он трљајући прса. Преко целог дана они беху 
расути као стрелци по баштама, иза ограда, и побили 
су нам не знам колико људи и коња. Кад би 
решено одступање, они се скупише и почеше узми- 
цати брзо. Ми смо се надали да ћемо се у пољу 
наплатити, али јест, моји ти угурсузи... опростите 
поручниче, — ове ти јуначине, рекох, поставише се 
у каре, и није било начина да се разбију. Усред 
каре, као да га још гледам, био је један официр 
на црном малом коњу; стајао је крај заставе, пу- 
шећи своју цигару као да је у кафани. Покадшто, 
као зачикујући, њихова музика засвирала би нам 
у трубе... Ја бацим на њих своја два прва еска- 
дрона. Хоћеш! у место да ударе на чело каре, моји 

ти драгони заобиђу са стране, прођу у полукруг и 
врате се у великом нереду, и са многим коњима 
без господара... а проклета музика и даље свира! 
Кад се разби дим који је обавијао батаљон, ја по- 
нова угледах официра крај заставе, где још пуши 
своју цигару. Ван себе од беснила, ја се ставих сам 
на чело новом јуришу. Њихове пушке, умрљане 
већ од силног пуцања, не паљаху више, али се вој- 
ници беху ставили у шест редова, с бајонетом пред 
носем коњима, и начинише као неки зид. Ја виках, 
подстицах своје коњанике, притегох мамузама да 
кренем коња напред, кад официр о ком вам гово- 
рах, извади најзад цигару и показа ме руком јед- 
ном свом војнику. Ја чух нешто као : А! сареПо Фгапсо! 
Имао сам белу перјаницу. Даље нисам чуо, јер ми 
тане проби груди. Красан је то био батаљон, госпо- 
дине дела Ребија, први батаљон 18 пука лаке пе- 
шадије, сав из Корзиканаца, како ми рекоше доцније. 

— Да, рече Орсо чије се очи блистаху за време 
ове приче, они успешно издржаше одступницу и 
спасоше своју заставу; али две трећине тих хра- 
брих људи почива данас у пољу Виторија. 

— Да случајно не знате име официра који им 
је командовао 

— То је био мој отац. Он тада беше мајор у 
18 пуку и би произведен за пуковника због свога 
држања тога жалосног дана. 

— Ваш отац! Бога ми је то био јунак! Било 
би ми задовољство да га поново видим, и познао 
бих га, уверен сам. Је ли још жив? 

— Не, пуковниче, рече младић побледив лако. 

— Је ли он био на Ватерлоу 2 

— Јесте, пуковниче, али није имао срећу да 
погине на бојном пољу... Умро је на Корзици... 
пре две године... Благи Боже! Како је то море лепо! 
десет година је већ како нисам видео Средоземно 
Море. Не налазите ли ви, госпођице, да је Средо- 
земно Море лепше од Океана? 

— Одвећ ми је плаво... а таласи му нису велики. 

— Ви волите дивљу лепоту, госпођице? У том 
погледу мислим да ће вам се Корзика допасти. 

— Моја кћи, рече пуковник, воли све што је 
необично ; зато јој се Италија није много свидела. 

— Ја од Италије, рече Орсо, знам само Пизу, 
у којој сам провео извесно време у гимназији; али 
ја не могу да помислим без дивљења на Кампо-Санто, 
на Дом, на нагнуту Кулу... нарочито на Кампо- 
Санто. Ви се сећате Оркањине слике Смрт... Чини 
ми се да бих је могао нацртати тако ми је остала 
у памети. 

Мис Лидија побоја се да се господин поруч- 
ник не занесе у дивљење без краја. 

— Врло је лепо, рече она зевајући. Опрости, 
оче, мало ме глава боли, ја одох доле у своју собу. 

Она пољуби оца у чело, климну достојанствено 
главом Орсу и ишчезе. Два човека отпочеше онда 
разговор о лову и рату. 

Они дознадоше да су на Ватерлоу били један 
према другом, и да су морали измењати доста кур- 
шума. То удвоји њихово пријатељство. Наизменце 
критиковаху они Наполеона, Велингтона, Блихера, 
затим се бацише заједно у лов на даму, дивљег 
вепра и дивљег овна. Најзад, како се већ било за- 
шло дубоко у ноћ, а последња боца бордовског 
вина би довршена, пуковник понова стеже руку 
поручнику и пожеле му добру ноћ, изражавајући 
наду да очува познанство које је започето на тако 
смешан начин. Они се одвојише и сваки оде да легне. 


П. 


Ноћ је била лепа, месец се играо на таласима, 
брод је пловио тихо уз лаки поветарац. Мис Ли- 
дији се није спавало, и то само присуство једнога 
незваног туђина ускраћивало јој је да ужива осе- 
ћања која на мору и при месечини свако људско 
_биће осећа ако има само мрву поезије у срцу. Кад 
је проценила да млади поручник спава увелико, 
као прозаично створење, она се диже, узе огртач, 
пробуди своју собарицу и испе се на кров. Ту не 
беше никог осим једног мрнара на крми, који пе- 
ваше неку врсту тужбалице на корзиканском наре- 
чју, по некој дивљој и монотоној арији. У ноћној 
тишини ова чудна музика имала је своју драж. На 
несрећу мис Лидија није добро разумевала шта пева 
мрнар. Усред многих обичних места, по неки снаж- 
нији стих побудио би живо њену радозналост, али 
ускоро, на најлепшем месту, наишло би по неколико 
речи корзиканског наречја чији смисао није могла 
ухватити. Она разумеде ипак да је реч о неком 
убиству. Проклињања убица, претње осветом, сла- 
вљење покојника; све то беше измешано једно с дру- 
гим. Она запамти неке стихове; ја ћу покушати да их 
преведем : 


„:.. Ни од топова ни од бајонета — не побледе његово чело, 


— ведро на бојном пољу, — као летње небо. — Он беше соко, 
друг орлу, — мед медени за своје пријатеље, — за своје не- 
пријатеље гневно море. — Виши од сунца, — блажи од месеца. 


— Њега, кога непријатељи Француске — не погодише никад, — 

убице из његове домовине, — ударише с леђа, — као што Ви- 
толо уби Сампијера Корсо.! — Никад се они не усудише да му по- 
гледају у лице. — ... Метните на зид, пред моју постељу, — 
мој почасни крст добро заслужени. — Црвена му је врвца. — 
Још је црвенија моја кошуља. — Моме сину, моме сину у да- 
лекој земљи, — очувајте мој крст и моју крваву кошуљу. — 
Видеће на њој две рупе. — За сваку рупу, по једну рупу на 
другој једној кошуљи: — Али хоће ли освета онда бити извр- 
шена 2 — Потребна ми је рука која је пуцала, — око које је гађало 
— срце које је мислило...“ 


Мрнар одједном заста. 

— Зашто не продужите, пријатељу? упита 
мис Лидија. 

Мрнар јој покретом главе показа лице које се 
појављиваше из једног великог отвора на крову 
једрилице: то беше Орсо који је долазио да ужива 
у месечини. 

— Па довршите вашу тужбалицу, рече мис 
Лидија, чинила ми је велико задовољство. 

Мрнар се наже к њој и рече јој сасвим тихо: 

— Ја не дајем никоме гтрессо. | 

— Како? ви... 2? 

Мрнар, не одговорив, поче да звижди. 

— Ухватио сам вас како се дивите нашем Сре- 
доземном Мору, мис Невил, рече Орсо прилазећи 
јој. Реците и сами да се тај месец нигде другде 
не види. 

— Ја га нисам ни гледала. Сва сам била заузета 
проучавањем корзиканског говора. Овај мрнар, који 
је певао једну од најжалоснијих тужбалица, застао 
је на најлепшем месту. 

Мрнар се саже као да боље прочита на бусоли 
и оштро повуче мис Лидију за огртач. Беше очевидно 
да се његова тужбалица није могла певати пред 
поручником Орсом. 


1 Види ХІ књигу Филипинија. — Име Витоло и сад је 
омрзнуто међу Корзиканцима: Данас је оно синоним издајника. 

— Шта си то певао, Паоло Франче? упита 
Орсо; какву балайу или вочеро ?! Госпођица те 
разуме и хтела би чути крај. 

· — Заборавио сам га, Орс' Антоне, рече мрнар. 

И одмах поче певати из свег грла неки тропар 
Богородици. 

Мис Лидија одслуша Богородичин тропар ра- 
сејано и не навали више на певача, зарекавши се. 
ипак да доцније сазна кључ ове загонетке. Али 
њена собарица, која беше из Флоренције и не ра- 
зумеваше корзиканско наречје као ни њена го- 
спођа, беше исто тако радознала да сазна. Она 
се обрати Орсу пре но што јој ова могаде ударом 
лактом дати на знање да то не чини. 


· — Господине капетане, рече она, шта то значи 
дайи римбеко? ? 

— Римбеко! рече Орсо; па то је нанети нај- 
љућу увреду једном Корзиканцу; значи пребацити 
му да се није осветио. Ко вам је говорио о томе? 

— Газда од брода употребио је ту реч јуче у 
Марсељу, одговори брзо мис Лидија. 

— А о коме је говорио 2 упита Орсо живо. 


1 Кад какав човек умре, нарочито ако је убијен, његово 
тело мећу на сто, а жене из породице, ако њих нема, пријатељице, 
или чак туђе жене познате са свога песничког дара, у тренутку 
састављају пред многобројним слушаоцима тужбалице у стиховима 
у наречју ондашњем. Те жене називају нарикачама — оосега се 
или, по корзиканском изговору, бисегаѓгісі, а тужбалица се на- 
зива оосеғо, бисеғи, бисеғаіи, на источној страни острва; а 
раПаѓа на супротној страни. Реч оосего, као и речи из ње изве- 
дене оосегаг, ооғегаігісе, долази из латинске речи оостјегаге. 
Покадшто више жена смишљају песму наизменце, а често сама 
жена или кћи покојникова пева погребну тужбалицу. 


_ 2 Китрессате на талијанском значи вратити, одвратити, 
одбацити. У корзиканском наречју то значи: управити коме увред- 
љив и јаван прекор. — Аітрессо се даје сину човека убијеног 
кад му се каже да му отац није освећен. Кгтбессо је нека врста 
сталног опомињања човеку који још није крвљу спрао увреду. — 
Ђеновљански закон кажњавао је врло строго творца оваквих 
ғітбессо. 


КОЛОМБА ; ; У 2 


18 ПРОСПЕР МЕРИМЕ 


— Ох! причао нам је неку стару историју... 
из времена... а јест, мислим да је било поводом 
Ванине д' Орнано. 

— Ванинина смрт, мислим, госпођице, није вам 
много омилела нашег јунака, храброг Сампијера. 

— Па налазите ли ви да је то нешто доиста 
јуначки ? 

— Његов злочин има као оправдање дивље 
нарави свога времена; па после, Сампијеро ратовао 
је на живот и смрт са Ђеновљанима: какво би по- 
верење имали у њему његови земљаци, да није ка- 
знио ону која је хтела да преговара са Ђеновљанима? 

— Ванина је, рече мрнар, отишла без допу- 
штења свога мужа; Сампијеро је добро учинио што 
јој је заврнуо шију. 

— Али је она то учинила да спасе свога мужа, 
рече мис Лидија; из љубави према њему она је 
отишла да тражи за њега милост у Ђеновљана. 

— Тражити за њега милост, значило је уни- 
зити га! повика Орсо. 

— И да је он сам убије! настави мис Лидија. 
Какво је то морало бити чудовиште ? 

— Ви знате да је она тражила од њега као 
нарочиту милост да умре од његове руке. Сматрате 
ли ви, госпођице, и Отела као чудовиште 2 

— Каква разлика! он је био љубоморан; код 
Сампијера је само сујета. 

— А зар љубомора није такође сујета? То је 
љубавна сујета, коју ви праштате можда ради побуде? 

Мис Лидија одговори му погледом пуним до- 
стојанства, и, обрнув се мрнару, запита га кад ће 
брод стићи у пристаниште. 

— Прексутра, рече он, ако продужи ветар. 

— Желела бих да већ видим Ајачијо, јер ми 
је овај брод досадио. 

Она се диже, узе под руку своју собарицу и 
пође неколико корака по крову. Орсо оста непо- 
мичан крај крме, не знајући да ли да се шета с њом 
или да прекине разговор који јој је, изгледа, био 
непријатан. 


та 

— Лепа девојка, тако ми Матере Божје! рече 
мрнар; кад би јој буве моје постеље наличиле, не 
би ми било криво да ме једу. 

Мис Лидија чу можда ову наивну хвалу своје 
лепоте и поплаши се, јер скоро одмах сиђе у своју 
собу. Ускоро затим и Орсо оде на своју страну. 
Чим је он оставио кров, собарица се понова попе 
и пошто је подвргла испиту мрнара, донесе својој 
госпођици ова обавештења: балата, прекинута при- 
суством Орсовим, била је састављена поводом смрти 
пуковника дела Ребија, његовог оца, убијеног пре 
две године. Мрнар не сумња да се Орсо враћа на 
Корзику да се освеши, то је баш његова реч, и 
тврди да ће се ускоро видети свежег меса у селу 
Пјетранери. Кад се тај народни израз преведе, из- 
лази да господин Орсо намишља да убије њих двоје 
или троје на које се сумња да су убили њего- 
вог оца, који су у истини и били под истрагом због 
овог догађаја, али су били оглашени за чисте као 
снег, пошто су имали у џепу судије, адвокате, на- 
челника и жандарме. 

— Нема правде на Корзици, додао је мрнар, 
и зато ја више ценим једну добру пушку но једног 
великог судију. Кад човек има непријатеља, треба 
бирати између три С: 

Ова занимљива обавештење знатно изменише 
држање и расположење мис Лидије према поручнику 
дела Ребија. Од тога тренутка он поста нешто у 
очима романтичне Енглескиње. Тај безбрижни израз 
и тај отворени и расположени тон, који у ње беху 
створили рђаво предубеђење, издигоше га сад још 
више у њеним очима, јер је то представљало ду- 
боко претварање једне енергичне душе, која не да 
да избије на површину ниједно осећање које је у 
њој. Орсо јој се учини нека врста Фијеска, који 
крије широке смерове под привидном лакомисле- 
ношћу; и, премда је мање лепо убити неколико лу- 
пежа но ослободити своју отаџбину, лепа освета 

1 Народна изрека, што ће рећи: ѕсһіорреііо, 51/еііо, ѕіғайа 
(пушка, нож, бегство). 

ипак је лепа; а жене у осталом и воле да јунак 
није политичар. Тад тек мис Невил примети да млади 
поручник има врло крупне очи, беле зубе, отмен 
стас, васпитања и нешто светског држања. Другог 
дана она је с њиме често разговарала, и разговор 
с њим занимао је. Он је био дуго испитиван о сво- 
јој земљи, и он говораше о њој лепо. Корзика, коју 
је он оставио врло млад, прво кад је хтео ићи у 
гимназију, затим у војну школу, беше остала у ње- 
говој памети украшена песничким бојама. Он се оду- 
шевљаваше говорећи о њеним планинама, њеним 
шумама, о особеним обичајима њених становника. 
Као што се може мислити, реч освета није је- 
дном наишла у његовим причањима, јер је немо- 
гуће говорити о Корзиканцима а да се не напада 
или не правда њихова чувена страст. Орсо мало из- 
ненади мис Лидију, кад поче осуђивати у опште 
вечне мржње својих земљака. Код сељака он је још 
и кушао да их оправда, и тврдио је да је освета 
двобој сиромаха. То је толико истина, говораше он, 
да нико никог и не убија пре изазивања по пра- 
вилу. „Чувај се, чувам се“ то су судбоносне речи 
што их измењују два непријатеља пре но што спреме 
заседу један другом. Код нас је, додаде он, више 
убистава но ма где, али никад ви нећете наћи ка- 


кав гадан повод овим злочинима. Ми, истина, имамо 


много убица, али ниједног лопова. “. 

Кад је он изговарао речи освета и убиство, мис 
Лидија га је посматрала пажљиво, али ипак не при- 
мети на његовом лицу ни најмањи знак узбуђења. 
Како она беше закључила да он има душевну снагу 
која је потребна да се неко учини непроницљив 
свачјем погледу, изузев њеном, разуме се, она и 
даље вероваше тврдо да сени пуковника дела Ре- 
бија неће дуго чекати на задовољење које траже. 

Једрилица беше већ према Корзици. Господар 
брода казиваше по имену главне тачке на обали, и, 


ако су оне све биле потпуно непознате мис Лидији, 


она налажаше неко задовољство у томе да им са- 
зна имена. Ништа досадније од предела без имена. 


а | 
Рич ж. 


і 
ЭЗ 

Покадшто би се с пуковниковим догледом сагледао 
какав острвљанин, одевен у мрко сукно, наоружан 
дугом пушком, на каквом коњичку, како јури по 
стрмим косама. Мис Лидији се чинило да у сваком 
види по једног хајдука или бар сина који иде да 
свети смрт свога оца, али би је Орсо уверавао да 
је то какав миран становник из оближњег града, 
који путује ради својих послова; да носи пушку не 
толико што му треба колико што му се допада, из 
моде, исто онако као што какав гиздавац не из- 
лази без отменог штапа. И ако пушка није толико 
племенито и толико песничко оружје као мач, мис Ли- 
дија налажаше да је за човека то отменије но штап, | 
а и сећала се да сви Бајронови јунаци умиру од 
куршума а не од класичног мача. 

После три дана пловидбе, нађоше се пред 
Сангвинарним острвљем, и пред очима наших пут- 
ника показа се величанствена панорама залива Аја- 
чијо. С разлогом га пореде с Напуљским зали- 
вом; и у тренутку када једрилица улажаше у при- 
станиште, један шумарак у пламену, покривајући ди- 
мом брдо Пунта ди Ђирато, потсећаше на Везув 
и доприносаше сличности. Да би била потпуна, тре- 
бало би да се каква војска Атилина сруши на око- 
лину Напуља; јер је око Ајачија све мртво и пу- 
сто. Место оних лепих фабрика које се појављују 
са свих страна од Кастелмаре до гребена Мизенског, 
око залива Ајачијо виде се само мрачни шумарци, 
а иза њих оголеле планине. Ниједне виле, никаквог 
насеља. Само, овде онде, на висинама око вароши, 
понека мала грађевина издваја се осамљена из зе- 
ленила око себе; то су погребне капеле, породични 


гробови. Све је у овој слици озбиљно и тужно лепо. 


Изглед вароши, нарочито у ово доба, увећа- 
вао је још више утисак произведен пустоши њене 
околине. Никаквог кретања по улицама, у којима 
се среће само мали број беспослених лица и увек 
истих. Нигде жена, осим по која сељанка која до- 
лази да прода своје намирнице. Не чује се гла- 
сан говор, смех, певање, као у талијанским варо- 

шима. Покадшто, у сенци каквог дрвета на шета- 
лишту, десетина наоружаних сељака игра се карата 
или гледа како се игра. Они не вичу, не препиру се; 
ако се игра распали, онда се чују пуцњи пиштоља, 
који увек претходе претњи. Корзиканац је по при- 
роди озбиљан и ћутљив. Вечером, по које лице по- 
јави се да се наужива свежине, али су шетачи на 
Корзици скоро увек странци. Острвљани остају пред 
својим вратима; сваки изгледа да је на опрези као 
соко на своме гнезду. 


М. 


Пошто је походила собу у којој је рођен На- 
полеон, пошто је на више или мање допуштен начин 
добавила парче хартије од тапета, мис Лидија, два 
дана по искрцању на Корзику, осети се обрвана 
дубоком тугом, као што се то мора догодити сваком 
странцу, који се нађе у земљи чије га недруштвене 
нарави осуђују на потпуну осамљеност. Она се по- 
каја за своју пренагљеност; али, отпутовати одмах, 
значило би убити свој глас неустрашиве путнице; 
зато се мис Лидија склони на стрпљење и на што 
боље убијање времена. С тим храбрим решењем 
она припреми оловке и боје, сними неколико 
изгледа залива и наслика једног сунцем опаље- 
ног сељака, који је продавао диње, као сваки 
вртар на континенту, али који је имао белу браду 
а лице најжешћег лупежа који се икада могао ви- 
дети. Али како све то није било довољно да је за- 
бави, она се реши да заврти мозак потомку ка- 
плара, што не беше тешка ствар, јер Орсо не само 
да није хитао да види своје село, већ се, изгледа, 
осећао врло добро у Ајачију, и ако се у њему не 
виде ни с ким. У осталом мис Лидија била је себи 
ставила у дужност племенит задатак да упитоми овог 
планинског медведа, и да га одврати од грозних 
намера које су га довеле на његово острво. Од како 
се потрудила да га проучи, она је већ рекла да би 
било штета пустити овог младића да срља у пропаст, 
и да би за њу било славно да преобрати једног 
Корзиканца. 

Дани наших путника пролазили су овако: ју- 
тром, пуковник и Орсо, одлазили би у лов; мис 
Лидија је цртала или писала својим пријатељицама, 
како би могла означивати своја писма из Ајачија; 
око шест часова људи би се враћали с ловом; ве- 
черало се, мис Лидија би певала, пуковник заспао, 
а двоје младих остали би врло касно у разговору. 

Не знам каква формалност с путном исправом 
беше приморала пуковника Невила да походи на- 
челника ; овај, осећајући досаду као већина његових 
другова, био се необично обрадовао кад чу да је 
дошао један Енглез, богат, отмен човек, и отац једне 
лепе девојке, и зато га он не може бити боље прими 
и обасу понудом својих услуга; уз то, наскоро затим, 
он му врати и походу. Пуковник који је истом устао 
од стола, био се извалио на диван, и само што није 
заспао; кћи је певала пред продераним гласовиром; 
Орсо је превртао листове у свесци с музиком, и 
гледао плећа и плаву косу вештакиње. Пријавише 
Г. начелника, гласовир ућута, пуковник се диже, 
протрља очи, и представи начелника својој кћери: 

— Ја вам не представљам господина дела Ре- 
бија, рече он, јер ви га без сумње познајете. 

— Господин је син пуковника дела Ребија 2 упита 
начелник мало у неприлици. 

— Да, господине, одговори Орсо. 

— Имао сам част да познајем вашег оца. 

Општа места у разговору исцрпеше се брзо. 
И против своје воље, пуковник је зевао прилично 
често ; Орсо, као слободњак, није никако хтео раз- 
говарати с једним владиним пандуром; једино се 
разговарала мис Лидија. Што се тиче начелника, он 
није престајао, и било је очевидно да му је било 
необично задовољство да разговара о Паризу и ве- 
ликом свету са женом која је познавала све највише 
друштво европско. С времена на време, у разговору, 
он је посматрао Орсас чудном радозналошћу. 

— Ви сте се на континенту упознали с госпо- 
дином дела Ребија ? упита он мис Лидију. 

Мис Лидија одговори мало збуњено да се с 
њиме упознала на броду који их је довезао на 
Корзику. 

— Врло ваљан младић, рече начелник полу- 
гласно. А је ли вам рекао, продужи он још тише, 
у каквој се намери враћа на Корзику > 

“Мис Лидија заузе свој достојанствени став: 

— Ја га нисам питала, рече она; можете га 
ви питати. 

Начелник оћута; али, тренутак доцније, кад чу 
Орса где се обраћа пуковнику с неколико речи на 
енглеском, он рече: 

— Ви сте, како изгледа, много путовали, го- 
сподине. Ви мора да сте заборавили Корзику... и 
њене обичаје. 

— Истина је, био сам млад кад сам је оставио. 

— Још сте у војсци ? 

— На расположењу сам, господине. 

— Ви сте толико дуго били у француској војсци, 
да сте морали постати потпуно Француз, у то и не 
сумњам, господине. 

Ове последње речи он изговори с особеним 
нагласком. 

Корзиканцима много не ласка кад им се каже 
да припадају великом народу. Они хоће да су на- 
род за себе, а за ту сујету пружају толико разлога 
да им се може допустите. Орсо, мало жацнут, од- 
говори: 

— Мислите ли ви, господине начелниче, да 
је Корзиканцу потребно да служи у француској 
војсци ако хоће да је човек од части ? 

— Свакако не, рече начелник, то није моја 
мисао: ја говорим само о извесним обичајима ове 
земље, од којих су неки такви, да их један пред- 
ставник власти не би хтео да види. 

Он подвуче ту реч обичаји и начини најозбиљ- 
није лице што је могао. Наскоро затим, он се диже 
и оде, понев обећање да ће мис Лидија доћи у по- 
ходу његовој жени у начелство. 

· Пошто је био отишао, мис Лидија рече: 

— Требало је да дођем на Корзику па да ви- 
дим шта је то један начелник. Изгледа ми доста 
љубазан. 

— Што се мене тиче, рече Орсо, ја то не бих 
могао рећи; ја налазим да је он чудан са својим 
надувеним и тајанственим понашањем. 

Пуковник беше већ потпуно заспао; мис Ли- 
дија баци поглед на његову страну, и спустивши 
глас рече: 

— А ја налазим да он није толико тајанствен 
као што ви тврдите, јер мени изгледа да сам га ра- 
зумела. 

— Онда сте ви, без сумње, врло проницави, 
мис Лидија; и, ако ви видите неки смисао у ономе 
што је он рекао, то је само тако ако сте га ви ту 
унели. 

— То је, мислим, реченица маркиза Маскариља, 
господине дела Ребија; али... хоћете ли да вам дам 
јак доказ о мојој проницавости? Ја сам по мало 
врачара, и ја знам, шта мисле људи које сам видела 
само двапут. 

— Наопако! ви ме плашите. Ако бисте умели 
читати моје мисли, ја не знам да ли би требало да 
будем задовољан или несрећан... 

— Господине дела Ребија, настави мис Лидија 
поруменевши, ми се познајемо тек од неколико дана; 
али на мору, иу варварским земљама, — ви ћете 
ми опростити, надам се... — у варварским земљама 
спријатељује се брже но у великом свету.... И зато 
се не чудите ако вам говорим као пријатељица о 
стварима мало личнијим, у које се неко туђин можда 
не би смео мешати. 

— Ох! не реците ту реч, мис Невил; она 
друга ми се свидела више. 

— Е дакле, господине, морам вам рећи да сам 
се не трудећи се да дознам ваше тајне, однекуд, 
ето тако, нашла у положају да их делимице знам, 
а има их које ме жалосте. Ја знам господине за не- 
срећу која је погодила вашу породицу; мени су 
много говорили о осветољубивој нарави ваших 

земљака и о томе како се они свете... Није ли на 
то начелник циљао > 

— Зар мис Лидија може мислити!.. И Орсо 
побледе као смрт. 

— Не, господине дела Ребија, рече она, пре- 
кидајући га; ја знам да сте ви частан џентлмен. 
Ви сте ми сами казали да у вашој земљи још само 
људи из народа знају за крвну освешу... коју сте 
ви изволели назвати једним обликом двобоја... 

__— Сматрате ли ме ви зар способним да икад 
постанем убица ! 

— Из тога што ја с вама о томе говорим. го- 
сподине Орсо, ви свакако видите да ја не сумњам 
у вас; а што сам вам о томе говорила, продужи она 
спуштајући поглед, то је зато што сам увидела да 
вам сад, када сте се вратили у своју домовину, када 
сте окружени варварским предрасудама, мора бити 
пријатно да чујете да има неког који вас цени ради 
ваше храбрости с којом хоћете да им се одупрете. 
— Хајде, рече она устајући, не говоримо више о 
тим гадним стварима: глава ме од њих боли, а у 
осталом и доцкан је. Ви сене љутите? Добру ноћ, 
по енглески. И она му пружи руку. 

Орсо је стиште озбиљно и узбуђено. 

— Знате ли, госпођице, да има тренутака када 
се нагон мога роднога краја буди у мени. Покадшто, 
кад помислим на свога сиротог оца,... страшне 
ме мисли обузимају. Захваљујући вама, ја сам од 
њих за увек ослобођен. Хвала, хвала ! 

Хтео је продужити; али мис Лидија испусти 
кашику од чаја, и лупа пробуди пуковника. 

— Дела Ребија, сутра у пет часова у лов! Бу- 
дите тачни. 

— Бићу, пуковниче. 


ү 


Сутра дан, мало пре повратка ловаца, враћајући 
се из шетње крај обале морске, мис Невил се беше 
упутила са својом собарицом натраг у хотел, кад 
угледа где у варош улази једна млада . жена у цр- 
нини, јашући на једном омаленом али снажном ко- 
њичку. За њом је ишао као неки сељак, такође на 
коњу, у мркој сукненој хаљини, с продераним лак- 
товима, с тиквицом о кајишу, пиштољем за појасом; 
у руци пушка, чији је кундак лежао у кожној кеси 
привезаној о задњи ункаш седла; укратко, пот- 
пуни костим мелодрамског разбојника или корзи- 
канског грађанина на путу. Необична лепота же- 
нина пре свега привуче пажњу мис Невил. Могло 
јој је бити око двадесет година. Била је висока, 
бела, загасито плавих очију, ружичастих уста, са 
зубима као бисер. На њој се у исти мах огледала 
и гордост, и брижност, и туга. На глави је имала 
онај вео од црне свиле, звани мезаро, који су Ђе- 
новљани увели на Корзику и који тако лепо стоји 
женама. Дуге плетенице кестењаве косе правиле су 
јој као неки турбан око главе. Одело јој је било 
чисто, али врло просто. 

Мис Невил доби довољно времена да је по- 
сматра, јер госпођа у мезару беше застала на улици 
испитујући неког с много пажње, како је то изгле- 
дало по изразу њених очију; затим, према одговору 
који је добила, она ошину коња прутом, и у вели- 
ком касу заустави се тек на вратима хотела у коме 
су се настанили сер Тома Невил и Орсо. Пошто је 
ту проговорила неколико речи са гостионичаром, 

млада жена скочи лако с коња и седе на камену 
клупу крај врата на уласку, док њен пратилац од- 
веде коње у коњушницу. Мис Лидија прође у своме 
париском оделу испред странкиње која и не диже 
очи. Кад је четврт часа доцније отворила свој про- 
зор, она опет виде госпођу у мезару где седи на 
истом месту и у истом положају. Ускоро се поја- 
више пуковник и Орсо, враћајући се из лова. Тада 
гостионичар рече неколико речи госпођици у цр- · 
нини и показа јој прстом младог дела Ребија. Она 
поцрвене, уста живо, пође неколико корака напред, 
па заста непомична и као забезекнута. Орсо је био 
сасвим близу ње и посматрао је радознало. 

— Ви сте, рече она узбуђеним гласом, Орсо 
Антонијо дела Ребија? Ја сам Коломба. 

— Коломба! повика Орсо. 

И, узев је у наручја, он је пољуби нежно, што 
је мало зачудило пуковника и његову кћер; јер се 
у Енглеској на улици не љуби. 

— Ви ћете ми, брате, опростити што сам дошла 


без вашег позива; али сам дознала од наших при- 


јатеља да сте стигли, а за мене је била толика утеха 
да вас видим... 

Орсо је пољуби поново; затим, окренув се пу- 
ковнику, рече: 

— То је моја сестра, коју ја никад не бих по- 
знао да ми се није казала. — Коломба, пуковник 
сер Тома Невил. — Ви ћете ми, пуковниче, опро- 
стити, али ја нећу имати част да вечерам данас 
с вама... Моја сестра... 

— Ех! а где ћете ђавола вечерати, драги мој? 
повика пуковник; ви знате да се у овој проклетој 
крчми може добити само једна вечера и да је она 
зготовљена за нас. Госпођица ће учинити велико 


"задовољство мојој кћери да буде с нама. 


Коломба погледа свога брата који се не даде 
много молити, и сви заједно уђоше у најпространију 
собу гостионице, која је служила пуковнику и као 
салон и као трпезарија. Госпођица дела Ребија, 
представљена мис Невил, поклони јој се дубоко, 

али не проговори ни речи. Видело се да је била 
збуњена и да се можда први пут у своме животу 
нашла пред страним отменим светом. Међутим у ње- 
ном понашању није било ничег што потсећа на 
провинцију. Код ње је необичност спасавала неумеш- 
ност. Тиме се она баш и допала мис Невил; и како 
није било слободне собе у хотелу који су пуковник 
и његова кћи заузели сав, мис Лидија оде са сни- 
сходљивошћу или радозналошћу дотле, да понуди 
госпођици дела Ребија да јој се намести постеља у 
њеној сопственој соби. 

Коломба промуца неколико речи у име за- 
хвалности и похита за собарицом мис Невил да до- 
веде у ред себе и своју одећу, колико је то по- 
требно после путовања на коњу по прашини и сунцу. 

Враћајући се у салон она застаде пред пу- 
шкама пуковниковим, које ловци беху оставили у је- 
дном куту. 

— Лепо оружје! рече она, је ли ваше, брате? 


— Не, то су енглеске пушке пуковникове. Оне 


су толико исто добре колико лепе. 

— Ја бих волела, рече Коломба, да и ви имате 
такву једну. 

— Једна од те три свакако је господина дела 
Ребија, повика пуковник. Он се њима служи не 
може бити боље. Данас у четрнаест метака, четр- 
наест погодака ! . 

Одмах наста борба племенитог нуткања и нећ- 
кања, у којој Орсо би побеђен, на велико задовољ- 
ство његове сестре, као што је било лако приме- 
тити по изразу детиње радости која одједном засја 
на њеном, до малочас тако озбиљном лицу. 

— Бирајте, драги мој, рече пуковник. 

Орсо одбијаше. 

— Е лепо! ваша госпођица сестра изабраће 
за вас. 

Коломба не даде да јој се двапут каже: она 
узе најмање украшену пушку, али то беше изврсна 
Мантонова пушка великог калибра. 

— Ова, рече она, мора да далеко гађа. 

Брат јој се беше збунио у захваљивању, да 
вечера не дође у згодан час да га извуче. Мис Ли- 
дији беше врло мило да види како се Коломба, 
која се мало опирала да седне за сто и није попу- 
стила пре погледа братовљевог, као добра католи- 
чанка прекрсти пре јела. 

— Лепо, рече она у себи, то је већ обележје 
примитивних нарави. ; 

И она се зарече да учини повише опажања 
на овом младом представнику старих нарави кор- 
зиканских. Што се тиче Орса, он се очевидно осе- 
ћао мало неугодно, из страха да његова сестра не 
рекне или не учини штогод што би потсећало на 
њено село. Али га је Коломба посматрала непрестано и 
удешавала све своје покрете према његовим. По- 
неки пут она би га посматрала укочено и неким 
чудним тужним изразом, и тада, ако би се Орсове 
очи сусреле с њеним, он би први склонио поглед, 
као да је хтео избећи једно питање које му сестра 
управљаше мишљу а које он разумеваше врло до- 
бро. Говорило се француски, јер се пуковник тешко 
изражавао на талијанском. Коломба је разумевала 
француски, и чак је прилично изговарала оно мало 
речи колико је морала измењивати са својим до- 
маћинима. 

После вечере пуковник, који беше приметио 
неку затегнутост између брата и сестре, по својој 
обичној отворености упита Орса да ли можда не 
би желео да разговара насамо са госпођицом Ко- 
ломбом, журећи се да у том случају пређе са својом 
кћери у суседну собу. Али му Орсо журно захвали 
и рече да ће имати времена за разговор у Пје- 
транери. То беше име села у коме се имао на- 
станити. 

Тако пуковник заузе своје уобичајено место на 
дивану, а мис Невил, пошто је покушала неколико 
предмета за разговор, без наде да ће побудити на 
говор лепу Коломбу, замоли Орса да јој прочита 
једну песму Дантеову: то беше њен омиљени песник. 
Орсо изабра?песму о паклу у којој се налази епи- 

зода с Франческом од Риминија, и поче читати, на- 
глашајући што је боље умео те божанске терцете 
који тако лепо казују колика је опасност -кад се 
у двоје чита једна љубавна књига. Док је он читао, 
Коломба се све више приближаваше столу, подизаше 
главу коју је дотле држала погнуту; њене раширене 
зенице блистаху се необичном светлошћу: она по- 
стајаше час румена час бледа и грчевито се пре- 
вијаше на својој столици. Дивна природа талијанска, 
којој за разумевање поезије није потребно да јој ка- 
кав педант указује на лепоте! | 

Кад се читање заврши, Коломба узвикну: 

— Како је то лепо! Ко је то саставио, брате? 

Орсо би мало збуњен том простотом, а мис Ли- 
дија смешећи се одоговори да је то од једног флорен- 
тинског песника који је умро пре неколико векова. 

— Даћу ти да читаш Дантеа, рече Орсо, кад 
будемо у Пјетранери. 

— Боже мој, како је то лепо! понављаше Ко- 
ломба: и она рече три четири терцета што их беше 
запамтила, прво тихо, затим, одушевљујући се, она 
их изговори сасвим гласно, с више израза но што 
њен брат унесе читајући их. 

Мис Лидија, врло зачуђено, рече: 

— Ви као да много волите поезију ? Како вам 
завидим на срећи коју ћете имати читајући Дантеа 
као нову књигу ! 

— Видите, мис Невил, говораше Орсо, какву 
моћ имају Дантеови стихови, кад могу тако да уз- 
буде једну малу дивљакињу која не зна ништа више 
осим свога Оче наша... Али ја се варам; сад ми 
пада на памет да је Коломба од заната. Још као 
дете она се вежбала у прављењу „стихова и како 
ми је отац писао она је била најчувенија нарикача 
у Пјетранери и две миље унаоколо. 

Коломба управи молећив поглед на свога брата. 


Мис Невил беше слушала о корзиканским импрови- _ 


заторкама и горела је од жеље да чује једну. И зато 
она навали с молбом на Коломбу да јој покаже један 


оглед свога дара. Али сад се и Орсо умеша, врло љут _ 

на себе самога што су му тако одмах пале на па- 
мет песничке способности његове сестре. Узалуд се 
он клео да ништа није простије од једне корзикан- 
ске балате, узалуд се бранио говорећи да је издај- 
ство према домовини читати корзиканске стихове 
после Дантеових : само је надражио ћуд мис Невил, 
и морао је најзад рећи својој сестри: 

— Па лепо!. реци нешто, али само нека буде 
кратко. 

Коломба уздахну, загледа се пажљиво читав 
један минут у застирач на столу, затим у греде та- 
ванске ; најзад, метнувши руку на очи као оне тице 
које се успокоје и мисле да их нико не види када 
се саме не виде, отпева или боље рећи изговори 
непоузданим гласом серенашу коју ћете овде про- 
читати: 


Девојка и голуб 


„У долини, далеко иза планина, — сунце не сија више од 
једног часа дневно; — у долини је једна суморна кућа, — трава 
јој расте на прагу. — Врата и прозори увек су затворени. — 
Дим се не појављује из димњака. — Али у подне, кад наиђе 
сунце, — један се прозор отвара, — и сироче седа крај њега, 
предући за својим точком: — она преде и пева — неку тужну 
песму; — али никоја друга песма не одговара њеној. — Једнога 
дана, једнога пролетњег дана, — један голуб гривнаш паде на 
оближње дрво, — и чу песму девојчину. — Девојко, рече голуб, 
ти не плачеш сама — свирепи крагуј отео ми је другарицу. — 
Голубе, покажи ми крагуја грабљивца; — нека би био високо 
до облака, — ја ћу га оборити на земљу. — Али ко ће мени, 
сиротој девојци, вратити мога брата, — мога брата који је сад 
у далекој земљи.? — Девојко, реци ми где ти је брат; — моја 
крила однеће ме до њега.“ 


— Богме је тај голуб васпитан! повика Орсо 
загрливши своју сестру у узбуђењу које се није 
слагало са шаљивим тоном који је хтео показати. 

— Ваша је песма дивна, рече мис Лидија. Хоћу 
да ми је испишете у мој албум. Ја ћу је превести на 
енглески и дати да се стави у музику. 


КОЛОМБА З 

Добри пуковник, који није био разумео ни 
једне речи, придружи своје хвале хвалама своје 
кћери. Затим додаде: 

— Тај голуб гривнаш, госпођице, је ли то она 
тица коју смо данас јели печену? 

Мис Невил донесе свој албум и не изненади 
се мало кад виде импровизаторку како своју песму 
исписује штедећи хартију на необичан начин. Место 
да су писани сваки за се средином, стихови су 
ишли један за другим у истом реду, колико год је 
ширина листа допуштала, тако да више нису одго- 
варали познатој одредби песничких састава: „Мали 
редови, неједнаке дужине, с празнином са сваке 
стране.“ Могло се учинити још неколико приме- 
даба о прилично ћудљивом правопису госпођице 
Коломбе, који је неколико пута изазвао осмех мис 
Невил, док је сујета братовљева била на муци. 

Како је било време за спавање, две младе 
девојке повукоше се у своју собу. Док је ту мис 
Лидија скидала своју огрлицу, обоце, наруквице, 
она је посматрала своју другарицу, која је из своје 
хаљине извлачила нешто дуго као рибља кост из 
струка, али ипак друкчијег облика. Коломба метну 
то пажљиво и скоро кријући под свој мезаро, који 
остави на један сто; затим клече и побожно се по- 
моли Богу. Два минута доцније она беше већу 
постељи. Врло радознала по природи и спора као 
Енглескиња у свлачењу, мис Лидија приђе столу, и 
правећи се да тражи чиоду, подиже мезаро и угледа 
подужи нож чудно укоричен у седеф и сребро; из- 
рада је била ванредна, оружје је било старо и од 
велике вредности за каквог љубитеља старина. 

— Је ли то у обичају, рече мис Невил сме- 
шећи се, да девојке носе ово мало оружје у своме 
струку 2 

— Мора се, одговори Коломба уздишући. Има 
толико рђавих људи! 

— А зар бисте ви збиља имали храбрости да 
потегнете њиме овако ? 

И мис Невил, с ножем у руци, начини покрет 


С. 

као кад се удара, како се удара у позоришту, 
одозго доле. у 

— Бих, ако би то било потребно, рече Ко- 
ломба својим благим и милозвучним гласом, да се 
одбраним или да одбраним своје пријатеље... Али 
се он не држи тако; себе бисте ранили ако би се 
онај кога хоћете да ударите узмакао. И подигавши 
се у пола у постељи, она рече: Видите, овако, одо- 
здо. Овако је кажу ударац смртоносан. Благо онима 
којима то оружје није потребно. 

Она уздахну, спусти главу на узглавник и за- 
твори очи. Лепше, племенитије, девичанскије главе 
није било. Фидијас, за своју Минерву, не би желео 


други узор. 


У] 


. Да бих био веран Хорацијевом правилу ја сам 
се одмах бацио іи тейіаѕ геѕ. Али, док све спава, 
и лепа Коломба, и пуковник и његова кћи, ја ћу 
уграбити овај тренутак да обавестим мога читаоца 
о извесним појединостима које не треба да не зна, 
ако хоће да уђе дубље у ову истиниту историју. Он 
већ зна да је пуковник дела Ребија, отац Орсов, 
умро убијен: међутим човек не бива убијен на Кор- 
зици као у Европи од првог одбеглог робијаша, 
који не нађе бољи начин да вам покраде сребро: 
на Корзици убијају непријатељи; али је разлог са 
кога човек има непријатеља, често врло тешко ка- 
зати. Пуно породица мрзе се из старе навике, тако 
да се предање о првашњем узроку мржње пот- 
пуно изгубило. 

Породица из које је био пуковник дела Ребија 
мрзела је више других породица, али нарочито по- 
родицу Баричини; неки су наводили да је у ХМ 
веку, један дела Ребија био завео једну Баричини- 
јеву, и да је потом погинуо од ножа једног рођака 
осрамоћене госпођице. Право рећи, други су ствар 
причали друкчије, тврдећи да је једна дела Реби- 
јева била заведена, а један Баричини убијен. Тек је 
извесно да је, да се послужим утврђеним изразом, 
између двеју кућа било крви. При свем том, про- 
тивно обичају, то убиство не беше изазвало дру- 
гих; јер како једни и други беху гоњени од ђе- 
новљанске владе и како им синови беху у изгнан- 
ству, две породице беху кроз више поколења ли- 


КОЛОМБА 37 


шене својих одлучних представника. Крајем про- · 
шлог века, један дела Ребија, као официр у напуљ- 
ској служби, нашав се у једној коцкарској јазбини, 
завади се с неким официрима који га, поред осталих 
увреда, назваше корзиканским козаром; он узе мач 
у руке, али како је био сам против тројице, рђаво 
би се провео, да један странац, који се коцкао на 
истом месту, не повика: „И ја сам Корзиканац!“ и 
не узе га у одбрану. Тај странац беше један Бари- 
чини, који у осталом не познаваше свога земљака. 
Пошто се казаше један другом, с једне и с друге 
стране излише се велике љубазности и заклетве о 
вечном пријатељству; јер се Корзиканци на кон- 
тиненту лако -спријатељују; док је сасвим обратно 
на њиховоме острву. То се виде и у овој прилици: 
дела Ребија и Баричини беху пријатељи док осташе 
у Италији; али кад се вратише на Корзику, виђаху 
се ретко, и ако су становали у истом селу, а кад 
_ су умрли, говорило се да је било бар пет или 
шест година како нису један с другим прогово- 
рили. Њихови синови живели су тако исто #80 
ешишкеши, како то кажу на острву. Један од њих, 
Гилфучијо, отац Орсов, био је војник ; други, Ђудиче 
Баричини, био је адвокат. Поставши један и други 
оцеви породица, уз то раздвојивши се својим за- 
нимањима, они скоро нису имали ниједне прилике 
да се виде или да чују што један о другом. 
Међутим, једнога дана, око 1809, Ђудиче про- 
чита у Бастији у неким новинама да је капетан 
Гилфучијо одликован, и рече, пред сведоцима, да 
није нимало изненађен, пошто ђенерал * штити 
његову породицу. Та реч би достављена Гилфучију 
у Беч, који рече једноме земљаку да ће у повратку 
на Корзику затећи Ђудиче врло богатог, пошто он 
извлачи више новаца из својих изгубљених но из 
својих добијених парница. Никада се није сазнало 
да ли је тиме циљао на то да адвокат вара своје 
штићенике, или је само хтео да каже ту отр- 
цану истину да рђава ствар доноси човеку од за- 
кона више но добра ствар. Како било, тек адвокат 

Баричини дознаде за епиграм и не заборави га. Го- 
дине 1812 он је тражио да буде постављен за кмета 
своје општине и имао је сву наду да ће то и до- 
бити, када ђенерал === препоручи писмом начелнику 
једног рођака Гилфучијеве жене. Начелник похита 
да учини по жељи ђенераловој, а Баричини није ни 
сумњао да за своју злу срећу има да захвали спле- 
ткама Гилфучијевим. После пада царевог, 1814, шти- 
ћеник ђенералов би оглашен као бонапартист, и за- 
мењен Баричинијем. И овај последњи би збачен за 
време владе од Сто-Дана; али, иза тог вихора, он 
с великом свечаношћу доби понова у руке печат и 
протоколе општинске. 

Од тог тренутка његова звезда поста сјајнија 
но икад. Пуковник дела Ребија, стављен у недејство 
и повучен у Пјетранеру, имао је да издржи против себе 
потмуло гоњење у потрзањима и смицалицама без 
краја: час је био оптужен за накнаду штете што 
ју је причинио његов коњ у забрану Г. кмета; час 
би опет овај, под изговором да оправља* камени 
под у цркви, подигао разбијену плочу на којој је 
био грб породице дела Ребија и која је покривала 
гроб једног члана те породице. Ако би козе обрстиле 
млад расад пуковников, сопственици стоке налазили 
би заштите у кмета; и, један за другим, и бакалин 
који је држао пошту пјетранерску, и пољски чувар, 
стари осакаћени војник, оба штићеници породице 
дела Ребија, беху збачени и замењени људима Бар- 
чинијевим. 

Жена пуковникова умре изразивши жељу да 
буде сахрањена усред једног шумарка по коме је 
волела да се шета; а кмет одмах изјави да ће бити 
сахрањена у општинском гробљу, пошто није добио 
овлашћење да допусти издвојено сахрањивање. Пу- 
ковник ван себе од љутине изјави да ће, док то 
овлашћење не дође, његова жена бити сахрањена 
на месту које је изабрала, и ископа тамо раку. Са 
своје стране кмет нареди да се ископа рака у гробљу, 
и позва жандармерију, како би, говораше он, остала 
сила закону. На дан сахране, две странке нађоше се 

једна према другој, и у једном тренутку могло се 
бојати да се не отвори бој око смртних остатака 
госпође дела Ребија. Четрдесетак добро наоружаних 
сељака, које доведоше рођаци покојничини, нагнаше 
попа, при изласку из цркве, да се упути путем ка 
шуми; с друге стране наиђе кмет са своја два сина, 
својим присталицама и жандармима, да забрани. Кад 
се он појави и позва спровод да се врати натраг, 
би дочекан виком и претњама; број беше надмоћ- 
нији у његових нелријатеља, а изгледали су и од- 
лучни. Чим се био појавио, неколико пушака би за- 
пето; а кажу чак да га је један чобанин узео на 
око; али пуковник диже пушку говорећи: „Нека 
нико не пуца без моје наредбе!“ Кмет се „разуме 
се, бојао батина“ као Панирж= и, не хтев ући у 
борбу, повуче се са својим пратиоцима: тада се 
погребни спровод крену даље, старајући се да из- 
бере што дужи пут, како би прошао поред оп- 
штине. У пролазу, неком лудаку, који се беше 
придружио спроводу, паде на памет да викне жи- 
вео цар! Два три гласа одговорише, а ребијани- 
сти, раздражујући се све више и више, предложише 
да се убије један кметов во, који им, случајно, беше 
препречио пут. Срећом пуковник спречи то насиље. 

Може се мислити да је о томе одмах састав- 
љен протокол и да је кмет накитио извештај на- 
челнику својим најузвишенијим стилом, у коме је 
представио како су божански и човечански закони 
бачени под ноге, како је његово кметовско достојан- 
ство, и достојанство попово, запостављено и увре- 
ђено, — и како се пуковник дела Ребија ставио на 
чело једне бонапартистичке завере како би проме- 
нио законити ред наслеђа на престолу, и побунио 
грађане једне против других, што све чини кривице 
предвиђене члановима 86 и 91 казненог законика. 

Претераност ове жалбе нахудила је сваком 
· дејству. Пуковник написа писмо начелнику, држав- 
ном тужиоцу: један рођак његове жене беше у 


* Јунак из Раблеовог романа. 

сродству с једним послаником с острва, а други 
брат од стрица председнику великог краљевског 
суда. Захваљујући овим заштитама завера ишчезе 
као да је није ни било, госпођа дела Ребија оста у 
шуми, и једино онај лудак би осуђен на петнаест 
дана затвора. 

Адвокат Баричини, мало задовољан исходом 
ове ствари, обрну своје батерије на другу страну. 
Он ишчепрка однекуд неку стару исправу, према 
којој предузе да оспори пуковнику сопственост не- 
ког воденог тока који је обртао једну воденицу. 
Изроди се спор који је трајао дуго. На крају 
читаве године дана, суд већ хтеде да донесе пре- 
суду, и то по свима изгледима у корист пуковника, 
када Г. Баричини поднесе краљевском државном ту- 
жиоцу неко писмо на коме је био потписан неки 
Агостини, чувени разбојник, који је претио кмету 
паљевином и смрћу ако се не одрече својих захтева. 
Зна се да се на Корзици тражи заштита разбојника, 
и да се они својим пријатељима за љубав често ме- 
шају у личне сукобе. Кмет се хтео користити тим 
писмом, кад један нови догађај наиђе да још више 
заплете ствар. Разбојник Агостини написао је писмо 
државном тужиоцу жалећи се да су му подражавали 
рукопис и осумњичили карактер, представљајући 
га као човека који тргује са својим утицајем: „Ако 
пронађем варалицу, говораше он на завршетку пи- 
сма, ја ћу га казнити примерно.“ 

Било је јасно да Агостини није писао кмету 
оно писмо с претњом; дела Ребијеви оптуживаху 
Баричинијеве и оке тегтза. С једне и с друге стране 
плануше претње, и суд није знао на којој страни 
да нађе кривце. 

У то време пуковник Гилфучијо би убијен. Ево 
догађаја како су утврђени судски: 2 августа 18.., 
у сумрак већ, жена Мадлена Пјетри, која је носила 
жито у Пјетранеру, чу два пуцња, један за другим, 
који су долазили, како је њој изгледало, из једног 
удубљеног пута што води у село, отприлике на сто 
педесет корака од места на коме се она налазила. 

Скоро одмах затим она угледа једног човека који 
је трчао сагињући се, кроз једну стазу у винограду, 
и ишао ка селу. Човек тај застаде за тренут и 
окрену су; али даљина није дала Пјетри да му по- 
зна црте, а у осталом он је на устима имао винов 
лист који му је сакривао скоро све лице. Он даде 
руком знак једноме другу кога сведок није видео, 
па ишчезе у винограду. 

Жена Пјетри остави свој терет, устрча уз стазу, 
и нађе пуковника дела Ребија свег у крви, про- 
бијеног с два пушчана метка, али још у животу. 
Крај њега је лежала његова пушка пуна и запета, 
као да се био спремио у одбрану против некога који 
га је напао с лица у тренутку када га је други 
ударио с леђа. Он је кркљао и отимао се од смрти, 
али није могао проговорити једне речи, што су ле- 
кари објаснили стањем његових рана које беху про- 
биле плућа. Крв га је гушила; текла је лагано, као 
нека црвена пена. Узалуд га жена Пјетри подиже 
и управи му неколико питања. Она је видела да он 
жели да говори али да се није могао изразити. По- 
што је приметила да покушава принети руку џепу, 
она брзо извуче из њега један мали бележник који 
му пружи отворен. Рањеник узе оловку из бележ- 
ника и покуша да пише. У истини сведок је видео 
како је пуковник с усиљавањем начинио неколико 
знакова ; али, не знајући да чита, Мадлена не мо- 
гаде разумети смисао. Изнурен тим напором, пу- 
ковник остави бележник у руци Пјетриној, коју 
стисну јако гледајући је чудно, као да јој је хтео 
рећи, то су речи сведокове: „То је значајно, то је 
име мога убице !“ 

Пјетри беше пошла горе у село када срете 
Г. кмета Баричини с његовим сином Винчентелом. 
Тада је била скоро ноћ. Она исприча шта је видела. 
_ Кмет узе бележник, и одјури у општину да при- 
паше своју ешарпу и позове свога деловођу и жан- 
дармерију. Оставши сама са Винчентелом, Мадлена 
Пјетри му предложи да оду у помоћ пуковнику, у 
случају да је још жив; али Винчентело одговори 

да би га извесно оптужили да га је он убио ако би 
се приближио човеку који је био заклет непријатељ 
његове породице. Мало затим стиже и кмет, нађе 
пуковника мртвог, нареди да се подигне леш и са- 
стави протокол. 

Поред своје узбуђености, сасвим природне у 
овом случају, Г. Баричини се пожури да запечати 
пуковников бележник, и да предузме сва истра- 
живања која су му била у власти; али ниједно не 
донесе значајног открића. Кад дође истражни судија, 
отворише бележник, и, на једној страни умрљаној 
крвљу, нађоше неколико слова исписаних клонулом 
руком, али ипак врло читких. Ту беше написано: 
Агосши. .., и судија није ни сумњао да је пуковник 
хтео тиме назначити Агостинија као свог убицу. Ме- 
ђутим Коломба дела Ребија, позвана од судије, за- 
тражи да прегледа бележник. Пошто га је дуго пре- 
листавала, она пружи руком према кмету и узвикну: 
„Ево убице!“ И тада, с тачношћу и јасношћу које су 
биле необичне у заносу од бола којим беше обхр- 
вана, она исприча да је њен отац, примив неколико 
дана раније једно писмо од свога сина, био га спа- 
лио, али да је, пре но што ће то учинити, оловком 
записао у свој бележник адресу Орсову, који је баш 
променио гарнизон. Међутим те адресе није билоу 
бележнику, и Коломба закључиваше да је кмет исце- 
пао лист на коме је она била исписана, и да је то 
био онај исти на коме је њен отац исписао име 
убице; и место тога имена, по казивању Коломби- 
ном, кмет је ставио име Агостинијево. Судија доиста 
виде да нема једног листа у табаку на коме је било 


записано име: али он одмах затим примети да исто | 


тако нема листова и у другим табацима истог бе- 
лежника, а сведоци посведочише да је пуковник 
имао обичај да цепа листове из свога бележника када 
је хтео упалити цигару; ништа вероватније дакле но 
да је нехотице спалио адресу коју је био преписао. 
Уз то се још утврди да кмет, пошто је био добио 
бележник од сељанке Пјетри, не би га могао ни 
читати због помрчине; а доказано је да се ни за часак 


суда 

није заустављао пре но што ће ући у општину, да 
је за њим ушао бригадир жандармерије, да га је 
видео како је упалио лампу, како је метнуо бележ- 
ник у завој и запечатио га пред његовим очима. 

Кад бригадир заврши свој исказ, Коломба, ван 
себе, баци се на колена пред њега и закле га свим 
што му је најсветије, да изјави да ли није остављао 
за часак кмета самог. Бригадир, после нешто усте- 
зања, очевидно дирнут узбуђеношћу младе девојке, 
признаде да је ишао да тражи у суседној соби 
лист хартије, али да није остао ни минут, и да је 
кмет с њиме разговарао за време док је он пипа- 
јући у мраку тражио хартију у једној прегради. У 
осталом, он је тврдио да је по његовом повратку 
крвави бележник био на истом месту, на столу где 
га је кмет био бацио улазећи. 

Г. Баричини даде свој исказ не може бити 
мирније. Он опрашта, говораше он, напраситост го- 
спођице дела Ребија, и пристаће да се правда. Он 
доказа да је био остао целе вечери у селу, да је 
његов син Винчентело био с њим пред општином 
у тренутку злочина; најзад да му се син Орланду- 
чијо, кога је баш тога дана ухватила грозница, није 
макао из постеље. Он изнесе све пушке из своје 
куће, од којих ниједна није скоро пуцала. Он до- 
даде да је, у погледу бележника, одмах му схва- 
тио значај; да га је ставио под печат и пре- 
дао у руке свога помоћника, предвиђајући да би 
због свога непријатељства са пуковником могао 
бити осумњичен. Најзад он потсети да је Агостини. 
био претио смрћу ономе ко је писао писмо у ње- 
гово име, и наговести тиме да је тај бедник, сум- 
њајући вероватно у пуковника, и убио га. У раз- 
бојничким наравима, једна таква освета ради. слич- 
ног узрока, није без примера. 

__ Пет дана иза смрти пуковника дела Ребија, 
Агостини препаднут једним одредом коњаника, би 
убијен, иза очајне борбе. Код њега се нађе писмо 
од Коломбе која га преклињаше да изјави да ли 

је или није крив за убиство које му се приписује. 
Како разбојник није одговорио, из тога закључише 
многи као да није имао храбрости да каже кћери 
да јој је убио оца. Па ипак, они који су тврдили 
да су добро познавали карактер Агостинијев, гово- 
раху шапатом да би се он, да је убио пуковника, 
хвалио. Један други разбојник, познат под именом 
Брандолачијо, предаде Коломби изјаву у којој је он 
тврдио, на часш, невиност свога друга; али једини 
доказ који је за то наводио био је тај, да му Аго- 
стини никад није рекао да сумња на пуковника. 

Закључак свега би, да Баричинијеве глава не 
заболе, да истражни судија обасу кмета похвалама, 
а овај опет круниса своје лепо владање одричући 
се свих полагања права на поток ради кога је био 
у спору с пуковником дела Ребија. 

По обичају своје домовине, Коломба састави 
балашу над телом очевим, у присуству својих иску- 
пљених пријатеља. У њој даде она одушке свем 
своме гњеву против Баричинијевих и изрично их 
оптужи за убиство, претећи им осветом од стране 
свога брата. Ту балашу, која је постала врло по- 
пуларна, рекао је мрнар пред мис Лидијом. Чувши 
за смрт свога оца, Орсо, који је тада био на се- 
веру Француске, затражи осуство, али га не могаде 
добити. Из почетка, према једном писму своје се- 
стре, он је веровао да су Баричинијеви кривци, али 
ускоро доби препис свих истражних аката, а једно 
нарочито писмо истражног судије створи му скоро 
уверење да је разбојник Агостини једини кривац. 
По једном у свака три месеца Коломба му је пи- 
сала понављајући своје сумње, које она називаше 
доказима. И против његове воље, од ових би му оп- 
тужби узаврела његова корзиканска крв, тако да 
покадшто није био далеко од тога да дели и сам 
предрасуде своје сестре. Па ипак, свакога пута кад 
би јој писао, он јој је понављао да њена тврђења 
немају никакву поуздану основу и не заслужују да 
им се верује. Он јој је чак забрањивао, али увек 

у да. му о томе више говори. Тако су про- | 
е године, иза којих он би пуштен са пола 
и тада он намисли да се врати у своју до- 
, не да се свети људима које је сматрао за. 
7 већ да уда сестру и прода своје мало до- 

Било да је Орсу долазак сестрин јаче про- 
будио успомену на очински дом, било да му је 
било неугодно пред његовим углађеним пријате- 
љима због одела и понашања Коломбиног, он већ 
други дан објави намеру да остави Ајачијо и да се 
врати у Пјетранеру. Али он ипак доби обећање од пу- 
ковника да ће доћи да потражи склониште у ње- 
говом скромном дому, кад буде ишао у Бастију, а 
у накнаду он се обавеза да му створи лов на даме, 
фазане, на дивље вепрове и остало. 

Уочи свога поласка, у место да иде у лов, 
Орсо предложи шетњу крај залива. Узев под руку 
мис Лидију, он је могао разговарати потпуно сло- 
бодно, јер Коломба беше остала у вароши ради 
својих куповина, а пуковник их напушташе сваки 
час гађајући вивке и гемове, на велико чуђење про- 
лазника који нису могли схватити да се троши ба- 
рут за такву дивљач. 

Ишли су путем који води грчкој капели, ода- 
кле је најлепши поглед на залив; али не обраћаху 
никакву пажњу на њега. 

— Мис Лидија... рече Орсо иза ћутања које 
је трајало толико дуго да је доводило у забуну; 
реците ми искрено, шта мислите о мојој сестри? 

— Допада ми се много, одговори мис Невил. 
Више но ви, додаде она смешећи се, јер је она до- 
иста Корзиканка, а ви сте одвећ упитомљен дивљак. 

— Одвећ упитомљен!... Е знајте, да ја и про- 
тив своје воље осећам да понова постајем дивљак 

од како сам ступио на ово острво. Хиљада страш- 
них мисли узнемирује ме, мучи ме,... тако да ми 
је било потребно да проговорим с вама пре но што 
се загњурим у своју пустињу. 

— Треба имати храбрости, господине; погле- 
дајте помиреност ваше сестре, она вам даје пример. 

— Ах! не варајте се. Не верујте у њену по- 
миреност са судбином. Она ми није казала још ни 
речи, али у сваком њеном погледу ја сам прочитао 
шта она од мене очекује. 

— Па шта она хоће од вас? 

— Ох! ништа... само да окушам да ли је пу- 
шка вашег оца тако исто добра за човека као за 
јаребицу. 

— Шта вам пада на памет! И ви то можете 
претпоставити, а признајете да вам још није казала 
ни речи! Та то је страшно од ваше стране. 

— Да није мислила на освету, она би ми пре 
свега говорила о нашем оцу; она то није учинила. 
Она би поменула име оних које она сматра... по- 
грешно, знам, као његове убице. Међутим, од свега 
тог ниједне речи. Јер, видите, ми Корзиканци племе 
смо лукаво. Моја сестра види да ме још не држи 
потпуно у својој власти, и неће да ме уплаши док 
још могу утећи. Кад ме једног дана буде довела до 
ивице провалије, кад ми се глава занесе, она ће ме 
гурнути у амбис. 

Тада Орсо изнесе мис Невил неколике поје- 
диности о смрти свога оца, и наведе главне доказе 
који су га, везани међу собом, наводили да сматра 
Агостинија као убицу. 

— Ништа, додаде он, није могло убедити Ко- 
ломбу, ја сам то видео из њеног последњег писма. 
Она се заклела на погибију Баричинијевих, и... 
видите, мис Невил, колико имам поверења према 
вама... можда они не би ни били више на овом 
свету, да, захваљујући једној од оних предрасуда 
које правда њено дивље васпитање, она није убе- 
ђена да извршење освете припада мени као глави 
породице, и да је то питање моје части. 

— Доиста, господине дела Ребија, ви клеве- 
тате своју сестру. 

— Не, ви сте сами казали... она је Корзиканка,.. 
она мисли као што мисле они сви. Знате ли зашто 
сам јуче био онако тужан? 

— Не знам, али сте ви од неког времена често 
у тим наступима рђавог расположења.... Били сте 
љубазнији првих дана нашег познанства. 

— Јуче сам на против, био веселији, срећнији 
но обично. Јер сам вас видео тако добру, тако 
снисходљиву према мојој сестри!.. Пуковник и ја 
враћали смо се чамцем. И знате ли шта ми је рекао 
један од веслача у своме проклетом наречју: „До- 
ста сте поубијали дивљачи, Орс' Антон', али ћете на- 
ићи на Орландучија Баричини који је већи ловац 
од вас“. 

— Па лепо! шта је то тако страшно у тим 
речима 2 Зар сте ви толико сујетни да сте вешт ловац? 

— Па зар ви не видите да је тај несрећник ре- 
као да ја нећу имати храбрости да убијем Орлан- 
дучија 2 

— Знате ли ви, господине дела Ребија, да ме 
почињете плашити. Изгледа да се од ваздуха на 
вашем острву не добија само грозница, но и луди. 
Срећом ми ћемо га ускоро оставити. 

— Али не пре но што дођетеу Пјетранеру. 
Ви сте то обећали мојој сестри. 

— А ако не одржимо то обећање, ми треба 
без сумње да се надамо каквој освети > 

— Ви се сећате онога што је пре неки дан при- 
чао ваш отац, о оним Индијанцима који прете управ- 
ницима друштва да ће се уморити глађу ако им не 
услише захтеве 2 

— То ће рећи да бисте се ви уморили глађу» 
Сумњам. Ви бисте остали једног дана без јела, па 
би вам госпођица Коломба донела један тако укусан 
бручијо“ да бисте се ви одрекли своје намере. 


1 Нека врста сира с,куваном павлаком. То је народно јело 
на Корзици. : 

— Ви сте свирепи у својим шалама, госпођице 
Невил; требало би да ме поштедите. Ви видите да. 
сам овде сам. Ја нисам имао осим вас никог који 
би ме сачувао да не полудим, као што ви кажете; 
ви сте били мој анђео хранитељ, а сада... 

— Сада, рече мис Лидија озбиљним гласом, 
тај тако колебљив разум има да чува ваша част 
као човека и као војника, и. .. продужи она обрнувши 
се да узбере један цвет, ако вам то што користи 
успомена на вашег анђела хранитеља. 

— Ах! мис Невил, кад бих смео само поми- 
слити да ви нисте равнодушни... 

— Чујте, господине дела Ребија, рече мис Не- 
вил мало узбуђена, пошто сте ви дете, поступаћу 
с вама као с дететом. Кад сам била мала, мати 
ми даде једну лепу огрлицу коју сам жудно желела; 
али ми рече: „Кад год метнеш ову огрлицу, сети 
се да још не знаш француски“. Огрлица изгуби 
мало од своје вредности. Била је постала за мене 
као нека грижа савести; али сам је ја носила, и на- 
учила сам француски. Видите ли овај прстен? то 
је неки мисирски јеленак, и то још, молим вас, на- 
ђен у једној пирамиди. Та чудна шара за коју ви 
мислите можда да је каква боца, значи човечји жи- 
вой. У мојој домовини има људи који би рекли да 
је јероглиф врло добро погођен. Овај за њим, по- 
казује штит с руком у којој је копље: то значи 
бишка, борба. Дакле уједињење два знака обра- 
зује изреку коју ја сматрам за врло лепу: Живой 
је борба. Нека вам не падне ни на памет да ми- 
слите да ја тако читам јероглифе као с листа; је- 
дан од врло учених научара објаснио ми је ове 
овде. Ево, ја ћу вам овде дати мог мисирског је- 
ленка. Кад вам наиђе нека рђава корзиканска ми- 
сао, погледајте моју амајлију и реците себи да 
треба изићи као победилац из борбе у коју вас 
позивају зле страсти. — Па ја, у истини, не приди- 
кујем рђаво. 

— Ја ћу мислити на вас, мис Невил, и рећи 
ћу себи... 


КОЛОМБА 4 

— Реците себи да имате једну пријатељицу 
која би била ожалошћена да... да... чује да сте 
обешени. То би у осталом пало врло тешко го- 
споди капларима, вашим претцима. 

При тим речима она у смеху пусти руку Ор- 
сову и, трчећи своме оцу, рече: 

— Тата, оставите те јадне тице, и хајдете 
с нама да правите стихове у пећини Наполеоновој. 


Ж 
(7 
6 


ҮШ. 


Увек има нечег свечаног у поласку на пут, па 
чак и кад се опрашта за кратко време. Орсо је имао 
да пође са сестром рано у јутру, а уочи тог дана, 
у вече, он се беше опростио са мис Лидијом, јер 


_ се није надао да ће она њега ради начинити изу- 


зетак у својим навикама лењости. Њихово опра- 
штање било је хладно и озбиљно. Од њиховог раз- 
говора на обали морској, мис Лидија се бојала да 
је према Орсу показала одвећ живу пажњу, а Орсо 
пак, са своје стране, примио је срцу њене шале и 
њен неозбиљан тон. У једном тренутку њему се 
учинило као да је уочио у држању младе Енгле- 
скиње осећај наклоности која се буди; а сад, збу- 
њен њеним шалама, он себи говораше да је он у 
њеним очима само један прост познаник, који ће 
убрзо бити заборављен. И зато он није био мало 
изненађен када је ујутру, седећи уз кафу са пу- 
ковником, угледао мис Лидију са својом сестром. 
Она беше устала у пет часова, а, за једну Енгле- 
скињу, нарочито за мис Невил, напор је тај био то- 
лико велики да она није могла пропустити да се 
њиме не понесе. 

— Јако ми је жао што сте се узнемирили тако 
рано, рече Орсо. Без сумње вас је моја сестра про- 
будила и против мојих упутстава, и ви нас морате 


проклињати. Ви желите можда да сам већ обешен. 


= Не, рече мис Лидија тихо и на талијанском, 
очевидно како је отац не би разумео. Ви сте се 


-срдили јуче због мојих невиних шала, и ја нисам 


4% 

хтела пустити вас да понесете рђаву успомену од 
ваше службенице. Како сте страшан свет ви Кор- 
зиканци! Збогом, дакле, до скора виђења, надам се. 

И она му пружи руку. 

Орсо одговори само једним уздахом. Коломба 
му приђе, одведе га у удубљење једног прозора, и 
показујући му нешто што је држала под својим ме- 
заром, проговори с њим за часак тихо. 

— Моја сестра, рече Орсо мис Невил, хоће 
да вам учини чудан поклон, госпођице; али ми 
Корзиканци и немамо Бог зна шта да дамо... осим 
своје љубави... коју време не брише. Сестра ми 
каже да сте с радозналошћу разгледали овај нож. 
То је једна старина у породици. Вероватно да је 
он негда висио о појасу једног од оних каплара 
којима имам да захвалим за част што сам се с вама 
упознао. Коломба га сматра за толико драгоцен 
да је од мене тражила допуштење да вам га да, а 
ја опет ни сам не знам управо да ли да га дам, јер 
се бојим да нам се не смејете. 

— Нож је диван, рече мис Лидија; али је то 
породично оружје; не мсгу га примити. 

— То није нож мога оца, живо повика Ко- 
ломба. Он је био-дар једном претку моје матере 
од краља Теодора. Ако га госпођица прими, начиниће 
нам велико задовољство. 

— Дакле, мис Лидија, рече Орсо, не прези- 
рите нож једнога краља. 

За љубитеља старина, успомене од краља Те- 
одора су бескрајно драгоценије но од најмоћнијег 
владара. Искушење је било велико и мис Лидија 
је већ гледала утисак што би га правило то оружје 
на каквом лакованом столу у њеном стану на Сен- 
Џемсовом тргу. 


— Али, рече она узимајући нож с устезањем . 


некога који хоће да прими, насмешивши се што је 
љубазније умела на Коломбу, драга госпођице Ко- 
ломба... ја не могу... ја не бих смела пустити вас 
да пођете тако обезоружани. 

— Са мном је мој брат, рече Коломба поно- 
· сито, а ми имамо добру пушку што нам је ваш 
отац поклонио. Ви сте је напунили куршумом, Орсо? 

Мис Невил задржа нож, а Коломба, да отклони 
опасност којој се човек излаже кад поклања својим 
пријатељима оружје које сече или боде, затражи 
један маријаш у име наплате. 

Најзад је требало поћи. Орсо стиште још је- 
дном руку мис Невил; Коломба је пољуби, затим 
поднесе своје ружичасте усне пуковнику, који беше 
сав задивљен учтивошћу корзиканском. С прозора 
у салону, мис Невил виде брата и сестру како узја- 
хаше коње. Коломбине очи блистале су се неком 
препреденом радошћу коју она код ње још не беше 
приметила. Ова велика и снажна жена, занесена 
_ својим идејама о варварској части, с гордошћу на 
челу, с уснама повијеним под пакосним осмехом, 
која одводи собом овог младог човека наоружаног 
као за неки страшан поход, потсети је на страхо- 
вања Орсова, и њој се учини као да види како га 
њен зао дух вуче у пропаст. Орсо, који је већ био 
на коњу, подиже главу и опази је. Било да је по-. 
годио њену мисао, било да је хтео да јој каже 
последње збогом, он узе мисирски прстен који је 
носио обешен о једном гајтану, и принесе га уснама. 
Мис Лидија уклони се с прозора поцрвеневши; 
затим, вративши се скоро одмах на њ, она виде 
двоје Корзиканаца како се брзо удаљују трком сво- 
јих коњића, у правцу према планинама. Пола 
"часа доцније, пуковник јој их показа, помоћу свог 
· догледа, како иду дуж залива, и она виде како 
Орсо често обрће главу према вароши. Најзад га 
нестаде иза баруштина на чијем се месту данас на- · 
лази један леп расадник. 

Мис Лидија, огледавши се у огледалу, нађе да 
је бледа. 

— Шта ли мора мислити о мени тај младић > 
рече она, и шта ја мислим о њему? и зашто бих 
на њега мислила ?... Једно познанство на путу!... 
Ради чега сам дошла на Корзику?... Ох! ја га не 

волим ... Не, не; у осталом то је немогуће... Па 
Коломба ! ...Ја да будем снаха једне нарикаче ! која 
носи уза се велики нож! И она примети да у руци 
држи нож краља Теодора. Она га баци на свој сто. 
Замислити Коломбу у Лондону, како игра на за- 
бави !.. Господе Боже, да грдна лава! за показивање! 
А имала би можда луд успех... Он ме воли, то 
сам уверена... Он је јунак из романа коме сам ја 
покварила пустоловну каријеру... Али да ли је он 
доиста хтео да освети свога оца по корзиканском 
обичају 2... Он је био нешто између једног Конрада 
и једног гладуна... Ја сам од њега начинила просто 
гладуна, и то гладуна који има кројача корзи- 
канског !..“ | 

Она се баци на своју постељу и хтеде да за- 
спи, али јој то беше немогуће; и ја нећу предузи- 
мати да настављам њен монолог, у коме она себи 
рече више од сто пута да Г. дела Ребија није значио, 
не значи, нити ће икад значити што за њу. 


1 У то доба то су име давали у Енглеској личностима у 
моди које су падале у очи нечим необичним. 


ІХ 


Међутим је Орсо одмицао са својом сестром. 
Брзо кретање њихових коња испочетка не даде им 
да разговарају; али, када би их одвећ стрме узбр- 
дице гониле да иду у корак, они би измењали по 
коју реч о пријатељима које су оставили. Ко- 
ломба је говорила с усхићењем о лепоти мис Невил, 
о њеној плавој коси, о њеном љупком понашању. 
Затим је питала да ли је пуковник богат колико 
изгледа, да ли је мис Лидија јединица. 

— То мора бити лепа прилика, говораше она. 
Њен отац како ми се чини показује много накло- 
ности према вама... 

И како Орсо не одговараше ништа, она про- 
дужаваше: 

— Наша је породица била негда богата, и да- 
нас је једна од најугледнијих. Сви ти сињори! су ко- 
пилад. Племства још има само у капларским породи- 
цама, а ви знате, Орсо, да ви произлазите од првих 
каплара на острву. Ви знате да је наша породица 
пореклом с оне стране планина,“ и да су нас гра- · 
ђански ратови нагнали да пређемо на ову страну. Да 
- сам ја на вашем месту, Орсо, ја се не бих колебала, 
ја бих затражила руку мис Невил у њеног оца... 
(Орсо смигну раменима). Њеним миразом ја бих 


1 Сињорима називају потомке феудалних господара на 
Корзици. Породице сињора и каплара такмиче се о племство. 


2 Што ће рећи с источне обале. Тај израз, који је врло у 
употреби, а: Іа де: Мопіе, мења значење према положају онога 
со се њиме служи. — Корзика је подељена од севера на југ 
венцем планина. 

купила шуму у Фалсети и винограде испод нас; озидала 
бих лепу кућу из тесана камена, и подигла бих још за 
један спрат стару кулу где је Самбучијо побио толико 
Мавара у времену графа Енрика лейога Мисере.! 

— Коломба, ти си луда, одговори Орсо у трку. 

— Ви сте човек, Орс' Антон’, и ви без сумње 
знате боље но једна жена шта треба да радите. Али 
ја бих волела да чујем шта би тај Енглез могао 
приметити против нашег срођавања! Има ли у Ен- 
глеској каплара2... 

После подужег јахања, овако у разговору, брат 
и сестра стигоше у једно мало село, недалеко од 
Бокоњана, где се зауставише на вечеру и на пре- 
ноћиште код једног пријатеља њихне породице. Они 
ту беху примљени с оним корзиканским гостоприм- 
ством које се не може оценити док се не позна. Су- 
тра дан их домаћин, који је био кум госпођи дела 
Ребија, испрати до на једну миљу од своје куће. 

— Видите литу шуму и те шумарке, рече он 
Орсу кад су се хтели растати: човек који би на- 
чинио какву несрећу могао би ту живети мирно де- 
сет година а да га жандарми или војници и не по- 
траже. Ова шума у вези је с великом гором Виза- 
воном ; а када се има пријатеља у Бокоњану илиу 
околини, не оскудева се ни у чем. Ви имате красну 
пушку, мора да тера далеко. Мајко Божја, да грдна 
калибра! С њом се може гађатии што боље од 
дивљих вепрова. 

Орсо одговори хладно да му је пушка енгле- 
ска и да носи олово далеко. Пољубише се и свако 
продужи на своју страну. 

Наши путници били су већ сасвим близу Пје- 
транере, кад, на уласку у један теснац којим је тре- 


1 В, Филипинија, књ. П. — Граф Агтро бе! Маззете умро 
је око године 1000; кажу да се о његовој смрти чуо неки глас у 
висини, који је певао ове пророчке речи: 


Е топо 11 сопќе Агпоо ђе! Міѕѕеге 
Е Согѕіса ѕага і таје іп регго. 


(Умро је граф Енрик лепи Господар 
И Корзици биће све горе и горе.) 


од ИХ 
расу ~ 

бало проби, опазише седам или осам људи наору- 
жаних пушкама, од којих су једни поседали на ка- 
мење, други полегали на траву, неки остали на но- 
гама и као да вребају. Њихови коњи пасли су не- 
далеко. Коломба их осмотри за часак са. догледом, 
који извуче из једне од великих кожних кеса које 
сви Корзиканци носе на путу. 

— То су наши људи! повика она весело. Пје- 
ручио је добро извршио налог. 

— Какви људи? упита Орсо. 

— Наши пастири, одговори она. Ја сам прек- 
синоћ послала Пјеручија да скупи те красне људе 
да вас допрате кући. Не личи да уђете у Пјетра- 
неру без пратње, а у осталом ви треба да знате да 
су Баричинијеви кадри на све. 

— Коломба, рече Орсо оштрим гласом, ја сам 
те толико пута молио да ми више не говориш ни 
о Баричинијевим ни о твојим неоснованим сумњама. 
Ја свакако нећу хтети бити смешан да се вратим 
с том гомилом беспосличара, и јако ми је криво што 
си их скупила без мога знања. 

— Брате, ви сте заборавили своју домовину. 
Моја је дужност да вас чувам кад вас ваша несмо- 
треност излаже опасности. Ја сам морала учинити 
оно што сам учинила. 

У том тренутку пастири, пошто их беху опазили, 
потрчаше својим коњима и у трку сиђоше им у сусрет. 

— Евива* Орс Антон’! повика један снажан 
старац у белој бради, огрнут, у пркос врућини, не- 
ком путничком хаљином с кукуљачом, од корзикан- 
ског сукна, дебљег но руно његових коза. Права 
очева слика, само већи и јачи. Каква дивна пушка! 
О овој ће се пушци говорити, Орс' Антон’! 

— Евива Орс’ Антон! поновише у хору сви 
пастири. Знали смо ми да ће се он најзад вратити. 

— Ах! Орс Антон’, говораше једна велика 
момчина земљане боје, како би се ваш отац радо- 
вао да је овде да вас дочека! Јадни човек! он би 


| 


* Еумуа — живео! 

сад ту био, да ми је хтео веровати, да је оставио 
да ја свршим ствар са Ђудичем... Он ми веселник 
није веровао; сад зна да сам ја имао право. 

— Лепо! прихвати старац, Ђудиче ће већ до- 
бити своје. 

— Евива Орс' Антон’! 

И туце пушчаних метака пропрати овај поздрав. 

Орсо, врло рђаво расположен усред ове го- 
миле људи на коњима који су говорили сви у исти 
мах и тискали се да му пруже руку, у први мах 
не могаде доћи до речи ни чути се. Најзад, исправив 
се као у својој чети када је делио укоре и казне 
затвором, он рече: 

— Пријатељи, ја вам захваљујем на љубави 
коју према мени показујете и на оној коју сте имали 
према моме оцу, али ја желим, ја хоћу да ми нико 
не даје савете. Ја знам шта ми ваља радити. 

— Он има право, он има право! повикаше 
пастири. Ви знате да можете рачунати на нас. 

— Добро, рачунаћу: али сад ми не треба 
нико, и никаква опасност не прети мојој кући. А 
сад на лево круг и одлазите својим козама. Ја знам 
пут за Пјетранеру, и не требају ми вође. 

— Не бојте се ничег, Орс' Антон’, рече старац; 
они се данас неће смети показати. Миш бежи у 
рупу кад наилази мачак. 

— Мачак си сам, матора главо, рече Орсо. 
Како се зовеш ти? 

— Шта! ви ме не познајете, Орс Антон’, мене 
који вас је толико пута носио са собом на својој 
мазги која уједа? Ви не познајете Пола Грифа? 
Ваљан човек, као што видите, који је кући дела 
Ребија одан телом и душом. Реците само реч, и 
кад ваша велика пушка проговори, ова стара кре- 
мењача, стара као њен господар, неће ћутати. Ра- 
чунајте на то, Орс' Антон’! 

— Лепо, лепо; али, да вас ђаво носи, одла- 
зите и оставите нас да идемо својим путем. 

Пастири се најзад удалише и упутише у трку“ 
према селу; али с времена на време они се заустав- 


ТОЙ 

љаху на свима узвишенијим тачкама на путу, као 
да су хтели испитивати да нема какве скривене за- 
седе, и увек остајаху доста близо Орса и његове 
сестре, како би им могли притећи у помоћ ако 
устреба. 

— Ја га разумем! Ја га разумем! Он не каже 
шта мисли чинити, али чини. Права слика очева. 
Лепо! говори ти да ти немаш ни против кога ни- 
шта! Ти си се заверио светом Није.! Браво! Ја не 
бих дао пребијену пару за кожу кметову. За месец 
дана неће ваљати ни за мешину. 

Следујући тако овој извидници, потомак дела 
Ребијевих уђе у своје село и упути се старом дому 
каплара, својих предака. Ребијанисти, који су били 
дуго без поглавице, беху му у гомилама изишли у 
сусрет, а становници Пјетранере који се држаху неу- 
трално, беху сви на својим вратима да га виде кад 
прође. Баричинисти беху остали у својим кућама и 
гледаху кроз прорезе својих капака. 

Село Пјетранера подигнуто је врло неправилно, 
као сва села на Корзици; јер, ако ко хоће да види 
улицу, треба да иде у Карђезе, које је подигао Г. од 
Марбефа. Куће, расуте како која и без икаквог правца, 
налазе се на врху једне мале висоравни, или боље 
једне планинске терасе. Отприлике у средини села 
уздиже се један велики храст, а крај њега се 
види једно гранитно корито у које једна дрвена 
цев доводи воду из оближњег извора. Овај јавни 
споменик био је подигнут заједничким трошковима 
дела Ребијевих и Баричинијевих; али би се јако 
преварио ко би у њему тражио траг негдашње 
слоге двеју породица. На против, то је дело њи- 
хове суревњивости. Када је једном пуковник дела 
Ребија упутио општинском одбору своје општине. 
неку малу своту као прилог за подизање једне че- 
сме, адвокат Баричини пожури се да понуди сли- 
чан дар, и тој борби дарежљивости Пјетранера ду- 


1 Тога свеца нема у календару. Заветовати се светом Није. 
(56. Меса) значи одрицати све безобзирце. 

гује село своју воду. Око храста и чесме је празан про- 
стор који се назива прекрст, на коме се беспосличари 
скупљају вечером. Покадшто ту се игра карата, а, 
једном у години, о месојеђама, ту је и игранка. На 
два краја прекрста подижу се зграде повисоке али 
не широке, саграђене од гранита и шкриљца. То су 
непријатељске куле дела Ребијевих и Баричиније- 
вих. Архитектура им је једнолика, висина иста, и 
види се да се супарништво двеју кућа увек одржало 
без преимућства на ма којој страни. 

Можда је умесно објаснити шта треба разу- 
мети под том речи кула. То је једна четвртаста 
зграда отприлике четрнаест стопа висине, коју би 
у другој земљи назвали просто голубињаком. Узана 
врата отварају се на осам стопа над земљом, а до 
њих се долази једним врло стрмим степеницама. 
Изнад врата је прозор с неком врстом балкона у 
дну избушеног, као нека стражара, одакле се мо- 
гао без опасности спљескати сваки незвани гост. 
Између прозора и врата виде се два рђаво изва- 
јана штита са грбовима. Један је негда на себи 
имао ђеновљански крст; али како је данас сав изу- 
бијан, умеју га протумачити још само учени стари- 
нари. На другом штиту је грб породице чија је 
кула. Додајте, ради потпуности слике, по који траг 
куршума на грбовима и прозорским оквирима, па 
ћете моћи створити себи представу о једном малом 
властеоском дому из времена средњег века на Кор- 
зици. Заборавио сам још рећи да су зграде у ко- 
јима се станује у близини куле, и често су с њом 
у вези каквим подземним ходником. 

Кула и кућа дела Ребијевих су на северној 
страни прекрста пјетранерског; кула и кућа Бари- 
чинијевих, на јужној страни. Од северне куле до 
чесме је шеталиште дела Ребијевих, шеталиште Ба- 
ричинијевих је с противне стране. Од сахране жене 
пуковникове, никад се још није видело да се који 
члан једне од ових двеју породица појави на дру- 
гој страни прекрста а не на оној која му је одре- 
ђена неком врстом прећутна уговора. Да избегне 

заобилажење, Орсо је хтео да прође испред куће 
кметове, кад му сестра обрати пажњу и позва да 
узму једну уличицу која би их одвела кући без 
прелажења преко прекрста. 

— Зашто правити себи посла? рече Орсо; 
зар прекрст није свачји? И он нагна свога коња. 

— Јуначко срце! репе тихо Коломба... Оче, 
ти ћеш бити освећен ! 

Кад су стигли на прекрст, Коломба се по- 
стави између куће Баричинијевих и свога брата, и 
не спусти ока с прозора својих непријатеља. Она 
примети да су од скора затворени и утврђени, и 
да су на њима начињени сйрељаници.* Стрељани- 
цима називају узане отворе у облику мазгала, који 
се остављају између дебелих клада с којима се за- 
‘твара доња страна прозора. Кад се страхује од ка- 
квог напада, овако се утврђује, и може се, у за- 
клону од клада, безбедно пуцати на нападаче. 

— Кукавице! рече Коломба. Видите ли, брате, 
они се већ почињу чувати; утврђују се! као да 
неће морати изићи једног дана, 

Присуство Орсово на јужној страни прекрста 
начини необичан утисак у Пјетранери, и би сма- 
трано као доказ смелости која није далеко од др- 
скости. За оне који не беху ни на једној ни на 
другој страни, те вечери крај храста, то беше пред- 
мет тумачењима без краја: 

— Срећан је он, говорило се, што се синови 
Баричинијеви нису још вратили, јер они су мање 
трпељиви но адвокат, и можда не би пустили да 
им непријатељ пређе преко њиховог земљишта а 
да му се не наплате за пркос. 

— Памтите што ћу вам рећи, суседе, додаде 
један старац који је био месни пророк. Ја сам по- 
сматрао данас лице Коломбино, она нешто има у 
глави. Ја осећам барут у ваздуху. Ускоро ће бити 
јефтина меса у Пјетранери. 


= агсћеге 

Одвојен врло млад од свога оца, Орсо није 
имао много времена да га упозна. У петнаестој го- 
дини оставио је Пјетранеру ради школовања у Пизи 
а одатле је ушао у војну школу док је Гилфучијо 
проносио по Европи царске заставе. На континенту 
Орсо га је виђао у ређим размацима времена, а 
тек 1815 он се нађе у пуку којим је његов отац 
командовао. Али пуковник, неумитан у дисциплини, 
поступао је са својим сином као са свима осталим 
младим поручницима, што ће рећи смного строгости. 
Успомене што их Орсо о њему беше сачувао беху 
двојаке. Он га се сећао из Пјетранере, како му 
поверава сабљу, како му даје да испразни пушку 
кад би се враћао из лова, или како га је први пут, 
као дечка, посадио за породични сто. Затим га је 
замишљао као пуковника дела Ребија који га шаље 
у затвор ради какве лудорије, и који га никад није 
друкчије називао но поручником дела Ребија. 

— Поручниче дела Ребија, ви нисте на своме 
месту у бојном строју, три дана затвора. — Ваши 
су стрелци за пет метара одвећ удаљени од ре- 
зерве, пет дана затвора. — Ви сте у шајкачи у 
дванаест и пет минута, осам дана затвора. 

Само једном, у борби код Катр-Бра он му је 
био рекао: 

— Врло добро, Орсо; само буди смотрен. 

У осталом, те последње успомене не потсећаху 
га на Пјетранеру. Слика места нераздвојних за ње- 
гово детињство, намештај којим се служила његова 

мати коју је нежно волео, будили су у његовој 
души гомилу осећања пријатних и мучних; па онда 
мрачна будућност која му се спремаше, неодређени 
страх који му улеваше сестра, и нада све, помисао 
да ће мис Невил доћи у његову кућу, која му је 
данас изгледала тако мала, тако сиромашна, тако 
неприлична за једну личност навикнуту на раскош, 
презирање што ће га она према томе имати можда: 
све те мисли правиле су у његовој глави збрку и 
улевале му дубоко обесхрабрење. 

О вечери он седе у велику наслоњачу од по- 
црнеле растовине, у којој је његов отац седео у 
зачељу о породичним обедима, и насмеши се када 
виде Коломбу да се снебива да седне за сто с њиме. 
Он јој је у осталом био захвалан на ћутању кога се 
она држала за време вечере и на брзом одласку с 
ње, јер се он осећао одвећ узбуђен да би могао 
одолевати нападима које је она без сумње спремала, 
али га је Коломба штедела и хтела му дати времена 
да се прибере. Наслонив главу на руку, он дуго 
оста непомичан, прелазећи у мисли призоре што 
их беше проживео последњих петнаест дана. Он је 
са страхом гледао то ишчекивање скоро свих око. 
себе како ће се понашати према Баричинијевим. 
Он је већ опажао да мишљење у Пјетранери по- 
чиње за њега бивати мишљење опште. Требало је 
да се освети, ако неће да буде сматран за кукавицу. 
Али над ким да се освети? Он није могао веровати 
да су Баричинијеви криви у убиству. Они су истина 
били непријатељи његове породице, али им се само 
са суровим предрасудама његових земљака. могло 
приписати једно убиство. Покадшто би посматрао 
амајлију мис Невил и сасвим тихо понављао њену 
девизу: „Живот је борба!“ Напослетку он себи 
рече одлучно: „Ја ћу из ње изићи као победилац !“ 
С том добром мисли он се диже, и, узев лампу, хтеде 
се попети у своју собу, кад неко закуца на врата 
кућна. Време није било за примање какве походех 
Одмах се појави Коломба, праћена женом која и. 
је служила. 

— Није ништа, рече она трчећи вратима. 

Међутим, пре но што ће отворити, она ипак 
запита ко лупа. Неки благ глас одговори: 

— Ја сам. 

Дрвена пречага стављена преко врата би одмах 
дигнута, и Коломба се поново појави у трпезарији, 
а за њом једна девојчица око десет година, босо- 
нога, у дроњцима, повезана неком гадном марамом 
испод које су провиривали дуги чуперци косе црне 
као крило гавраново. Дете беше мршаво, бледо, 
сунцем опаљено ; али се у њеним сјајним очима све- 
тлео разум. Кад виде Орса она застаде плашљи- 
во и поклони му се по сељачки; затим рече не- 
што тихо Коломби и даде јоју руке једнога скоро 
убијеног фазана. 

— Хвала, Кили, рече Коломба. Захвали твоме 
стрицу. Како је он ? 

— Врло добро, госпођице, вама на служби. 
Нисам могла доћи раније јер је он закаснио. Три 
часа сам га чекала у чести. 

— И ти ниси вечерала? 

— Богме нисам, госпођице, нисам имала времена. 

— Даће ти се да вечераш. Има ли ти стриц 
још хлеба? 

— Мало, госпођице, али му нарочито недостаје 
барута. Ту је већ и кестење, и сад му треба само 
барута. 

— Даћу ти један хлеб за њега и барута. Реци 
му да га штеди, скуп је. 

— Коломба, рече Орсо француски, коме ти 
тако делиш милостињу 2 

— Једноме сиротом хајдуку из овог села, од- 
говори Коломба на истом језику. Ова мала му је 
синовица. 

— Мени се чини да би ти могла боље распо- 
редити своје дарове. Зашто слати барут једном лу- 
пежу који ће се њиме послужити да учини какав 
злочин? Да није те жалосне слабости коју како из- 
гледа овде има цео свет према хајдуцима, одавно 
би њих нестало са Корзике. 


АИ а КА ићи 

— Код нас нису најгори они који су у гори!. 

— Подај им ако хоћеш хлеба, не треба га од- 
рећи никоме; али ми не може ући у главу да им 
се даје муниција. 

— Брате, рече Коломба озбиљним гласом, ви 
сте господар овде, и све је ваше у овој кући; али 
знајте, ја ћу пре дати мој мезаро с главе овој де- 
војчици да га прода, но што ћу одрећи барут је- 
дном хајдуку. Не дати му барут! па то је исто што 
и предати га жандармима. Какву заштиту он има про- 
тив њих, ако нема своје метке 2 

· Девојчица је за то време прождрљиво гутала 
један комад хлеба, и пажљиво посматрала час Ко- 
ломбу час њеног брата, трудећи се да из њихових 
очију схвати смисао оног што су они говорили. 

— Па добро, шта је учинио твој хајдук? Због 
каквог је злочина одбегао у гору? 

— Брандолачијо није учинио никакав злочин, 
повика Коломба. Он је убио Ђована Опизо који 
му је убио оца док је он био у војсци. 

Орсо обрну главу, узе лампу, и, без одговора, 
попе се у своју собу. Тада Коломба даде барут и 
храну детету, и испрати је до врата понављајући јој: 

— Нарочито нека твој стриц добро пази на Орса! 


1 Бити у гори, што ће рећи бити хајдук. Хајдук није мр- 
ско име; оно се разуме у смислу прогнаника; то је опат) ен- 
глеских балада. 


КОЛОМБА 5 


ХІ. 


Орсу је требало дуго док је заспао, и зато се 
пробуди доцкан, бар за Корзику. Тек што је устао, 
прво што му паде у очи, то беше кућа његових 
непријатеља и стрељаници које беху утврдили. Он 
сиђе и потражи сестру. 

— У кујни је, лије куршуме, одговори му слу- 
жавка Саверија. 

И тако он не могаде крочити ни корака а да 
не буде гоњен сликом рата. 

Коломбу затече где седи на столичици, окру- 
жена скоро изливеним куршумима, и сече изливену 
шипку олова. 

— Ког ђавола ту радиш ? упита је брат. 

— Ви немате куршума за пуковникову пушку, 
одговори она својим благим гласом; ја сам прона- 
шла калуп тога калибра, и данас ћете имати два- 
десет и четири куршума, брате. 

— Не требају ми, Богу хвала ! 

— Злу не требало, Орс' Антон'. Ви сте забо- 
равили своју домовину и људе који су око вас. 

— И да заборавим ти би ме брзо потсетила. 
Реци ми је ли дошао какав велики ковчег пре не- 
колико дана? 

— Јесте, брате. Хоһете ли да га испнем у 
вашу собу ? | 

— Ти да га испнеш? па ти га никад не би 
могла подићи... Зар нема овде никаквог човека за то? 

— Нисам ја тако слаба као што ви мислите, 
рече Коломба, засукујући своје рукаве и открива- 

јући мишицу белу и облу, савршено правилно скро- 
јену, али која је показивала снагу необичну. Хајде, 
Саверија, рече она служавци, помози ми. 

И она већ подиже сама тешки ковчег, кад Орсо 
притрча да јој помогне. 

— У том ковчегу, рече он, има нешто за тебе, 
драга Коломба. Ти ћеш ми опростити што ти чиним 


_ тако сиромашне поклоне, али кеса једног поручника 


на полу-плати није набијена. 

Говорећи, он отвори ковчег и извади из њега 
неколико хаљина, једну мараму и друге ствари за 
младо женско чељаде. 

— Аох лепих ствари! повика Коломба. Одмах 
ћу их сложити да се не би поквариле. Чуваћу их 
за моју свадбу, додаде она с тужним осмехом, јер 


сам сад у жалости. 


И она пољуби брата у руку. 

— Мало је претерано, сестро, остати толико 
дуго у жалости. 

— Заклела сам се, рече Коломба одлучним 


"гласом. Ја никад нећу скинути црнину... 


И она гледаше кроз прозор кућу Баричини- 
јевих. 

— Осим онога дана кад се будеш удала! рече 
Орсо трудећи се да избегне крај реченице. 

___— Ја ћу се удати, рече Коломба, само за чо- 
века који буде учинио три ствари... 

И она посматраше и даље страшним погледом 
кућу непријатељску. 

— Како си лепа, Коломба, ја се чудим да се 
већ ниси удала. Де, ти ћеш ми рећи ко ти се удвара. 
У осталом ја ћу чути серенаде. Морају бити лепе кад 
се допадају једној чувеној нарикачи као што си ти. 

— Ко ће узети једно сирото сироче?.. Па 
онда човек који би с мене скинуо црнину, обукао 
би у њу оне жене тамо. 

— То већ прелази у лудост, рече у себи Орсо. 

Али он не проговори ништа како би избегао 
сваку препирку. 

— Брате, рече Коломба улагљиво, и ја вама 

имам нешто да дам. Хаљине које имате на себи од- 
већ су лепе за овај крај. Ваш лепи реденгот биће 
поцепан за два дана ако га носите у честу. Треба 
га чувати за долазак мис Невил. 

Затим, отворивши један орман, она из њега 
извуче једно потпуно ловачко одело. 

— Начинила сам вам хаљину од кадифе, а ево 
капе какву носе наши гиздавци ; ја сам је извезла за 
вас, давно већ. Хоћете ли да видите како вам стоји 2 

И она му поможе да обуче једну широку ха- 
љину од зелене кадифе, с великим џепом на ле- 
ђима. Она му метну на главу шиљасту капу од црне 
кадифе, извезену перлама од гагата и свилом исте 
боје, и завршену неком врстом кићанке. 

— Ево вам фишеклија: нашег оца, рече она, 
а његов нож вам је у џепу од хаљине. Потражићу 
вам још пиштољ. 

— Изгледам као прави разбојник из мелодрам- 
ског позоришта, говораше Орсо огледајући се у је- 
дном малом огледалу који му је пружила Саверија. 

— Још како вам то лепо стоји, Орс' Антон’, 
говораше стара служавка, и најлепши Шиља“ из Бо- 
коњана или Бастелике није лепши. 

Орсо доручкова у своме новом оделу, и, за 
време обеда, рече својој сестри да у његовом ков- 
чегу има нешто књига; да је његова намера да их 
још поручи из Француске и Италије, и да је упути 
да ради много. 

— Јер је срамота, Коломба, додаде он, да једна 
велика девојка као ти не зна још ствари које на 
континенту науче деца кад изиђу из руку дојки- 
ЊИНИХ. 

— Имате право, брате, рече Коломба; ја знам 
шта ми недостаје, и сама желим да учим, нарочито 
ако ви хтеднете да ме поучавате. 


1 Сағсһеға — појас у коме се држе метци. О њему виси с 
леве стране пиштољ. 


2 Ріпѕиѓіо (роіпіш) — Шиља. Тако називају оне који носе 
шиљасту капу, бағғеіѓа ріпѕиѓа. 

Неколико дана прође да Коломба не изговори 
име Баричинијевих. Спремала је око брата, и често 
му говорила о мис Невил. Орсо јој је давао да чита 
француска и талијанска дела, и бивао је изненађен 
час тачношћу и трезвеношћу њених опажања, час 
дубоким незнањем најпростијих ствари. 

Једног јутра, по доручку, Коломба изиђе за тре- 
нутак и, место да се врати с каквом књигом и хар- 
тијом, појави се са својим мезаром на глави. Лице 
јој је било озбиљније но обично. 

— Брате, рече она, ја ћу вас молити да по- 
ђете са мном. 

— Куда хоћеш да те пратим ? рече Орсо пру- 
жајући јој руку. 

— Не треба ми ваша рука, брате, већ поне- 
сите своју пушку и кутију с метцима. Човек не 
треба никад да излази без свога оружја. 

— Нека буде и тако. Треба се покорити моди. 
Куда ћемо2 

Коломба, не одговоривши, стеже мезаро више 
главе, викну кућног пса, и изиђе с братом који је 
ишао за њом. Удаљујући се крупним корацима од 
села, она узе један удубљен пут који вијугаше кроз 
винограде, пошто је прво послала напред пса, коме 
даде неки знак који је он изгледа добро ра- 
зумевао ; јер он одмах поче трчати унакрст, улазећи 
у винограде, сад на једну сад на другу страну, увек 
на педесет корака од своје господарице, а покадшто 
би застао насред пута као да је гледа, машући 
репом. Изгледаше да је он потпунце испуњавао своју 
_извидничку дужност. 

— Ако Мушето залаје, рече Коломба, запните 
пушку, брате, и не мичите се. 

На по миље од села, после доста завијутака, 
Коломба се одједном заустави на једном месту на 
коме пут савијаше на окуку. Ту се уздизала једна 
пирамида од грања, нешто зеленог нешто осушеног, 
нагомиланог у висини три стопе отприлике. На врху 
је избијао крај једног дрвеног, црно обојеног крста. 
У више срезова корзиканских, нарочито у плани- 

нама, по неком врло старом обичају, коме је можда 
порекло у предрасудама многобоштва, пролазници 
сматрају за дужност бацити какав камен или гран- 
чицу на место на коме је један човек погинуо на- 
силном смрћу. Кроз много година, све док у сећању 
људи траје успомена на његову жалосну смрт, то 
чудно подушје гомила се тако с дана у дан. То се 
назива хумка (тиссто) тога и тога. 

— Орсо, рече она, овде је наш отац погинуо. 
Брате, молимо се за његову душу ! 

И она клече. Орсо учини одмах што и она. 
У том тренутку сеоско звоно зазвони лагано, јер 
неки човек беше умро те ноћи. Орсу ударише сузе. 

После неколико минута, Коломба се диже, без 
суза у очима, али с узбуђењем у лицу. Она се 
журно прекрсти палцем по обичају својих земљака, 
што они чине уз своје свечане заклетве; затим по- 
вуче собом брата и врати се путем у село. Уђоше 
у кућу ћутећи. Орсо се попе у своју собу. Тре- 
нутак затим, Коломба дође за њим, носећи једну 
малу скрињу коју метну на сто. Она је отвори и 
из ње извади кошуљу покривену широким мр- 
љама крви. 

— Ево кошуље вашег оца, Орсо. 

И она му је баци у крило. 

— Ево олова које га је погодило. 

И она метну на кошуљу два оксидисана куршума. 

— Орсо, брате мој! крикну она бацивши му 
се у наручја и обгрливши га снажно, Орсо, ти ћеш 
га осветити. 

Она га пољуби као ван себе, целива куршуме 
и кошуљу, и изиђе из собе, оставивши свога брата 
као окамењеног на његовој столици. 

Орсо оста неколико тренутака непомичан, не 
смејући склонити од себе те страховите остатке. 
Најзад, учинив један напор, он их врати у скрињу 
и одјури у други крај собе да се баци на своју 
постељу, обрћући главу зиду, загњурујући је у уз- 
главник, као да је хтео скрити се од појаве какве 


ТОЯ 

сабласти. Последње речи његове сестре одјекиваху 
још непрестано у његовим ушима, и њему се чи- 
њаше као да чује неко кобно, неизбежно проро- 
чанство, које од њега тражи крв, и то невину крв. 
Ја неһу покушати да представим осећања не- 
срећног младића, исто онако збркана као она која 
узбуњују главу каквог лудака. Дуго је он времена 
остао у томе истоме положају, не смејући обрнути 
главе. На послетку се диже, затвори скрињу и на- 
гло изиђе из куће, тумарајући по пољу и идући 
напред и ако није знао куда. 
| Мало по мало свежи ваздух га стиша, он по- 
ста мирнији и испита нешто хладнокрвније свој по- 
ложај и начине да из њега изиђе. Он није сумњи- 
чио Баричинијеве за убиство, то се већ зна; али 
их је он окривљавао што су подметнули писмо хај- 
дука Агостинија ; а то писмо, бар он је тако веро- 
вао, било је узрок смрти његовог оца. Да их гони 
као варалице, увиђао је да је немогуће. Покадшто, 
кад би се предрасуде или рђави нагони његовог 
краја у њему ускомешали и, указивали му на лаку 
освету, одмах ту на савијутку какве стазе, он би их 
одбацио с грозом, помишљајући на своје другове 
у пуку, на салоне у Паризу, нарочито на мис Не- 
вил. Затим би му пала на памет пребацивања се- 
стрина, и оно што је још преостајало корзиканског 
у његовом карактеру оправдавало је та пребаци- 
вања и истицало их још јаче. Једина још нада што 
му беше остајала у овој борби између његове са- 
вести и његових предрасуда, била је да заподене, 
под којим било изговором, какву кавгу с једним 
од синова адвокатових и да се потуче с њим у 
двобоју. Убијајуһи га једним метком или ударом 
мача, измирио би своје корзиканске и своје фран- 
цуске појмове. Пошто је усвојио овај излазак, пре- 
мишљајући о начинима за извршење, он је већ осе- 
ћао да му се скинуо један велики терет, док друге 
пријатније мисли допринеше још више да се стиша 
његово грозничаво узбуђење. Цицерон, у очајању 
због смрти своје кћери Тулије, заборавио је свој 


72 ПРОСПЕР МЕРИМЕ 


бол прелазећи у мисли све лепе ствари које ће 
моћи рећи о томе. Говорећи тако Г. Шенди се 
утешио за губитак свога сина. Орсо се окрепи по- 
мишљајући да ће моћи насликати своје душевно 
стање мис Невил, и да ће то морати пробудити не- 
обичну пажњу ове лепе особе. 

Он се приближавао селу од кога се беше уда- 
љио и не примећујући, кад чу глас неке девојчице 
која је, мислећи да је сама без сумње, певала на 
једној стази крај честе. Била је то она лагана и је- 
днолика арија погребних тужбалица, а дете је пе- 
вало: „Моме сину, моме сину у далекој земљи — 
очувајте мој крст и моју крваву кошуљу...“ 

— Шта ти то певаш, мала? упита је Орсо 
љутитим гласом, банувши одједанпут. 

 — То сте ви, Орс Антон’! повика девојчица 
мало уплашена... То је једна песма госпођице Ко- 
ломбе... 

— Забрањујем ти да је певаш, рече Орсо 
страшним гласом. 

Осврћући се лево и десно, дете као да тра- 
жаше на коју страну да побегне, и без сумње би 
и утекла да је није задржавала брига да сачува 
један велики свежањ који се видео у трави крај 
њених ногу. 

Орсо се постиде због своје суровости. 

— Шта то носиш, мала моја? упита је он што 
је најблаже могао. 

А како се Килина снебиваше да му одговори, 
он подиже крпу у којој беше увијен замотуљак и 
виде да је у њему хлеб и друго јестиво. 

— Коме носиш тај хлеб, душо? упита је он. 

— Ви то добро знате, господине : своме стрицу. 

— Да није твој стриц хајдук 2 

— Вама на служби, Орс' Антон. 

— Кад би те срели жандарми, питали би те 
куда ћеш... 


— Ја бих им казала, одговори дете не преми- · 


шљајући, да носим јело Лукосима који обарају гору. 

— А ако би наишла на каквог огладнелог 
ловца који би хтео да руча на твој трошак и да 
ти узме јестива2... 

— Не би смео. Ја бих казала да је то за мога 
стрица. 

— То је истина, он није човек који ће допу- 
"стити да му се узме ручак... А воли ли те много, 
твој стриц? 

— Ох! да, Орс Антон’. Од како је отац умро, 
он се брине о породици, о мојој матери, мени и 
мојој малој сестри. Док мати није била болесна, он 
ју је препоручивао богатима да јој дају посла. Кмет 
ми даје по једну хаљину сваке године, а попа ме 
учи катихизису и читању од како је стриц с њима го- 
ворио. Али је нарочито ваша сестра добра према нама. 
| У том тренутку указа се један пас на стази. 
Девојчица приневши два прста устима, зазвижда 
оштрим писком: пас одмах дође к њој и поче се 
умиљавати, затим се пред њом изгуби у шуми. 
Ускоро затим два рђаво обучена али добро наору- 
жана човека, испадоше иза једног жбуна, на неко- 
лико корака од Орса. Човек би рекао да су допу- 
зали као змије кроз густо шипражје од мирте и 
цисте које покриваху земљиште. 

— О! Оре Антон’, добро дошли, рече старији 
од ове двојице. Та шта! ви ме не познајете > 

— Не, рече Орсо, не скидајући ока с њега. 

— То је чудно како једна брада и шиљаста 
капа промене човска! Де, поручниче, погледајте до- 
бро. Зар. сте ви заборавили негдашње другове са 
Ватерлоа? Не сећате се више Бранда Савелија, који 
је одгризао не један фишек крај вас тог несрећ- 
ног дана. 

— Шта! то си ти? рече Орсо. И ти си одбе- 
гао 1816! 

— Као што кажете, поручниче. Тхе! војска 
ми је досадна, а после имао сам и да пречистим 
један рачун овде. Ха! ха! Кили, ти си ваљана де- 
војка. Послужи нас брзо, јер смо гладни. Ви не 
можете замислити, поручниче, како се човеку једе 

у шуми. Ко нам то шаље, госпођица Коломба 
или кмет? 

— Не, стриче; ово ми је воденичарка дала 
за вас и један покривач за матер. 

— Шта хоће од мене? 

— Она вели да Лукоси које је најмила да јој 


раскрче забран, траже сада тридесет пет маријаша. 


и кестење, због грознице која влада у Пјетранери. 

— Лењштине !... Видећу. — Без замерке, по- 
ручниче, хоћете ли да поделите с нама ручак? 
Ручали смо ми и горе заједно, за времена нашег 
јадног земљака кога су расходовали. 

— Хвала лепо. — И мене су расходовали. 

— Да, чуо сам о томе; али вам то није било 
много криво, кладио бих се. Јер и ви имате да пре- 
чистите свој рачун. — Хајде, попе, рече хајдук 
своме другу, за сто. Господине Орсо, да вам пред- 
ставим господина попа, то јест, ја не знам управо 
да ли је он поп, али му је знање као у попа. 

— Један сиромах слушалац богословије, го- 
сподине, рече други хајдук, коме нису дали да про- 
дужи свој позив. Ко знаг Могао сам бити папа, 
Брандолачијо. 

— Па какав је то узрок лишио цркву ваше 
просвећености ? упита Орсо. 

— Ситница, пречишћавање једног рачуна, као 
што каже мој пријатељ Брандолачијо: због једне 
моје сестре која је правила лудости док сам ја 
млавио купусаре на универзитету у Пизи. Морао 
сам се вратити кући да је удам. Али њен будући, 
коме се хитало, умре од грознице три дана пре 
мога доласка. Ја се онда, као што бисте и ви учи- 
нили, обратим брату покојниковом. Рекоше ми да 
је ожењен. Шта сам могао да радим? 


— Доиста, то је било незгодно. Шта сте _ 


учинили 2 
— То су случајеви у којима се > мора прибећи 
кремену.! 


1 [а ѕсарііа, врло чест израз. 


Е, 


КОЛОМБА 75 


— То ће рећи... 

— Сјурио сам му куршум у главу, рече хајдук 
хладнокрвно. 

Орсо се згрози. Међутим радозналост, а можда 
и жеља да успори тренутак када ће се морати вра- 
тити кући, побудише га да се задржи на месту на 
коме је био и да продужи разговор са овом дво- 
јицом људи, од којих је сваки имао бар по једно 
убиство на души. 

Док му је друг говорио, Брандолачијо је по- 
стављао пред њега хлеб и месо; он се послужи сам, 
затим одвоји за свога пса, кога представи Орсу под 
именом Бруско, као обдареног необичним нагоном 
да позна потеру, ма како она била прерушена. 
Најзад он одсече комад хлеба и парче сирове 
шунке, и даде својој синовици. 

— Диван ли је хајдучки живот! узвикну слу- 
шалац богословије пошто је појео неколико зало- 
гаја. Ви ћете га можда окусити једнога дана, го- 
сподине дела Ребија, и ви ћете видети како је слатко 
не познавати другог господара до ли своју ћуд. 

Довде, хајдук је говорио талијански; он на- 
стави француски : 

— За Корзику не може се рећи да је много 
забавна земља за, једног младића, али за хајдука, 
ствар је сасвим друкчија! Жене су луде за нама. 
Овакав каквог ме видите, ја имам три љубазнице 
у три разна среза. Свуд сам код своје куће. А је- 
дна је жена једног жандарма. 

— Ви знате много језика, господине, рече 
Орсо озбиљним гласом. 

— То што говорим француски, то је стога што 
тахіта адебегит риегіѕ теџетеппа“. Ми хоћемо, Бран- 
долачијо и ја, да се мала окрене на добро и иде 
правим путем. 

— Кад буде имала петнаест година, рече стриц 
Килинин, ја ћу је лепо удати. Већ имам једну при- 
лику у виду. 


*) Према деци морамо имати највећих обзира. 

— Па то ћеш ти просити2 рече Орсо. 

— Без сумње. Кад ја кажем каквом богаташу 
овдашњем : „Ја Брандо Савели радо бих видео да 
ваш син узме Мишелину Савели,“ мислите ли ви 
да би он чекао да му се двапут каже? 

— Ја му то небих саветовао, рече други хај- 
дук. Друг ми има потежу руку. 

— Кад бих био какав лупеж, настави Брандо- 
лачијо, ђубре, варалица, могао бих само да отворим 
торбу, петодинарци падали би као киша. 

— У твојој торби има дакле нешто што их 
привлачи» рече Орсо. 

— Нема ничег; али ако бих ја написао, као 
што их има који су то чинили, каквом богаташу : „по- 
требно ми је сто динара“ он би похитао да ми 
их пошље. Али сам ја човек од части, поручниче. 

— Знате ли ви, господине дела Ребија, рече 
хајдук кога његов друг називаше попом, знате ли 
ви да, у овој земљи простодушних нарави, има ипак 
неваљалаца који се користе поштовањем које ми 
улевамо помоћу наших пасоша (он показа своју пу- 
шку), да измаме менице подражавајући наш рукопис? 

— Знам, рече Орсо нагло. Али какве менице 2 

— Пре шест месеца, продужи хајдук, ја сам 
се шетао према Орези, кад ми приђе један сељак 
који ми из далека скиде капу и рече: „Ах! госпо- 
дине попо (тако ме увек зову), опростите ми, дајте 
ми времена; нашао сам свега педесет пет динара; 
али заиста, то је све што сам могао скупити. А ја 
сав изненађен, рекох му: — Шта то значи, мамлазе! 
педесет и пет динара? — Хоћу да кажем шесет и 
пет, одговори ми он; али што се тиче сто колико ми 
ви тражите, то је немогуће. — Како, будало! ја од 
тебе тражим сто динара! Ја те не познајем.“ — Тада 
ми он додаде једно писмо или боље рећи једну 
прљаву згужвотину, којом се он позивао да остави 
сто динара на место које му се означавало, ако 
неће да му кућа буде упаљена и краве побијене 
од Ђоканта Гастрикони, то је моје име. И још се 
имало безочности да се подражава мој потпис! Што 


4% 

ме је највише наједило, то је да је писмо било напи- 
сано у рђавом наречју, пуно правописних грешака... 
Ја да правим грешке у правопису! ја који сам на 
Универзитету добијао прве награде! Ја пре свега 
ударим моме гејаку једну ћушку од које се двапут 
обрнуо у месту. — „А! лупежу један, ти мене сма- 
траш за лопова!“ кажем му ја и одаламим га ногом 
знате већ где. Пошто ми је мало лакнуло, ја га 
упитам: — „Кад имаш да однесеш тај новац на 
назначено место ? — Још данас. — Лепо ! однеси га.“ 
Било је то под једном јелом, и место беше потпуно 
означено. Он однесе новац, закопа га у подножје 
дрвета и врати се к мени. Ја сам се био скрио у 
близини. Ту ја останем с мојим човеком шест ду- 
гих часова. Господине дела Ребија, остао би три 
дана да је требало. После шест часова појави се 
један Басійиачијо! један бестидни зеленаш. Он се 
сагне да узме новац, ја опалим, и тако сам га до- 
бро узео на око да му се глава сруши на талире 
које је је откопавао. — „А сад, угурсузе, рекох ја 
сељаку, узми твој новац, и нека ти више не пада 
на памет да сумњичиш за какво гадно дело Ђо- 
канта Гастрикони.“ — Убоги ђаво, сав дршћући, 
покупи својих шесет пет динара и не бришући их. 
Он ми захвали, ја му још једном одвалим ногом у 
леђа за сретна пута, и тешко да још не трчи. 

— Ах! попе, рече Брандолачијо, завидим ти 
на том куршуму. Морао си се добро смејати ? 

— Погодио сам Басишачија у слепо око, про- 
дужи хајдук, и то ме потсећа на ове Виргилијеве 
стихове : 


Ре Ілдиеѓасіо іетрога рІшитБо 
рипан, ас тина рогесіит ехіепаії агепа* 


1 Корзиканци планинци небично мрзе становнике из Ба- 
стије, које це сматрају за земљаке. Никад они не кажу за ба- 
стијанца Ваѕііеѕе већ Ваѕііассіо: азна се да се наставак ассіо 
обично узима у презирном смислу. 


2 РА Истопљеним оловом слепо око 
Разби, и опруженог обори га на песак. 

Тлашетасјо ! Верујете ли ви, господине Орсо, да се 
оловни куршум топи због брзине свога проласка 
кроз ваздух? Ви који сте учили балистику требало 
би да ми кажете да ли је то заблуда или истина? 

Орсо је више волео да расправља то физичко 
питање но да с богословом претреса о моралности 
његовог дела. Брандолачијо, кога та научна расправа 
није много занимала, прекиде је примедбом да сунце 
већ залази. 

— Пошто нисте хтели ручати с нама, Орс' Ан- 
тон, рече му он, ја вам саветујем да не оставите 
госпођицу Коломбу да вас дуго чека. А после није 
увек ни добро тумарати по пољу кад сунце зађе. 
Али зашто излазите без пушке? У околини има 
рђавих људи; пазите се. Данас се немате чега 60- 
јати ; Баричинијеви доводе начелника код себе; на- 
шли су га на путу, и он ће се задржати један дан 
у Пјетранери пре но што оде у Корте да удари ка- 
мен темељац, како се то каже..., глупост! Вечерас 
ће ноћити код Баричинијевих ; али ће сутра они бити 
слободни. Ту је Винчентело који је велики неваља- 
лац, а и Орландучијо који није ништа бољи... Гле- 
дајте да их сретнете подвојене, данас једног, сутра 
другог; али се чувајте, ја вам само то кажем. 

— Хвала на савету, рече Орсо; али ми немамо 
шта један с другим; док они мене не потраже, ја 
немам шта да им кажем. 

Хајдук трже језик у страну и пуче њиме о 
образ с ироничним изразом, али не одговори ништа. 
Орсо се диже да пође. 

— Збиља, рече Брандолачијо, ја вам нисам 
ни захвалио на вашем баруту; дошао ми је баш 
кад ми је требало. Сад не оскудевам ни у чем... 
то јест требају ми још ципеле... али ћу их ја себи 
начинити од коже дивљег овна једног од ових дана. 

Орсо тутну два петодинарца у руку хајдуку. 

— Коломба ти је послала барут; ево ти да 
купиш ципеле. 

— Само нипошто глупости, поручниче, по- 
вика Брандолачијо враћајући му оба новца. Сма- 

трате ли ви мене за просјака? Ја примам барут и 
хлеб, али нећу ништа друго. 

— Ја сам мислио да стари другови из војске 
могу један другом помоћи. Дакле, збогом! 

Али, пре но што ће поћи, он је био метнуо 
новац хајдуку у торбу, тако да овај није био при- 
метио. 

— Збогом, Орс' Антон’! рече богослов. Ми 
ћемо се можда наћи у гори једног од ових дана, 
па ћемо продужити наша проучавања о Виргилију. 

Четврт часа пошто је напустио своје часно 
друштво, Орсо чу једнога човека који је трчао из све 
снаге за њим. То беше Брандолачијо. 

— То је већ сувише, поручниче, повика он 
сав задуван, већ сувише! ево вам ваших десет ди- 
нара. Другоме коме, ја не бих опростио такву де- 
тињарију. Много поздрава од моје стране госпођици 
Коломби. Свег сте ме задували! Лаку ноћ. 


ХІІ 


Орсо затече Коломбу мало узнемирену њего- 


вим дугим отсуством; али, кад га угледа, у ње се 


поврати тужна мирноба која беше њен свакидањи 
израз. За време вечере, они говораху о равнодуш- 
ним стварима, и Орсо, кога измени мирноћа сестрина, 
исприча јој свој сусрет с хајдуцима, и усуди се да 
добаци чак неке шале о моралном и верском ва- 
спитању мале Килине бригом њеног стрица и њи- 
ховог пречасног друга, господина Гастрикони. 

— Брандолачијо је честит човек, рече Коломба, 
али, што се тиче Гастриконија, за њега сам слушала 
да је човек без моралних начела. 

— Ја мислим, рече Орсо, да он није гори од 
Брандолачија, ни Брандолачијо од њега. Један и 
други су у отвореном рату с друштвом. Први зло- 
чин их сваког дана навлачи на друге злочине; па 
ипак они можда нису кривљи но многи други који 
не живе у гори. 

Чело његове сестре у тренутку засја радошћу. 

— Јест, продужи Орсо, ови несрећници имају 
части на свој начин. У живот који они воде бацила 
их је једна свирепа предрасуда али не ниска лакомост. 

За тренутак наста ћутање. 

— Брате, рече Коломба сипајући му кафу, ви 
можда знате да је Шарл-Батист Пјетри умро про- 
шле ноћи2 Јест, умро је од барске грознице. 

— Ко је тај Пјетри? 

— То је један човек из села, муж Мадлене 
која је прихватила бележник из руку нашег оца на 

самрти. Његова удовица дошла је да ме умоли да 
дођем да пробдим вечерас крај мртваца и да му 
спевам што. Ред је да и ви дођете. То су наши 
суседи, а то је учтивост о коју се не сме огрешити 
у једном малом месту као што је наше. 

— До ђавола с тим твојим бдењем код мр- 
тваца, Коломба! Ја ни мало не волим да видим своју 
сестру да тако изиграва пред светом. 

— Орсо, одговори Коломба, свако одаје пошту 
својим мртвима на свој начин. Балаша нам је остала 
од наших старих, и ми је морамо поштовати као 
један стародревни обичај. Мадлена нема дара, а стара 
Фјордиспина, која је најбоља нарикача у своме 
крају, болесна је. Неко се мора наћи за балату. 

— Мислиш ли ти да Шарл-Батист неће наћи 
свој пут на оном свету ако му се не отпевају рђави 
стихови над сандуком > Иди на бдење крај мртваца, 
ако хоћеш, Коломба: и ја ћу с тобом ако ти др- 
жиш да треба да идем, али не певај; то не при- 
личи твоме добу, и... ја те молим, сестро. 

— Брате, обећала сам. То је обичај овде, ви 
то знате, а, понављам вам, другог осим мене нема. 

— Глуп обичај. 

— Мени није лако да певам тако. То ме пот- 
сећа на све наше несреће. Ја ћу то сутра одболовати; 
али се мора. Допустите ми то, брате. Сетите се да 
сте ми у Ајачију казали да смислим што ради за- 
баве оне енглеске госпођице која се подсмева на- 
шим старим обичајима. И зар онда не бих могла 
спевати што данас за сироте људе који ће ми бити 
захвални, и којима ће то помоћи да лакше поднесу 
своју судбу. 

— Лепо, чини како ти је воља. Кладио бих 
се да си ти већ саставила своју балату и да нећеш 
да ти пропадне. 

— Не, ја то не а могла саставити унапред, 
брате. Ја станем пред мртваца, и мислим на оне 
који остају. Сузе ми ударе на очи, и тада певам 
оно што ми дође у главу. 

КОЛОМБА б 

Све је то било речено с таквом простодушно- 
шћу да је било немогуће претпоставити и најмање 
песничко самољубље код сињоре Коломбе. Орсо 
се преломи и оде са сестром у кућу Пјетријеву. Мр- 
твац беше положен на сто, откривена лица, у нај- 
већој соби у кући. Врата и прозори беху отворени, 
и више воштаница горело је око стола. Чело главе 
била је удовица, а иза ње велики број жена беху 
заузеле читаву једну страну собе; на другој се беху 
поређали људи, који стајаху гологлави, с погледом 
укоченим на леш, не отварајући уста. Сваки који 
би наишао пришао би столу, пољубио мртваца!, 
климнуо главом његовој удовици и његовом сину, 
затим би заузео место у кругу без једне речи. Ипак, 
с времена на време, по који од присутних прекинуо 
би свечано ћутање обраћајући се којом речи покој- 
нику. „Зашто си оставио своју добру жену 2 рекла 
би каква прија. Зар се није бринула о теби? У чем 
си оскудевао ? Зашто да не дочекаш још месец дана? 
снаха би ти дала унука.“ 

Један велики младић, син Пјетријев, стегнув 
руку очеву, повика: „Ох! Зашто ниси умро кр- 
вавом смрћу.“ Ми бисмо те осветили >“ 

То беху прве речи што их Орсо чу улазећи. 
Кад се он појави круг се отвори, и мали радо- 
знали жагор објави нестрпљивост скупа, пробуђену 
присуством нарикаче. Коломба пољуби удовицу, 
узе је за руку и оста тако неколико минута мирна 
и спуштених очију. Затим збаци свој мезаро 
загледа се укочено у мртваца, и нагнута над лешом, 
готово исто тако бледа као он, она поче овако: 


„Шарл-Батисте ! нека би Христос примио твоју душу ! — Жи- 
вети значи трпети. Ти одлазиш тамо — где нема ни сунца ни 
хладноће. — Не треба ти више ни твој вртарски нож — ни 
твој тешки будак. — За тебе више нема рада. — Од сада сви су 
ти дани недеље. — Шарл-Батисте нека Христос прими твоју душу! 
— Твој син управља у твојој кући. — Ја сам видела како пада 


1 Тај обичај постоји још у Бокоњану (1840). 
2 Та таіа тоғіе, насилна смрт. 

храст — што га је исушио Либечијо. — Мислила сам мртав је. — 
Прошла сам понова онуда, и гле, његов корен — дао је из себе 
изданак. — Изданак је постао храст, — с широким хладом. — 
Под његовим снажним грањем, одмори се, Маделе, — и мисли 
на храст кога нема више.“ 


Ту Мадлена поче гласно јецати, а два три чо- 
века који би, у прилици, пуцали на крштену душу 
исто тако хладнокрвно као на јаребицу, почеше 
брисати крупне сузе са својих опаљених образа. 

Коломба продужи тако неко време, обраћајући 
се час покојнику, час његовој породици, а каткад, 
песничким оваплоћењем које је тако често у бала- 
шама, изводећи самога мртваца да говори, да утеши, 
своје пријатеље или да их посаветује. Док је пе- 
сму казивала, лице јој је добијало неки узвишен из- 
раз; лице јој се обојадисало прозирном ружичастом 
бојом при којој су се још више сјајили њени зуби 
и жар њених раширених зеница. То је била питиј- 
ска пророчица на своме троношцу. Осим неколико 
уздаха, неколико пригушених јецања, ни најслабији 
ромор не би се могао чути у гомили која се тискала 
око ње. И ако мање приступачан но ко други за 
ту дивљу поезију, Орсо наскоро осети како га за- 
хвата опште узбуђење. Повучен у један мрачни ку- 
так собе, он је плакао као што је плакао син Пје- 
тријев. 

Одједном начини се мали покрету слушао- 
ници : круг се раствори и више странаца уђе. Према 
поштовању које им се указа, по ужурбаности да им 
се начини места, било је очевидно да су то били 
људи од значаја чија је похода необично одлико- 
вала кућу. Међутим, из страхопоштовања према ба- 
лати, нико их не ослови речју. Онај који беше ушао 
први, изгледао је да има око четрдесет година. По 
његовом црном оделу, његовој црвеној врвци у ру- 
пици од капута, његовом заповедном и поузданом 
изразу што их је имао на лицу, могло се видети 
да је то начелник. За њим је ишао један погр- 
бљен старац, жучна лица, који није могао сакрити 

испод зелених наочара поглед плашљив н неспоко- 
јан. На њему је било црно одело, одвећ широко за 
њега, које је и ако је било још ново, очевидно било 
прављено много година раније. Како је стојао не- 
престано уз начелника, изгледало је као да се хтео 
сакрити у његовој сенци. На послетку, за њим, уђоше 
два млада човека висока стаса, лица сунцем опа- 
љена, образа обраслих у густим бакенбардима, по- 
гледа охола, надувена, у коме је било безобразне 
радозналости. После толико година Орсо је морао 
поборавити физиономије људи из свога села; али 
појава старца у зеленим наочарима одмах пробуди 
у његовом духу старе успомене. Његово присуство 
за начелником било је довољно да се позна. То 
беше Баричини, кмет у Пјетранери, који је долазио 
са своја два сина да приреди начелнику извођење 
једне балате. Било би тешко описати, шта се у 
том тренутку догађало у души његовој; али 
присуство непријатеља његовога оца изазва у њему 
неку врсту гнушања, и више но игда он се осети 
подложан сумњама против којих се толико дуго вре- 
мена беше борио. 

Што се тиче Коломбе, чим угледа човека коме 
она беше посветила мржњу до гроба, њено про- 
менљиво лице намах доби страховит израз. Она 
пребледе, глас јој поста промукао, започети стих 
издахну јој на уснама... Али наскоро, продуживши 
своју балату, она настави с новом жестином. 


„Кад крагуј јадикује — пред својим празним гнездом, — 
чворци облећу унаоколо — вређајући његов бол.“ 


Ту се чу неки пригушен смех; то беху два 
младића који мало пре уђоше, и којима се без сумње 
метафора учини одвећ смела. 


„Крагуј ће се пробудити: — он ће. развити своја крила, 
— он ће спрати свој кљун у крви! — А теби Шарл-Батисте, нека 
твоји пријатељи — кажу своје последње збогом. — Њихове су 


сузе доста текле. — Само те једно сироче неће оплакати. — 


ПРЕ 

Зашто би те оплакивала? — Ти си заспао пошто си проживео свој 


век -— усред своје породице, — припремљен да изиђеш — 
пред Свемогућег. — Сироче оплакује свога оца, — препаднутог 
од убица, — удареног с леђа; — свог оца чија се крв црвени 
— под гомилом зеленог лишћа. — Али она је покупила његову 
крв, — ту племениту и невину крв; — она ју је излила по Пје- 
транери, — како би постала смртоносан отров. — И Пјетранера 
остаће под жигом, — све догод грешна крв — не избрише траг 
невине“ 


Довршивши те речи, Коломба се спусти у сто- 
лицу, навуче мезаро преко лица, и чу се како за- 
јеца. Уплакане жене потекоше око нарикаче; не- 
колико људи бацише бесне погледе на кмета и 
његове синове; неколико стараца промрмљаше про- 
тиву покора што га беху изазвали својим прису- 
ством. Син покојников проби се кроз гомилу и хтеде 
умолити кмета да се чисти што брже; али овај није 
ни чекао тај позив. Он се упутио вратима, а два 
сина му већ беху на улици. Начелник изјави у не- 
колико речи саучешће младом Пјетри, и пође скоро 
одмах за њима. Што се тиче Орса, он приђе својој 
сестри, узе је за руку и изведе из собе. 

— Отпратите их, рече млади Пјетри неколи- 
цини својих пријатеља. Пазите да им се ништа не 
догоди! 

Два три млада човека метнуше одмах своје 
ножеве у леви рукав својих хаљина, и отпратише 
Орса и његову сестру до врата њихове куће. 


ХШ 


Задихана, изнурена, Коломба није била у стању 
проговорити једне речи. Глава јој беше наслоњена 
о раме њенога брата, и она држаше једну његову 
руку стиснуту у својим. И ако је у себи био доста 
незадовољан њеном беседом, Орсо је био толико 
узнемирен да јој није могао управити ма и најмањи 
прекор. Он је ћутећи очекивао крај нервозне кризе 
у којој је она изгледа била, кад неко закуца на 
врата, и Саверија уђе сва престрављена пријављу- 
јући: „Господин начелник !“ При том имену, Коломба 
се диже као посрамљена својом слабошћу, и исправи 
се, ослањајући се на једну столицу која је приметно 
дрхтала под њеном руком. 

Начелник поче с нешто најобичнијег извиња- 
вања због своје походе у невреме, жалио је госпођицу 
Коломбу, говорио о опасности од јаких узбуђења, 
укорео обичај погребних нарицања која дар нари- 
каче чини још мучнијим за присутне; он вешто 
протури лак прекор ономе на што је циљао крај 
најновије тужбалице. Затим мењајући тон, рече: 

— Господине дела Ребија, имам за вас пуно 
поздрава од ваших енглеских пријатеља; мис Не- 
вил љубазно поздравља вашу госпођицу сестру. 
Имам од ње једно писмо за вас. 

— Писмо од мис Невил? узвикну Орсо. 

— На несрећу немам га при себи, али ћете 
га добити кроз пет минута. Отац јој је био слаб. 
У једном тренутку смо се побојали да није добио 
наше страшне грознице. Срећом, сад је изван опа- 

сности, као што ћете сами оценити, јер ћете се, 
држим ускоро видети с њим. 

— Мис Невил морала је бити јако забринута > 

— На срећу она је дознала за опасност тек 
пошто је она била далеко. Господине дела Ребија, мис 
Невил ми је много говорила о вама и о вашој сестри. 

Орсо се поклони. 

— Она је много наклоњена вама двома. Под 
толико љупкости, и као немарности у свему, у ње 
се крије савршен разум. 

— То је красно створење, рече Орсо. 

— Ја скорс на њену молбу долазим овде, Го- 
сподине. Нико не зна боље од мене једну кобну 
историју на коју бих ја волео да вас не морам пот- 
сећати. Пошто је Г. Баричини још кмет у Пјетра- 
нери, а ја начелник овог округа, није потребно да 
вам кажем шта ја мислим о извесним сумњичењима, 
која су вам, ако сам добро извештен, нека несмо- 
трена створења доставила, и која сте ви, знам, од- 
били с гнушањем које се морало очекивати од ч0- 
века вашег положаја и вашег карактера. 

— Коломба, рече Орсо врпољећи се на својој 
столици, ти си јако уморна. Требало би да одеш 
да легнеш. 

Коломба даде главом знак да неће. Она беше 
постала мирна као обично и не скидаше с начелника 
очи које су пламтеле. 

— Г. Баричини, продужи начелник, необично 
би желео да престане та врста непријатељства, ... 
управо рећи та неизвесност у којој се ви налазите 
једно према другом... С моје стране, ја бих био 
очаран да видим да с њиме успостављате везе 
у којима морају бити људи који су позвани да се 
међусобно поштују. 

— Господине, прекиде га Орсо узбуђеним гла- 
сом, ја никад нисам оптуживао адвоката Баричинија 
да је убио мога оца, али је он учинио једно дело 
које ће ми увек забрањивати да имам ма какве 
односе с њим. Он је подметнуо једно писмо с прет- 
њом, у име неког извесног хајдука,... бар га је 

подмукло приписао моме оцу. То је писмо на по- 
слетку, Господине, вероватно и било посредни узрок 
његовој смрти. 

Начелник се за часак прибра. 

— Што је то ваш отац поверовао у тренутку 
када се, занет својом напраситом нарави, парничио 
са Г. Баричинијем, ствар се може опростити; али 
с ваше стране, таква заслепљеност није допуштена. 
Помислите само да Баричини није имао користи да 
подметне то писмо... Ја вам не говорим о његовом 
карактеру,... ви га нимало не познајете, ви сте 
предубеђени против њега... али ви не можете за- 
мислити да један човек од закона... 

— Али, Господине, рече Орсо дижући се, не 
заборавите да тиме што кажете да то писмо није 
дело Г. Баричинија, ви га приписујете моме оцу. 
Његова је част, Господине, моја част. 

— Нико није од мене уверенији, Господине, 
настави начелник, о части пуковника дела Ребија... 
али... писац тога писма данас је познат. 

— Ко је? узвикну Коломба прилазећи начелнику. 

— Један бедник, који има на леђима више 
злочина,... оних злочина које ви Корзиканци не 
опраштате, један лопов, неки Томазо Бјанки, сада 
заточеник у затвору у Бастији, открио је да је он 
писац оног кобног писма. 

— Ја не познајем тог човека, рече Орсо. Ка- 
кав му је могао бити циљ ? 

— То је један човек одавде, рече Коломба, 
брат једног нашег воденичара. То је један неваља- 
лац и лажљивац, који не заслужује да му се верује. 

— Видећете, продужи начелник, какву је ко- 
рист имао у ствари. Воденичар о коме говори ваша 
госпођица сестра, — звао се, мислим, Теодор — држао 
је под закуп једну пуковникову воденицу на чију 
је воду Г. Баричини оспоравао својину вашем оцу. 
Пуковник, великодушан по свом обичају, није из- 
влачио готову никакву корист од своје воденице. 
Међутим, Томазо је мислио да ће, ако Г. Баричини 
добије воду, имати велику закупнину да му плати, 

јер се зна да Г. Баричини прилично воли новац. 
Укратко, да учини љубав своме брату, Томазо је 
удесио лажно писмо хајдуково, и ето целе историје. 
Ви знате да су породичне везе на Корзици тако 
силне да по неки пут доведу до злочина... Молим 
вас прочитајте ово писмо, које ми шаље државни 
тужилац, оно ће вам потврдити то што сам вам 
казао. 

Орсо пређе брзо писмо које је износило у 
појединостима признање Томазово, и Коломба га 
читаше преко рамена свога брата. 

„ Кад га је прочитала, она узвикну : 

— Орландучијо Баричини ишао је у Бастију пре 
месец дана, кад се дознало да ће се мој брат вра- 
тити. Он се морао видети с Томазом и купити од 
њега ову лаж. 

Госпођице, рече начелник већ нестрпљив, 
ви све објашњујете гнусним претпоставкама, зар је 
то начин да се пронађе истина ? Ви сте, господине, 
хладнокрвни; реците ми шта ви сад мислите? Ве- 
рујете ли и ви, као госпођица, да ће човек који 
очекује незнатну осуду тако од шале примити на 
себе кривицу подражавања рукописа, из љубави 
· према неком кога и не познаје 2 

Орсо поново прочита писмо државног тужи- 
оца, мерећи сваку реч с необичном пажњом; од 
како је видео адвоката Баричинија, било га је теже 
убеђивати но што је то било раније. На послетку 
он се осећао принуђен да призна да му објашњење 
ла повољно. — Али Коломба повика: 

— Томазо Бјанки је лупеж. Он неће бити 
асет, или һе утећи из затвора, у то сам уверена. 

Начелник слеже раменима. 

— Ја сам вам, Господине, саопштио обавештења 
што сам их добио. Ја идем и остављам вас да раз- 
мислите. Чекаћу да вам разум каже прави пут, а 
ја се надам да ће он бити моћнији од... претпо- 
ставака ваше сестре. 

Орсо, пошто је у неколико речи оправдао Колом- 
бу, понови да сад верује да је Томазо једини кривац. 

Начелник се беше дигао да изиђе. 

— Да није тако доцкан, рече он, ја бих вам 
предложио да пођете са мном и узмете писмо мис 
Невил... Том приликом могли бисте рећи Г. Бари- 
чинију то што сте мени казали, и све би било 
свршено. 

— Никада Орсо дела Ребија неће ући код 
једног Баричинија! повика Коломба плаховито. 

— Госпођица је, како изгледа, породични ован- 
предводник!, рече начелник подсмешљиво. 

— Господине, рече Коломба одлучним гласом, 
вас варају. Ви не познајете адвоката. То је најлу- 
кавији, најпрепреденији човек. Ја вас преклињем, 
не наводите Орса на дело које ће га осрамотити. 

— Коломба ! викну Орсо, страст те избезумљује. 

— Орсо! Орсо! тако вам ковчежића који сам 
вам предала, преклињем вас, саслушајте ме. Између 
вас и Баричинијевих лежи крв ; ви нећете ићи код њих! 

— Сестро ! 

— Не, брате, ви нећете ићи, или ћу ЈА оста- 
вити ову кућу и ви ме више нећете видети. .. Орсо, 
смилујте се на мене. 

И она паде на колена. 

— Јако ме је жао, рече начелник, што видим 
госпођицу дела Ребија тако мало разложну. Ви ћете 
је убедити, уверен сам. 

— Сад је не могу оставити, рече Орсо.. Сутра, 


— Ја одлазим рано, рече начелник. 

— Причекајте бар до сутра, брате, повика Ко- 
ломба склопљених руку. Док само још једном раз- 
гледам очеве хартије... То ми не можете одрећи. 

— Е лепо, разгледаћеш их вечерас, али ме бар 
онда нећеш више мучити том лудом мржњом... Опро- 
стите, господине начелниче... И сам се тако мало 
добро осећам... Боље да то буде сутра. 


1 Тіпііпајо — тако зову овна са звонцетом који предводи 
стадо, а, сликовним поређењем, то се исто име даје члану поро- 
дице који њоме управља у свима значајним стварима. 

— Преко ноћи долазе мисли, рече начелник 
одлазећи, ја се надам да ће вам сутра све неодлу- 
чности престати. 

— Саверија, повика Коломба, узми фењер и 
испрати господина начелника. Он ће ти дати пи- 
смо за мога брата. 

Она додаде неколико речи које само Саве- 
рија чу. а ; 

— Коломба, рече Орсо пошто начелник беше 
отишао, много си ми на жао учинила. Зар се ти ни- 
кад нећеш сагласити ни с оним што је очигледно? 

— Ви сте ми дали времена до сутра у јутру, 
одговори она. Време ми је мало, али се још надам. 

Затим она узе један свежањ кључева и одјури 
у једну собу на горњем спрату. Ту се чула како 
нагло отвара преграде и премеће по столу за писање 
у коме је пуковник дела Ребија затварао негда своје 
значајне хартије. 


ХМ 


Саверија се беше задржала дуго, тако да је 
нестрпљење Орса било на врхунцу када се она по- 
јави, с писмом, а за њом мала Килина, која трљаше 
очи, јер је била пробуђена иза првог сна. 

— Шта ћеш ти овде, чедо, у ово доба? упита 
је Орсо. 

— Госпођица ме је звала, одговори Килина. 

— Ког ће врага с њом? помисли Орсо; али 
се он пожури да распечати писмо мис Лидије, и док 
је он читао, Килина се попе код његове сестре. 


„Мој отац је био болестан, Господине, писала 
је мис Невил, а он је у осталом тако лењ на писању 
да му морам служити као секретар. Ту пре неки 
дан, знате да је уквасио ноге крај мора, у место 
да се дивио природи, а то је доста да се добије 
грозница на вашем прекрасном острву. Ја већ ви- 
дим какво сте лице начинили; тражите без сумње 
свој нож, али се надам да га више немате. Дакле, 
отац је добио мало грознице, а ја много страха; 
начелник, за кога ја и даље налазим да је љуба- 
зан, дао нам је једног исто тако љубазног лекара, 
који нас је у ово два дана, опростио беде; гро- 
зница се није повратила, и отац би да се врати на 
лов; али ја му га још забрањујем. — Како сте за- 
текли свој планински дворац ? Је ли вам северна 
кула још увек на истом месту? Има ли сабласти? 
Ја вас питам о свему томе, јер отац памти да сте 
му обећали даме, дивље вепрове, дивље овнове.... 
Зваше ли се тако она чудна животиња ? Полазећи 

У 
за Бастију, ми рачунамо да потражимо и у вас го- 
стопримство, и ја се надам да нам се дворац дела 
Ребија, за кога ви велите да је тако стар и оронуо, 
неће срушити на главе. И ако је начелник тако љу- 
базан да се с њиме увек има о чему разговарати, 
ру іле руе“, ласкам себи да сам му завртела мозак. 


· — Говорили смо о вашем господству. Власти из Ба- 


стије послали су му извесне исказе једног лупежа 
кога држе у затвору, који су такви да һе уништити 
и последње ваше сумње; ваше непријатељство, које 
ме је покадшто бацало у бригу, треба да престане 
од сада. Ви не можете замислити како ме је то 
обрадовало. Кад сте отпутовали с лепом нарика- 
чом, с пушком у руци, мрачна погледа, учинили сте 
ми се више Корзиканац но обично... чак одвећ 


-Корзиканац. Ваѕѓа*! пишем вам оволико, јер не знам 


шта ћу од досаде. Начелник одлази, авај! Ми ћемо вам 
јавити кад пођемо за ваше планине, а ја ћу 
бити тако слободна да пишем госпођици Коломби 
да јој затражим један бручијо, та ѕоіеппе*. Дотле 
испоручите јој хиљаду поздрава. Ја се много слу- 
жим њеним ножем, сечем њиме листове у једном 
роману који сам понела; али се то страховито оружје 
буни на ту службу и цепа ми књигу немилостиво. 
Збиља, Господине, мој отац вам шаље /:5 рез! [оџе“. 
Слушајте начелника, он је човек од разлога, и скреће 
чак са свог пута, чини ми се, ради вас; он има да 
положи камен темељац у Корте; ја замишљам да 
то мора бити величанствена свечаност, тако да ме 
је јако жао што јој нећу присуствовати. Један го- 
сподин у извезеној хаљини, у свиленим чарапама, с 
белим појасом, који држи мистрију у руци!.. и говор; 
свечаност ће се завршити хиљаду пута поновљеним 
узвицима Живео краљ! Ви можете и уобразити што 
сам вам исписала четири стране; али ја не знам шта 


#) Енглески изрази: фу іле Буе — узгред буди речено, 
[15 без! Іоое — своје срдачне поздраве. 
Талијански: Разга — доста; та зоеппе — али изврстан. 

ћу од досаде, Господине, понављам вам, и, с тим 
истим разлогом, ја вам допуштам да ми пишете врло 
дуго. Кад смо у речи, мени се чини необично да 
ми ви нисте још јавили о вашем срећном доласку 
у Пјетранеру-замак. 

Лидија. 


Р. 5. Тражим од вас да слушате начелника, и 
да учините што вам он буде рекао. Ми смо заједно 
решили да тако треба да поступите, а то ће ми 
причинити велико задовољство !“ | 


Орсо, прочита три или четири пута ово писмо, 
пропраћајући у себи свако читање тумачењима без 
броја; затим написа дуг одговор, који даде Саве- 
рији да га однесе једноме човеку из села који је 
полазио те исте ноћи за Ајачијо. Он већ више није 
ни помишљао да претреса са својом сестром о тач- 
ном или нетачном окривљивању Баричинијевих, пи- 
смо мис Лидије показиваше му свеу ружичастој 
боји, у њега више није било ни сумње ни мржње. 
Пошто је неко време почекао да сестра сиђе одо- 
зго, како се није појављивала, он оде да легне, с 
лакшим срцем но што се од толико већ времена осе- 
ћао. Пошто је Килина испраћена с потајним упут- 
ствима Коломба проведе највећи део ноћи у читању 
старих хартијетина. Мало пред зору, неколико шљун- 
чића би бачено на њен прозор; на тај знак она сиђе 
у башту отвори једна скривена врата, и уведе у 
кућу два човека врло рђава изгледа; прва јој је 
брига била да их одведе у кујну и да им да да 
једу. Ко су били ти људи, сазнаће се одмах. 


ХУ 


У јутру, око шест часова, слуга начелников за- 
куца на врата Орсове куће. Пошто га Коломба прими, 
он јој рече да начелник хоће да пође, и да очекује 
њеног брата. Коломба без устезања одговори да 
јој је брат пао на степеницама и да је угануо ногу; 
пошто није у стању крочити ни корака, он моли го- 
сподина начелника да га извини, а био би му врло 
захвалан, ако би се хтео потрудити да сврати код 
њега. Наскоро иза ове поруке и Орсо сиђе и упита 
сестру да начелник није слао по њега. 

— Он вас моли да га причекате овде, рече 
она необично поуздано. 

Пола часа протече, а од куће Баричинијевих 
не примети се никакав покрет. Међутим Орсо упита 
Коломбу је ли што пронашла; она одговори да ће 
рећи што има пред начелником. И ако се чинила 
необично мирна, боја њеног лица и њене очи по- 
казивале су грозничаво узбуђење. 

Најзад виде како се отворише врата на ку- 
ћи Баричинијевих; начелник, у путничком оделу 
изиђе први, за њим кмет и његова два сина. Какво 
је морало бити запрепашћење становника у Пје- 
транери, који су од сунчева изласка ишчекивали да 
присуствују одласку првог окружног старешине, кад 
га видеше да у пратњи три Баричинија право пре- 
лази пијацу и улази у кућу дела Ребијевих. „Они се 
мире !“ повикаше сеоски политичари. 

— Казао сам ја вама, додаде један старац. 
Орсо Антонијо је толико проживео на континенту, 

да неће поступити као човек коме куца срце под. 


прсима. 


— Па ипак, одговори један ребијанист, имајте 
у виду да Баричинијеви долазе к њему. Они моле 


за милост. 


— Начелник је све њих омађијао, одговори 


старац ; нема ти више храбрости данас, и млади људи 
воде бригуо крви свога оца као да су сви копилад. 


Начелник се није мало изненадио кад је затекао 


Орса на ногама и то где иде без муке. У две речи, 
Коломба прими на себе лаж и замоли за опроштај: 


— Да сте где на другом месту одсели, госпо- 


дине начелниче, рече она, мој брат би још јуче до- 
шао да вам ода своје поштовање. 
Орсо се беше сплео у извињења, уверавајући 


да није ништа знао о том смешном лукавству које: 


му је врло непријатно. Начелник и стари Баричини 
изгледа да повераваше искрености његовог сажаље- 
вања, коме су у осталом у прилог ишла његова збу- 
њеност и пребацивања што их беше управио својој 


сестри; али синови кметови не изгледаху задовољни. 
— С нама се тера шега, рече Орландучијо, до- 


ста гласно да се могло чути. 
— Да мени моја сестра приреди тако што, 


рече Винчентело, ја бих је врло брзо одучио за навек.. 


Ове речи, и тон којим су биле изговорене, 
нису се допале Орсу и умањише му мало добру 
вољу. Он измења с младим Баричинијевим погледе у 
којима се не огледаше ни најмања благонаклоност. 

Међутим пошто сви поседаше, осим Коломбе 
која је стајала крај кујнских врата, начелник узе 
реч, и после неколико одвећ познатих примедаба о 
предрасудама овога краја, потсети на то да је ве- 


ћини најукорењенијих непријатељстава узрок само у 


неспоразумима. Затим, окренув се кмету, он му рече 


да Г. дела Ребија никад није веровао да је Бари- 
чинијева породица имала какво посредно или не-: 
посредно учешће у жалосном догађају који га је. 


оставио без оца; да је истина био задржао неку 


сумњу у погледу једне појединости у парници која. 

је постојала између две породице; да се та сумња 
може оправдати дугим отсуством Г. Орса и обаве- 
штењима која је добио; да, изведен сада на чи- 
сто скорашњим открићима, он сматра да може бити 
потпуно задовољан, и да жели да утврди с Г. Бари- 
чинијем и његовим синовима везе као с пријатељима 
и добрим суседима. 

Орсо се усиљено поклони; Г. Баричини про- 
муца неколико речи које нико не чу; његови си- 
нови гледаху у греде таванске. Продужујући своју 
беседу, начелник је хтео да напридикује Орсу на- 
личје онога што је већ испричао Г. Баричинију, кад 
Коломба, извукавши из свога џепа неке хартије, 
ступи озбиљно између две уговорне стране. 

— С врло великим задовољством, рече она, ја 
бих волела да видим једном крај непријатељству из- 
међу наших двеју породица; али да би измирење 
било искрено, треба се објаснити и ништа не оста- 
вити у сумњи. — Господине начелниче, изјава То-. 
маза Бјанки с разлогом ми је била сумњива, пошто 
долази од човека тако рђава гласа. — Ја сам ка- 
зала да су се ваши синови можда видели с тим чо- 
веком у затвору у Бастији. 

— То је лаж, упаде у реч Орландучијо, ја се 
с њим нисам видео. 

Коломба баци на њега презрив поглед и про- 
дужи, бар привидно врло мирно: 

— Ви сте објаснили разлог који је могао имати 
Томазо да припрети Г. Баричинију у име једног 
страховитог хајдука, тиме што је желео да сачува 
своме брату Теодору воденицу коју му је мој отац 
дао под закуп по јефтиној цени?.. 

— То је очевидно, рече начелник. 

— Од стране једног ниткова какав изгледа да 
је тај Бјанки, све је разумљиво, рече Орсо, прева- 
рен привидном умереношћу своје сестре. 

— Лажно писмо, продужи Коломба, чије се 
очи засветлеше јаче, писано је 11 јула, Томазо је 
тада био код свог брата, у воденици. 

— Да, рече кмет мало неспокојан. 


КОЛОМБА 3 я Т 

— Какав је онда интерес имао Томазо Бјанки? 
повика Коломба као ликујући. Закуп његовог брата 
беше истекао; мој му је отац отказао 1 јула. Ево 
дневника мога оца, копије отказа и писма једног 
посредника из Ајачија који нам је предлагао новог 
воденичара. 

Говорећи тако, она предаде начелнику хартије 
које је држала у руци. 

За тренутак сви засташе у чуђењу. Кмет при- 
метно пребледе; Орсо набра обрве и приђе да види 
хартије које је начелник читао с много пажње. 

— С нама се тера шега! повика понова Ор- 
ландучијо, дижући се љутито. Хајдемо, оче, није 
требало никад ни доћи овде ! 

Тренутак је био довољан Г. Баричинију да по- 
врати своју хладнокрвност. Он затражи да разгледа 
хартије; начелник му их даде ћутећи. Тада, изди- 
гнув своје зелене наочари на чело, он их прелете 
доста равнодушно, док међутим Коломба беше упрла 
на њ своје очи као тигрица када гледа даму како 
се приближује јазбини њених младунаца. 

— Али, рече Г. Баричини спуштајући своје на- 
очари и враћајући хартије начелнику, познајући до- 
броту покојног Г. пуковника... Томазо је мислио... 
морао је мислити... да ће се Г. пуковник предо- 
мислити у својој одлуци о отказу... у ствари он је 
и остао сопственик воденице, дакле... 

— Ја сам му је сачувала, рече Коломба пре- 
зриво. Отац је био умро, и у мом положају ја сам. 
морала штедети штићенике своје породице. 

— Па ипак, рече начелник, тај Томазо при-. 
знаје да је писао писмо..., то је јасно. 

— Што је за мене јасно, прекиде га Орсо, то 
је да се под целом овом ствари крију грдне гадости. 

— Ја имам да побијем још једну тврдњу ове 
господе, рече Коломба. - 

Она отвори кујнска врата, из којих одмах 
уђоше у собу Брандолачијо, богослов и пас Бруско. 
Два хајдука беху без оружја, или се бар оно није 

видело; за појасом им беше фишеклија, али не и 
пиштољ без кога она иначе никад није. Улазећи у 
салу, они пристојно скидоше своје капе. 

Може се мислити какав је утисак начинила 
њихова изненадна појава. Кмет је мислио да ће се 
срушити наузнак; његови синови искочише храбро 
преда њ, с рукама у џеповима, тражећи своје но- 
жеве. Начелник пође вратима, док међутим Орсо, 
ухватив Брандолачија за јаку, раздера се на њ: 

— Шта ћеш ти овде, неваљалче ! 

— Ово је замка! повика кмет кушајући да 
отвори врата; али их Саверија беше с поља за- 
бравила, по наредби хајдука, како се доцније сазнало. 

— Људи Божји! рече Брандолачијо, не пла- 
шите се; нисам ја ђаво колико сам црн. Ми ништа 
не мислимо рђаво. Ваш сам покорни слуга, Госпо- 
дине начелниче. — Лакше, поручниче, удависте ме. 
Ми овде долазимо као сведоци. Хајде, говори ти 
попе, у тебе је добар језик. 

— Господине начелниче, рече богослов, ја не- 
мам част да ме познајете. Зовем се Ђоканто Га- 
стрикони, или, како ме боље знају под именом поп... 
Ах! сад ме знате! Госпођица, коју такође нисам 
имао част познавати, замолила ме је да јој дам о- 
бавештења о некоме Томазу Бјанки, с којим сам 
био затворен, пре три недеље, у затвору у Бастији. 
Ево шта имам да вам кажем... 

— Не трудите се, рече начелник; ја немам 
шта да чујем од човека као што сте ви... Госпо- 
дине дела Ребија, ја хоћу да верујем да ви нисте 
умешани у ову гадну заверу. Али јесте ли ви го- 
сподар у својој кући» Наредите да се отворе ова 
врата. А ваша ће сестра имати можда да објасни 
чудне везе које одржава с хајдуцима. 

— Ја вас молим, Господине начелниче, повика 
Коломба, да саслушате оно што ће рећи овај човек. 
Ви сте овде зато да одате правду свакоме, и ваша 
је дужност да истражујете истину. Говорите, Ђо- 
канто Гастрикони. 

— Не слушајте га! повикаше у један глас сва 
три Баричинија. 

— Ако сви говоримо у исти мах, рече хајдук 
смешећи се, нећемо се никад споразумети. Даклеу 
затвору тај Томазо о коме је реч, био ми је садруг, 
не пријатељ. У походе му је често долазио Г. Ор- 
ландучијо... 

— То је лаж, повикаше оба брата. 

— Два одрицања су исто што и потврда, при- 
мети хладно Гастрикони. Томазо је имао новаца; јео 
је и пио све што је најбоље. Ја сам увек волео до- 
бар залогај (то ми је најмања мана), и, поред све 
моје одвратности да се слизавам с тим лупежом, 
више пута сам ипак сео да с њиме ручам. Из за- 
хвалности, ја му предложих да побегне са мном... 
Једна цурица... према којој сам био љубазан, дала 
“ми је што треба за то... Нећу никог да потказујем. 
Томазо одби, рече да је сигуран у своју ствар, да 
га је адвокат Баричини препоручио свима судијама, 
да ће из затвора изићи чист као снег и с новцем 
у џепу. Што се мене тиче, ја сам налазио да морам 
на чист ваздух. 01х!.“ 

—- Све што каже овај човек није ништа друго 
до гомила лажи, одлучно понови Орландучијо. Да 


смо ми негде на чистини, сваки са својом пушком, 


он тако не би говорио. 

— Ето ти глупости! повика Брандолачијо. Не 
завађајте се са попом, Орландучијо. 

— Хоһете ли ме пустити једном да изиђем, 
Господине дела Ребија? упита начелник треснув 
ногом од нестрпљења. 

— Саверија! Саверија! викао је Орсо, та отво- 
рите врата до сто врага! 

— Само још тренутак, рече Брандолачијо. Прво 
морамо загрепсти ми, на нашу страну. Кад се људи 
сусретну код заједничких пријатеља, обичај је, 
Господине начелниче, да једно другоме даду пола 
часа примирја при растанку. 


= Рекох. 

Начелник га погледа презриво. 

— Слуга сам понизан целоме друштву, рече 
Брандолачијо. Затим, испружив руку положено, рече 
своме псу: Хајде, Бруско, скочи једном у част Г. 
начелника ! 

Пас скочи, хајдуци се на брзу руку дочепаше 
свога оружја у кујни, побегоше кроз башту, и на 
дати знак звиждањем врата се отворише као чароб- 
ном силом. 

— Господине Баричини, рече Орсо с уздржа- 
ном јарошћу, ја вас сматрам за варалицу. Још данас 
ја ћу упутити краљевском тужиоцу против вас 
тужбу за фалсификат и саучесништво с Бјанкијем. 
А можда ћу имати да подигнем против вас још 
једну страшнију тужбу. 

— А ја ћу, Господине дела Ребија, рече кмет, 
поднети против вас тужбу за домамљивање у 
замку и за саучесништво с хајдуцима. Дотле ме- 
ђутим Г. начелник ће вас поверити жандармерији. 
— Начелник ће чинити своју дужност, рече 
овај строгим гласом. Он ће пазити да се ред не 
поремети у Пјетранери, он ће се постарати да 
правда рекне своју реч. Ја то говорим вама свима, 
господо! 

Кмет и Винчентело беху већ изишли из собе, 
а Орландучијо је ишао за њима узмичући натрашке 
кад му Орсо рече тихо: 

— Ваш отац је старац кога бих ја смлатио 
Јн шамаром : ви ћете ми платити, ви и ваш брат. 

Место одговора, Орландучијо извуче свој нож 
и баци се на Орса као помаман; али пре но што 
је могао употребити своје оружје, Коломба га шчепа 
за руку, коју изви снажно док га Орсо, ударив га 
песницом у лице, одбаци неколико корака у назад 
и тресну о рагастов од врата. Нож испаде из руке 
Орландучијеве, али је Винчентело имао свој и био 
се вратио у собу, кад му Коломба, дочепавши једну 
пушку доказа колико је борба неравна. У исти мах 
начелник стаде међ борце. 

— До скорог виђења, Орс’ Антон’! повика 

Орландучијо ; и, тргнув жестоко врата за собом, за- 
кључа их како би добио времена за узмицање. 

Орсо и начелник осташе тако четврт часа не 
говорећи, један на једном други на другом крају 
собе. Коломба, победоносно уздигнута чела, посма- 
траше их наизменце, ослоњена о пушку која је до- 
нела победу. 

— Каква земља! каква земља! узвикну најзад 
начелник дижући се плаховито. Погрешили сте, дела 
Ребија. Ја тражим од вас часну реч да ћете се уз- 
држати од сваког насиља и да ћете чекати да правда 
пресуди у овој проклетој ствари. 

— Јест, Господине начелниче, ја сам погрешио 
што сам ударио тог ниткова; али тек ја сам га уда- 
рио, и ја му не могу одрећи задовољење које је 
од мене тражио. 

— Та не! неће се он борити с вама! Али ако 
вас убије... А ви сте све учинили да до тога дође. 

— Чуваћемо се, рече Коломба. 

— Орландучијо ми изгледа храбар младић, 
рече Орсо, и ја мислим боље о њему, Господине 
начелниче. Мало је брзо потегао свој нож, али бих 
можда и ја учинио то исто на његовом месту; а 
моја је срећа што у моје сестре није ручица какве 
каћиперке. 

— Ви се нећете тући! повика начелник : ја вам 
то забрањујем ! 

— Допустите ми да вам речем, Господине, да 
ја у питању части не признајем друге власти осим 
своје савести. 

— Ја вам кажем да се ви нећете тући! 

— Ви ме можете затворити, Господине..., то 
јест ако се ја дам ухватити. Али ако се то догоди, 
ви нећете одгодити једну сада већ неизбежну ствар. 
Ви сте човек од части, Господине начелниче, и ви 
добро знате да друкчије бити не може. 

— Ако ви наредите да се затвори мој брат, 
додаде Коломба, половина села стаће на његову 
страну, и ми ћемо доживети красно пушкарање. 

— Ја вам стављам на знање, Господине, рече 

Орсо, и преклињем вас да не мислите да се ја само 
размећем ; ја вам стављам на знање даћу се ја бра- 
нити ако Г. Баричини злоупотреби своју кметовску 
власт да ме затвори. 

— Још данас, рече начелник, Г. Баричини ће 
бити смењен са својих дужности... Он ће се оправ- 
дати, ја се надам... Видите, Господине, ви ми нисте 
равнодушни. Ја тражим од вас врло мало: останите 
мирни код своје куће док се ја не вратим из Корте. 
Ја идем на три дана. Вратићу се са краљевским ту- 
жиоцем, па ћемо тада расправити ту жалосну ствар. 
Обећавате ли ми, да ћете се до тад уздржавати од 
сваког непријатељства ? 

— Ја то не могу обећати, Господине, ако, као што 
ја рачунам, Орландучијо затражи од мене сукоб. 

— Како! господине дела Ребија, ви, францу- 
ски војник, хоћете да се борите с човеком кога сум- 
њичите са фалсификат. 

— Ја сам га ударио, Господине. 

— Али, да сте ударили каквог робијаша, и да 
вам је он затражио задовољење, бисте ли се ви 
тукли с њим? Којешта, Господине Орсо! А видите, 
ја вам тражим нешто мање: Не тражите Орланду- 
чија... Ја вам допуштам да се бијете ако вас по- 
зове на двобој. 

— Он ће ме позвати, ја уто не сумњам, али 
ја вам обећавам да га нећу више а да би 
га изазвао на двобој. 

— Каква земља! понављаше начелник шета- 
јући се великим корацима. Кад ли ћу се једном вра- 
тити у Француску? 

— Господине начелниче, рече Коломба својим 
најблажим гласом, већ је доцкан, хоћете ли нам учи- 
нити часг да ручате с нама? 

Начелник се не могаде уздржати да се не на- 
смеје. 

— Остао сам сувише овде... то може изгле- 
дати пристрасност... Па тај проклети камен теме- 
љац!.. Треба да идем... Госпођице дела Ребија... 
ко зна колико ли сте можда несрећа данас спремили! 


104 ПРОСПЕР МЕРИМЕ 


— Ако ништа друго, Господине начелниче, ви 
ћете бити толико праведни према мојој сестри да 
верујете да су њена уверења дубока ; а, ја сам у то 
сада убеђен, и ви их сами сматрате за потпуно 
основана. 

— Збогом, Господине, рече начелник поздра- 
вив га и руком! Ја вас чиним пажљивим да ћу на- 
редити бригадиру жандармерије да мотри на сваки 
ваш корак. ~ 

Кад начелник изиђе, Коломба рече: 

— Орсо, ви овде нисте на континенту. Орлан- 
дучијо не зна за ваше двобоје, а у осталом 
тај неваљалац не треба ни да умре смрћу једног 
ваљаног човека. 

— Добра моја Коломба, ти си снажна жена. 
Ја сам ти много захвалан што си ме спасла од је- 
дног опасног ударца ножем Дај ми да ти пољубим 
твоју малу руку Али, чуј, пусти ме да радим што 
ја знам. Има извесних ствари које ти не разумеш. 
Дај ми да ручам, и чим се начелник буде кренуо 
на пут, дозови ми малу Килину, која, изгледа, див- 
но извршује што јој се каже. Треба ми, да ми од- 
несе једно писмо. 

Док је Коломба надгледала спремање око ру- 
чка, Орсо се попе у своју собу и написа ово писмо: 

„Ви сте свакако нестрпљиви да се сукобите са 
мном ; ја сам тако исто. Сутра у јутру моћи ћемо 
се наћи у 6 часова у долини Аквавива. Ја сам врло 
вешт на пиштољу, и зато вам не предлажем то 
оружје. Кажу, да добро гађате из пушке: узмимо 
сваки по једну двоцевку. Ја ћу доћи с једним чо- 
веком из овог села. Ако ваш брат хоће да пође с 
вама, узмите још једног сведока и известите ме. 
Само у том случају ја ћу имати два сведока. 


Орсо Аншонијо дела Ребија“ 
Начелник, пошто је пробавио један час код 


кметовског помоћника и ушао на неколико минута 
код Баричинијевих, отпутова за Корте, у пратњи 


Ра ЕИ 

само једног жандарма. Један час доцније, Килина 
однесе писмо, које смо мало час прочитали, и пре- 
даде га Орландучију лично у руке. 

Одговор је закаснио и стигао је теку вече. 
Потписао га је Г. Баричини отац, који је јављао 
Орсу да ће писмо с претњама управљеним њего- 
вом сину предати краљевском тужиоцу. „Немајући 
што да пребацим својој савести, додао је он још 
на завршетку, ја очекујем да правда каже своју 
реч о вашим клеветама.“ 

Међутим, пет или шест пастира по које је по- 
ручила Коломба, дођоше да поседну кулу дела Ре- 
бијевих. У пркос противљењу Орсовом, начинише 
стрељанике на прозорима који су гледали на пи- 
јацу, и целе вечери њему долажаху да нуде услуге 
различити људи из села. Једно писмо дође чак и 
од богослова хајдука, који обећаваше у име своје 
и Брандолачијево да ће се умешати ако кмет упо- 
треби жандармерију. Завршио је овим роз:-5стр- 
шт-ом: „Смем ли вас питати шта мисли Господин 
начелник о прекрасном васпитању што га је мој 
пријатељ дао псу Бруску ? После Килине, ја не знам 
ученика који је послушнији и који показује лепших 
способности.“ 


ХҮІ . 


Други дан прође на миру. С једне и с друге 
стране стајало се у одбранбеном положају. Орсо не 
изиђе из куће, а врата Баричинијева осташе непре- 
стано затворена. Петорица жандарма који беху постав- 
љени као посада у Пјетранери, шетаху се по пре- 
крсту или по околини села, као и пољски чувар, 
једини представник месне народне војске. Кметовски 
помоћник не остављаше свој службени појас; али, 
изузев сшрељаника на прозорима двеју неприја- 
тељских кућа, ништа не показиваше рат. Само би 
какав Корзиканац уочио да се на прекрсту, око 
храста, налазе само жене. 

О вечери, Коломба радосно показа своме брату 
писмо које је добила од мис Невил: 

„Драга моја госпођице Коломба, с много за- 
довољства дознала сам из писма вашег брата, да 
су ваша непријатељства завршена. Примите моја 
честитања. Мој отац не може више да поднесе Аја- 
чио, од кад ваш брат више није овде да с њим го- 
вори о рату и да с њим лови. Ми полазимо данас 
и преноћићемо код ваше рођаке, за коју имамо 
писмо. Прекосутра, око једанаест часова, ја ћу 
доћи и затражити. вам да окусим тај планински 
бручијо, с којим се, велите ви, не може поредити 
онај варошки. 

Збогом, драга госпођице Коломба. — Ваша при- 
јатељица, 

Лидија Невил.“ 

— Дакле она није примила моје друго писмо, 
узвикну Орсо. 

— Ви видите, према датуму њеног писма, да 
је госпођица Лидија морала бити већ на путу кад 
је ваше писмо стигло у Ајачио. Ви сте јој зар пи- 
сали да не долази? 

— Ја сам јој писао да смо ми у опсадном 
стању. То, чини ми се, није положај у коме се при- 
мају гости. ; 

— Пх! ти Енглези су особен свет. Кад сам 
оно последњи пут преноћила у њеној соби, она ми 
је говорила да би јој било криво да оде с Корзике 
а да не види једну лепу крвну освету. Кад бисте 
ви хтели, Орсо, могла би јој се пружити прилика 
да види један напад на кућу наших непријатеља ? 

— Знаш ли ти, Коломба, рече Орсо, да је 
природа погрешила што је од тебе начинила жену. 
Ти би била прекрасан војник. 

— Може бити. У сваком случају ја ћу згото- 
вити мој бручијо. 

— Није потребно. Треба неког послати да их 
обавести и заустави пре но што се крену на пут. 

— Таман? ви хоћете да пошљете гласника по 
оваквом времену, да бујица однесе и њега и писмо. 
Како ме је жао сиротих хајдука по оваквој непо- 
годи! Срећом они имају добре кабанице!... Знате 
ли шта треба учинити, Орсо? Ако непогода пре- 
стане, пораните у јутру и стигните код наше ро- 
ђаке пре но што се они крену на пут. То ће вам 
бити лако, пошто мис Лидија устаје увек доцкан. 
Испричаћете им шта се код нас догодило; па ако 
остану при томе да свакојако дођу, биће нам осо- 
бито мило да их примимо. 

Орсо даде брзо свој пристанак на овај пре- 
длог, а Коломба, после неколико тренутака ћутања, 
настави: 

— Ви можда мислите, Орсо, да сам се ја ша- 


! РИопі — кабаница — огртач од дебела сукна, с капу 
љачом. 

лила кад сам вам говорила о нападу на кућу Ба- 
ричинијеву 2 Знате ли ви да је на нашој страни сила, 
двоје против једног, најмање? Од како је начелник 
збацио кмета сви су људи из села на нашој страни. 
Могли бисмо их исећи на комаде. Било би лако 
започети ствар. Кад бисте хтели, ја бих отишла на 
чесму, ругала бих се њиховим женама; они би изи- 
шли... Може бити... јер они су кукавице... може 
бити да би пуцали на мене кроз своје сарељанике; али 
би ме промашили. И онда је готово: они су ти 
који нападају. Побеђени нека приме што их снађе: 
ко ти зна ко је у метежу опалио како ваља? Ве- 
рујте ви вашој сестри, Орсо; судијске мантије, које 
ће доћи овамо, намрчиће се хартије, наказиваће се 
пуно празних речи. Матори лисац умеће удесити да 
виде бело где је црно. Ах! да начелник није стао 
испред Винчентела, једног би сад било мање. 


Све је то било речено с истом хладнокрвношћу · 


с којом је мало час говорила о готовљењу сира 
бручија. 

Орсо, сав запрепашћен, гледао је сестру с див- 
љењем и са страхом. 

— Мила моја Коломба, рече он дижући се од 
стола, ти си, страх ме је, сушти враг; али буди 
спокојна. Ако не успем отерати на вешала Баричи- 
нијеве, ја ћу наћи пута да с њима свршим на други 
начин. Врелим оловом или хладним гвожђем ! Ви- 
диш да нисам заборавио корзикански!. | 

— Што пре то боље, рече Коломба уздахнувши. 
Ког ћете коња појахати сутра, Орс' Антон 2 

— Вранца. Зашто ме то питаш? . 

— Да наредим да му се да зоби. 

Пошто Орсо оде у своју собу, Коломба упути 
на спавање Саверију и пастире, и оста сама у 
кујни у којој се спремаше бручијо. С времена на 
време она би ослушнула, као да је нестрпљиво оче- 
кивала да брат легне у постељу. Кад јој се учинило 
да је заспао, она узе један нож, увери се да је 


1 РаЏа са!да и јатти јгедаи, изрека врло често у употреби» 

оштар, увуче своје мале ноге у велике ципеле, и 
нечујно уђе у врт. 

Врт, затворен зидовима, граничио се једним 
доста пространим земљиштом, ограђеним плотом, 
на коме су се чували коњи, јер корзикански коњи 
не знају за коњушницу. Обично их пуштају у поље 
и остављају њиховој памети како ће се хранити и 
склонити од зиме и кише. 

Коломба отвори врата на врту, опет тако па- 
жљиво, уђе у чајир и звиждећи тихо сабра око 
себе коње, којима је она често доносила хлеба и 
соли. Чим јој вранац приђе ближе, она га снажно 
шчепа за гриву и просече му ухо својим ножем. 
Коњ се пропе страховито и утече с оним оштрим 
"вриском који јак бол покадшто изазива код ових 
животиња. Пошто је учинила што је хтела, Коломба 
пође натраг у врт, кад Орсо отвори врати и повика: 
„Ко је ту?“ у исти мах она чу како он запиње пу- 
шку. Срећом по њу, врата од врта беху у потпуном 
мраку, а и једна велика смоква заклањаше их је- 
дним делом. Наскоро, по испрекиданој светлости 
која би часком синула у соби њенога брата, она 
закључи да он тражи да упали светиљку. Она брзо 
затвори врата на врту, и провлачећи се дуж зидова, 
тако да се њена црна одећа изгуби у мрачном зе- 
ленилу пузавог рашћа на зидовима, она успе да 
стигне у кујну неколико тренутака пре но што се 
појави Орсо. - 

— Шта је? упита га она. 

— Учинило ми се, рече Орсо, да је неко отво- 
рио врата на врту. 

— Није могуће. Пас би залајао. У осталом, 
да видимо. : 

Орсо обиђе унаоколо врт, и пошто виде да су 
спољна врата добро затворена, постиђен мало сво- 
јом узбуном ни за што, хтеде се вратити у своју собу. 

— Ја волим да видим, брате, да постајете оба- 
зриви, као што човек треба да је у вашем поло- 
жају, рече Коломба. 

— Ти ме образујеш какав треба да сам, од- 
говори Орсо. Лаку ноћ. 

У јутру, у зору још, Орсо беше устао, спреман 
да пође. Његова одећа показиваше у исти мах и 
тежњу за отменошћу човека који иде пред жену 
којој хоће да се допадне, и обазривост Корзиканца 
у крвној освети. Преко плавог, у струку добро уте- 
гнутог реденгота, он носаше о зеленом свиленом 
гајтану о рамену плехану кутију са метцима; нож 
му је био у једном џепу са стране, а у руци лепа 
Мантонова пушка напуњена куршумима. Док је он 
на брзу руку пио шољу кафе што му је усула Ко- 
ломба, један пастир беше изишао да оседла и за- 
узда коња. Орсо и његова сестра пођоше одмах за 
њим и уђоше у чајир. Пастир беше ухватио коња, 
али је испустио седло и узде, и изгледао је ужасно 
запрепашћен, док се међутим коњ, који се сећао 
ране од прошле ноћи и бојао за друго ухо, пропи- 
њао, бацао, разманитао као бесан. 

— Хајде, пожури се! викну му Орсо. 

— Ај, Орс Антон’! ај, Орс' Антон’! драо се 
пастир, Господе Саваоте! и продужавао у псовку 
без броја и без краја, од које се већи део не би 
могао превести. 

— Шта се догодило ? упита Коломба. 

Сви приђоше коњу, и видевши га крвавог и 
с расеченим ухом, као у један глас узвикнуше од 
изненађења и гнушања. Треба знати да онаказити 
коња своме непријатељу, код Корзиканаца, значи у 
исти мах и освету, и изазивање, и претњу смрћу. 
„Само пушчано зрно може да искупи тај злочин.“ 
И ако је, Орсо, који је дуго живео на континенту, 
осећао мање но ко други величину увреде, да се 
какав баричинист појавио пред њим, вероватно да би 
се на њему одмах наплатио за увреду коју је при- 
писивао својим непријатељима. 

— Подли лупежи! узвикну он, зар да се свете 
на сиротој животињи, кад не смеју да ми стану 
лице у лице. Е 

— Шта ми чекамо2 повика Коломба плахо- 

вито. Зар они нас изазивају, нагрђују нам коње. 
а ми да им не одговоримо! Јесте ли ви људи? 

— Осветимо се! одговорише пастири. Прове- 
димо коња кроз село и нападнимо им на кућу. 

— Крај њихове куле је стаја покривена сла- 
мом, рече стари Поло Грифо, да пружим само руку 
бацићу је у пламен. 

Други опет предложи да оде по лествице с 
црквеног звоника; трећи, да разбије врата на кући 
Баричинијевој помоћу једног дирека који је стајао 
на прекрсту и био намењен некој грађевини. Сред 
тих бесних гласова, чуо се и глас Коломбин која је 
дала на знање својим присталицама да ће сваки пре 
но што се метне на посао примити од ње по једну 
велику чашу ракије анасанлије. 

На несрећу, или боље рећи на срећу, дејство 
које она беше срачунала својом свирепошћу према 
сиротом коњу, беше великим делом пропало за Орса. 
Он није ни сумњао да је то дивљачко онакажење 
дело једног од његових непријатеља; и нарочито 
је сумњао на Орландучија; али он није мислио да 
је тај младић, изазван и ударен од њега, спрао 
своју срамоту тиме што је расекао ухо једноме 
коњу. На против, та ниска и смешна освета пове- 
ћаваше његово презирање према његовим неприја- 
тељима, и он држаше сад као и начелник да такви 
људи не заслужују да се мере с њим. Чим је успео 
доћи до речи, он изјави својим запрепашћеним 
присталицама да имају да се оставе својих рато- 
борних намера, и да ће правда, која се очекивала 
осветити као што ваља ухо његовога коња. 

— Ја сам господар овде, додаде он строгим 
гласом и хоћу да се слушам. Првом коме падне на 
памет да говори и даље о убијању и паљењу, пла- 
нуће глава тако исто. Хајде, нека ми се оседла 
зеленко. 

— Како, Орсо, рече Коломба одвлачећи га у 
страну, ви трипите да нас вређају! Да је жив наш 
отац, никад Баричинијеви не би смели онаказити 
наше марвинче. 

— Ја ти обећавам да ће имати прилике да се 
покају ; али то је посао жандарма и џелата да казне 
неваљалце који имају храбрости само против жи- 
вотиња. Ја сам ти рекао, суд ће ме осветити... 
али ако то не буде... ти ме нећеш опомињати чији 
сам син... 

— Стрпљења! рече Коломба уздишући. 

— Имај добро на уму, сестро, продужи Орсо, 
ако у повратку нађем да се ма шта учинило про- 
тив Баричинијевих, никад ти то опростити нећу. За- 
тим, настави блажим гласом: Врло је могуће, врло 
је вероватно чак, да ћу се ја овде вратити с пу- 
ковником и његовом кћери; гледај да њихове собе 
буду у реду, да доручак буде добар, једном речи 
да нашим гостима буде што мање неугодно. Врло 
је лепо, Коломба, имати храбрости, али жена треба 
да зна водити и кућу. Хајде, загрли ме, буди па- 
метна; ето и зеленко је оседлан. 

— Орсо, рече Коломба, ви нећете поћи сам. 

— Не треба ми нико, рече Орсо, а ја ти сто- 
јим добар да нећу пустити да ми одсеку ухо. 

— О! никада ја вас нећу пустити да пођете 
сам у време непријатељства. Хеј! Поло Грифо! Ђан” 
Франче ! Мемо! узмите своје пушке; поћи ћете за 
мојим братом. | 

После доста живе препирке, Орсо се мораде 
помирити с тим да за њим пође пратња. Он 
изабра измеђ својих најодушевљенијих пастира оне 
који су најгласније саветовали да се отпочне борба; 
затим, пошто је поновио своје налоге сестри и па- 
стирима који су остали, он-се крену на пут, и то 
једним заобилазним путем како би избегао кућу Ба- 
ричинијеву. 

Кад су већ били одмакли далеко од Пјетра- · 
нере, идући тако брзо, у прелазу преко једног по- 
точића који се губио у једном блатишту, стари 
Поло Грифо спази неколико свиња изваљених у 
блато, које су у исти мах благовале на сунцу иу 
хладовини воде. Одмах ти он узе на око најдебљу, 
погоди је у главу и уби на месту. Њене друге по- 

дигоше се и разбегоше се необично лако; и ако и 
други пастир опали пушку, оне стигоше здраве и 
читаве у шумарак у коме се изгубише. 

— Глупаци! повика Орсо; ви од обичних свиња 
мислите да су дивљи вепрови. 

— Не, Орс' Антон’, одговори Поло Грифо; 
али овај је чопор адвокатов, а ово је да га нау- 
чимо како се наказе наши коњи. 

— Шта, лупежи! повика Орсо изван себе од 
љутине, ви се угледате на подлости наших непри- 
јатеља! Оставите ме, неваљалци. Нисте ми потребни. 
Ви само умете да се бијете са свињама. Тако ми 
Бога главу ћу вам размрскати ако се усудите поћи 
за мном. 

Два пастира погледаше се запрепашћени. Орсо 
ободе коња мамузама и нестаде у трку. 

— Е! рече Поло Грифо, ово је лепо! И сад 
воли ти људе да тако с тобом поступају! Пуковник, 
његов отац, наљутио се једном на тебе што си нани- 
шанио на адвоката... Како си био глупачина што 
ниси опалио!.. А син... ти видиш шта сам учинио 
за њега... Вели да ће ми расмрскати главу као што 
се чини с тиквом кроз коју процури вино. Ето ти 
чему се учи на континенту, Мимо. 

— Јест, и да се зна да си ти убио свињу, по- 
звали би те на суд, а Орс’ Антон’ не би ни прого- 
ворио са судијама ни плаћао адвоката. Срећом нико 
те није видео, а свети Није ту је да те извуче из 
напасти. 

После кратког саветовања, два пастира решише 
да је најобазривије да свињче баце у једну руп- 
чагу; тај план и извршише, али, разуме се, пошто 
је сваки од њих одрезао по неколико печеница с 
невине жртве мржње између дела Ребијевих и Ба- 
ричинијевих. 

ХУП 


Пошто се опростио своје непослушне пратње 
Орсо продужи пут, обузет више задовољством што 
ће опет видети мис Невил но страхом да ће сре- 
сти своје непријатеље. „Спор који ћу имати с тим 
неваљалим Баричинијевим, говораше он у себи, 
примораће ме да идем у Бастију. Зашто ми не би- 
смо из Бастије заједно ишли у купатило Ореца2“ | 
Одједном, успомене из детињства потсетише га јасно 
на овај живописни положај. Њему се учини да је 
пренесен на једну зелену рудину у подножју сто- 
летних кестенова. На сјајној зеленој трави, ишара- 
ној плавим цветићима који изгледаху као очи које 
се на њ осмехиваху, он је гледао мис Лидију, по- 
сађену крај њега. Она беше скинула свој шешир, 
а њена плава коса, нежнија и мекша од свиле, бли- 
стала се као злато на сунцу које је пробијала кроз 
лиснато грање. Њене очи, тако јасно плаве, изгле- 
даху му плавије од небесног свода. Ослонивши образ 
о руку, сва замишљена, она је слушала љубавне 
речи које јој је он упућивао дршћући. На њој је 
била она муселинска хаљина коју је имала после- 
дњег дана када је видео у Ајачију. Испод набора 
те хаљине вирила је једна мала нога у црној атла- 
зној ципелици. Орсо говораше у себи да би био 
срећан да пољуби ту малу ногу; али једна рука 
мис Лидијина беше без рукавице, и у њој беше 
красуљак. Орсо узе тај красуљак, а рука мис 
Лидијина стиште његову; и он љубљаше красуљак 
а затим и руку, а она се није срдила... И тако све 

те мисли одвратише му пажњу с пута којим је 
ишао, а међутим је одмицао непрестано. Таман је 
он хтео по други пут у мисли пољубити белу руку 
мис Невил, кад умало у истини не пољуби главу 
свога коња који одједном заста. Јер му мала Килина 
беше препречила пут и ухватила му узду. 

— Куда ћете тако, Орс Антон’? рече она. Зар 
не знате да вам је непријатељ ту близуг 

— Мој непријатељ! узвикну Орсо бесан што је 
прекинут у једном тако занимљивом тренутку. Где је? 

— Орландучијо је ту близу. Он вас чека. Вра- 
тите се, вратите се. 

— А! он ме чека! Ти си га видела > 

— Јесам, Орс' Антон, лежала сам у папрати 
кад је прошао. Гледао је на све стране на свој доглед. 

— Куда је ишао? 

— Спустио се овуда, куда и ви идете. 

— Хвала. 

— Не бисте ли ви добро учинили, Орс' Ан- 
тон', да причекате мог ујакаг Он ће скоро наићи, 
а с њиме бисте били сигурни. 

— Не бој се, Кили, није ми потребан твој ујак. 

— Ако хоћете, ја ћу ићи испред вас. 

— Хвала, хвала. 

И Орсо ободе коња и упути се журно на ону 
страну коју му девојчица беше назначила. 

У првом тренутку он није ништа видео од 
гнева, и чинило му се да му удес пружа дивну при- 
лику да казни тог подлаца који сакати коња да би 
се осветио за шамар. Затим, тако у путу, нека врста 
обећања које беше учинио начелнику, а нарочито 
страх да изгуби походу мис Невил, мењали су ње- 
гова расположења и скоро будили жељу да се не 
сретне с Орландучијем. Одмах затим, успомена ње- 
говог оца, злостављање његовог коња, и претње 
Баричинијевих растерали би његов гнев, и надражили 
да потражи свога непријатеља како би га изазвао 
и нагнао да се бије. Узнемирен тако супротним на- 
мерама, он је наступао напред, али, сад, с обазри- 
вошћу, испитујући жбуње, и ограде, а покадшто би 

се чак зауставио да ослушне нејасни шум који се 
чује у пољу. После десет минута од како је оставио 
малу Килину (било је тада око девет часова у јутру) 
он се нађе на ивици једног необично стрмог бре- 
жуљка. Пут, или управо једва обележена стаза ко- 
јом је ишао, пролазила је кроз један скоро спаљен 
шумарак. На том месту земља беше покривена бе- 
личастим пепелом, а овде онде уздизаше се још 
шибље и по које дебље дрво, поцрнело од ватре, 
потпуно оголићено, без лишћа и мртво. Кад човек 
види спаљен шумарак на Корзици, изгледа му да 
је пренесен у какав северни предео, усред зиме, а 
противност оголелог земљишта преко кога је пре- 
шао пламен, с бујним растињем унаоколо, чини их 
још жалоснијем и очајнијим. Али у овој слици 
Орсо у овом тренутку виде само једну ствар, истина 
значајну, у његовом положају: како је земља била 
гола није могла прикрити заседу, а онај који се 
може сваког тренутка бојати да из какве честе не 
угледа пушчану цев управљену њему у прса, сматра 
за неку врсту оазе равно земљиште где ништа не 
смета погледу. За спаљеним шумарком ређало се 
више обделаних поља, ограђених по тамошњем оби- 
чају зидовима од суво назидана камена, у висини 
обичног човечјег ослона. Стаза је пролазила између 
тих ограђених њива, у којима огромни кестенови, 
посађени овде онде без реда, из далека изгледаху 
као густа шума. 

Нагнан стрменитошћу косе да сиђе с коња, 
Орсо, који беше оставио узду о врату свога коња, 
спуштао се брзо клизећи се по пепелу; и он не беше 
више од двадесет и пет корака од једне од ових 
камених ограда десно од пута, када опази, управо 
пред собом, прво једну пушчану цев, а затим и је- 


дну главу која је вирила преко ивице зида. Пушка · 


се спусти ниже, и он познаде Орландучија спремног 
да опали. Орсо се брзо стави у одбрану, и узима- 
јући један другог на око, обоје гледаху се неколико 
тренутака с оним силним узбуђењем које и најхра- 
брији осећа у тренутку када дели или прима смрт. 

— Подла кукавице! повика Орсо... 

Још он није ни изговорио кад виде пламен 
Орландучијеве пушке, а скоро у исто време чу 
се други пуцањ с лева, с друге стране стазе, од 
пушке некога кога он није био ни приметио, а који 
га је узео на око иза другог зида. Оба га куршума 
погодише: један, Орландучијев, пројури му кроз 
леву мишицу, коју му је. он пружио гађајући; други 
га погоди у прса, раздра му хаљину, али наишав 
срећом на гвожђе његовога ножа, улуби се о њега 
и начини само лаки убој. Орсова лева рука паде 
омлитављена дуж бедара, и његова пушчана цев, 
спаде мало; али је он подиже одмах, и управив пу- 
шку само десном руком која му је остала, он опали 
на Орландучија. Глава његовог непријатеља, коју је 
видео само од очију, ишчезе иза зида. Пошто се 
обрну лево, Орсо опали други метак на неког чо- 
века кога је једва примећивао у диму. И тог лица 
нестаде. Четири пушчана пуцња дођоше један за 
другим с тако необичном брзином, да никада изве- 
жбани војници нису остављали мање размака у наи- 
зменичној паљби. После последњег Орсовог пуцња 
све се ућута. Дим из његове пушке дизаше се ла- 
гано у вис; ништа се не покрену иза зида, ништа 
не шушну. Да му није било бола који је осећао у 
мишици, он би могао помислити да су људи 
на које је пуцао били утваре његове уобразиље. 

Надајући се новој паљби, Орсо пође неколико 
корака да се склони иза једног сагореног дрвета 
које се још држало право у шумарку. Иза тог др- 
вета, он метну пушку измеђ колена и понова је на- 
пуни на брзу руку. Међутим га је лева мишица стра- 
ховито болела, тако да му се чинило да држи неки 
огромни терет. Шта је било с његовим непријате- 
љима ? Није могао појмити. Да су побегли, да су 
били рањени, он би свакако чуо какав шум, какав 
шушањ у лишћу. Да нису зар мртви, или можда 
пре, да не чекају, у заклону свога зида, прилику да 
поново пуцају на њега» У тој неизвесности тако, 
и осећајући како га снага издаје, он клече десним 

коленом, о друго ослони своју рањену руку, и по- 
служи се једном граном која је полазила из стабла 
огореног дрвета за наслон својој пушци. С: прстом 
на обарачу, погледом укоченим на зид, и ухом на- 
чуљеним на најмањи шушањ, он оста тако непоми- 
чан неколико тренутака, који му се учинише читава 
вечност. Најзад, врло далеко иза њега, чу се неки 
удаљени крик, и наскоро затим један пас, спусти 
се низа страну брзо као стрела, заустави се крај 
њега и поче махати репом. То беше Бруско, ученик 
и друг хајдука, који је без сумње објављивао до- 
лазак свога господара; а никада хришћанска душа 
није нестрпљивије очекивана. Окренут према нај- 
ближој огради, с избаченом њушком, пас је њушио 
брижно. Одједном он зарежа потмуло, у скоку 
прелете преко зида и скоро одмах попе се по- 
ново горе на ивицу, одакле укочено посматраше 
Орса, изражавајући у својим очима изненађење — ја- 
сно колико то пас може учинити; затим он избаци 
понова њушку у ваздух, и то овог пута у правцу 
друге ограде, чији зид прескочи такође. Један тре- 
нутак доцније, он се поново појави на зиду, с истим 
изразом чуђења и неспокојства; па онда полете у 
шумарак, увијајући реп међу ноге, посматрајући не- 
престано Орса и удаљујући се од њега лаганим ко- 
рацима, ходом у косо, док не дође на извесно отсто- 
јање. Тад, полетев поново, он устрча уза страну го- 
тово онако исто брзо како се беше спустио, у су- 
срет једном човеку који је долазио брзо у пркос 
стрменитости падине. 

— Овамо, Брандо! повика Орсо, чим му се 
учини на домаку његовога гласа. 

— Еј! Орс' Антон'! ви сте рањени! упита га 
Брандолачијо дотрчав сав задуван. У телу или у 
удовима 2 

— У мишицу. 

— У мишицу! то није ништа. А онај други ? 

— Мислим да сам га погодио. 

Брандолачијо потрча за својим псом до нај- 

ближег зида и наже се да види с оне стране зида. 
Ту он скиде капу и рече: 

— Здраво,господару Орландучијо. Затим, обрнув 
се према Орсу, он поздрави и њега озбиљно: 

— Ето, рече он, то се по моме мишљењу зове 
човек удешен како ваља. 

— Је ли још жив? упита Орсо једва дишући. 

— О таман; и сувише је растужен куршумом 
који сте му сручили у око. Мајко Божја, колика 
рупа! Бога ми, добра пушка! Колики калибар! Па 
то би размрскало читав мозак! Знате, Орс' Антон’, 
кад сам чуо прво пиф! пиф! ја рекох: До сто врага! 
убише мога поручника. Затим чујем бум! бум! Ах 
рекох ја, ено проговори енглеска пушка : та не остаје 
дужна. ... Та, Бруско, шта ти то хоћеш са мном. 

Пас га одведе другој огради. 

— Опростите! узвикну Брандолачијо запрепа- 
шћен. Двоструки погодак! ништа више! Врага! види 
се да је барут скуп, јер га ви штедите. 

— Шта је, тако ти Бога! упита Орсо. 

— Де! шта се правите, поручниче ! Размећете 
лов по земљи, па бисте хтели да вам га ко скупља... 
ко је данас добио чудну порцију, то је адвокат Ба- 
ричини. Ако си хтео меса са касапнице, имаћеш га! 
Ко ће га сад ђавола наследити» 

— Шта! И Винчентело је мртав? 

— И то још како мртав. Нек смо ми живи и 
здрави!. Шта је добро код вас, то је што их не му- 
чите. Ходите дакле да видите Винчентела: још је на 
коленима, а с главом ослоњеном о зид. Изгледа 
као да спава. Ту се може рећи: Сан као од олова. 
Јадник ! 

Орсо обрте главу ужасавајући се. 

— Је си ли сигуран да је мртав ? 

— Ви сте као Сампијеро Корсо, који је увек 
обарао једним ударцем. Видите ли тамо... на прсима 
лево ? ето, исто као што је Винчилеоно био погођен 


1 Заште а поі! узвик који обично иде уз реч мршави 
која јој служи као ублажење. 

на Ватерлоу. Кладио бих се, да куршум није далеко 
од срца. Два поготка! Ах! Ја не запуцах више! 


Двојицу у два метка!.. Свако по метак!.. Два 
брата!.. Да је било трећег, убио би и тату... Али 
има времена... Какав хитац, Орс Антон’!.. И кад 


само помислим да се то никад неће догодити је- 
дном ваљаном чељадету као што сам ја — да начиним 
два поготка на жандарме. 

Говорећи тако, хајдук је разгледао мишицу 
Орсову и процепио му рукав својим ножем. 

— Није то ништа, рече он. Овај ће реденгот 
задати посла госпођици Коломби... А! шта ја то 
видим ? каква је то подеротина на прсима2... Да 
није што ушло туда > Није, јер ви не бисте били тако 
расположени. Хајде, покушајте да мрдате прстима... 
Осећате ли моје зубе, кад вас уједем за прст»... 
Не много, јел' те... Ако, ипак то није ништа. До- 
пустите ми да вам узмем мараму и оковратник... 
Реденгот вам је пропао... Што сте се врага тако 
намодили ? Јесте ли ишли на свадбу?.. На, сркните 
један гутљај вина... А зашто ви не носите тиквицу? 
Зар Корзиканац ма кад полази без тиквице 2 

Затим, усред превијања, он би застао и викнуо: 

— Двоструки погодак! обојица на месту мртви! 
Што ће се поп смејати... Двоструки погодак! Ах! 
ево једва једном и те мале корњаче Килине. 

Орсо није одговарао. Био је блед као мртвац 
и дрхтао је свим удовима. 

— Кили, викну Брандолачијо, погледај иза 
овог зида. А! 

Дете се рукама и ногама испужа на зид, и чим 
опази леш Орландучијев, прекрсти се. 

— Није то ништа, продужи хајдук: погледај 
тамо даље. 

Дете се поново прекрсти. 

— Јесте лито ви, ујаче.. .2 упита она плашљиво. 

— Ја! ја сам већ старкеља који није ни за што. 
То је господиново дело, Кили. Честитај му. 

— Госпођица ће се много радовати, рече Ки- 


И + 

„лина, а биће јој врло криво кад дозна да сте ра- 


њени, Орс' Антон'. 

— Хајдемо, Орс' Антон, рече хајдук пошто 
је довршио превијање, Килина вам је ето ухватила 
коња. Узјашите га, па хајдете са мном у гору Ста- 
цона. Чик му га да вас ко ту нађе. Гледаћемо вас 
што боље можемо. Кад будемо код крста Свете 
Христине мораћете сјахати. Даћете коња Килини, 
која ће отићи да извести госпођицу, а у путу, по- 
ручићете по њој што имате. Малој можете све рећи, 
Орс' Антон’: да је на комаде исеку она не би из- 
дала своје пријатеље. Па онда нежно додаде: Ти, 
неваљалице, ђаво ли те не однео, несрећо и прокле- 
тињо једна! Брандолачијо, који је био сујеверан 
као многи хајдуци, бојао се да не урекне децу бла- 
гословима или похвалама, јер се зна да тајанствене 
силе које владају уроком! имају рђав обичај да 


учине противно нашим жељама. 


— Куда ти хоћеш, Брандо, да ја идем? упита 
Орсо изнемоглим гласом. 

— Па! имате да бирате: у затвор или у гору. 
Али један дела Ребија не иде у затвор. У гору, 
Орс’ Антон’! 

— Дакле збогом све моје наде! узвикну болно 
рањеник. 

— Ваше наде! До ђавола, зар сте се ви надали 


да ћете учинити што још боље с двоцевком 2... Ах, 


збиља! како су вас они врага и погодили? Те лоле 
мора да умиру теже но мачке. 

— Они су први пуцали, рече Орсо. 

— То је истина, ја сам заборавио... Пиф! 
пиф! бум! бум!.. два поготка једном руком? Нека 


1 Аппоссћтавита — нехотично опчињење које се учини било 
‘очима, било речју. 


2 Ако би ми који неверни ловац оспорио двоструки по- 
годак Г. дела Ребија, ја бих га молио да оде у Сартене, и да 
тражи да му се исприча како се један од најодличнијих и нај- 
љубазнијих грађана овога града, са сломљеном левом руком, 
извукао сам из положаја бар толико исто опасног. 


122 ПРОСПЕР МЕРИМЕ 


ме обесе, ако се може боље! Тако, сад сте на коњу... 
пре но што пођете, погледајте мало своје дело. 
Није пристојно тако оставити друштво без збогом. 

Орсо ободе коња; ни за шта на свету не би он 
хтео да види несрећнике које је убио. 

— Чујте, Орс Антон’, рече хајдук узев у руку 
узду од коња, хоћете ли да вам кажем искрено? 
Е ето! немојте се наћи увређени, жао ми је ова 
два сирота младића. Ја вас молим да ми опростите... 
Али тако лепи... тако снажни... тако млади!.. С 
Орландучијем сам толико пута ловио... пре четири 
дана дао ми је свежањ цигара... Па Винчентело, 
који је увек био тако расположен !.. Истина је само 
да сте ви учинили што сте морали учинити... па 
онда хитар је и одвећ леп да би се могао жалити... 
Али ја нисам био умешан у вашу освету... Ја знам 
да ви имате право; кад човек има непријатеља, 
мора га се опростити. Али су Баричинијеви били 
једна стара породица... Ето још једне која изне- 
верава друштво!.. и то двојица одједном! то је 
занимљиво. 

Држећи овако посмртну беседу Баричинијевим 
Брандолачијо је журно водио Орса, Килину и пса 
Бруска ка гори Стацони. 


ХУШ 


Међутим Коломба, мало по одласку Орсовом, 
беше дознала преко својих ухода да су Баричини- 
јеви засели у заседу у пољу, и од тог тренутка, њу 
обузе живо неспокојство. Могла се видети како јури 
по кући на све стране, из кујне у собе приправ- 
љене за њене госте, не радећи ништа а увек у по- 
слу, застајући непрестано да види да ли неће при- 
метити у селу какав необичан покрет. Око једанаест 
часова у Пјетранеру уђе једна доста многобројна 
поворка; то беху пуковник, његова кћи, њихова 
послуга и вођ. При дочеку, прва реч Коломбина 
беше: „Јесте ли видели мога брата >“ Затим она за- 
пита вођу којим су путем ишли, у колико су часова 
пошли; и, према његовим одговорима, она није мо- 
гла разумети да се нису срели. 

— Можда је ваш брат ишао горњим путем, 
рече вођ, ми смо дошли доњим. 

Али Коломба одмахну главом и понови своја 
питања. Поред све њене природне чврстине, пове- 
ћане још сујетом да пред туђинима сакрије сваку 
слабост, беше јој немогуће да прикрије своје не- 
спокојство; и наскоро га она подели с пуковником 
а нарочито с мис Лидијом, када их обавести о по- 
кушају измирења који се тако рђаво свршио. Мис 
Невил се узнемири, тражаше да се пошљу гласници 
на све стране, а њен отац понуди се да узјаше коња 
и да пође с вођому потеру за Орсом. Страх њених 
гостију потсети Коломбу на њене дужности као до- 
маћице. Она се усили да се насмеши, навали на пу- 

ковника да седне за сто, и нађе као изговор за бра- 
товљево задоцнење двадесет привидних разлога које 
је она сама тренутак затим побијала. Сматрајући да 
му је дужност као човеку да умири жене, и пуков- 
ник изнесе своје објашњење. 

— Ја се кладим, рече он, да је дела Ребија 
наишао на дивљач; није могао одолети искушењу, 
и видећете ако не дође с пуном торбом. Па јест! 
додаде он, ми смо на путу чули четири пушчана 
пуцња. Два су била јача но она друга два, и ја сам 
рекао мојој кћери: Кладио бих се да то дела Ре- 
бија лови. То само може бити моја пушка која 
тако грува. 

Коломба пребледе, а Лидија, која ју је паж- 
љиво посматрала, погоди одмах какве јој је сумње 
пуковникова претпоставка побудила. После неколико 
минута ћутања, Коломба запита живо да ли су се два 
јака пуцња чула пре или после она друга два. Али 
ни пуковник ни његова кћи, ни вођ, нису обратили 
много пажње на ту главну ствар. 

Како се, око једног часа, ниједан од гласника 
што их Коломба посла не беше још вратио, она 
прибра сву своју снагу и натера госте да седну за 
сто; али, изузев пуковника, нико не могаде јести. На 
најмањи шум на прекрсту, Коломба би потрчала про- 
зору, затим би се вратила да тужно седне, и, још 
тужније, трудила се да продужи са својим пријате- 
љима безначајан разговор коме нико није обраћао 
ни најмање пажње и који је прекидан дугим ћу- 
тањима. 

Одједном се чу коњски трк. 

— Ах! овог пута је мој брат, рече Коломба 
устајући. 

Али кад виде Килину која је била узјахала 
Орсовог коња, она врисну: 

— Мој брат је мртав! 

Пуковник испусти своју чашу, мис Невил ци- 
кну, сви потрчаше кућним вратима. Пре но што је 
Килина могла скочити с коња на земљу, Коломба 
је као перо скиде доле и стиште да је угуши. Дете 

разумеде њен страшни логлед, и прва јој реч беше 
као она у хору у Отелу: „Жив је!“ Коломба пре- 
стаде стезати је, и Килина паде на земљу лако као 
каква млада мачка. 

— А остали? упита Коломба промуклим гласом. 

Килина се прекрсти кажипрстом и средњим 
прстом. Одједном, место мртвачког бледила, на лицу 
Коломбином плану јасно руменило. Она баци зажа- 
рен поглед на кућу сооро, и смешећи се 
рече својим гостима : 

— Вратимо се унутра да попијемо кафу. 

Ирис“ двојице хајдука имала је ваздан да прича. 
Њено наречје, које је Коломба преводила на талијан- 
ски колико је могла, а затим мис Невил на енгле- 
ски, измами многу псовку пуковникову, многи уздах 
мис Лидијин; али је Коломба слушала хладнокрвно; 
она је само гужвала свој убрус од дамаског платна 
скоро да га искида. 

Она прекиде девојчицу пет или шест пута како. 
би јој поновила да је Брандолачијо рекао да рана 
није опасна и да их је он видео много горих. За- 
вршујући, Килина испоручи да је Орсо нарочито 
тражио хартије за писање, и да је поручио сестри 
да умоли госпођу која ће се можда затећи у ње- 
говој кући, да нипошто не оде пре но што прими 
писмо од њега. — То га је највише бринуло, до- 
даде девојчица, ја сам већ била пошла кад ме је 
он вратио да ми обрати пажњу на ту поруку. То 
је било по трећи пут што ми је поновио. На тај 
налог свога брата, Коломба се насмеши и стиште 
јако руку Енглескиње, којој засузише очи и која не 
нађе да треба да преведе и тај део говора своме оцу. 

— Да, ви ћете остати са мном, драга пријате- 
љице, узвикну Коломба загрливши мис Невил, и 
ви ћете нам помоћи. 

Затим, извадивши из једног ормана пуно ста- 
рог рубља, она га поче сећи за завоје и чешљанице. 
Кад би човек гледао њене светле очи, њено живо. 


* Весница богова. 

лице, и ту наизменичну забринутост и хладнокрвност, 
било би му тешко рећи да ли је она више била 
дирнута раном свога брата, или очарана смрћу 
својих непријатеља. Час је сипала кафу пуковнику 
и хвалила му своју вештину у зготовљењу, час је, 
делећи посао мис Невил и Килини, подстицала их 
да шију завоје и да их увијају; а по двадесети пут 
упитала је да ли Орса рана боли много. Усред свога 
рада, непрестано би застајала да каже по што пу- 
ковнику : 

— Два човека онако вешта! онако страшна!.. 
А он сам, рањен, само с једном руком... побио их 
је обојицу. Каква храброст, пуковниче! Зар то није 
јунак. Ах! како је човек срећан кад живи у једној 
мирној земљи као што је ваша, мис Невил !.. Ја сам 
уверена да ви нисте још познавали мога брата... 
Ја сам казала: крагуј ће размахати крилима!.. Вас 
је преварио његов благ изглед... Јер је поред вас 
мис Невил... Ах! да вас нешто види како радите 
за њега... Јадни Орсо! 

Мис Лидија слабо је и радила а није умела 
рећи ни речи. Њен отац питаше зашто не похитају 
са жалбом власти. Он говораше о истрази „коро- 
нера“* и о многим другим стварима исто тако непо- 
знатим на Корзици. Најзад је хтео да зна да ли 
мајур тога доброг Г. Брандолачија, који се нашао 
на помоћи рањенику, није одвећ далеко од Пјетра- 
нере, и да ли не би и он могао отићи да види свога 
пријатеља. 

А Коломба му одговори сасвим мирно као увек, 
да је Орсо у гори; да га негује један хајдук; да 
би се изложио великој опасности ако би се пока- 
зао док се не буде на чисто с расположењем на- 
челника и судија; најзад, да ће се она постарати да 
му један вешт хирург оде тајно. 

— Нарочито, Господине пуковниче, памтите, 


*) Соғопеғ (енгл.) — чиновник истражне власти који пре- 
гледа лешеве, истражујући узроке злочинима. 


КОЛОМБА 127 


говораше она, да сте ви чули четири пушчана пуцња, 
и да сте ми ви рекли да је Орсо пуцао други. 

Пуковник не разумеваше ништа у целој ствари, 
а кћи му само уздисаше и брисаше очи. 

Дан већ беше врло одмакао кад у село уђе 
један тужан спровод. Адвокату Баричини доносили 
су лешеве његових синова, сваког на по једној мазги 
коју је водио по један сељак. За жалосним спро- 
водом ишла је гомила присталица и беспосличара. 
С њима су били и жандарми, који обично долазе 
одвећ касно, и кметовски помоћник, који је подизао 
руке к небу, понављајући непрестано: „Шта ће рећи 
Г. Начелник!“ Неколико жена, међу њима једна до- 
јиља Орландучијева, чупало је косу и урликало див- 
љачки. Али је њихов хучан бол производио мање 
утиска но немо очајање једног лица које је при- 
влачило све погледе. То је био несрећни отац, који 
је, идући од леша лешу, подизао њихове главе 
умрљане земљом, љубио им помодрела чела, при- 
државао њихове већ укочене удове, као да је хтео 
спасти их од труска на путу. Покадшто би као 
отворио уста да што каже, али из њих не изиђе 
ниједан крик, ниједна реч. Очију упртих у лешеве, 
он се спотицао о камење, о дрва, о сваку сметњу 
на коју је наилазио. 

Кукњава жена и псовка људи удвојише се кад 
угледаше кућу Орсову. Како се неки ребијанисти 
дрзнуше да гласним узвиком покажу своје ликовање, 
огорчење њихових противника не могаде се уздржати 
и неколико гласова повика „Освета! освета!“ Ба- 
цише се камењем, а два пушчана метка управљена 
на прозоре собе у којој је била Коломба са својим 
гостима, пробише прозорске капке и распрскаше 
комаде дрвета чак до на сто за ким су седеле две 
девојке. Мис Лидија врисну страховито, пуковник 
дочепа једну пушку, а Коломба, пре но што је он 
могао задржати, појури на врата од куће и отвори 
их плаховито. М ту, исправивши се на узвишеном 
прагу, и раширивши руке као на клетву против сво- 
јих непријатеља, она узвикну: 

— Кукавице! ви пуцате на жене, на странце! 
Зар сте ви Корзиканци ? Зар сте ви људи ? Бедници 
који умете само да убијате с леђа, ходите овамо! 
ја вас чикам. Ја сам сама; мој брат је далеко. Убите- 
ме, убите моје госте; то је достојно вас... Не смете, 
кукавице! ви знате да се ми светимо. Хајде, хајде, 
плачите као жене, и захвалите нам што вам не тра- 
жимо више крви! 

У гласу и ставу Коломбином било је нечег ве-: 
личанственог и страховитог; на саму њену појаву 
светина стукну уплашена, као од привиђења оних 
злочестих вила о којима се прича толико страшних 
прича о зимским вечерима. Кметовски помоћник, жан- 
дарми и известан број жена, користише се овим по- 
кретом и стадоше између две стране; јер су пастири 
ребијанисти већ спремали своје оружје, и у једном 
тренутку било је се бојати да се не заметне општа. 
битка на прекрсту. Али две странке беху без сво- 
јих вођа, а Корзиканци, који се држе извесног реда 
у своме гневу, ретко улазе у битку без главних ју- 
нака својих унутарњих ратова. У осталом, Коломба 
коју је успех умудрио, задржа своју малу посаду: 

— Пустите те сироте људе нека плачу, гово-- 
раше она; пустите тога старца нека изнесе своју 
главу. На што убијати тог старог лисца који више 
нема зуба да уједаг — Ђудиче Баричини! сети се 
другог августа! Сети се крвавог бележника у коме 
си ти писао твојом вараличком руком! Мој отац. 
био је записао у њему твој дуг; твоји су га синови 
платили. Сад смо намирени, стари Баричини ! 

Скрштених руку и с презривим осмехом на. 
уснама, Коломба очекну да види како лешеве уне-: 
соше у кућу њених непријатеља, и како се гомила по- 
лако растура. Она затвори врата за собом, и вра- 
тивши се у трпезарију, рече пуковнику: 

— Ја вас молим да опростите мојим земља-: 
цима, Господине. Ја никад нисам веровала да ће _ 
Корзиканци пуцати на кућу у којој има странаца, 
и мене је стид ради моје земље. 


КОЛОМБА 129 


Кад се у вече мис Лидија повуче у своју собу, 
пуковник пође за њом и упита је, да ли не би до- 
бро учинили да одмах сутра дан напусте село у 
коме човек може сваког дана да добије куршум у 
главу, а што је могуће пре и земљу у којој се наи- 
лази само на убиства и преваре. 

Мис Невил не одговори одмах, и било је оче- 
видно да је предлог њеног оца није довео у малу 
забуну. На послетку она рече: 

— Како бисмо могли оставити ово несрећно 
младо створење у тренутку у коме јој је толико по- 
требна утеха? Зар ви не мислите, оче, да би то било 
свирепо од нас? 

— Ја то говорим због вас, кћери, рече пуко- 
вник; и да ми је да вас видим безбедну у хотелу 
у Ајачију, ја вас уверавам да би ми било криво да 
напустим ово проклето острво пре но што стиснем 
руку томе честитом дела Ребији. 

— Е онда, оче, причекајмо још, и пре но што 
бисмо пошли, уверимо се да ли им не бисмо могли 
бити још од какве помоћи. 

— Добра душо! рече пуковник пољубивши 
своју кћер у чело. Волим да те видим тако да се 
жртвујеш да ублажиш туђу несрећу. Останимо; ни- 
кад се не каје за добро дело. 

Мис Лидија се преврташе по постељи не мо- 
гући заспати. Час би јој се нејасни шум што би га 
чула учинио као припрема за напад на кућу; час 
би, успокојена за себе саму, мислила на сиротог ра- 
њеника, који је у том тренутку лежао вероватно на 
хладној земљи, без друге помоћи до оне коју је 
могао очекивати од милосрђа једног хајдука. Она 
га је замишљала крвавог, како се преврће у грозним 
мукама; и што је најчудније, кад год би јој се слика 
Орсова указала у мисли, излазио би јој онакав ка- 
квог га је видела у тренутку његовог поласка, како 
притискује на усне амајлију коју му је она дала.... 
Па онда је мислила на његову храброст. Она је у 
себи говорила да се опасности, од које је спасао, 
изложио ње ради, зато што је хтео да је види мало 

раније. Мало је још требало па да уобрази да 
је Орсо разбио своју руку полазећи да брани 
њу. Она је приписивала себи у грех његову рану, 
али му се у толико више дивила; и ако славни дво- 
струки погодак у њеним очима и није имао толико 
вредности као у очима Брандолачија и Коломбе, она 
је ипак налазила да би мало романских јунака ло- 
казало толико неустрашивости, толико хладнокрв- 
ности у једној тако великој опасности. 

Соба у којој она становаше била је Коломбина. 
Више једног молитвеног клечала од храстовине, крај 
освећене палме, висила је о зиду малена сличица 
Орсова у униформи потпоручника. Мис Невил скиде 
слику, посматраше је дуго, па је најзад метну крај 
своје постеље, место да је остави на њено место. 
Она заспа тек у зору, а сунце је било већ високо 
одскочило над видиком кад се пробудила. Пред 
својом постељом она угледа Коломбу, која је непо- 
мично ишчекивала да она отвори очи. 

— Е дакле! Госпођице, јесте ли се напатили 
у нашој сиротој кућици ? рече јој Коломба. Бојим 
се да нисте могли спавати. 

— Имате ли вести од њега, драга пријатељице? 
рече мис Невил подигавши се у постељи. 

Она опази Орсову слику и пожури се да ба- 
ци преко ње мараму да је сакрије. 

— Да, имам вести од њега, рече Коломба сме- 
шећи се. 

И, узевши слику, рече: 

— Личи ли вам на њега? Он је лепши но овде. 

— Боже мој!.. рече мис Невил сва постиђена, 
ја сам из расејаности... скинула ту слику... Моја 
је слабост да дирам у све... и да не остављам ни- 
шта на своје место. . Како је ваш брат? 

— Доста добро. Ђоканто је долазио овде ју- 
трос још пре четири часа. Донео ми је једно писмо.. 
за вас, мис Лидија; мени Орсо није писао. На 
адреси истина пише: Коломби, али испод тога; За 
мис Н... Сестре нису нимало љубоморне. Ђоканто 
каже да га је јако болело кад је писао. Ђоканто, 

који има диван рукопис, понудио му се да пише 
према његовом казивању, али он није хтео. Писао 
је оловком, лежећи на- леђима. Брандолачијо му је 
држао хартију. Непрестано је хтео да устане, и онда 
при сваком покрету, добијао је у руци грозне бо- 
лове. Жалост је било гледати, каже Ђоканто. Ево 
његовог писма. 

Мис Невил прочита писмо које беше писано 
на енглеском, без сумње из веће обазривости. Ево 
шта је било у њему: 


„Госпођице, 

Несрећни удес бацио ме у зло; ја не знам шта 
ће рећи моји непријатељи, какве ће клевете изми- 
слити. Мало ме је стало до тога, ако ви, Госпођице, 
томе не поверујете. Од како сам вас видео, ја сам 
се уљуљкивао безумним сновима. Требало је да дође 
ова несрећа да ми покаже моју лудост; сад сам 
разуман. Ја знам будућност која ме чека, и поми- 
рен сам с њом. Прстен који сте ми дали и који сам 
ја сматрао за амајлију среће, не смем више задр- 
жати. Ја се бојим, мис Невил, да се нисте покајали 
што сте дали своје дарове у тако рђаве руке, или 
боље рећи, ја се бојим да ме он не потсећа на време 
у коме сам био луд. Коломба ће вам га предати... 
Збогом, Госпођице, ви ћете оставити Корзику, и ја 
вас више нећу видети; али реците мојој сестри да 
још нисам изгубио ваше поштовање, а, то ка- 
жем с уверењем, ја га за још увек заслужујем. 


Оре 


Мис Лидија се беше окренула да прочита пи- 
смо, а Коломба, која је пажљиво посматрала, пре- 
даде јој египатски прстен питајући је погледом шта 
то значи. Али мис Лидија не смеде дићи главе, и 
тужно посматраше прстен, који би час метнула на 
прст час га скинула. 

— Драга мис Невил, рече Коломба, могу ли 
знати шта вам пише и брат? Каже. ли вам што 
о своме стању >» 

— Па... рече мис Лидија црвенећи, о томе 
не каже... Писмо му је на енглеском... Моли ме да 
кажем моме оцу... Он се нада да ће начелник моћи 
довести у ред... 

Коломба се насмеши обешењачки, седе на по- 
стељу, узе обе руке мис Невил, и гледајући је сво- 
јим проницавим очима, рече јој: 

— Хоһете ли бити добри? Јел'те да ћете од- 
говорити моме брату? У једном тренутку мислила 
сам да вас пробудим кад је његово писмо стигло, 
па онда нисам смела. | 

— Погрешили сте, рече мис Невил, ако би му 
једна моја реч могла што... 

— Сад му не могу слати писма. Дошао је на- 
челник, и Пјетранера је пуна његових пратилаца. 
Видећемо доцније. Ах! кад бисте га волели као 
што га ја волим... Он је тако добар! тако храбар! 
помислите само шта је учинио! Сам против дво- 
јице и још рањен. 

Начелник се био вратио. Извештен по наро- 
читом веснику од кметовског помоћника, он беше до- 
шао у пратњи жандарма и војника, водећи уз то 
са собом државног тужиоца, писара, и остало што 
је требало за истрагу о новој и страховитој несрећи 
која је још више заплела, или ако хоћете завршила 
породична непријатељства у Пјетранери. Ускоро по 
свом доласку, он се нађе с пуковником и његовом 
кћери, и сакри од њих да се боји да се ствар не 
окрене на рђаво. 

— Ви, знате, рече он, да је борба била без 
сведока; а вештина и храброст ова два несрећна 
младића толико су биле признате, да нико не ве- 
рује да их је Г. дела Ребија могао убити без по- 
моћи хајдука код којих се он, кажу, склонио. 

— То је немогуће, повика пуковник; Орсо дела 
Ребија је младић пун части; ја стојим добар за њега. 

— Верујем, рече начелник, али ми државни 
тужилац (та господа никад не верују) не изгледа осо- 
бито љубазно расположен. Он има у руци нешто врло 
непријатно за вашег пријатеља. То је једно писмо с 

претњом управљено Орландучију, у коме му он за- 
казује састанак... . а тај му се састанак чини као заседа. 

— Тај Орландучијо, рече пуковник, одбио је 
да се туче као частан човек. 

— То овде није обичај. Седне се у заседу и 
убија се с леђа, тако се ради овде. Постоји и је- 
дан повољан исказ; једна девојчица тврди да је 
чула четири пуцња, од којих су два последња, јача 
но она прва два, произлазила од оружја великог 
калибра као што је пушка Г. дела Ребија. На не- 
срећу та је девојчица синовица једнога од хајдука 
на које се сумња да су саучесници, и она је научила 
на памет своју лекцију. 

— Господине, прекиде мис Лидија, поруме- 
невши до беоњаче, ми смо били на путу, када су 
пушчани пуцњи испаљени, и ми смо чули то исто. 

— Збиља? То је значајно. А ви, пуковниче, 
ви сте без сумње приметили то исто. 

— Да, прихвати живо мис Невил; мој отац, 
који добро познаје оружје, и рекао је: Ено Г. дела 
Ребија пуца из моје пушке. 

— А ти пушчани пуцњи што сте их познали 
били су заиста последњи > 

— Два последња, јел'те, оче? 

Пуковник није имао особито памћење; али ни 
у једној прилици није имао вољу да противуречи 
"својој кћери. 
| — Треба одмах говорити о томе с државним 
тужиоцем, пуковниче. У осталом ми вечерас очекујемо 
једног хирурга који ће прегледати лешеве и утвр- 
дити да ли су ране учињене тим оружјем. 

— Ја сам га и дао Орсу, рече пуковник, а 
волео бих више да је негде на дну мора... То јест 
управо... честити младић !... мени је ипак мило што 
га је имао у рукама; јер да му није било моје Ман- 
тонке, ја не знам како би се он извукао из свега. 


ХІХ 


Хирург дође мало касно. Десило му се нешто 
на путу. Како га је срео Ђоканто Гастрикони, по- 
звао га је на најучтивији начин да дође и укаже 
своју помоћ једном рањенику. Одведоше га Орсу, 
коме он метну први завој на рану. Најзад га хајдук 
испрати доста далеко, пошто га је забавио гово- 
рећи му о најславнијим професорима из Пизе, који 
су, како он говораше, били његови најближи при- 
јатељи. 

— Докторе, рече богослов остављајући га, ја 
вас толико поштујем да мислим да није потребно да 
вас потсећам да лекар мора умети исто толико чу- 
вати тајну као исповедник. И он се за то време 
играо огњилом на пушци. Ви сте заборавили место 
где смо имали част да се видимо. Збогом, необи- 
чно ми је мило што сам се с вама упознао. 

Коломба навали молбом на пуковника да при- 
суствује испитивању лешева. 

— Ви познајете боље но ико пушку мога брата, 
рече она, и зато ће ваше присуство бити врло ко- 
рисно. У осталом, овде има толико рђавог света, 
да бисмо се ми излагали великим опасностима ако 
не бисмо имали никог да брани наше интересе. 

Оставши сама са мис Лидијом, она се пожали 
на грдну главобољу, и предложи јој шетњу на 
неколико корака иза села. 

— Свеж ваздух чиниће ми добро, говораше 
она. Од кад га нисам удисала! Идући тако она јој 
је говорила о своме брату; а мис Лидија, коју је 

овај занимљиви предмет прилично живо занимао, 
није ни примећивала да се много удаљује од Пје- 
транере. Сунце је већ залазило када она то приме- 
ти и умоли Коломбу да се врате. Коломба је позна- 
вала једну стазу којом је, говорила је она, много 
краћи повратак ; и напустивши стазу којом је ишла, 
она пође другом, којом се изгледа, много мање 
ишло. Ускоро она се поче пети уз један толико 
стрм брежуљак, да је непрестано била прину- 
ђена, да би се одржала, да се хвата руком за гране 
дрвета, док је другом вукла своју пријатељицу за 
собом. После дугог четврт часа овог тешког пењања 
оне се нађоше на једној малој висоравни, обраслој 
миртама и плаником, сред грдних гомила гранита 
које су избијале из земљишта са свих страна. Мис 
Лидија била је врло уморна, село се још није по- 
јављивало, а већ је била скоро ноћ. 

— Знате ли, драга Коломба, да се ја бојим да 
ми нисмо залутале 2 

— Не бојте се, одговори Коломба. Хајдемо 
само напред, и идите за мном. 

— Али ја вас уверавам да се ви варате; село 
не може бити с те стране. Кладила бих се да нам 
је оно остало иза леђа. Ено, тамо она светлост што 
се види тако далеко, то је извесно Пјетранера. 

— Драга пријатељице, рече Коломба мало уз- 
буђено, ви имате право; али на две стотине корака 
одавде... у овом шумарку. .. 

— Па... шта ? 

— Мој је брат ту; могла бих га видети и за- 
грлити ако ви хоћете. 

Мис Невил се трже изненађена. 

— Ја сам изишла из Пјетранере непримећена, 
настави Коломба, зато што сам ишла с вама... иначе 
би ме пратили... Бити тако близу њега а не видети 
га!.. А зашто не бисте и ви пошли са мном да 
видите мога брата? Колико бисте му начинили за- 
довољства ! Ф 

— Али Коломба. .. то не би било на свом ме- 
465" 6° од моје стране. 

— Разумем. Ви варошани бринете се увек 
само о том је ли што на свом месту; а ми у селу 
мислимо само на то је ли што добро. 

— Али доцкан је!.. Па, шта ће мислити ваш 
брат о мени? 

— Мислиће да није потпуно напуштен од сво- 
јих пријатеља, и то ће му дати храбрости да трпи. 
— А мој отац. колико ће се забринути... 

— Он зна да сте са мном,.. Е дакле! решите 
се... Зар нисте јутрос гледали његову сличицу, до- 
даде она с обешењачким осмехом. \ 

— Не... Бога ми, Коломба, не смем... кад по- 
мислим да су ту још и ти хајдуци... 

— Ех Боже! па ти вас хајдуци и не познају, 
шта је с тим? Ви сте и сами желели да видите кога 
од њих!.. 

— О, Боже! 

— Дакле, Госпођице, решите се. Оставити вас 
саму овде, не могу; ко зна шта се све може дого- 
дити. Зато хајдемо да видимо Орса, или се вратимо 
заједно у село... Ја ћу видети мога брата... ко зна 
кад..., можда никад... 

— Шта кажете, Коломба 2... Па добро! хајдемо! 
али само за тренутак, па да се одмах вратимо. 

Коломба је стиште за руку, и не одговоривши 
јој, поче ићи с толиком брзином, да је мис Лидији 
било тешко ићи за њом. Срећом Коломба се на- 
скоро заустави и рече својој другарици: 

-- Не идимо даље пре но што им се не ја- 
вимо; могли бисмо можда набасати на који пуш- 
чани метак. 

Она тада поче звиждати међу прсте; наскоро 
затим чу се лавеж једнога пса, и хајдучка пред- 
стража указа се брзо. То је био наш стари позна- 
ник, пас Бруско, који одмах познаде Коломбу, и 
узе на се да јој буде вођ. После многих заобила- 
жења по уским стазама честе, на сусрет им изиђоше 
два човека наоружана до зуба. 

— Јесте ли то ви, Брандолачијо? упита Ко- 
ломба. Где је мој брат? 


+ Р 

— Ту је! одговори хајдук. Али прилазите лагано: 
спава, а то му је сад први пут од његовог несрећ- 
ног случаја! Господе Боже! добро се каже: где 
само ђаво може проћи, и жена може. 

Две жене приближише се пажљиво, и, крај 
ватре чија је светлост обазриво скривена унаоколо 
малим зидом од наслаганог камења, оне опазише 
Орса где лежи на гомили папрати, покривен једном 
кабаницом. Био је блед, и чуло му се тешко ди- 
сање. Коломба седе крај њега, и посматраше га . 
ћутке, склопљених руку, као да се молила у себи. 
Мис Лидија, која беше покрила лице марамом, сти- 
ште се уз њу; али би с времена на време подигла 
главу да види рањеника преко рамена Коломбиног. 
За четврт часа тако нико не отвори уста. На миг 
богослова, Брандолачијо се беше изгубио сњиму 
честу, на велико задовољство мис Лидије, која је, 
сада први пут, налазила да велике браде и опреме 
хајдука имају одвећ локалне боје. 

Најзад се и Орсо покрену. Коломба се одмах 
наже над њим и пољуби га неколико пута, обаси- 
сипајући га питањима о његовој рани, његовим пат- 
њама и његовим потребама. Пошто одговори да 
му је доста добро, Орсо сад њу запита да ли је 
мис Невил још у Пјетранери, и да ли му је писала. 
Нагнута над својим братом, Коломба му је потпуно 
скрила своју другарицу, коју му у осталом ни по- 
мрчина не би дала да је позна. Једном руком она 
држаше руку мис Невил, а другом уздиже мало 
главу рањеникову. 

— Не, брате, није ми дала писмо за вас...; 
али ви увек мислите на мис Невил, ви је дакле 
много волите > 

— Ох! колико је волим, Коломба!... Али она 
мене презире можда сад! 

У тај мах, мис Невил покуша да извуче своју 
руку; али није било лако ишчупати се од Коломбе; 
јер ма колико да је била мала и лепо скројена, 
њена рука имала је снагу за коју се већ видело 
шта може. 

— Вас да презире! узвикну Коломба, после 
свега што сте учинили... На против, она говори 
лепо о вама,... Ах! Орсо, колико бих имала да вам 
причам о њој. 

Рука је непрестано покушавала да се отме, али 
је Коломба привлачила све ближе Орсу. 

— Али зашто, најзад, да ми не одговори 2... 
рече рањеник. Само један ред, и ја бих био за- 
довољан. 

Привлачећи све више руку мис Невил, Ко- 
ломба је најзад метну у руку свога брата. И тада 
одмакнувши се потпуно, она прсну у смех и викну: 

— Орсо, пазите да не рекнете што рђаво о 
мис Лидији, јер она разуме врло добро корзикански. 

Мис Лидија извуче одмах своју руку и про- 
муца неколико неразумљивих речи. Орсу се учини 
да снева. 

— Ви овде, мис Невил! Боже благи! како сте 
се усудили? Ах! колико сте ме обрадовали! 

И, дижући се с муком, он покуша да јој се 
приближи. 

— Пошла сам са вашом сестром, рече мис 
Лидија... да се не би посумњало куда иде... а 
после, и ја сам хтела... да се уверим... авај! да 
вам је овде рђаво! 

Коломба беше села иза Орса. Она га уздиже 
пажљиво и то тако да му наслони главу на своја 
колена. Она га обгрли рукама око врата, и даде 
знак мис Лидији да приђе ближе. 

— Ближе! ближе! рече она: не треба да бо- 
лесник одвећ виче. А како се мис Лидија снебивала, 
она је узе за руку и нагна је да седне тако близу 
да јој хаљина додириваше Орса, а рука, коју Ко- 
ломба још непрестано држаше, лежаше на рамену 
рањениковом. 

— Врло му је добро овако, рече Коломба ве- 
села. Је ли, Орсо, да је лепо логоровати овако у 
чести, у овакој једној лепој ноћи као што је ова? 

— Ох! јесте! красна ноћ! рече Орсо. Ја је 
никад нећу заборавити ! 


"4. 4! 

— Мора да вас много боли? рече мис Невил. 

— Не боли ме више, рече Орсо, и желео бих 
да умрем овде. 

И његова десна рука приближаваше се руци 
мис Лидије, коју је Коломба још непрестано држала 
заробљену у својој. 

— Неизоставно је потребно пренети вас негде 
где бисте могли бити неговани, Господине дела Ре- 
бија, рече мис Невил. Ја сад нећу моћи спавати од 


` како сам вас видела да тако рђаво лежите... под 


ведрим небом.. 

— Да се нисам бојао да се видим с вама, мис 
Невил, ја бих био можда покушао да се вратим у 
Пјетранеру, и предао бих се да ме затворе. 

— А зашто сте се бојали да се видите с њом, 
Орсо ? упита Коломба. 

— Нисам вас послушао, мис Невил... и зато 
нисам смео да вас видим у оном тренутку. 

— Знате ли ви, мис Лидија, да мој брат чини 
све што ви хоћете? рече Коломба смешећи се. Ја 
вам нећу дати да се с њиме виђате. 

— Ја се надам, рече мис Невил, да ће се та не- 


срећна ствар расветлити, да се ускоро нећете имати 


ничега бојати... Ја ћу бити врло задовољна ако, 
кад пођемо, будем знала да вам је одата правда и 
да је признато ваше поштење као и ваша храброст. 

— Ви одлазите, мис Невил! Не реците више 
ту реч. 

— Шта ћете... мој отац не може ловити ве- 
чито... он хоће да иде. 

Орсо спусти своју руку која је додиривала 
руку мис Лидије, и наста један тренутак ћутања. 

— Ех! прихвати Коломба, нећемо вас ми пу- 
стити да одете тако брзо. Имамо ми још пуно ствари 
да вам покажемо у Пјетранери... У осталом ви сте 
ми обећали да ћете ме сликати, а још нисте ни по- 
чели... Па онда ја сам вам обећала да вам начи- 
ним једну серенашу од седамдесет и пет строфа... 
Па онда... Ма шта је то псу Бруску да режи 2... 

Ето и Брандолачијо трчи за њим... Да видимо 
шта је то. 

Она се одмах диже, и спустивши сасвим про- 
сто главу Орсову на колена мис Невил, отрча до 
хајдука. 

Мало зачуђена што се нашла тако да придр- 
жава једног лепог младића, сама, у четири ока усред 
једне шуме, мис Невил није знала шта да ради, јер 
ако би се одједном измакла, бојала се да ће повре- 
дити рањеника. Али Орсо сам остави пријатно уз- 
главље што му га је сестра дала, и подиже се на 
своју десну руку: 

— И тако, ви ускоро одлазите мис Лидија? 
ја нисам никад мислио да бисте ви имали за што 
да продужите ваше бављење у овој несрећној земљи,.. 
па ипак..., од како сте овде, мени је сто пута теже 
кад помислим да вам треба рећи збогом... Ја сам 
један јадни поручник, . . без будућности, .. а сади про- 
гнаник. ... Зар је то тренутак да вам кажем да вас 
волим... али то је без сумње једини пут што ћу 
вам то моћи рећи, и изгледа ми да сам мање несре- 
ћан од како сам олакшао своме срцу. 

Мис Лидија обрте главу, као да јој помрчина 
не беше довољна да јој сакрије руменило! 

— Господине дела Ребија, рече она дрхтавим 
гласом, зар бих ја дошла овде да... И, док је то 
говорила, она метну у Орсову руку египатску амај- 
лију. Затим, упињући се силно да узме свој уоби- 
чајени шаљиви тон, она рече: | 

— То је баш ружно од вас, Господине Орсо, 
да говорите тако... Усред шуме и ваших хајдука, 
ви знате да се никад не бих смела наљутити на вас. 

Орсо се окрену да пољуби руку која му је 
вратила амајлију ; и како је мис Лидија истрже мало 
брзо, он изгуби равнотежу и паде на своју рањену 
руку. Он се не могаде уздржати да не зајечи болно. 

— Ви сте се повредили, пријатељу? повика 
она подижући га; то сам ја крива! Опростите ми... 
Они продужише тако разговор тихо, и врло близу 
једно другом. Коломба, која дотрча као без душе, 


~ 

затече их тачно у истом положају у коме их беше 
и оставила. 

— Војници! повика она. Орсо, покушајте да 
се дигнете и да идете, ја ћу вам помоћи. 

— Оставите ме, рече Орсо. Реци хајдуцима да 
се спасавају ;...нека ме ухвате, свеједно : али води мис 
Лидију: тако ти Бога, она се не сме видети овде. 

— Ја вас нећу оставити, рече Брандолачијо 
који је ишао за Коломбом. Наредник је кумче ад- 
вокатово; место да вас ухапси он ће вас убити, а 
после ће казати да то није учинио хотимице. 

Орсо покуша да устане, чак и пође неколико 
корака; али убрзо застаде и рече: 

— Ја не могу да идем. Ви остали, бежите. Збо- 
гом мис Невил; пружите ми руку, па збогом ! 

— Ми вас нећемо оставити, одговорише обе 
женске. 

— Ако не можете ићи, рече Брандолачијо, мо- 
раћу вас носити. Де, поручниче, мало храбрости; 
имаћемо времена да умакнемо кроз јаругу, тамо 
доле. Г. поп забавиће их за то време. 

— Не, оставите ме, рече Орсо легнув на земљу. 
Тако ти Бога, Коломба, води мис Невил ! 

— Ви сте снажни, госпођице Коломба, рече 
Брандолачијо, дохватите га за рамена, ја ћу за ноге; 
тако! напред, марш! 

Они га почеше носити брзо, у пркос његовом 
противљењу ; мис Лидија је ишла за њима, страхо- 
вито уплашена, кад се одједном чу један пуцањ, на 
који одмах одговорише пет или шест других. Мис 
Лидија врисну, Брандолачијо опсова, али удвоји 
брзину, а Коломба, као и он, јуришала је кроз шу- 
марак, не пазећи на грање које је шибало по лицу 
или дерало хаљине. 

— Сагните се, сагните се, драга моја, говораше 
он својој сапутници, да вас не дохвати који метак. 

"Тако су ишли или боље рећи тако су трчали 
отприлике пет стотина корака, док Брандолачијо не 
изјави да не може више, и сруши се на земљу, по- 
ред свих наваљивања и пребацивања Коломбиних. 

— Где је мис Невил? упита Орсо. 

Мис Невил, преплашена пуцњавом и зауста- 
вљана сваки час густином шумарка, ускоро беше 
изгубила траг бегунцима, и беше остала сама у нај- 
већој престрављености. 

— Заостала је мало, рече Брандолачијо, али 
се није изгубила; жене се увек нађу. Чујте само, 
Орс Антон, како поп грми с вашом пушком. На 
несрећу само не види се ни прст пред очима, и пу- 
цао колико хоћеш ноћу, мало ће то коме нахудити. 

— Пст! повика Коломба; чујем неког коња, 
ми смо спасени. 

Доиста, један коњ који беше однекуд наи- 
шао на шумарак, уплашен пуцњавом, приближивао 
се њима. 

— Спасени смо! повика Брандолачијо. Да при- 
трчи коњу, да га ухвати за гриву, и да му провуче 


кроз уста замку од ужета место узде, хајдуку уз 


припомоћ Коломбину, требало је свега тренутак. 

— А сад дајмо на знање попу, рече он. 

Он звизну двапут; друго далеко звиждање 
одговори на овај знак, и Мантонка преста грмети 
својим громким гласом. Тада Брандолачијо скочи 
на коња. Коломба намести свога брата испред хај- 
дука, који га снажно стиште једном руком док другом 
управљаше коњем. Поред свог двоструког товара, 
ободен с два добра ударца у трбух, коњ појури 
лако као стрела и у трку сиђе низ стрми брежуљак 
где би се сваки други коњ осим корзиканског сто 
пута скрхао. 

Коломба се онда поврати назад, вичући из свег 
грла мис Невил, али јој никакав глас не одговори... 
Пошто је ишла тако неко време насумце трудећи 
се да нађе пут којим је дошла, у једној стази она 
наиђе на два војника који јој повикаше : „Стој, ко је?“ 

— Е дакле, господо! рече Коломба подсме- 
шљиво, колика хука и бука! Колико је мртвих? 

— Ви сте били с хајдуцима, рече један војник, 
зато ћете поћи с нама. 

— С драге воље, одговори она, али ја имам 
једну пријатељицу овде, те треба прво њу да нађемо. 

— Ваша пријатељица је већ ухваћена, и ви 
ћете с њом заједно у затвор. 

— У затвор? то ћемо видети; али за сад, 
одведите ме њој. 

Војници је онда одведоше у логор хајдучки, у 
коме они беху искупили победне тековине свога 
похода, што ће рећи кабаницу којом је био покри- 
вен Орсо, један стари лонац и један крчаг с водом. 
Ту је била и мис Невил, која је, ухваћена од војника, 
полумртва од страха, у сузама одговарала на сва њи- 
хова питања о броју хајдука и правцу којим су 
отишли. 

Коломба јој се баци у наручја и рече јој на 
ухо: „Они су спасени.“ 

Затим се окрену нареднику: 

— Ви видите, Господине, да госпођица не зна 
ништа о ономе што је ви питате. Пустите нас да 
се вратимо у село, где нас очекују с нестрпљењем. 

— Бићете ви одведене, и то брже но што и 
желите, душице моја, рече наредник, и ви ћете имати 
да објасните шта сте радили у шуми у ово доба с 
хајдуцима који су утекли. Ја не знам каквим се вра- 
џбинама служе ови лупежи, али они свакако ома- 
ђијају девојке, јер гдегод има хајдука, знај, наћи- 
ћеш и лепојки. 

— Ви сте врло ласкав домишљан, Господине 
наредниче, рече Коломба, али ви не бисте рђаво у- 
чинили да припазите на своје речи. Ова госпођица 
је рођака начелникова, и не треба се с њоме шалити. 

— Начелникова рођака! промрмља један војник 
своме старешини; доиста, на глави јој је шешир. 

— Ништа ту не вреди шешир, рече наредник. 
Оне су обе биле с попом, који је највећи заводник 
у овом крају, и моја је дужност да их поведем. А 
немамо више ни посла овде. Да није било тог про- 
клетог каплара Топена,... пијани Француз показао 
се пре но што смо опколили шумарак... да није 
било њега, ухватили бисмо их као у мрежи. 

— Вас је седам? упита Коломба. Знате ли 
ви, Господо, ако се случајно три брата Гамбини, 
Сароки и Теодор Поли. нађу код крста Свете Хри- 
стине са Брандолачијем и попом, колико вам могу 
начинити посла? Ако мораднете имати разговор с 
командантшом:, ја не бих желела да се ту нађем. 
Куршуми не познају ноћу никог. 

Могућност сусрета са страховитим хајдуцима 
које Коломба беше поменула, изгледа да је начи- 
нила утисак на војнике. Псујући непрестано каплара 
Топена, проклетог Француза, наредник нареди од- 
ступање, и његова мала трупа крену се Пјетранери, 
поневши собом кабаницу и лонац. Што се тиче кр- 
чага, њему пресудише ногом. Један војник хтеде 
узети под руку мис Лидију; али га Коломба оти- 
сну и рече: 

— Да је нико није дарнуо! Ваљада не мислите 
да ћемо да бежимо 2 Хајде, Лидија, мила моја, осло- 
ните се о мене и не плачите као дете. Јесте непри- 
јатан случај, али ће све добро бити; кроз пола часа 
ми ћемо бити за вечером. Што се мене тиче, ја умрех 
од глади. 

— Шта ће се мислити о мени? говораше сасвим 
тихо мис Невил. 

— Мислиће се да сте залутали у шуми, ето 
то је све, 

— Шта ће рећи начелник 2... па шта ће наро- 
чито рећи мој отац 2 

— Шта ће рећи начелник? ви ћете му одго- 
ворити да гледа своје начелство... А ваш отац... 
по ономе како сте разговарали с Орсом, ја бих ми- 
слила да бисте ви имали нешто да кажете своме оцу. 

Мис Невил је стиште за руку, не одговоривши. 

— Јел’те, прошапта јој на ухо Коломба, да 
мој брат заслужује да буде вољен? Зар га ви не 
волите мало ? 

— Ах! Коломба, одговори мис Невил смешећи 


1 Такво име придеваше себи Теодор Поли. 

се и поред своје збуњености, ви сте ме одали, и ако 
сам ја имала толико поверења у вама! 

Коломба је обухвати руком око паса, и пољу- 
бивши је у чело, рече јој врло тихо: 

— Праштате ли ми, моја мала сестро? 

— Морам, моја страшна сестро, одговори Ли- 
дија враћајући јој пољубац. 

Начелник и истражни судија беху настањени код 
кметовског помоћника, и пуковник, врло забринут 
за своју кћер, беше дошао већ по двадесети пут не 
би ли што чуо о њој, кад им један војник, испо- 
слан као гласник од наредника, исприча причу о 
страховитој борби с хајдуцима. У борби, истина, 
није било мртвих ни рањених, али су у њој отели 
један лонац, једну кабаницу и две девојке, које су 
биле, како он говораше, љубазнице или уходе хај- 
дучке. Овако пријављене, указаше се две заробље- 
нице, сред своје оружане пратње. Може се пого- 
дити колика је била задовољна мирноћа у Коломбе, 
стид у њене другарице, изненађење начелниково, 
радост и чуђење пуковниково. Истражни судија доби 
пакосно задовољство да подвргне сироту Лидију 
као неком испиту који се не заврши пре но што 
је не изведе из сваког стрпљења. 

— Мени се чини, рече начелник, да можемо 
пустити све у слободу. Госпођице су ишле у шетњу, 
што је сасвим природно по лепом времену, и слу- 
чајно су наишле на једног љубазног рањеног мла- 
дића, што је такође врло природно. 

Затим, узев на страну Коломбу, он јој рече: 

— Госпођице, ви можете јавити своме брату 
да се његова ствар обрће на боље но што сам ја 
мислио. Испитивање лешева, сведочење пуковниково, 
показују да је он само одговорио на напад, и да 
је био сам у тренутку борбе. Све ће се довести у 
ред, само је потребно да он напусти гору што пре 
и да се сам преда власти. 

Било је скоро једанаест часова кад пуковник, 
његова кћи и Коломба седоше за сто пред вечеру 
која се беше већ охладила. Коломба је јела свој- 

ски, подсмевајући се начелнику, државном тужиоцу 
и војницима. Пуковник је јео, али није говорио ни 
речи, гледајући непрестано у своју кћер која не ди- 
заше очи са свог тањира. На послетку, благим али 
озбиљним гласом, он јој рече енглески: 

— Лидија, ви сте обећали руку господину дела 
Ребија > 

— Да, оче, данас, одговори она поруменевши, 
али одлучним гласом. 

Затим подиже очи, и пошто не примети на лицу 
свога оца никакав знак љутње, она му паде у на- 
ручја и пољуби га, као што чине лепо васпитане 
госпођице у сличној прилици. 

— У добар час, рече пуковник, то је ваљан 
младић; али богме! ми нећемо остати у његовој ђа- 
волској земљи! иначе ја не дајем пристанак. 

— Ја не знам енглески, рече Коломба, која их 
је посматрала с необичном радозналошћу; али се 
кладим да сам погодила шта кажете. 

— Ми кажемо, одговори пуковник, да ћемо 
вас повести на један пут по Ирској. 

— Да, драге воље, и ја ћу бити ѕиге/а* Ко- 
ломба. Је ли свршено, пуковниче! Да се рукујемо. 

— У тој се прилици љуби, рече пуковник. 


* Заова. Е 

Неколико месеца после двоструког ударца који 
је бацио пјетранерску општину у запрепашћење 
(као што то рекоше новине) један млад човек с ле- 
вом руком у завоју, изјаха на коњу из Бастије по 
ручку, и упути се селу Кардо, чувеном са свога из- 
вора, на коме, у лето, болешљиви свет из вароши 
налази прекрасну воду. Једна млада жена, висока 
стаса и необичне лепоте, ишла је с њиме на вра- 
номе коњићу чијој би се снази и лепоме кроју ди- 
вио сваки зналац, али који је на несрећу имао једно 
ухо ровашено неким чудним несрећним случајем. 
Кад су стигли у село, млада жена скочи лако на 
земљу, и, пошто је помогла своме сапутнику да 
сјаше, скиде доста тешке бисаге које су висиле о 
задњем ункашу. Коњи беху дати на чување једном 
сељаку, а жена с бисагама које беше скрила под 
свој мезаро и младић с двоцевком, упутише се према 
планини, држећи се једне врло стрме стазе која не 
изгледаше да води каквом обиталишту. Пошто сти- 
гоше на један од виших гребена брда Кверчија, они 
застадоше, и обоје седоше на траву. Изгледало је 
као да очекују неког, јер су непрестано обртали 
поглед према планини, а млада жена често је за- 
гледала у један леп златан часовник, можда исто 
толико из жеље да посматра накит који је из- 
гледа од скора имала, колико да сазна да ли је час 
заказаног састанка стигао. Дуго нису чекали. Један 
пас искочи из. шумарка, и, кад га млада жена викну 
именом Бруско, он похита к њима умиљавајући се. 

Мало затим указаше се два брадата човека с пу- 
шком под пазухом, фишеклијом за појасом, пишто- 
љем са стране. Њихова подерана и искрпљена одела 
одударала су од њиховог сјајног оружја, из једне 
од чувених фабрика на континенту. Поред све не- 
једнакости положаја на први поглед, четири лица 
из овог призора ословише једно друго сасвим по- 
верљиво и као стари пријатељи. 

— Е дакле, Орс' Антон’, рече старији хајдук 
младићу, ваша се ствар ето сврши. Пуштени сте 
испод суђења. Честитам. Криво ми је што адвокат 
није више на острву да га видим како бесни. А 
ваша рука ? 

— Кажу ми да ћу за петнаест дана моћи ски- 
нути завој. Драги мој Брандо, ја сутра полазим за 
Италију, а хтео сам ти рећи збогом, теби и Г. попу. 
Зато сам вас молио да дођете. 

— Ви се баш журите, рече Брандолачијо : јуче 
сте ослобођени а сутра полазите 2 

— Има се посла, рече млада жена. Донела 
сам вам вечеру, господо: једите и не заборавите 
мога пријатеља Бруска. 

— Ви одвећ мазите Бруска, Госпођице Коломба, 
али он је захвалан. Сад ћете видети. Хајде Бруско 
рече он, положивши пушку, скочи у част Баричи- 
нијевих. 

Пас оста где је, облизујући се и гледајући у 
свог господара. 

— Скочи за дела Ребијеве ! 

И он скочи две стопе више но што то беше 
потребно. 

— Чујте, пријатељи, рече Орсо, гадан је ваш 
занат: и ако вам се не случи да завршите своје 
житије на оном тржишту што га видите тамо доле!, 
најбоље што вас може снаћи то је да погинете у гори 
од жандармског куршума. 

— Па шта! рече Гастрикони, то је смрт као 
и друга, а више вреди но грозница која вас смлави 


1 Тржиште на коме се извршују погубљења у Бастији. 


- 
О РУЧЕР 

у каквој постељи, сред кукњаве, како кад искрене 
— ваших наследника. Кад се ко навикне на слободан 
зрак као ми, ништа не може бити лепше но умрети 
у својим ципелама, како то кажу наши сељани. 

— Ја бих волео, настави Орсо, да вас видим 
где даље одавде... и да живите мирнијим животом. 
На пример, зашто ви не бисте отишли да се наста- 
ните у Сардинији, као што је то учинило више ва- 
ших другова? Ја бих вам могао помоћи у томе. 

— У Сардинију! повика Брандолачијо. 5705 
„Загаов ! нека их ђаво носи и њих и њихово наречје. 
То није друштво за нас. 

— Не може се живети у Сардинији, додаде 
богослов. Што се мене тиче, ја презирем Сардињане. 
За гоњење хајдука они држе народну коњицу; то 
је срамота и за хајдуке и за земљу!. Сардинија! 
Мене чуди, Господине дела Ребија, да ви који сте 
човек од укуса и знања, нисте усвојили наш жи- 
вот у гори, пошто сте га једном окусили. 

— Али, рече Орсо смешећи се, кад сам имао 
срећу бити ваш солоједник, ја нисам баш био у 
стању да оценим дражи вашег положаја, и још ме 
и сад ребра боле кад се сетим моје трке једне кра- 
сне ноћи, кад сам као дењак био пребачен преко 
коња без седла кога је водио мој пријатељ Бран- 
долачијо. 

— А зар вама задовољство што ћете утећи од 
потере није ништа? прихвати Гастрикони. Како ви 
можете бити неосетљиви на драж савршене сл0- 
боде под лепим поднебљем као што је нашег 
С овим жезлом (он ту показа своју пушку) човек је 
краљ свуд, докле год добацује куршум: издаје за- 
повести, отклања неправде... То је једно врло мо- 
рално и врло пријатно уживање, Господине, и ми 
га се не лишавамо. Зар има лепшег живота од жи- 


2 Ту критичну опаску о Сардинији чуо сам од једног свог 
пријатеља, некадашњег хајдука, и он је једини за њу одговоран. 
Он хоће да каже да су хајдуци који се дају ухватити од коња- 
ника глупаци, и да војска која на коњима гони хајдуке слабо 
може на њих наићи. 

вота витеза скиталице кад је човек боље оружан 
и паметнији од дон Кихота 2 Ето, ту неки дан, дознао 
сам да ујак мале Лиле Лујђи, као стара циција, 
неће да јој да мираз, и писао сам му, не претећи, 
јер то није мој обичај; и видите! човек ти се од- 
мах приволе, удао је. Усрећио сам двоје. Верујте 
ми, господине Орсо, ништа се не може поредити са 
животом хајдучким. Ах! знам ја да би сте и ви по- 
стали један од наших да није једне Енглескиње коју 
сам ја једва нешто мало видео, али о којој сви с 
дивљењем говоре у Бастији. | 

— Моја будућа снаха не воли гору, рече Ко- 
ломба смешећи се, много се у њој уплашила. 

— Дакле, рече Орсо, ви баш хоћете да оста- 
нете овде! Лепо. Реците ми да ли бих могао што 
учинити за вас? 

— Ништа, рече Брандолачијо, но да нас се по 
мало сећате. Ви сте нас обасули добротама. Ето и 
Килина има мираз, и тако јој за њено удомљење, 
неће требати да мој пријатељ поп пише писма без 
претњи. Знамо да ће нам ваш закупник на имању 
давати хлеба и барута кад нам устреба: и зато 
збогом. Ја се надам да ћу вас једног дана дана по- 
нова видети на Корзици. 

— Кад наиђе потреба, рече Орсо, који злат- 
ник добро је дошао. Сад кад смо стари познаници, 
ви нећете одбити да примите овај мали фишек с 
којим можете набавити оних других. 

— Ни помена о новцу међу нама, поручниче, 
рече Брандолачијо одлучним гласом. 

— Новац је све у свету, рече Гастрикони; али 
у гори вреди само храбро срце и пушка која не 
омањује. 

— Ја не бих хтео да се с вама опростим, при- 
хвати Орсо, а да вам не оставим какву успомену. 
Да, шта бих ти могао оставити, Брандо > у 

Хајдук се почеша по глави, и погледајући укосо 
на пушку Орсову, рече: 

— Па, поручниче... ако бих смео... али не, 
ви на то много полажете. 


КОЛОМБА 151 


— Шта хоћеш» 

— Ништа... ствар није ништа... Треба се умети 
њоме и послужити. Ја непрестано мислим на онај 
врашки двоструки погодак и то само једном руком... 
О! тако се што не понавља. 

— Ти ову пушку хоћеш>.. Ја сам ти је донео; 
али служи се њоме што мање можеш. 

— Ох! ја вам не обећавам да ћу с њоме учи- 
нити као ви; али будите без бриге, ако кад допадне 
у туђе руке, моћи ћете рећи да је Брандо свр- 
шио своје. 

— А шта ћу вама дати, Гастрикони 2 

— Пошто баш хоћете да ми оставите какву 
стварну успомену на вас, ја бих вас просто умолио 
да ми пошљете једног Хорација у најмањем фор- 
мату што постоји. То ће ме разонодити и неће ми 
дати да заборавим свој латински. Има једна мала 
која продаје цигаре у Бастији, на пристаништу ; дајте 
јој га, а она ће ми га предати. 

— Добићете једно Елзевирско издање, Госпо- 
дине научниче ; управо га и имам међу књигама које 
сам хтео понети собом. — Ех дакле, пријатељи, мо- 
рамо се растати. Да се рукујемо. Ако једног дана 
помислите на Сардинију, пишите ми; адвокат Н. даве 
вам моју адресу на континенту. 

— Драги поручниче, рече Брандо, кад сутра 
будете изишли из пристаништа, погледајте у пла- 
нину, на ово место; ми ћемо бити овде и јавићемо 
вам се марамама. 

Ту се раздвојише; Орсо са својом сетром упути 
се у Кардо, а хајдуци у планину. 


ХХІ 


Једног лепог априлског јутра, пуковник сер 
Тома Невил, његова кћи, која се ту скоро удала, 
Орсо и Коломба, изиђоше из Пизе на лаким отво- 
реним колима, да походе један ново откривен под- 
земни свод етрурски, који су сви странци ишли да 
виде. Сишавши у споменик, Орсо и његова жена 
извукоше писаљке и дадоше се на посао да му 
прецртају живопис; али пуковник и Коломба, који 
једно и друго беху доста равнодушни према архео- 
логији, оставише их саме и прошеташе се унаоколо. 

— Драга Коломба, рече пуковник не стигосмо 
ми данас у Пизу на време за други доручак. Зар 
ви нисте гладни» Орсо и његова жена су се бацили 
на старине; а кад они почну цртати заједно, 
краја нема. 

— Да, рече Коломба, и ипак не донесу никад 
ништа од тих цртања. 

— Моје би мишљење било, продужи пуковник, 
да ми одемо тамо у онај мали мајур. Добићемо леба, 
можда алеайико,* ко зна? па чак и скорупа и ја- 
года, и моћи ћемо стрпљиво чекати наше цртаче. 

— Имате право, пуковниче. Ви и ја, који смо 
разумни део куће, били бисмо луди да се начинимо 
патници због ових љубавника, који живе само од 
поезије. Дајте ми руку. Јелте да се преобража- 
вам? Идем под руку, носим шешир, хаљине по моди, 
имам накита, учим се не знам ни сама коликим 
лепим стварима; нисам више нимало дивљакиња. 


* АІеаіісо врста ситног ружичастог грожђа, и вино од њега. 


је: 

Погледајте само како ми лепо стоји ова марама... 
Онај плави, онај официр из вашег пука, који је био 
о свадби... Боже мој! не могу да му упамтим име; 
онај високи, с коврчавом косом, кога бих једном 
руком оборила... 

— Четвурс? рече пуковник. 

— Ах, то је! али га ја не изговорих никад. 
Е дакле, он је заљубљен у мене. 

— А! Коломба, ви постајете велика каћиперка. 
Имаћемо ми ускоро још једну свадбу. 

— Ја да се удам? А ко ће одгајити мог бра- 
тучеда... кад ми Орсо буде дао једног? ко ће га 
научити да говори корзикански 2... Јест, он ће го- 
ворити корзикански и ја ћу му начинити шиљасту 
капу корзикинску, вама за ‘инат. 

— Чекајмо прво да добијете братучеда; а 


после можете га учити да се игра ножем, ако вам 


се свиди. 

— Свршено је са ножевима, рече весела Ко- 
ломба; сад ја имам лепезу да вас њоме ударим по 
прстима када што речете зло о мојој домовини. 

Говорећи тако, они уђоше у мајур, у коме на- 
ђоше вина, јагода и скорупа. Коломба поможе до- 
маћици да набере јагода док је пуковник пио. На 
савијутку једне стазе, Коломба опази једног старца 
који је седео у сламненој столици на сунцу, свакако 
болестан ; јер му образи и очи беху упали; био је 
необично мршав, а са својом непомичношћу, својим 
бледилом и својим укоченим погледом, личио је пре 
на какву лешину но на живо створење. Коломба га 
је посматрала читавих неколико минута, с толико 
радозналости да то паде у очи домаћици. 

— Тај јадан старац, рече она, ваш је земљак, 
јер ја познајем по вашем говору, Госпођице, да сте 
ви са Корзике. Преживео је несреће у својој домо- 
вини; синови су му свршили на страховит начин. 
Кажу, ја вас молим да ми опростите, Госпођице, да 
ваши земљаци нису нежни у својим мржњама. И 
тако остав сам, тај јадни господин дошао је у Пизу, 
једној својој далекој рођаци, која је газдарица овог 

мајура. Веселник је мало шенуо; то је од несреће 
и туге... Како је то непријатно за госпођу којој се 
много долази у кућу, послала га је овде. Он је врло 
миран, никоме није на сметњи; ни три речи не каже 
на дан. Ето тако, памет га је изневерила. Лекар до- 
лази сваке недеље. и каже неће за дуго. 

— Ах! дакле су му дани избројани 2 рече Ко 
ломба. У његовом положају, срећа је да умре. 

— Требало би, Госпођице, да га ословите мало 
корзикански; мало би га разведрило можда да чује 
Пе свога краја. 

Да видимо, рече Коломба, с ироничним 
осмехом. 

И она се толико приближи старцу да му њена 
сенка заклони сунце. Тада несрећни идиот подиже 
главу и укочи свој поглед у Коломбу, која га је 
гледала тако исто, смешећи се непрестано. После ма- 
лог времена старац превуче руком преко свога чела, 
и склони очи као да је хтео избећи погледу Колом- 
бином. Затим их он отвори и то разрогачено; усне 
му задрхташе; хтео је раширити руке; али, зачаран 
Коломбиним погледом, он оста као прикован за 
своју столицу, не могући ни проговорити ни покре- 
нути се. Најзад му крупне сузе потекоше из очију, 
и из груди му се отеше јецања. 

– То је први пут да га видим таквог, рече 
вртарка. Госпођица је из вашег краја, рече она 
старцу, дошла је да вас види. 

— Милост! повика он загушеним гласом ; ми- 
лост! зар ти није доста? Како си ти прочитала... 
онај лист... што сам ја био спалио!.. Али зашто 
обојицу ? Против Орландучија ниси могла наћи ни- 
шта написано... Требало ми је оставити једног... 
само једног... Орландучија... Ниси могла прочи- 
тати име. 

— Потребна су ми била обојица, рече му Ко- 
ломба лагано на корзиканском наречју. Грање је 
посечено; и, да стабло није било иструлело и њега 
бих ишчупала. Де, не јадикуј; нећеш имати дуго 
да патиш. Ја сам патила две године ! 

Старац јекну, и глава му паде на груди. Ко- 
ломба се окрете од њега, и врати се лагано кући 
мајурској, певушећи неке неразумљиве речи једне 
балате: „Треба ми рука која је пуцала, око које је 
гађало, срце које је смислило...“ 

- Док је вртарка потекла да помогне старцу, Ко- 
- ломба, расположена лица и зажарена ока, седе за 
сто према пуковнику. 

— Шта је вама? упита је он, изгледате ми као 
оног дана у Пјетранери, о оном нашем ручку кад 
су нас гађали куршумима. 

— Наишле су ми успомене са Корзике. Али 
сад је све свршено. Ја ћу бити кума, јелте2 Ох! 
како ћу му лепа имена дати: Гилфучијо-Томазо- 
Орсо-Леоне. 

: У том тренутку врати се вртарка. 

— Е дакле» упита је Коломба најхладнокрв- 
није, је ли умро или се само онесвестио ? 

— Није ништа, Госпођице; али то је чудно 
како је ваша појава начинила на њега утисак. 

— А лекар каже да неће за дуго? 

— Ни два месеца, можда. 

— Неће бити велика штета, примети Коломба. 

— О коме то ђавола говорите ? упита пуковник. 

— О једном умоболнику из моје домовине, 
рече Коломба сасвим равнодушно, који је овде на 
стану. Слаћу с времена на време по новости о њему. 
Али; пуковниче, оставите коју јагоду за мога брата 
и за Лидију. 

Кад Коломба изиђе из мајура да уђе у кола, 
домаћица је гледала за њом неко време., 

— Видиш ли ову лепу госпобицу? рече она 
својој кћери, е знај! ја сам уверена да су у ње уро- 
кљиве очи. 


1840 


Паба урут) 76л0с гости" буја д? ауадас дђо Фоас 
Ту» шау гу дадашо, тр» ша» ёр дауато. 
РаПайазѕ.? 


* Свака је жена јед и чемер; али има ипак два срећна часа: 
Један у заручничкој ложници, други у смрти. 


Палада. 


Ја сам увек мислио да географи не знају шта 
кажу кад стављају бојно поље Мунду у област Ба- 
стули-Пени, близу данашње Монде, на неке две 
миље северно од Марбеле. Према мојим сопственим 
претпоставкама по ономе што пише безимени писац 
дела ВеНит Ніѕрапіепѕе, и по неким подацима при- 
браним у изредној библиотеци војводе од Осуна, 
ја сам сматрао да у околини Монтиле треба тра- 
жити знаменито место у коме је, последњи пут, Цезар 
био одсудну битку против бранилаца републике. 
Налазећи се почетком јесени 1830 године у Анда- 
лузији, ја начиних један подужи излет да изведем 
на чисто сумње које су ми још биле остале. После 
расправе коју ћу ускоро објавити, неће више остати, 
надам се, никакве двоумице у духу свих археолога 
којима је стало до истине. Док моја расправа не 
реши најзад географски проблем који држи у не- 
извесности сву научну Европу, ја хоћу да вам ис- 
причам једну малу причу; она не преухитрује ни 
у чем суд у занимљивом питању о положају Мунде. 

Био сам најмио у Кордови вођу и два коња 
и кренуо се на пут с //езаровим Коменшарима и 
с неколико кошуља — као јединим пртљагом. Лу- 
тајући тако једнога дана, по високој страни равнице 
Качене, сатрвен од умора, мртав жедан, опаљен од 
тешког сунца као олово, ја сам од срца слао до 
сто врага и Цезара и синове Помпејеве, кад одје- 

дном угледах, доста далеко од стазе којом сам ишао, 
једну малу зелену рудину прошарану трском и ше- 
варом. То ми је наговештавало близину извора. И 
доиста, кад се приближих, ја видех да је тобожна 
рудина баруштина у коју се изливао један поточић, 
који је истицао, како је изгледало, из једног уза- 
ног кланца између две зидине планинског ланца 
сиера Кабра. Ја закључих да ћу, ако се испнем 
мало више, наћи свежију воду, мање пијавица и 
жаба, а можда и мало хладовине усред стења. На 
уласку у теснац мој коњ зарза, а други неки коњ, 
кога ја нисам видео, одговори му одмах. И тек ако. 
сам прешао стотину корака, кад ми кланац, одје- 
дном проширен, показа неку врсту природне арене, 
потпуно заклоњене и хладовите под високим стр- 
мим странама које су је окружавале. Било је немо- 
гућно наћи место које би обећавало путнику пријат- 
није одмориште. У подножју стрмог стења, избијао 
је извор, кључајући, и падао у једну малу котлину 
постављену песком белим као снег. Пет до шест 
лепих зелених храстова, стално заклоњених од ве- 
тра и освежаваних извором, подизаху се на њего- 
вим ивицама и покриваху га својом густом хладо- 
вином ; најзад, око котлине извора, мекана, блистава 
трава, нудила је постељу бољу но што би се нашла 
ма у којој крчми на десет миља унаоколо. 

Мени није припадала част да сам пронашао је- 
дно тако лепо место. Један човек одмарао се већ 
ту, и без сумње спавао је, кад сам ја ушао. Пробу- 
ђен рзањем коња, он беше устао и пришао своме 
коњу, који се беше користио господаревим сном 
да се лепо напасе траве унаоколо. Била је то нека 
млада момчина, средњег узраста, али снажна изгледа, 
мрачна и охола погледа. Боја његова лица, које је 
могло бити лепо, од сунца беше му постала зага- 
ситија од косе. Једном руком држаше он улар свога 
коња, у другој кратку бакарну пушку. Признаћу 
да су ме пушка и дивљи изглед њеног носиоца у 
почетку мало изненадили; али ја више нисам ве- 
ровао у лопове, од како сам о њима толико много. 

слушао а никад на њих наишао. У осталом, ја сам 
видео толико ваљаних домаћина да се наоружају 
до зуба кад иду на трг, да ми једна пушка није 
давала права да посумњам у наравност непознатог. 
— А после, мислио сам, и шта би он са мојим кошу- 
љама и Коменшарима у издању Елзевир 2 Ја дакле 
поздравих човека с пушком, климнув му главом као 
сваком знанцу, и запитах га смешећи се, да ли му 
нисам покварио сан. Не одговорив ми ништа, 
он ме одмери од главе до пете; затим као задово- 
љен својим испитивањем, он исто тако пажљиво од- 
мери мога вођу, који се приближавао. Ја видех како 
овај пребледе и заста, у очевидном страху. Рђав 
сусрет! рекох у себи. Али ми је обазривост са- 
ветовала у истом тренутку да не покажем никакав 
страх. Ја сјахах, рекох вођи да одузда коње, и, 
клекнув крај извора, загњурих у њега главу и руке, 
затим се добро напих, изваљен потрбушке, као 
рђави војници Гедеонови. 

Међутим сам посматрао свога вођу и непозна- 
тога. Први је прилазио врло нерадо; други је 
изгледао да нема рђавих намера против нас, јер 
је опет пустио свога коња у слободу, а пушка 
коју је из почетка држао положено, била је сад 
управљена према земљи. 

Не сматрајући да треба да се покажем увре- 
ђен слабом пажњом која је указана мојој личности, 
ја се извалих на траву, и сасвим просто упитах 
човека с пушком да ли нема огњило при себи. У 
исто време извукох своју кутију с цигарама. Не- 
познати, непрестано још ћутећи, потражи у своме 
џепу, узе огњило и похита да ми упали ватру. Он 
се очевидно припитомљавао; јер седе према мени, 
али не остављајући: оружје. Пошто упалих своју 
цигару, изабрах најбољу између оних што ми беху 
остале и упитах га пуши ли. 

— Пушим, господине, одговори он. 

То беху прве речи што их је изговорио, 
и ја приметих да не изговара по начину анда- 

луском,! из чега закључих да је то неки путник као 
и ја, само мање археолог. 

— Ова ће вам бити прилична, рекох му ја пру- 
жајући му једну праву хаванску. 

Он ми лако климну главом, запали своју ци- 
гару о моју, захвали ми се новим приклоном главе, 
затим поче пушити, како изгледа, с врло великим 
задовољством. 

— Ах! повика он испуштајући лагано свој први 
облак дима на уста и ноздрве, како одавно нисам 
пушио ! 

У Шпанији, једна дата и примљена цигара 
утврђује гостопримљиве везе, као на Истоку кад се 
подели со и хлеб. Мој незнанко поста говорљивији 
но што сам се надао. У осталом, и ако се он рече 
да је становник старе Монтиле, изгледало је да 
слабо зна овај крај. Он није знао име красне 
долине у којој смо се налазили; он није могао име- 
новати ниједно село из околине; најзад, кад га 
упитах да ли није видео где у околини порушених 
зидова, широких посувраћених црепова, извајаних 
каменова, он признаде да никад није обраћао па- 
жњу на такве ствари. Али се у накнаду за то по- 
казао вештак у познавању коња. Он покуди мог, 
што није било тешко; затим ми изнесе родословље 
свога, који је произлазио из чувене Кордовске ер- 
геле; племенито живинче, доиста, и врло издржљиво 
у умору, према ономе што је тврдио његов госпо- 
дар, да је једном прешао тридесет миља једног дана 
у трку и у великом касу. Усред свога занесеног 
говора, непознати се одједном заустави, као пре- 
варен и љут што се одвећ изговорио. „Јер сам хи- 
тао да стигнем у Кордову, настави он мало збуњено. 
Имао сам да молим судије у једном спору...“ Док 
је говорио, гледао је у мог вођу Антонија, који 
беше оборио очи. 


1 Андалусци изговарају из грла с, и мешају га у изговору 
са меко с и з, које Шпанци изговарају као '1 енглеско. По са- 
мој речи Зепог може се познати један Андалузац. 


~ 24 

Хладовина и извор толико ме очараше, да се 
сетих неколико режњева изврсне шунке које моји 
пријатељи из Монтиле беху метнули у бисаге мога 
вође. Рекох му да их донесе и позвах странца да 
се прихвати у овој случајној ужини. Пушио није 
давно, али ми се учини вероватно да јео није бар 
четрдесет осам часова. Прождирао је као изгладнео 
вук. Изгледало ми је да је сусрет са мном био дар 
провиђења за овог убогог ђавола. Мој вођ, међутим, 
јео је мало, пио још мање, и није говорио никако, 
и ако ми се од почетка нашег путовања показао као 
брбљивац коме нема равна. Присуство нашег госта 
као да му је било неугодно, и неко извесно непо- 
верење удаљавало их је једно од другог, и ако ја 
нисам могао погодити шта му је у ствари узрок. 

Већ су биле ишчезле и последње мрве хлеба 
и шунке; били смо попушили сваки своју другу 
цигару; ја наредих вођи да опреми коње и хтедох 
се опростити са својим новим пријатељем, кад ме 
он упита где мислим провести ноћ. 

Пре но што сам обратио пажњу на знак мога 
вође, ја одговорих да идем у крчму код Гаврана. 

== К азо преноћиште за једну особу као што | 
сте ви... И ја ћу тамо, и, ако допустите да пођем 
с вама, можемо, заједно. | 

— С драге воље, рекох ја пењући се на коња. 

Мој вођа, који ми је придржавао стремен, даде, 
ми нов знак очима. Ја одговорих смицањем раме- 
на, као да га уверим да сам потпуно спокојан и 
ми се кренусмо на пут. 

Антонијеви тајанствени знаци, његово неспо- 
којство, неколико речи што се измакло непозна- 
том, нарочито његових тридесет миља у трку и мало 
веродостојно објашњење што га о томе беше дао, 
беху у мени већ створили мишљење о моме сапут- 
нику. Ја нисам ни сумњао да имам посла с једним 
кријумчарем, а можда и с лоповом; шта мари > Ја сам 
довољно познавао шпански карактер да сам могао 
бити тврдо уверен да се немам чега бојати од чо- 
века који је са мном јео и пушио. Његово прису- 

ство било је чак обезбеђена заштита против сваког 
рђавог сусрета. У осталом, мени је било и мило да са- 
знам шта је то један разбојник. Сваки дан их се 
не може видети, а има и извесне дражи у томе да 
се човек налази поред једног опасног створења, на- 
рочито када се оно показује благо и припитомљено. 

Ја се надах да ћу мало по мало навести не- 
познатога да ми се повери, и у пркос намигивања 
очима од стране мога вође, ја обрнух разговор на 
друмске разбојнике. Разуме се да сам о њима го- 
ворио с поштовањем. Био је тада у Андалузији неки 
чувени разбојник по имену Хозе-Марија, чији су под- 
визи били свима у устима. „Ако бих нешто био баш 
уз Хозе-Марија2“ рекох ја у себи... Ја сам причао 
приче које сам знао о овом јунаку, које су у оста- 
лом све ишле њему у похвалу, и гласно изразих 
своје дивљење његовом храброшћу и његовом пле- 
менитошћу. 

— Хозе-Марија није ништа до један угурсуз, 
хладно рече странац. 

„Одмерава ли он себи по заслузи, или је то 
претерана скромност с његове странег“ упитах се 
ја у себи; јер, пошто сам дуго посматрао свога са- 
путника, ја сам успео да с њиме поредим опис Хозе- 
Марија који сам видео излепљен на вратима многих 
градова у Андалузији. — Јест, то је доиста он..... 
Плава коса, плаве очи, велика уста, лепи зуби, мале 
руке; танка кошуља, кадифена хаљина са сребрном 
дугмади, доколенице од беле коже, коњ дорат.... 
Нема више сумње! Али поштујмо његову непознатост. 

Стигосмо у крчму. Била је као што ми је на- 
сликао, што ће рећи, једна од најбеднијих на које 
сам до тада наилазио. Једна велика одаја служила је 
као кујна, трпезарија и соба за спавање. На једном 
пљоснатом камену горела је ватра насред собе а 
дим је излазио кроз отвор начињен на крову, или 
боље рећи задржавао се, образујући читав облак 
на неколико стопа над земљом. Дуж зидова, по зе- 
мљи је било прострто пет или шест старих покри- 
вача од мазги, то су биле постеље путничке. На 


КАРМЕН 165 


двадесет корака од куће, или управо од једине 
одаје коју сам описао, подизала се нека врста стаје 
која је служила као коњушњица. У том красном 
пребивалишту, није било других људских бића, бар у 
том тренутку, осим једне старе жене и једне девој- 
чице од десет до дванаест година, обе чађаве боје 
"и обучене у страховите дроњке. — Ето шта је све 
остало, рекох у себи, од становништва старе Мунде 
" Бетике! О Цезаре! о Сексте Помпеју! како бисте 
"се изненадили кад бисте оживели! 

Кад стара примети мога сапутника, њој се 
омаче узвик изненађења. 

: — Ах! господин дон Хозе! узвикну она. 

Дон Хозе набра обрве, и диже прст као сна- 
редбом, што заустави бабу у трен. Ја се окренем 
своме вођи, и, неприметним знаком, дам му на 
"знање да нема шта да ми каже о човеку с којим 
сам имао да проведем ноћ. Вечера је била боља 
но што сам се надао. На сточићу високом једну 
стопу, изнесоше нам једног маторог петла испрже- 
ног у пиринчу и с много паприке, затим паприку 
у зејтину, и најзад гаспачо, неку врсту салате од 
паприка. Три овако зачињена јела натераше нас да 
често прибегавамо мешини монтилског вина за које 
се нађе да је ванредно. Пошто смо јели, приметив 
једну мандолину обешену о зид, — у Шпанији ман- 
долина има свуд, — ја упитах девојчицу која нас 
служила уме ли свирати у њу. 

— Не, одговори она, али дон Хозе свира у 
њу тако добро! 

— Будите тако добри, рекох му ја, па нам 
отпевајте што; ја страсно волим вашу народну 
музику. 

·_ — Не могу ништа да одрекнем једном тако 
_учтивом господину који ми даје тако дивне цигаре, 
"повика дон Хозе расположено; 

И, прихватив мандолину, он запева, пратећи 
се. Глас му је био суров али ипак пријатан, арија 
сетна ичудна; што се тиче речи, не разумедох ништа. 

— Ако се не варам, рекох му ја, арија коју 

сте певали није шпанска. То личи на зорзикос које 
сам чуо у Провинцијама, а речи морају бити на 
језику баскијском. 

— Да, одговори дон Хозе суморно. 

Он спусти мандолину на земљу, и скрстив 
руке, попе посматрати ватру која се гасила, с неким 
чудним изразом туге. Осветљено лампом која је 
лежала на сточићу, његово лице, у исти мах и пле- 
менито и дивље, потсећало ме је на Милтоновог 
Сатану. Као он можда, мој сапутник је премишљао 
о пребивалишту које је оставио, о изгнанству које 
је навукао каквом кривицом. Ја покушах да ожи- 
вим разговор, али он не одговори, задубљен у своје 
тужне мисли. Стара већ беше легла у један угао 
собе, у заклону од једног продераног покривача 
разапетог о једно уже. И девојчица беше отишла 
за њом у ово склониште издвојено за лепи пол. 
Мој вођа устаде тада и позва ме да пођем с њим 
у коњушницу; али, код те речи, дон Хозе као тр- 
гнут иза сна, упита га осорно куда ће. 

— У коњушницу, одговори вођа. 

— Шта ћеш тамо2 коњи имају да једу. Лези 
ту, господин ће ти допустити. 

— Бојим се да господинов коњ није болестан; 
ја бих волео да га господин види: можда ће он 
"знати шта му треба радити. Е 

Било је очевидно да је Антонијо хтео говорити 
са мном на само; али ја нисам хтео да изазовем 
сумњу дон Хозеа, и, у положају у коме смо били 
чинило ми се да је најбоље што се може учинити, 
показати највеће поверење. Ја дакле одговорих 
Антонију да се ништа не разумем у коњима и да 
ми се спава. Дон Хозе пође за њим у коњушницу, 
из које се он ускоро врати сам. Рече ми да коњу 
није ништа, али да га мој вођа сматра за тако дра- 
гоцено живинче да га је узео трљати својом хаљи- 


* Повлашћене провинције, које уживају особене повеље 
(риеғоѕ), што ће рећи Алава, Бискај, Гипускоа, и један део На- 
варе. Језик је у њима баскијски. · 


КАРМЕН 167 


ном да га изноји, и да мисли провести ноћ у том 
пријатном занимању. За то време се ја бејах ис- 
пружио на коњске покриваче, брижљиво умотан у 
свој огртач, како их се не бих дотицао. Пошто ме 
је умолио да му опростим слободу коју је узео да 
легне поред мене, дон Хозе леже испред врата, али, 
не пре но што је понова пстпрашио своју пушку, за 
"коју се побринуо да је метне под бисаге које су 
му послужиле место узглавника. После пет минута од 
како смо пожелели један другом добру ноћ, један 
и други заспасмо тврдо. 

Ја сам се сматрао за толико уморног да могу 
спавати на оваквом преноћишту ; али, после једног 
сата, врло непријатан свраб отрже ме из мог првог 
сна. Чим сам разумео од чега је, ја се дигох, уве- 
рен да је боље провести ноћ под ведрим небом но 
под тим негостољубивим кровом. Идући на прсте, 
дођох до врата, прекорачих постељу дон Хозеа, 
који је спавао сном праведника, и успех да се из- 
вучем из куће да се он не пробуди. Крај врата је 
била једна широка дрвена клупа; ја се извалих на 
њу, и наместих се што сам боље могао да довршим 
ноћ. Таман ја да склопим очи по други пут, кад 
ми се учини да видим како поред мене пролази 
сенка једног човека и једног коња који су обоје 
корачали без најмањег шума. Ја седох на клупу и 
као да познах Антонија. Изненађен што га видим 
изван коњушњице у ово доба, ја устанем и пођем 
му у сусрет. Он беше застао, пошто ме је први 
угледао. 

— Где је он? упита Антонијо тихим гласом. 

— У крчми, спава, не боји се стеница. Зашто 
сте извели тога коња? 

Ја тада приметих, да је Антонијо, да не би на- 
чинио шум при изласку из стаје, брижљиво умо- 
тао ноге живинчета у подеротине једног старог 
покривача. 

— Тако вам Бога, говорите тише! рече ми 
Антонијо. Зар ви не знате ко је тај човек. То је 
Хозе Наваро, највећи разбојник у Андалузији. Ја 

сам вам целог дана давао знаке које ви нисте хтели 
разумети. 

— Био разбојник или не, шта ме се тиче > од- 
говорих ја; нас није покрао, а ја бих се кладио да 
му то није ни намера. 

— У толико боље; али је расписано двеста 
дуката ономе који га преда. Ја знам једну стра- 
жару копљаника на миљу и по одавде, и пре сва- 
нућа, довешћу неколико поузданих момака. Био бих 
узео његовог коња, али он је тако љут да му нико 
осим Навара не сме прићи. 

— Нека вас ђаво носи! рекох му ја. Какво 
вам је зло учинио овај јадни човек да га потказу- 
јете? Па онда, јесте ли ви сигурни да је он раз- 
бојник који ви кажете 2 


— Потпуно сигуран; мало час он је пошао за. 


мном у коњушницу и рекао ми је: „Ти изгледа да 
ме познајеш; ако речеш овом добром господину ко 
сам, убићу те на месту.“ Останите крај њега; немате 
се чега бојати. Док зна да сте ту, он неће сумњати 
ни на шта. 

Говорећи тако ми се бесмо толико већ уда- 
лили од крчме да се није могао више чути бат коњ- 
ске потковице. Антоније скиде у трен ока крпе ко- 
јима беше обавио ноге коњу; спремао се већ да 
га узјаше. Ја покушах и молбама и претњама да 
га задржим. 

— Ја сам убоги ђаво, господине, говораше он; 
две стотине дуката нису за бацање, нарочито кад 
је у питању да се земља ослободи таквог гада. Али 
пазите се; ако се Наваро пробуди, он ће полетети 
својој пушци, и онда чувајте се! Ја више не могу 
натраг; чините како знате. 

Угурсуз беше већ у седлу; он ободе коња с 
обе стране, и ја га, у мраку, ускоро изгубих из вида. 

Био сам необично љут на свога вођу а при- 
лично и неспокојан. После кратког размишљања, 
ја се реших и вратих се у крчму. Дон Хозе је још 
спавао, надокнађујући без сумње у овом тренутку 
уморе и неспавања неколиких пустоловних дана. Мо- 


а раа 97 о „ таћа. . 

рао сам га жестоко продрмати да га пробудим. Ни- 
кад заборавити нећу његов дивљи поглед и покрет 
који је учинио да се дочепа своје пушке, коју сам 
ја, из опрезности, био склонио мало подаље од ње- 
гове постеље. 

— Господине, рекох му, опростите ми што 
вас будим; али имам једно лудо питање да вам по- 
ставим: да ли би вам било пријатно да дочекате 
овде једно пола тестета коњаника? 

Он скочи наноге и страховитим гласом упита ме: 

— Ко вам је то рекао? 

— Шта је стало до тога откуда је глас, само 
кад је добар 

— Ваш ме је вођа издао, али ће ми платити. 
Где је он? 

— Не знам... У коњушњици, мислим... али 
тек неко ми је рекао. 

= Ко вам је рекао ?.. То ваљда није стара... 

— Неко кога не познајем... Али без много 
"речи, имате ли ви или немате разлога да не чекате 
војнике? Ако их имате, не губите време, иначе добру 
ноћ, и молим вас опростите што сам вам поква- 


рио сан. 

— Ах! ваш вођа! ваш вођа! Ја сам од њега 
зазирао од почетка... али... рачун му је био до- 
бар!... Збогом, господине. Бог нек вам плати за 


‘услугу коју вам дугујем. Нисам ја баш тако рђав 
за каквог ме ви сматрате... нисам; још има у мени 
нечег што заслужује сажаљење једног племенитог 
човека. . . Збогом, господине. .. Ја жалим само једно, 
"што не могу да вам се одужим. 

— У награду за услугу коју сам вам учинио, обе- 
Ћајте ми, дон Хозе, да нећете осумњичити никог, да 
"нећете мислити на освету. На, ево вам цигара за 
пут; срећан пут. 

СИ ја му пружих руку. 

Он је стиште без речи, узе своју пушку и би- 
саге, и пошто је рекао неколико речи баби на на- 
речју које ја нисам могао разумети, одјури у ко- 

њушницу. Неколико тренутака потом, ја га чух како 
јури у трку пољем. 

Што се мене тиче, ја поново легох на своју 
клупу, али не заспах више. Питао сам се да ли сам 
имао права што сам спасао од вешала једног ло- 
пова, а можда и једног убицу, и то само зато што 
сам с њим јео шунку и пиринач по валенсијанском 
начину. Нисам ли издао свога вођу који је стао у 
одбрану закона; нисам ли га изложио освети је- 
дног злочинца? Али дужности гостопримства!.. Ди- 
вљачка предрасуда, рекох у себи; ја ћу имати 
да одговарам за све злочине које ће разбојник по- 
чинити... Па ипак је ли то предрасуда, тај нагон 
савести који одолева свима разлагањима? Можда 
се из тугаљивог положаја у коме сам се нашао, ни- 
сам могао извући без гриже савести. Тако сам још 
лебдео у грдној недоумици о моралности свога дела, 
кад угледах пола тестета коњаника с Антонијем, 
који је мудро остајао позади. Изиђох пред њих и 
рекох им да је разбојник побегао већ пре два часа. 
Баба, упитана од бригадира, одговори да је позна- 
вала Навара, али да, како живи сама, никад не би 
смела ставити на коцку свој живот да га поткаже. 
Уз то додаде да је он обично, кад би долазио код ње, 
одлазио увек усред ноћи. Што се мене тиче, ја сам 
морао ићи неколико миља даље, да покажем своју 
путну исправу и да потпишем једно изјашњење 
пред алкадом,“ после чега ми би допуштено да про- 
дужим своја археолошка проучавања. Антонијо ми 
није могао опростити, слутећи да сам му ја осује- 
тио да заради две стотине дуката. При свем том, 
ми се растасмо као добри пријатељи у Кордови; ја 
га ту обдарих колико год ми је стање мојих фи- 
нансија могло допустити. 


# Судија. 


П 


Проведох неколико дана у Кордови. Беху 
ме упозорили на известан рукопис у библиотеци 
Доминиканаца, у коме сам имао наћи занимљивих 
обавештења о старој Мунди. Врло лепо примљен 
од добрих Отаца, ја провођах дане у њиховом ма- 
настиру, а вечером се шетах по вароши. У Кордови, 
око заласка сунца, пуно је доконог света на кеју 
који се протеже десном обалом Гвадалкивира. Ту 
се удишу испарења из једне фабрике за чишћење 
кожа која још чува стари глас овога краја у пре- 
ради коже; али у накнаду за то, ту се ужива у 
једном призору који доиста вреди. Неколико минута 
пре ангелуса,“ велики број жена искупља се на реч- 
ној обали, у дну кеја, који је доста висок. Није- 
дан човек не би се смео умешати у ту гомилу. Чим 
се зазвони на ангелус, мора бити ноћ. На последњи 
откуцај звона, све ове жене скидају се и улазеу 
воду. Тада настане вика, смеј, паклена ларма. Одозго 
с кеја, људи посматрају купачице, бече очи и не 
виде Бог зна шта. Међутим ти бели и нејасни 
облици што се оцртавају у тамном плаветнилу реч- 
ном, узнемирују песничке духове, и, с нешто мало 
уобразиље, није тешко замислити пред собом Дијану 
и њене нимфе у купатилу, без страха од удеса Ак- 
шеонова:' — Рекли су ми да се неколико обеше- 


# Молитва Богородици. 

1 Ловца Актеона, који је наишао на Дијану и нимфе у 
купатилу, гњевна богиња претворила је у јелена кога су затим 
појели његови пси. 

њака удружило једнога дана да заједнички подмите 
звонара у саборној цркви и да га наведу да од- 
звони ангелус двадесет минута пре прописног вре- 
мена. И ако је још био дан увелико, нимфе гва- 
далкивирске нису се предомишљале, и верујући више 
ангелусу но сунцу, оне сасвим мирне савести уде- 
сише своју одећу за купање, која је увек врло про- 
ста. Ја ту нисам био. За моје време, звонар је био 
неподмитљив, сутон мало прозиран, само би мачка 
могла разазнати најматорију пиљарицу с поморан- 
џама од најлепше гризете кордовске. | 

Једне вечери, у доба када се већ не види ни- 
шта, ја сам пушио, ослоњен о ограду кеја, кад 
једна жена, испевши се уз степенице које воде од 
реке, дође и седе крај мене. 

У коси јој беше велика кита јасмина, чије цвеће 
вечером мирише опојним мирисом. Била је просто, 
можда чак сиромашно обучена, сва у црно као ве- 
ћина гризета вечером. Жене од реда носе црно само 
у јутру; вечером се облаче а /а јтапсеза“ Кад је 
стигла крај мене, лепа купачица смаче на плећа ве- 
лику мараму која јој покриваше главу, и при „та- 
мној светлости која пада са звезда,“ ја видех да је 
мала, млада, лепо развијена, и да има врло велике 
очи. Ја одмах бацих цигару. Она разумеде ову па- 
жњу из учтивости чисто француске, и пожури се 
да ми рече да врло воли мирис дувана, и да и сама 
пуши кад наиђе на сасвим благе цигаре папелштос. 
Срећом сам их имао у својој кутији, и одмах 
јој понудих. Она изволе примити једну и упали 
је о крај једног запаљеног фитиља, који нам 
један дечак принесе за маријаш. Мешајући наше 
димове, ми се разговарасмо тако дуго, лепа купа- 
чица и ја, да смо остали скоро сами на кеју. Мислио 
сам да нећу бити нимало необазрив ако јој по- 
нудим да одемо на сладолед у неверију.! После не 


# По француском начину 


1 Кафана с леденицом или управо са слагалиштем снега. 
У Шпанији нема села које нема своју неверију. 

претераног устезања она усвоји; али пре но што 
һе се решити, она хтеде да зна колико је часова. 
Ја навих свој часовник да откуцава, што је изгледа 
много зачудило. 

— Каквих све проналазака нема код вас, го- 
споде странаца! Из које сте земље ви, господине? 
Без сумње Енглез 2! 

— Француз и вама на служби. А ви, госпођице, 
или госпођо, ви сте вероватно из Кордове. 

— Не. 

— Али сте тек Андалускиња. Изгледа ми да 
то познајем по вашем меком говору. 

— Ако ви тако добро уочавате свачји на- 
гласак, ви морате погодити ко сам. 

— Ја мислим да сте ви из земље Исусове, на 
два корака од раја. 

(Ту метафору, која назначује Андалузију, бе- 
јах научио од мог пријатеља Франциска Севила, 
добро познатог “пикадора.*) 

— Ех! рај... овдашњи свет каже да он није 
за нас створен. 

) — Онда, ви сте значи Маварка, или... ја за- 
стадох, не смејући рећи: Јеврејка. 

— Де! де! ви видите да сам ја Циганка; хо- 
ћете ли да вам врачамг“ Јесте ли ви чули о Кар- 
менсити >» То сам ја. 

Ја сам тада, пре петнаест година, био толико 
неверник, да нисам са страхом узмицао кад сам се 
нашао крај једне вештице. „Лепо! рекох ја у себи; 
прошле недеље, вечерао сам с једним друмским 
разбојником. хајде да данас поједемо сладолед с 
једном ђавољом службеницом. На путу треба видети 
све.“ А имао сам још један други разлог да се с 


1 У Шпанији сваки путник који не носи собом огледне 
комаде платна или швајцарске свиле сматра се за Енглеза, /поле- 
5110. Тако је и на Истоку. На Халки ја сам имао част да будем при- 
јављен као Милорд Француз (М:лдодос Фоартбёдос) 

* Расадог, коњаник-копљаник у борби с биковима. 


2 Казати срећу (а бај). 

њом улознам. Излазећи из гимназије, признаћу на 
моју срамоту, ја сам изгубио нешто времена на 
проучавања науке о незнаноме. и тајанственом, и 
чак сам више пута покушавао да изагнам злог духа. 
И ако сам већ давно био излечен страсти за таквим 
истраживањима, ја сам ипак сачувао неку радозналу 
привлачност за све предрасуде, и уживао сам да 
дознам до које се мере уздигла чаробна вештина међу 
Циганима. 

У разговору тако, бесмо ушли у неверију, 
и седосмо за један мали сто који је осветљавала 
једна свећа под стакленом куглом. Ту сам могао 
на доколици проматрати своју ўийану, док се оно 
нешто пристојног света пренеражавало једући свој 
сладолед, кад су ме видели у тако добром друштву. 

Ја сумњам да је госпођица Кармен била од 
чисте расе, ако ништа друго била је бескрајно лепша 
од свих жена њеног племена које сам икад видео. 
Да једна жена буде лепа, кажу Шпанци, треба да 
сједињује у себи тридесет ако, или, ако хоћете, да 
се може описати помоћу десет придева од којих се 
сваки може применити на три дела њене личности. На 
пример, она мора имати три ствари црне: очи, тре- 
павице и обрве; три танане, прсти, усне, косу, итд. 
Потражите у Брантому“ остало. Моја циганка није 
могла рачунати на толико савршенстава. Њена кожа, 
иначе савршено равна, била је скоро боје бакарне, 
Очи су јој биле косо али дивне и крупне; усне 
подебље али лепо извучене, показивале су зубе 
беље од језгра бадемова. Власи њене косе, можда 
мало дебље, беху црне, с плавим одблесцима као 
крило гавраново, и беху дуге и сјајне. Да вас не бих 
замарао одвећ проливеним описивањем, рећи ћу 
вам укратко да је уз сваку ману имала по једну 
одлику која се истицала можда том противношћу. 
То је била једна чудна и дивља лепота, слика која 
вас је била зачудила, али коју више нисте могли забо- 
равити. Нарочито су њене очи имале неки у исти 


* Француски писац из ХУІ в. (Оатеѕ вајап!е5). 

мах сладострастан и диваљ израз који ја од то 
доба нисам више нашао ни у једном људском 
погледу. Циганско око — вучје је око, каже једна 
шпанска изрека која показује добро опажање. Ако 
немате времена да одете у Зоолошку Башту да про- 
учите поглед у вука, посматрајте своју мачку када 
вреба врапца. 
= Очевидно да је било смешно да се човеку по- 
гађа срећа у кафани. И зато ја замолих лепу вра- 
чару да ми допусти да је отпратим до куће; она 
приста без речи али хтеде опет дознати које је 
време, и умоли ме поново да пустим свој часовник 
да откуцава. 

— Је ли доиста златан? рече она посматрајући 
га с необичном пажњом. 

Кад се кренусмо, била је ноћ у велико; већина 
"дућана била је затворена а улице скоро пусте. Пре- 
ђосмо мост на Гвадалкивиру, и, на крају предграђа, 
заустависмо се пред једном кућом која нимало 
није личила на какву палату. Једно нам дете отвори. 
Циганка му рече неколико речи на језику мени 
непознатом, за који ја отад дознадох да је тоттапі 
или сһіре са, наречје ђитана.* Дете се одмах из- 
губи, остављајући нас у једној доста пространој 
соби, с намештајем у једном малом столу, две сто- 
личице без наслона и једном ковчегу. Не треба да 
заборавим један крчаг с водом, гомилу поморанџи 
и свежањ црна лука. | 

Чим остасмо сами, Циганка извуче из свог 
ковчега карте које су изгледа много служиле, један 
магнет, једног осушеног дуждевњака, и неколико 
других предмета потребних њеној вештини. Затим 
ми рече да закрстим каквим новцем у својој 
левој руци, и чаробни обреди отпочеше. Нема по- 
требе да вам саопштавам њена предсказања, а, што 
се тиче начина како их је изводила, било је оче- 
видно да није мало знала од свога заната. 


# Сіќапо (шпански) Циганин. 

На несрећу бесмо брзо узнемирени. Врата се 
одједном отворише са жестином, и један човек, уви- 
јен до очију у мрк огртач, уђе у собу ословив Ци- 
ганку не баш љубазно. Ја не разумевах шта је 
говорио, али нагласак његовога гласа показиваше * 
да је био врло рђавог расположења. Кад га виде, 
ђитана не показа ни изненађење ни гнев, али му 
потрча у сусрет, и, с необичном лакоћом, управи му 
неколико реченица на тајанственом језику с којим 
се већ послужила преда мном. Реч рауПо, често пута 
поновљена била је једина реч коју сам разумео. Знао 
сам да Цигани тако назначују сваког који није од 
њиховог племена. Претпостављајући да је реч о 
мени, ја сам се надао врло тугаљивом објашњењу; 
већ сам био с руком на ножици једне столичице, и 
правио сам закључке у себи како бих погодио прави 
тренутак у коме би требало бацити је о главу не- 
званоме госту. Овај сурово отисну Циганку и пође 
мени; затим, тргнув се корак натраг, он рече: 

— А! господине, то сте ви! | 

Сад и ја њега погледах и познадох свог при- 
јатеља дон Хозеа. У том тренутку, зажалио сам 
мало што нисам пустио да га обесе. 

— Е! то сте ви, пријатељу; повиках ја сме- 
јући се што сам могао мање кисело; прекинули сте 
госпођицу у тренутку кад ми је почела казивати 
врло занимљиве ствари. 

— Увек иста! Томе море бити краја, промр- 
мља он кроз зубе, управив на њу страшан поглед. 

Међутим је Циганка продужила и даље гово- 
рити му на своме језику. Бивала је све узбуђенија. 
Њено око закрвави и поста страховито, лице јој 
се грчило, она је ударала ногом. Учинило ми се да 
је наваљивала на њега да учини нешто на што се 
он изгледа устезао. Шта је то било, учинило ми се · 
да сам погодио и сувише добро Видећи је како 
превлачи својом малом руком испод своје браде. 
Морао сам помислити да је “била реч о клању не- 
ког грла, а подозревао сам да ће то бити моје грло. 

На сву ту бујицу од речитости, дон Хозе 

одговори само с две три речи, изговорене врло 
кратко. Тада га Циганка погледа с дубоким пре- 
зиром; затим посадивши се по турски у један собни 
кут, она изабра једну поморанџу, ољушти је и 
поче јести. 

Дон Хозе ме узе за руку, отвори врата и из- 
веде ме на улицу. Ми пређосмо око двеста корака 
у најдубљем ћутању. Затим, пружив руку, он рече: 

— Увек овако право, па ћете наићи на мост. 

И одмах ми окрете леђа и удаљи се брзо. Ја 
се вратих у своју крчму мало покисао и прилично 
зловољан. Преко свега још, свлачећи се, приметим 
да ми нема часовника. 

Различити разлози спречише ме да не одем да 
га потражим сутра дан, или да умолим, Г. коређидора 


· да га изволи потражити. Доврших свој рад о руко- 


пису доминиканском и отпутовах за Севилу. После 
неколико месеца тумарања по Андалузији, хтедох се 
вратити у Мадрид, и требало ми је проћи кроз Кор- 
дову. Нисам имао намеру да се у њој дуго задржим, 
јер сам био изгубио вољу и на ту лепу вароши 
на купачице у Гвадалкивиру Па ипак, док сам се 
видео с неколико пријатеља, док сам извршио неке 
поруке, морао сам се задржати бар три или че-. 
тири дана у негдашњој престоници мусломанских 
владалаца. | 

Чим се појавих у манастиру доминиканском, 
један од Отаца који је увек показивао живу 
пажњу према мојим истраживањима о месту нег- 
дашње Мунде, дочека ме раширених руку и повика: 

— Нека је слава имену Господњем! Добро- 
дошли, драги пријатељу. Ми смо вас сви држали 
за мртвог, и ја, који вам говорим, изговарао сам 
пуно Оченаша и Богородице дјево, које не жалим, 
за спас ваше душе. И тако дакле ви нисте убијени, 
јер да сте били покрађени, знамо. 

— Како то! упитах ја мало изненађен. 

— Па да, ви знате онај ваш лепи часовник 


што избија, који сте увек навијали да откуцава у 


библиотеци кад бисмо вам казали да је време да 

се иде на кор. Е дакле! Он је пронађен и вратиће 
вам се. 

— То јест, прекидох га ја мало саи ја сам га 
загубио.... 

— Лупеж је с оне стране катанца и како се 
знало да је то човек који би пушком погодио 
хришћанску душу за једну парицу, ми смо пре- 
мрли од страха да вас није убио. Ја ћу ићи с вама 
коређидору, па ћемо тражити да вам се врати ваш 
лепи часовник. Па после, реците тамо код вас да 
судови не знају свој посао у Шпанији. 

— Ја вам признајем, рекох му ја, да бих више 
волео да изгубим свој часовник но да сведочим 
пред судом и отерам на вешала једног убогог ђавола, 
нарочито зато што-... зато што... 

— Ох! не бојте се; он и без тога има доста на 
леђима, и двапут се не може обесити. Кад кажем 
обесити, ја се варам. Ваш лопов је хидалго; биће 
дакле удављен прексутра неодложно. Видите да 
једна крађа више или мање неће променити ништа 
у ствари. Дао би Бог да је само крао, али је он 
извршио више убистава, од којих се не зна које је 
грозније. ` 

— Како се он зове? 

— У овом крају га знају под именом. Хозе 
Наваро, али он има још једно друго баскијско име, 
које ни ви ни ја никад не бисмо изговорили. Збиља, 
тог човека вредно је видети, а ви који волите да 
знате све особености овдашње, не треба да про- 
пустите да видите како у Шпанији лупежи одлазе 
с овог света. Он је у капели, а отац Мартинец од- 
вешће вас тамо. 

Мој доминиканац навали толико да видим при- 
прему „малог вешања, које је тако лепо“, да се ни- 
сам могао одбранити. Одох да видим затвореника, 
понев један свежањ цигара, које су, како сам се ја 


1 Године 1830 племство је још уживало ту повластицу. 
Данас под уставном владавином и простаци су стекли право на 
дављење. 

надао, имале приволети га да опрости моју радо- 
зналост. 

Уведоше ме код дона Хозе, у тренутку када је 
ручао. Он ми климну главом доста хладно, и захвали 
ми учтиво на поклону који сам му донео. Пошто је 
избројао цигаре у свежњу који сам му предао у 
руке, он изабра известан број, и врати ми остало, 
с примедбом даму није потребно да узме више. 

Ја га запитах да ли бих, с мало новца или ути- 
цајем мојих пријатеља, могао израдити какву олак- 
шицу у његовој судбини. Он прво слеже раменима 
смешећи се тужно; па онда, сетив се, замоли ме да 
наредим једно молепствије за спасење његове душе. 

— Да ли бисте хтели, додаде он плашљиво, 
наредити да се очита још једно за некога који вас 
је увредио. 

Он ме узе за руку и, озбиљна лица, стеже је. 
После малог ћутања, он поново прихвати: 

— Смем ли вас умолити још за једну услугу !... 
Када се будете враћали у вашу домовину, ви ћете 
можда проћи кроз Навару, или бар проћи ћете кроз 
Виторију, која од ње није много далеко. 

— Да, рекох му ја, извесно ћу проћи кроз Ви- 
торију; али није немогућно да нећу навратити се на 
Пампелуну, а, ради вас, мислим да бих с драге воље 
учинио то заобилажење. 
| — Е лепо! ако одете у Пампелуну, видећете 

пуно ствари које ће вас занимати... То је леп град... 
Ја һу вам дати ову медаљу (он ми показа једну малу 
сребрну медаљу коју је носио о врату), ви ћете је 
завити у хартију... он заста за часак да савлада своје 
узбуђење... и предаћете је или даћете коме да је 
преда једној доброј жени чију ћу вам адресу рећи. 
— Рећи ћете да сам умро, али нећете рећи како. 

Обећах да ћу извршита његову поруку. Су- 
тра дан се понова видех с њиме, и проведох прили- 
чан део дана с њиме. Из његових сам уста чуо тужне 
доживљаје које ћете овде прочитати. 

Родио сам се, рече он, у Елизонду, у долини. 
Бастану. Име ми је дон Хозе Лицарабенгоа, а ви, 
господине, толико познајете Шпанију да вам моје име 
одмах каже да сам Баск и стари хришћанин. Што 
узимам придевак дон, то је зато што имам права 
на то, и да саму Елизонду, ја бих вам показао 
своје родословље на повељи од пергамента. Хтели 
су ме посветити цркви, и дадоше ме на науке, али 
сам се ја слабо користио. Ја сам одвећ волео игру 
с лоптом, и то ме је упропастило. Кад се ми На- 
варци играмо лопте, ми заборављамо све. Кад сам 
једног дана био добио, један деран из Алаве запо- 
дену кавгу са мном; ми дохватисмо наше макиље,! 
и ја опет победих; али то ме нагна да напустим 
земљу. Наиђох на драгоне, и ступих у алманзански. 
пук, у коњицу. Наши брђани брзо уче војнички 
занат. Ускоро постах бригадиром, и би ми обе- 
ћано да постанем поднаредник, кад ме, на моју не- 
срећу, поставише на стражу у фабрици дувана у Се- 
вили. Ако сте били у Севили, ви сте морали видети ону 
велику зграду, изван бедема градских, близу Гва- 
далкивира. Изгледа ми да јој и сад видим врата и. 
стражару крај њих. Кад су на служби, Шпанци 
играју карата или спавају; а ја, као прави Наварац, 
гледао сам увек нечим да се занимам. Правио. - 
сам ланчић од месингане жице, да о њему др- 


1 Баскијске оковане палице у игри с лоптом. (Српски: 
машке.) 

жим иглу за чишћење фаље. Одједном другови 
рекоше: Ено звони; девојке се враћају на посао. 


Ви треба да знате, господине, да ће их бити четири до 


пет стотина жена које раде у фабрици. Оне увијају 
цигаре у једној великој сали, у коју људи не улазе 
без допуштења Двадесет чейврітог', јер се ту 
оне поскидају и рашире како им је најугодније, 
нарочито младе; када је топло. У време кад се ра- 
денице враћају с ручка, многи млади људи иду да 
их виде у пролазу, и лажу их на све могућне начине. 
Мало је тих госпођица које одбијају мараму од 
тафта-свиле, и љубитељи овог лова, треба само да 
се сагну, па да рибу ухвате. Док су други гледали, 
ја остах на својој клупи, крај врата. Ја сам био 
тада млад; мислио сам непрестано на домовину, и 
нисам веровао да има лепих девојака без плавих 
сукања и плетеница пуштених низ плећа“ А уз то 
Андалускиње су ме плашиле; нисам се још био сви- 


"као на њихов начин: увек готове на подсмех, никад 


ниједне паметне речи. Бејах дакле забо нос у свој 
„ланчић, кад ти чујем грађане како говоре: „Ево 
ђитаниле!“ Ја подигох очи и видех је. Било је то 
једног петка, који никад нећу заборавити. Ја видех 
Кармен коју ви познајете, код које сам вас нашао 
пре неколико месеца. 

На њој је била врло кратка црвена сукња 


"испод које су се виделе беле свилене чарапе с при- 
„лично продртих рупа, и красне ципелице од црвеног 


сафијана увезане са врвцама пламене боје. Она је 
забацивала своју мараму како би показала своја. 


"плећа и велику киту црног огроза која јој је испадала 


из кошуље. Она је имала још један цвет огроза у 
крају усана, и приближавала се њихајући се бедрима 
као каква ждребица из кордовске ергеле. Да код 
нас прође жена овако обучена, свет би се морао 
крстити. У Севили, сваки јој је добацио по коју 


1 Чиновник с полициском и административном дужношћу 


„у општини. 


2 Уобичајена ношња сељанака у Навари и баскијским 
тровинцијама. 

слободнију реч у похвалу ономе како је изгледала, 
она је одговарала сваком, мазаше очима на све 
стране, подбочена, безочна као права Циганка, што 
је и била. У први мах није ми се свидела, и ја про- 
дужих свој рад; али она, по обичају жена и мачака 
које не долазе кад се. зову а долазе кад се не зову, 
стаде преда ме и ослови ме. 

— Рођаче, рече ми она по андалуски, хоћеш ли 
да ми даш тај ланчић да о њему држим кључеве 
свога ковчега ! 

— Ја га правим да окачим о њу моју иглу за 
фаљу, одговорих јој ја. 

— Твоју иглу! повика она смејући се. Ах! 
господин плете чипку кад му треба игла. 

Цео свет који се ту нашао удари у смех, а ја 
сам осећао да црвеним, а нисам имао шта да јој 
одговорим. 

— Хајде, срце моје, прихвати она поново, 
исплети ми седам метара црне чипке за моју ма- 
раму, иглару душе моје! 

И узевши огрозов цвет што га је имала у 
устима, она ми га палцем одбаци право међу очи. 
Господине, било ми је као да ме је тане погодило. 
Нисам знао где да се денем, остао сам где сам, као 
трупац. Када она уђе у фабрику, ја видех огрозов. 
цвет који беше пао на земљу између мојих ногу; 
не знам шта ми је било, тек ја га дигох а да то 
моји другови не примете и брижљиво га метнух 
у своју хаљину. То је била прва глупост ! 

Два или три часа затим, ја сам још мислио о 
томе, кад у стражару упаде један вратар сав заду- 
ван и усплахирен. Он нам рече да је у великој сали 
за цигаре убијена једна жена, и да тамо треба по- 
слати стражу. Поднаредник ми рече да поведем два. 
човека и одем да видим шта је. Узмем своја два 
човека и испнем се горе. Представите себи, госпо- 
дине, да, улазећи у салу, ја пре свега затекнем три 
стотине жена у кошуљи, или без мало тако, које се 
све деру, урличу, млатају рукама и дижу један урне- 
бес у коме не бисте чули Господа Бога да загрми. 

На једној страни, испружила се једна, колико је дуга, 
искрвављена, с једним Х на лицу које је утиснуто 
у два реза ножем. Према рањеници, којој су укази- 
вале прву помоћ најбоље из гомиле, ја угледах Кар- 
мен коју је држало пет или шест њених друга. Ра- 
њеница се драла: Попа да се исповедим! да се 
исповедим! умрех! Кармен није говорила ништа; 
она беше стисла зубе и преврташе очи као дужде- 
вњак. „Шта је то било?“ упитах ја. Имао сам грдну 
муку да сазнам шта се догодило, јер су све раденице 
говориле у исти мах. Изгледа да се рањеница хвалила 
да има доста новаца у џепу да купи једног магарца 
на пијаци у Тријани. „Гле, рече Кармен у које је 
био добар језик, зар ти није довољна метла да 
узјашеш?“ Друга, увређена прекором, можда зато 
што је осећала да би јој се ту могло нешто рећи, 
одговори јој да се не разуме у метлама, пошто нема 
част бити Циганка ни кумче Сатанино, али да ће се 
госпођица Карменсита ускоро упознати с њеним ма- 
гарцем, кад је Г. коређидор буде повео у шетњу 
с два лакеја позади, да је бране од мува. „А ја ћу 
теби, рече Кармен, начинити на образу појила за 
муве, и насликаћу на њему даску за шах.“! И ту она, 
тап! тап! с ножем којим је одсецала врх цигара поче 
"цртати јој на лицу крстиће Светог-Андреје. 

Ствар је била јасна; ја узех Кармен за руку: 
— Драга моја, рекох јој учтиво, поћи ћете са мном. 
Она ми баци један поглед као да ме познаде; али 
ми рече сасвим помирено: — Хајдемо. Где је моја 
марама» — Она је метну на главу тако да се ви- 
дело само једно њено велико око, и пође за мојом 
двојицом људи, кротка као јагње. Кад смо дошли 
у стражару, поднаредник рече да је ствар озбиљна, и 
да је треба водити у затвор. Опет је требало да је 
ја водим. Ја је ставих између два драгона, а ја сам 
ишао позади као што то један бригадир има да ради 


: і Рештгаг ип јаџедие, обојити бродић. Лађице (сћеђес) шпан- 
ске имају обично пловну линију унаоколо обојену црвеним и 
белим квадратима. 

у сличној прилици. Кренусмо се у варош. У почетку 


Циганка је ћутала; али у Змијској улици — ви је 
знате, она доиста и заслужује своје име својим са- 
вијутцима — у Змијској улици, она поче прво испу- 


штати своју мараму на плећа, како би ми показала 
своје примамљиво лишце, и, обрнувши се мени ко- 
лико је могла, рече ми: 

— Гөсподине официру, куда ме водите? 

— У затвор, јадно дете моје, одговорих јој ја 
најблаже што могох, као што то добар војник треба 
да говори једном затворенику, нарочито једној жени. 

— Авај! шта ће бити од мене? Господине офи- 
циру, смилујте се на мене. Ви сте тако млади, тако 
љупки!... Затим рече, тишим гласом: Пустите ме да 
утекнем, даћу вам парче бар лаши с којим ће вас 
волети све жене. | 

Бар лаши је, господине, магнетски камен, с којим 
Цигани тврде да се може учинити вазда чуда кад се 
уме употребити. Састружите колико дохватите из- 
међу два прста и подајте којој жени да попије у 
чаши белог вина, одолети не може. Ја јој на то од- 
говорих најозбиљније што сам могао: 

— Нисмо ми пошли да говоримо детињарије; 
ваља ићи у затвор, таква је наредба, и ту лека нема. 

Ми људи из баскијског краја имамо нагласак 
по коме нас лако познају Шпанци; али зато опет, 
нема ниједног који би могао научити да каже само 
баји, хаона. Кармени дакле није било тешко по- 
знати да сам ја из покрајина. Ви ћете свакако знати, 
господине, да Цигани, који немају своје домовине 
а путују непрестано, говоре све језике, и да их је 
највећи део као код своје куће у Португалији, Фран- 
цуској, у баскијским покрајинама, Каталонији, свуд; 
они се разумеју чак и са Маврима и Енглезима. 
Кармен је знала доста добро баскијски. 

— Лагуна ене бихоцарена, друже срца мога, 
рече ми она одједном, јесте ли ви из нашег краја 2 

Наш је језик, господине, тако леп, да, кад га 


1 Да, господине. 

чујемо у страној земљи, задрхтимо... — Ја бих желео 
да имам исповедника из мога краја, додаде тише 


разбојник. 


После кратког ћутања, он настави: 
— Ја сам из Елизонда, одговорих јој ја на 


"баскијском, врло узбуђен што сам је чуо да говори 


мој језик. 

— А ја сам из Ечалара, рече она. (То је крај 
четири часа од нас). Одвели су ме Цигани у Севилу. 
Радила сам у фабрици, да бих стекла чиме да се 
вратим у Навару, крај моје сироте матере којој сам 


"једина потпора ја, и један мали вртић! с двадесет 


дрва јабука за јабуковачу! Ах! да сам нешто у за- 
вичају, пред белом планином! Вређале су ме зато 
што нисам из ове земље лупежа, продаваца трулих 


_ поморанџа, и те слепице устале су све против мене 
· зато што сам им казала да се свих њихових севиљ- 


ских разметљиваца,? са њиховим ножевима, не би бојао 


"један наш момак са својом плавом капицом и својом 


макиљом. Друже, пријатељу, зар ви нећете ништа 
да учините за једну земљакињу 2 

· Лагала је, господине, она је увек лагала. Ја не 
знам да ли је у своме веку та девојка икад рекла 


"коју истиниту реч; али када је говорила, ја сам јој 


веровао: нисам могао одолети. Она је накарађивала 


"баскијски језик, и ја сам је ипак сматрао за Навар- 
"кињу; саме њене очи, њена уста и њена боја лица 
"казивали су да је Циганка. Био сам луд, нисам више 
"обраћао пажњу ни на што. Мислио сам да бихи 


ја, да је Шпанцима само пало на памет да зло го- 
воре о моме завичају, исекао их по лицу, исто онако 
као што је она учинила својој другарици. Једном 
речи, био сам као пијан; почео сам да говорим глу- 
пости, био сам већ готов да их чиним. 

· __— Кад бих вас гурила, и ви пали, земљаче, 
прихвати она опет на баскијском, ова два кастилан- 
ска регрута не би ме, не бојте се, задржала. 


1 Вагталтсеа (баск), врт. 
2 Јасдиеѕ (андалуз ), убојица, хвалисавац 

Ја заборавих наредбу и све, и рекох јој: 

— Па добро, драга моја, земљакињо моја, по- 
кушајте, па нека вам Мати Божја буде у помоћи! 

У том тренутку, ми смо пролазили поред је- 
дне од оних тесних улица којих толико има у Се- 
вили. Одједном се Кармен обрте и удари ме песни- 
цом у прса. Ја се хотимице извалих наузнак. Једним 
скоком она прескочи преко мене и поче трчати по- 
казујући нам један пар ногу!... Обично се каже: 
баскијске ноге: њенима није било равних... по 
брзини и по кроју. Ја одмах устадох; али тако ис- 
пречих копље! и њиме заградих улицу да су, у 
првом тренутку, моји другови били задржани када 
су хтели потећи за њом. Затим појурих и ја и они 
за мном ; али ко ће је стићи! Могла је бити мирна 
поред наших мамуза, наших сабаља и наших ко- 
паља! За мање времена но што вам ја ово казујем 
затвореница беше ишчезла. У осталом све алапаче 
из тог краја помагале су јој у бегству и терале су 
шегу с нама, и упућивале нас на рђав пут. Пошто 
смо неколико пута ишли тамо и овамо, морали смо 
се вратити у стражару без пријемног акта управника 
затвора. 

Да не би били кажњени, моји војници рекоше да 
је Кармен говорила са мном баскијски; а ако ћемо 
истину, није ни изгледало природно да песница је- 
дне тако мале девојке тако лако обори момчину 
моје снаге. Све се то учини сумњиво или боље рећи 
одвећ јасно. Пошто предадох стражу, био сам ли- 
шен чина и послан на месец дана затвора. То ми 
је била прва казна од када сам био у војсци. Збо- 
гом поднареднички гајтани, које сам ја већ држао да 
су ми ту! | 

Моји први дани у затвору прођоше врло жа- 
лосно. Одлазећи у војнике, ја сам замишљао даћу. 
постати бар официр. Лонга, Мина, моји земљаци, 
су врховни заповедници; Чапалангара који је црнац 
исто као Мина, и као он пребегао у вашу земљу 


1 Сва шпанска коњица наоружана је копљима. 


био је пуковник, а ја сам двадесет пута играо лопте 
с његовим братом, који је био убоги ђаво као и 
ја. Сад сам себи говорио: Све време што си слу- 
жио без казне, пропало ти је. Сад си с рђавом оце- 
ном, да повратиш своје место у очима старешина 
требаће да радиш десет пута више но онда када 
си дошао као регрут! И зашто сам навукао себи 
казну? За једну циганчуру која ми се, подсме- 
вала, и која, у овом тренутку, краде у неком 
крају вароши. Међутим нисам се могао уздржати 
да не мислим на њу. Хоћете ли ми веровати, го- 
сподине 2 Њене исцепане свилене чарапе које ми је 
показала ширимице бежећи, биле су ми непрестано 
пред очима. Посматрао сам кроз затворене решетке 
"на улицу, и измеђ свих жена које су пролазиле, 
не видех ниједне која би вредела као та врашка 
девојка. Па онда, и против своје воље, осећао-сам 
огрозов цвет што ми га она беше бацила, који је, 
сув, очувао и даље свој пријатан мирис... Ако 
има вештица, та је девојка морала бити. 
Једног дана уђе тамничар, и даде ми један 
хлеб из Алкале.! 
— На, рече ми он, то вам шаље ваша рођака. 
Ја узех хлеб, врло зачуђен, јер нисам имао 
рођаке у Севили. Можда је каква погрешка, мишљах 
"ја гледајући у хлеб; али он беше тако укусан, 
мирисаше тако пријатно, да, не бринући се да са- 
знам ни одакле је ни коме је намењен, ја од- 
· лучих да га поједем. Кад сам га хтео расећи, нож 
ми наиђе на нешто тврдо. Погледам, и нађем малу 
енглеску пилу коју су били утурили у тесто пре но 
што је хлеб испечен. У хлебу је још био један злат- 
ник од два пиастра. Није више било сумње, то је 
био поклон од Кармене. За људе њеног племена 
слобода је све, и они би упалили читаву варош да. 
се избаве једног дана затвора. У осталом, девојчура 


1 Ајкаја де 105 Рапайегоѕ, месташце на две миље. од Се- 
"виле у коме се праве ванредно укусни хлепчићи Тврди се да 
им је ваљаност од воде у Алкали и свакога дана доносе их 
у великој количини у Севилу. 

је била препредена, јер са овим хлебом тамничари 
су изиграни. За један час, и најдебља пречага 
престругана је с малом пилом; а за два пиастра, 
код првог старудара, могао сам променити своју 
униформу за грађанско одело. Ви можете мислити 
да се човек који је толико пута вадио из гнезда 
орлиће по нашем стењу не би много устезао да се 
спусти на улицу, с прозора који није виши од три- 
„десет стопа; али ја нисам хтео бежати. У мене је 
још била моја војничка част, и бегство ми је из- 
гледало велики злочин. Само, био сам дирнут тим 
„знаком сећања. Кад је човек у затвору, воли да 
мисли да има напољу пријатеља који се брине о 
њему. Златник ме је мало вређао, хтео сам да га 
вратим; али где да нађем свога повериоца? То ми не 
изгледаше лако. 

После церемоније рашчињавања, мислио сам да 
више немам шта да претрпим; али ми је остало да 
прогутам још једно понижење: то је било по моме 
изласку из затвора, кад ме упутише на службу и 
кад ме одредише на стражу као простог војника. 
Ви не можете замислити шта један осетљив човек 
подноси у таквој прилици. Ја мислим да сам волео 
радије бити стрељан. Бар човек иде сам, пред сво- 
јом десетином; осећа се да је нешто; свет вас по- 
сматра. 

Био сам одређен на стражу на вратима пуков- 
никовим. То беше богат млад човек, иначе добра 
„душа, и волео је да се проводи. Њему су дола- 
зили сви млађи официри, и пуно грађана, као и 
жена, глумица, како се то говорило. Што се мене 
тиче, мени је изгледало да се цела варош скупљала 
на његовим вратима да мене гледа. Ето ти наилазе 
пуковникова кола, с његовим собаром горе на седи- 
‘шту. Кога видим да силази с кола 2... Ђитанила. Овог 
пута она беше украшена као какав кивот, накићена, 
нагиздана, сва у злату и у тракама. Хаљина са шљо- 
кицама, плаве ципеле тако исто са шљокицама, цвећа 
и ширита свуд. У руци су јој биле даире. С њом 
«су биле још две друге Циганке, једна млада и једна 

стара. Увек је по једна стара која их води; затим 
један стари с гитаром, такође Циганин, ради свирке 
и њихове игре. Ви знате да свет често воли да по- 
зове Циганке у друштво; како би играле ромалис, 
то је њихова игра, а често ради сасвим другог чега. 

Кармен ме познаде, и ми измењасмо поглед. 


_Ја не знам, али, у том тренутку, дошло ми је да 


пропаднем у земљу. 

— Агур Лагуна, рече она. Мој официру, ти: 
стражариш као какав регрут! 

И, пре но што сам могао наћи реч да јој од- 
говорим, она је била у кући. 

Цело је друштво било у поплочаном дворишту, 
и, поред све светине, ја сам видео готово све што 
се догађало кроз решетке.“ Чуо сам кастањете, да- 


хире, смеј и одобравање; покадшто бих приметио 


њену главу када би поскочила с њеним дахирама. 
Затим бих опет чуо официре који су јој говорили. 
пуно којечега због чега би ми пошла ватра у образе.. 
Шта је одговарала, нисам знао. Од тога сам је дана, 


мислим, и почео истински волети; јер ми је дваред. 


или триред било дошло у главу да уђем у двориште, 
и да сјурим сабљу у трбух свима тим ветропирима, 
који су јој се удварали. Моје мучење трајало је добар: 
час; затим Цигани изиђоше, и кола их одвезоше. У 
пролазу, Кармен ме опет погледа очима које ви. 
знате, и рече ми сасвим тихо: 

— Земљаче, ко воли добру пржену рибу, иде: 
да је једе у Тријани; код Лилас Пастија. 


Лака као јаре, она скочи у кола, кочијаш ошину · 


своје мазге, и цео весели чопор оде не знам где. 
Ви погађате да сам, чим сам предао стражу, 
отишао у Тријану; али сам се прво обријао и ишчет-- 


1 Добар дан, друже. 

2 Већина кућа у Севили има по једно унутарње двориште. 
окружено отвореним ходницима. Ту се седи лети. То двориште 
покривено је платном које се полива преко дан и које се скида. 
у вече. Врата са улице су скоро увек отворена, а пролаз који“ 
води у двориште, загван, затворен је гвозденом Пар а врло» 
укусно израђеном. 


~ 

као као за парадни дан. Она је била код Лиласа 
Пастија, једног старог продавца пржене рибе, Ци- 
ганина црног као Мавар, код кога су многи грађани 
долазили да једу пржену рибу, нарочито, мислим, од 
како се Кармен ту настанила. 

— Лиласе, рече она чим ме виде, данас више 
не радим. И сутра има дана.! Хајде, земљаче, хајдемо 
да се прођемо. 

Она пребаци мараму преко носа, и ми се на- 
ђосмо на улици, и ако ја нисам знао куда ћемо. 

— Госпођице, рекох јој ја, ја мислим да имам 
да вам захвалим на једном дару који сте ми послали 
кад сам био у затвору. Хлеб сам појео; пила ће ми 
послужити за оштрење копља, и ја је чувам као 
успомену од вас; али новац, ево вам! 

— Гле! он је сачувао новац, повика она пренувши 
у смех. У осталом у толико боље, јер ја баш нисам 
при новцу; али шта мари? пас који тумара од 
глади не умире.“ Хајде да поједемо све. Ти ме 
частиш. 

Ми пођосмо опет путем за Севилу. На уласку 
у Змијску улицу она купи тесте поморанџи, које ми 
даде да метнем у моју џепну мараму. Мало даље, 
она купи још хлеб, кобасице, боцу мазанила“; и 
најзад уђе код једног колачара. Ту она баци на 
тезгу један златник, што сам јој био вратио, још 
један други који јој је био у џепу, с нешто бела 
новца; на послетку затражи од мене све што имам. 
Ја сам имао само једну пјесету и неколико квар- 
тоса, које јој дадох, сав постиђен што немам више. 

на узе све што је било најлепшег и најскупљег, 
јемаса,“ йурона,* кувана воћа, колико је год тра- 
јало новца. М све то сам морао ја да понесем у 
кесама од хартије. Ви можда знате улицу Кандилејо, 


1 Мапапа ѕега обо іа. — Шпанска пословица. 
2 Сћидче! 505 рпеја 
Соса! Тегеја. у 
Пас који иде, налази кост. — Циганска пословица. 


# Јабуковача. 
3 Ушећерена жуманца. 
4 Нека врста алве. 

у коме је глава дон Педра Правдољубивог '. Тре- 
бало је да ме она побуди на размишљања. Ми за- 
стасмо у тој улици, пред једном старом кућом. Она 
уђе у ходник и закуца на врата приземног стана. 
Циганка једна, сушта слушкиња Сатанина, дође и 
отвори. Кармен јој рече неколико речи на роман- 
ском језику. Стара прво прогунђа. Да је умири 
Кармен јој даде две поморанџе и шаку бомбона и 


"допусти јој да окуша вино. Затим јој метну свој 


огртач на леђа и изведе је на врата, која затвори 
дрвеном пречагом. Чим остасмо сами, она поче 
играти и смејати се као луда, певајући: 

— Ти си мој ром, ја сам твоја роми.“ 


1 Краљ дон Педро, кога ми називамо Свирейи, а кога 


_ краљица Изабела католичкиња никад није звала друкчије до 


Правдољубиви, волео је да се вечером шета по улицама Севил- 
ским, тражећи пустоловине, као калифа Харун-ал-Рашид. Једне 
ноћи, у једној забаченој улици, он се завади с једним човеком 
који је приређивао серенаду. Потукоше се, и краљ уби заљубље- 
ног витеза На.звекет мачева, једна стара жена промоли главу 
кроз прозор, и осветли прозор малом светиљком, кандилом 
(сапа ејо), коју држаше у руци. Треба знати да је краљ дон Педро, 
који је иначе био окретан и снажан, имао неку чудну телесну 
ману. Када је ишао, чашице у коленима шкљоцале су јако. Старој, 
по том шкљоцању зглобова, није било тешко познати га. Сутра дан, 
Двадесет Четврти који је био на служби дође да поднесе изве- 
штај краљу. „Господару, ноћас су се тукли у двобоју, у тој 
и тој улици. Један од бораца погинуо је. — Јесте ли пронашли 
убицу» — Јесмо господару. — Зашто већ није кажњен ? — Го- 
сподару, ја чекам вашу наредбу. — -Вршите закон. — Међутим 
краљ је баш био објавио указ који гласи да ће сваком борцу у 
двобоју бити одсечена глава, и да ће му глава остати изложена 
на месту борбе. Двадесет Четврти се извуче из ове ствари као 
духовит човек Он нареди да се претестери глава једне краљеве 
статуе, и изложи је у једном издубљеном месту у зиду, насред 
улице која је била позорница убиства. И краљ и сви Севилци на- 
ђоше да је то врло добро Улица доби име од светиљке старичине, 
јединог сведока овог доживљаја — Ето народног предања. Зунига 
прича ствар мало друкчије (Видети Севилске Анале, св 11, с. 136). 
Како било да било, у Севили и сад постоји улица Кандилејо, и у 
тој улици једно камено попрсје за које се каже да је лик дон 
Педра. На несрећу, то попрсје је модерно. Старо је било одвећ 
искварено у ХУП веку, и ондашња општинска управа замени га 
оним што се данас види. · 


2 Кот, муж, готі жена. 

Ја сам међутим био насред собе, натоварен 
свим њеним куповинама не знајући где да их оста- 
вим. Она баци све на земљу, обисну ми се око врата . 
говорећи ми: 

— Ја плаћам своје дугове, ја плаћам своје ду- 
гове! такав је закон у Калеса !' 


Ах! господине, тај дан! тај дан!.. кад само 
помислим на њега, заборавим онај што ће су- 
тра доћи. 


Разбојник ућута за тренутак; затим, пошто 
упали своју цигару, настави: 

Ми проведосмо заједно цео дан, у јелу, пићу 
и осталоме. Пошто се најела бомбона као дсте од. 
шест година, она их натрпа у бабин крчаг. „Да јој 
начиним шербет,“ говораше она. Ушећерена јаја 
разбијаше бацајући их о зид! „Да би нас муве 
оставиле на миру,“ говораше. Није било враголије 
ни лудорије коју није начинила. Ја јој рекох да бих 
волео да је видим како игра; али где да се нађу 
кастањете 2 Она дочепа једини тањир бабин, разби 
га на комаде, и заигра ромалис, звекућући кома- 
дима срче исто као да су јој у руци кастањете од 
абоноса или. слонове кости. Крај те девојке није 
могло бити досадно, будите уверени. Дође и вече 
и ја чух добоше како ударају повечерје. 

— Треба да идем у Косара на збор од- 
говорих јој ја. 

— У касарну! рече она презриво; зар си ти 
црнац да мораш да идеш за прутом? Ти си права 
канаринка, и по оделу и по карактеру.? Иди” срце 
ти је као у кокоши. 

Остадох, помирен унапред са затвором. У. ју- 
тру, она ми прва рече да треба да се растанемо. . 

— Чуј, Хозеито, рече она; јесам ли те испла- · 
тила? По нашем закону, ја ти нисам дуговала ништа 


1 Сајо (мушки), са (женски), у множини сајез. Од речи 
до речи значи: //рн, — име које Цигани дају себи на своме језику. 
2 Шпанскн драгони обучени су жуто. 

пошто си ти бај љо, али ти си леп дечко, и допао 
си ми се. Ми смо намирени. Збогом. 

Ја је упитах кад ћу је видети. 

— Кад будеш мање звекан, одговори она сме- 
јући се. Затим рече озбиљнијим гласом: Знаш ли 
ти, синко мој, да ја мислим да те мало волим? Али 
то не може трајати. Пас и вук не живе дуго у љу- 
бави. Кад би прешао у закон египћански, можда 
бих и волела бити твоја роми. Али то су глупости: 
то не може бити. У осталом, младићу, веруј ми, ти 
си јевтино прошао. Ти си наишао на ђавола, јест, 
ђавола; он није увек црн, а није ти ни заврнуо шију. 
Ја сам одевена вуном, али нисам ован.! А сад иди при- 
пали свећу пред твојом махари.? Заслужила је. Хајде, 
збогом још једном. Не мисли више на Карменситу, 
ако нећеш да те ожени удовицом с дрвеним ногама. 

Говорећи тако, она је скидала полугу која су 
затварала врата, и кад се нађоше на улици она се 
зави у своју мараму и окрете ми пете. 

Истину је казала. Било је мудро да не мислим 
више на њу; али, од тог дана у улици Кандилејо, 
ја више нисам могао мислити на што друго. Шетао 
сам се по читав дан, надајући се да ћу је срести. 
Питао сам за њу код бабе и код продавца с пр- 
женом рибом. Једно и друго одговорише да је от- 
путовала за Лалоро“, тако су они називали Порту- 
галију. Вероватно да су по упутствима Кармениним 
тако говорили, али сам ја убрзо дознао да су ла- 
гали. Недалеко од те капије, била је једна провала 
у бедему градском; дању су на њој радили а у вече 
је постављан стражар да би се спречили кријумчари. 
Преко дана, ја видех Лиласа Пастију где пролази 
овамо и онамо око стражаре, и разговора с неким 
мојим друговима; сви су га познавали, а његове 


1 Ме Фесаз упагда де јогроу, Биѕ пе ѕіпе ђгасо. — Посло- 
вица циганска. . 
2 Света. — Света Богородица. 


8 Вешала, која су удовице последњег обешеног. 
4 Црвена (земља). 

рибе и прженице још боље. Он ми приђе и упита 
ме, јесам ли чуо што о Кармени. 

— Не, рекох му ја. 

— Е лепо, чућете, пријане. 

Није се преварио. Кад је била ноћ, мене мет- 
нуше на страну код провале. Чим бригадир оде, ја 
угледах једну жену да иде к мени. Срце ми је ка- 
зивало да је то била Кармен. Међутим ја викнух: 

— Натраг! Овуд није слободно. 

— Немојте бити опаки, рече ми она показу- 
јући ми се ко је. | 

— Шта! то сте ви, Кармен! 

— Да, земљаче. Говоримо мало али паметно. 
Хоћеш ли да заслужиш један дуро?* Наићи ће неки 
људи са дењцима ; пусти их. 

— А не, одговорих ја. Морам их задржати 
да не прођу; таква је наредба. 

— Наредба! наредба! Ти на њу ниси мислио 
у улици Кандилејо. 

— Ах! проговорих ја сав узбуњен само том 
успоменом, ради онога је вредело заборавити на- 
редбу; али нећу новац кријумчарски. 

— Па добро, ако нећеш новац, хоћеш ли да 
идемо опет да ручамо код старе Доротеје ? 


— Не! рекох ја, упола пригушен напором 
р 


који сам чинио. Не могу. 

— Лепо. Ако се с тобом не може, ја знам коме 
ћу се обратити. Понудићу твога официра да идемо 
код Доротеје. Изгледа ми добар човек, који ће по- 
ставити на стражу каквог ђиду који ће видети само 
оно што треба да види. Збогом, канаринко. Слатко 
ли ћу се насмејати кад једног дана наредба буде 
да те обесе. 

Ја сам био тако слаб да је зовнух натраг, и 


обећах да ћу пропустити сву циганију, ако треба, 


само да добијем једину награду коју сам желео. 
Она ми се одмах закле да ће одржати реч још 
сутра дан, и одјури да извести своје пријатеље, 


* Сребрн новац у вредности талира, одприлике (5.35 дин.) 

који су били одмах ту близу. Било их је пет, међу 
њима Пастија, сви добро натоварени енглеском ро- 
бом. Кармен је пазила. Она је имала известити сво- 
јим кастањетима чим би приметила стражу, али није 
било потребе. Кријумчари су свршили посао за 
тренутак. 

Сутра дан, ја одох у улицу Кандилејо. Кармен 
мало закасни, и дође прилично рђаво расположена. 

— Не' волим људе који се дају молити, рече 
она. Ти си ми првог пута учинио већу услугу не 
знајући да ли ћеш од тога што добити. Јуче си се 
погађао са мном. Ја не знам зашто сам дошла, јер 
ја те не волим више. На, иди, ево ти један дуро 
за твој труд. 

За мало јој нисам бацио новац о главу, и морао 
сам се жестоким напором уздржати да је не бијем. 
Пошто смо се препирали читав час, ја изиђох бесан. 
Лутао сам неко време по вароши, идући овамо и 
онамо као луд; најзад уђох у једну цркву, и пошто 
се завукох у најмрачнији кут, заплаках се да ме 
сузе облише. Одједном чујем један глас: 

— Драгонске сузе! хоћу да направим од њих 
љубавни напитак. 

Подигнем очи, преда мном је била Кармен. 

— Е дакле, земљаче, срдите ли се још на мене? 
рече ми она. Мора да вас волим, и против своје 
воље, јер, од како сте ме оставили, ја не знам шта 
ми је. Чуј, сад ја тебе питам, хоћеш ли да дођеш 
у улицу Кандилејо ? 

Ми се дакле помирисмо; али је у Кармене 
била ћуд као што је време код нас. Никад у на- 
шим планинама непогода није тако близу као кад 
је сунце најсветлије. Беше ми обећала да ћемо се 
видети други пут код Доротеје, и не дође. А До- 
ротеја ми просто рече да је отишла у Лалоро ради 
египћанских послова. 

Знајући већ из искуства шта ту треба да ми- 
слим, ја сам тражио Кармен свуд где сам год др- 
жао да може бити, и пролазио сам по двадесет 
пута улицом Кандилејо. Једне вечери, био сам се 


13* 

нашао код Доротеје, коју сам скоро упитомио пла- 
ћајући јој с времена на време по коју чашицу ана- 
санлије, кад уђе Кармен и за њом један млад човек, 
поручник у нашем пуку. 

— Одлази брзо, рече ми она на баскијском. 

Ја остах као укопан, са срцем које је хтело 
препући од јарости. 

— Шта ћеш фи ту? рече ми поручник. Чисти 
се, напоље. 

Нисам могао крочити; био сам као узет. Офи- 
цир ражљућен, видећи да не одлазим, и да чак нисам 
скинуо своју шајкачу, ухвати ме за јаку и продр- 
ма ме жестоко. Ја не знам шта му рекох. Он извуче 
свој мач, и ја извукох сабљу из канија. Стара ме 
ухвати за мишицу, а поручник ме удари по челу, 
од чега и данас још има ожиљак. Ја се узмакох, и 
једним ударом лакта оборим Доротеју наузнак; за- 
тим, како је поручник полетео за мном, ја му забо- 
дох мач у тело, и он се пробурази. Кармен тад 
угаси светиљку, и рече на своме језику Доротеји 
да бежи. М ја сам утекох на улицу, и почех тр- 
чати ни сам не знах куд. Изгледало ми је да неко 
иде за мном. Кад се освестих, видех да ме Кармен 
није ни напуштала. 

— Луда канаринко! рече ми она, ти само 
чиниш глупости. Казала сам ја теби да ћу ја тебе 
унесрећити. Де, свачем има лека, кад човек има 
као добру пријатељицу једну ромску Фламанкињу.^ 
Метни прво ову марамицу на главу, и дај ми тај 
кајас. Причекај ме у 10] алеји. Ја: сам МЕ за два 
минута. 

Она оде, и ускоро ми донесе једну пругасту 
хаљину коју је добавила не знам одакле. Рече 
ми да скинем своју униформу, и да обучем ха- 
љину преко кошуље. Овако надодорен с марах; 


1 Матепсо аде Кота, израз из скитничког говора који на- 
значује Циганке. Жота овде не значи вековни град, већ народ 
Роми или ожењен свет, име које себи дају“ Цигани. Први који 
су виђени у Шпанији долазили су вероватно | из ране аге 
кле им је дошло име Фламанци. ‘1 аар 8 


6 У МЕ ЕСОН БЕДИ 

цом којом је она везала рану коју сам имао на 
глави, ја сам доста личио на једног валенсијског 
сељака, каквих има у Севили, који долазе да 
продају њихов сок од Чуфаса.! Затим ме она од- 
веде у неку кућу доста налик на стару Доротејину, 
у дну једне мале улице. Она и још једна друга Ци- 
ганка опраше ме, превише ме боље но што би то 
могао учинити главни хирург, дадоше ми да пијем 
не знам што; на послетку, метнуше ме на један ду- 
шек, и ја заспах. 

__Вероватно да су ми ове жене помешале у на- 
питак који од оних успављивих зачина које само 
оне знају, јер се ја пробудих врло касно сутра дан. 
Имао сам јаку главобољу а мало и грозницу. Тре- 
бало ми је времена док сам се опоменуо страховитог 
призора у коме сам учествовао дан раније. Пошто 
су ми превили рану, Кармен и њена пријатељица, 
које су чучале на петама крај мога душека, прого- 
ворише неколико речи на њиховом шипе кали, што 
изгледаше да је неко лекарско саветовање. Затим 
ме обе уверише да ћу ускоро бити излечен, али да 
треба што пре напустити Севилу; јер ако ме у њој 
нађу, бићу стрељан без милости. 

— Мој младићу, рече ми Кармен, ти мораш што 
радити; пошто ти краљ више не даје ни пиринач 
ни моруну, мораш мислити како ћеш зарадити свој 
хлеб. Ти си одвећ глуп за крађу а йасійезас;? али 
си окретан и јак: ако имаш храбрости, иди у 
приморје, и буди кријумчар. Зар ти ја нисам обе- 
ћала да ћу те отерати на вешала? То је боље но 
бити стрељан. У осталом, ако се умеднеш наћи, жи- 
већеш као кнез, догод те мињони“ и обалски стра- 
жари не шчепају за јаку. ; 

На овај примамљив начин ова врашка девојка 
изнесе ми каријеру коју ми је наменила, једину, истину 

3 рећи, која ми је остајала, сад пошто сам навукао 


1 Плавичаст корен од кога се прави доста пријатно пиће. 
2 Обична храна шпанског војника. 

8 Џзшаг а раѕіеѕѕ, красти вешто, не силом. 

4 Војници („фрајкори.), 


198 ПРОСПЕР МЕРИМЕ 


смртну казну. Треба ли да вам кажем, господине? она 
ме преломи без велике муке. Изгледало ми је да се 
тим пустоловним и одметничким животом тешње 
везујем с њом. Држао сам да од сада обезбеђујем 
њену љубав. Био сам често слушао о неким кри- 
јумчарима који су крстарили Андалузијом, јашући 
на каквом добром коњу, с пушком у руци, љуба- 
зницом са собом. Ја сам се већ видео како касам 
преко брда и долина са милом Циганком за собом. 
Кад сам јој о томе говорио, она се хватала за сла- 
бине од смеха, и говорила ми је да нема ништа тако 
лепог као што је провести ноћ под ведрим небом, 
кад се сваки ром повуче са својом роми под свој 
мали шатор начињен из три обруча, с једним покри- 
вачем “одозго. 

— Ако се кад нађем у планини, говорах јој 
ја, биһу сигуран у тебе! Тамо нема поручника да 
деле са мном. 

— Ах! ти си љубоморан, одговори она. Тим 
горе по тебе. Како можеш бити толико глуп за 
тако што? Зар ти не видиш да те ја волим, пошто 
ти никад нисам тражила новаца? 

Када је то говорила, долазило ми је да је 
удавим. 

Укратко, господине, Кармен ми набави једну 
грађанску хаљину, у којој изиђох из Севиле тако 
да ме не познаше. Одох у Херес с писмом Пасти- 
јиним на једног продавца ракије код кога се ску- 
пљаху кријумчари. Представише ме том свету, чији 
ме поглавица, прозвани Данкаире, прими у своју 
трупу. Одосмо за Гаусин, где нађох Кармен, која: 
ми ту беше заказала састанак. У овим походима 
она је служила као ухода нашим људима, а боље 
уходе никада није ни било. Она се враћала из Ги- 
бралтара, и већ је била уговорила са сопствеником: 
једне лађе укрцавање енглеске робе коју смо ми 
имали примити на обали. Ми одосмо да дочекамо 
робу код Естепоне, затим један део сакрисмо у 
планини ; с другим одосмо у Ронду. Кармен ту оде 
пре нас. Ту нам је опет она назначила тренутак када 

ћемо ући у варош. Ово прво путовање и неколико 
других затим беху срећни. Кријумчарски живот сви- 
ђаше ми се више но војнички; чинио сам поклоне 
Кармени. Имао сам новаца и љубазницу. Нисам се 
много кајао, јер као што кажу Цигани : Шуга од миља 
не сврби.! Свуд смо били добро примљени; дру- 
гови поступаху са мном лепо, и чак ми указиваху 
поштовање. И то само зато, што сам био убио је- 
дног човека, а међу њима било их је који нису 
имали то јуначко дело на савести. Али што је за 
мене више значило у моме новоме животу, било је 
то што сам често виђао Кармен. Она се показивала 
према мени љубазнија но икад; међутим, пред дру- 
говима, није хтела да се види да ми је љубазница 
и чак ме је заклела свима могућним заклетвама да 
им ништа не речем о њој. Био сам тако слаб пред 
тим створењем, да сам се покоравао свима њеним 
ћудима. У осталом, то је био први пут да ми се 
показала с обазривошћу једне поштене жене, а ја 
сам био доста наиван да поверујем да се она доиста 
отргла од свог негдашњег понашања. 

Наша чета, која се састојала из осам или де- 
сет људи, окупљала се само у одлучним тренутцима, а 
иначе смо били растурени двоје и двоје, троје и троје, | 
по варошима и селима. Сваки од нас имао је 
као неки занат: онај је био котлар, овај џамбас, 
што се мене тиче, ја сам био ситничар, али се ни- 
сам много показивао на главним местима, због свога 
рђавог посла у Севили. Једног дана, или боље рећи 
једне ноћи, имали смо састанак у подножју Веђера. 
Данкаире и ја стигосмо тамо пре осталих. Он је 
изгледао врло весео. 

— Добићемо једног друга више, рече ми. Кар- 
мен је извела једну од својих највештијих ствари. 
Избавила је свога рома који је био на заточењу у 
Тарифи. 

Ја сам већ почео разумевати цигански, којим 
су говорили скоро сви моји другови, и зато ме реч 
ром просто пренерази. 


1 Ѕагаріа за резашта! пе рипхауа 

— Како! њен муж! она је дакле удатаг упитах 
ја капетана. 

— Да, одговори он, за Гарсију Ћоравка, Ци- 
ганина препреденог исто као она. Јадни младић био 
је на робији на галијама. Кармен је тако лепо ома- 
ђијала лекара заточеничког, да је од њега добила 
слободу за свог рома. Ах! та девојка вреди злата 
колико је тешка. Већ две године она покушава да 
га избави. Ништа није успевало, све док некоме 
није пало на памет да промени доктора. С овим, 
изгледа да је брзо нашла начин да се споразуме. 

Можете замислити колико ми је задовољство 
начинила ова новост. Ја убрзо видех Гарсију Ћора- 
вка; то је доиста било најгадније чудовиште што 
га је Циганија одранила: црн по кожи а још црњи 
по души, то беше најокорелији зликовац кога сам 
у опште видео у своме веку. Кармен дође с њим; и 
када га је називала својим ромом преда мном тре- 
бало је видети како ми је давала знаке очима, и 
како се кривила када би Гарсија обрнуо главу. Био 
сам љут, и нисам проговорио те ноћи. У јутру 
увезасмо наше дењкове, и већ се кренусмо на 
пут, кад спазисмо да за нама иде десетина коња- 
ника. Андалуски хвалисавци који би кад говоре све 
метнули под нож, показаше се бедно. Све ти се 
разбеже куд ко. Данкаире, Гарсија, неки леп момак 
· из Есихе, по имену Ремендадо, и Кармен, нису из- 
губили главу. Остало беше напустило мазге, и нагло 
у јаруге где коњи нису могли за њима. Нисмо могли 
очувати мазге и зато похитасмо да стоваримо што 
је најбоље и да натоваримо на плећа, затим поку- 


шасмо да утекнемо кроз стење најстрмијим косама. . 


Бацисмо дењкове испред нас, и пођосмо за њима 
колико смо могли спуштајући се на пете. За то 
време непријатељ је спокојно пуцао на нас; тад 
сам први пут чуо звиждање куршума, и није ми се 
учинило бог зна што. Кад је човек пред очима је- 
дној жени, није велика заслуга презирати смрт. Ми 
се избависмо, изузев сиротог Ремендада, који доби 

метак у слабину. Ја бацих свој дењак, и покушах 
да га узмем. 

— Глупаче! повика ми Гарсија, шта ћемо с 
једном мрцином? доврши га и немој изгубити па- 
мучне чарапе. 

— Баци га! викала ми је Кармен. 

"Умор ме је приморао да га за тренутак поло- 
жим у заклон једне стене. Гарсија приђе и сручи 
му своју пушку у главу. 

— Чик му га да га сад ко позна, рече он гле- 
дајући лице које је десет куршума размрскало у 
комаде. р 

Ето господине, какав сам красан живот про- 
водио. У вече, нађосмо се у једном шибљаку, изну- 
рени од умора, немајући шта да једемо и упро- 
пашћени губитком наших мазги. Шта је радио про- 
клети Гарсија? он извуче из џепа пакет карата, и 
поче играти са Данкаиром при светлости ватре коју 
упалише. За то време, ја се бејах извалио, посматрах 
"звезде, мишљах на Ремендада, и говорах у себи да 
бих више волео да сам на његовом месту. Кармен 
беше чучнула крај мене, и с времена на време пре- 
вртала би своје кастањете певушећи. Затим, при- 
ближивши ми се као да ми говори на ухо, она ме 
пољуби, скоро против моје воље, дваред или триред. 

— Ти си ђаво, рекох јој ја. 

— Јесам, одговори она. 

После неколико часова одмора, она оде у Гау- 
син, и другог дана у јутру један мали козар донесе 
нам хлеба. Ту остасмо цео дан, а у ноћ се прибли- 
жисмо Гаусину. Чекали смо вести од Кармене. Ни- 
каква гласа. У јутру, угледамо једног мазгара који 
је водио једну лепо обучену жену са сунцобраном, 
и једну девојчицу која изгледаше да јој је служавка. 
Гарсија нам рече: 

— Ове две мазге и две жене шаље нам свети 
Никола; више бих волео да су четири мазге; све- 
једно, примам и то! 

Он узе своју пушку и спусти се према | стази, 
кријући се у шипражју. Данкаире и ја пођосмо за 

њим, на малом растојању. Кад смо били на домаку, 
ми се показасмо, и повикасмо мазгару да стане. 
Жена, видећи нас, у место да се уплаши, а наша 
је одећа била за то довољна, прсну у грдан смех. 

— Ах! лилийенди, који мисле од мене да је 
нека ерани.' - 

То беше Кармен, али тако добро прерушена, 
да је ја не бих познао да говори другим којим је- 
зиком. Она скочи са своје мазге и проговори мало 
тихо с Данкаиром и Гарсијом, затим ми рече: 

— Канаринко, видећемо се пре но што будеш 
обешен. Ја идем у Гибралтар ради египатских по- 
слова. Ускоро пете чути о мени. 

Ми се раздвојисмо, пошто нам она назначи ме- 
сто где бисмо могли наћи склониште за који дан. 
Ова девојка беше божја промисао за нашу дружину. 
Наскоро затим добисмо нешто новаца што нам га 
посла, и један глас који је за нас вредео више: било 
је то, да ће се тога и тога дана кренути два ен- 
глеска милорда, идући из Гибралтара за Гренаду 
тим и тим путем. Ко разуме, доста му је. Они су 
имали лепих и красних гвинеја. Гарсија је хтео да 
их убије, али се Данкаира и ја противисмо. Узесмо 
им само новац и часовник, поред кошуља, које су 
нам много биле потребне. 

Господине, човек постаје лупеж и не мислећи. 
Једна лепа девојка заврти вам мозак, човек се за 
њу туче, начини се несрећа, човек је принуђен да 
живи у планини, и од кријумчара постаје се лопов 
пре но што је човек и размислио. Ми проценимо 


да није добро за нас да се налазимо у околини 


Гибралтара после случаја са милордима, и зато се 
изгубисмо у сијера Ронду. — Ви сте ми говорили 
о Хозе Марији; ето ту сам се ја с њиме упознао. 
Он је водио собом, у својим походима, своју љу- 
базницу. Била је то девојка лепа, разборита, скромна, 


с добрим понашањем! никад једне безобразне речи, 
и колико одана !... За све то, он ју је унесрећавао. . 


Јурио је непрестано за свима девојкама, злостављао 
1 Глупаци који мисле од мене да је нека угледна жена. 

је, па би му онда покадшто пало на памет да буде 
љубоморан. Једном ју је ударио ножем. Е видите, 
она га је зато све више волела. Жене су такве 
створене, нарочито Андалускиње. Ова је била поно- 
сита на ожиљак што га је имала на руци, и пока- 
зивала га је као најлепшу ствар на свету. Па онда 
Хозе Марија, уз све то, био је још и најгори друг!... 
У једном походу који смо учинили, он удеси тако 
да сва добит остане њему, а нама само ударци и 
неприлике у послу. Али да се вратим на своју причу. 
Не чусмо више ништа о Кармени. Данкаире рече: 

— Треба да неко од нас оде у Гибралтар да види 
шта је с њом; мора да је удесила какав посао. 
Ја бих ишао, али сам одвећ познат у Гибралтару. 

Ћоравко рече: 

— И мене тако исто познају тамо; колико сам 
подвала приредио Раковима!! и како је у мене свега 
једно око, тешко ми је прерушити се. 

— Треба дакле да одем ја? рекох сад ја, оча- 
ран самом помисли да ћу видети Кармен; дакле, 
шта треба радити ? 

Они ми рекоше: 

— Удеси да се навезеш лађом или иначе 
преко Сен-Рока, како више волиш, па кад бу- 
деш у Гибралтару запитај у пристаништу где ста-, 
нује нека продавачица чоколаде по имену Ролона; 
кад је будеш нашао, од ње ћеш дознати шта је 
и како је тамо. 

Би уговорено да се кренемо сва тројица за си- 
јера Гаусин, да тамо оставим своја два друга, и да 
одем у Гибралтар као продавац воћа. 

У Ронди ми један наш човек набави путну 
исправу; у Гаусину добих магарца; натоварих га 
поморанџама и дињама и кренух се на пут. Кад 
стигох у Гибралтар, пронађох да познају Ролону, 
али она беше умрла или беше отишла до јітібиѕ 
іеггае? (краја света) и њен нестанак, по моме ми- 


1 Име које народ у Шпанији даје Енглезима због боје 
њихове униформе. 
2 На робији на галијама, или до сто ђавола. 

шљењу, објашњавао је зашто смо изгубили могућ- 
ност да општимо с Карменом. Оставих магарца у 
коњушњицу, и, узев поморанџе, пођох по вароши, 
тобож да их продајем, али, у ствари, да видим 
нећу ли где срести које познато лице. Ту ти је пуно 
олоша из свих крајева света, и права је вави- 
лонска кула, јер човек не би могао прећи де- 
сет корака у једној улици а да не чује толико је- 
зика. Наилазио сам и на египћански свет, али му 
се нисам смео поверити ; ја кушах њих, они кушаху 
мене. Погодисмо да смо лупежи; главно је било 
сазнати само јесмо ли од исте дружине. После два 
дана проведених у бесциљним тумарањима, не до- 
знадох ништа ни о Ролони ни о Кармени, мишљах 
да се вратим друговима пошто прво накупујем из- 
весне ствари, кад, шетајући се једном улицом о 
заласку сунца, ја чујем неки женски глас с једног 
прозора који ми виче: „Еј ти, с поморанџама!...“ 
Подигнем главу и видим на једном балкону Кармен, 
налакћену, с једним официрем у црвеној униформи 
са златним еполетама, уковрченом косом, по изгледу 
какав велики милорд. Што се тиче ње, била је обу- 
чена сјајно; шал на раменима, златан чешаљ, свау 
свили; и обешеница, увек иста! да се искриви од 
смеха. Тртљајући шпански, Енглез ми повика да се 
попнем горе, пошто госпођа жели поморанџе; а 
Кармен ми рече на баскијском: 

— Попни се горе, и ничем се не чуди. 

Ништа ме, доиста, није требало ни зачудити 
од њене стране. Не знам да ли сам се више обра- 
довао или ражалостио што сам је нашао. На вра- 
тима беше један велики енглески слуга, напудро- 
ван, који ме уведе у један величанствени салон. Кар- 
мен ми одмах рече на баскијском: 

— Ти не знаш ни речи шпански, ти ме не по- 
знајеш. 

Затим се, обрну Енглезу : - 

— Јесам ли вам казала, одмах сам познала да 
је Баск; чућете како је то смешан језик. Како из- 
гледа глуп, јел тег као какав мачак затечен у ћилеру. 

— А ти, рекох јој ја на своме језику, изг ле 
даш једна бестидна неваљалица, и долази ми дати 
нагрдим лице пред твојим љубазником. 

— Мој, љубазник ! рече она, гле, чудо си по- 
годио самог И ти си љубоморан на овог глупака? 
Ти си још глупљи но пре оних наших вечери у 
улици Кандилејо. Зар не видиш, глупаче ли један, 
да ја у овом тренутку свршујем египћанске послове 
и то не може бити славније. Ова је кућа моја, ра- 
кови гвинеје биће моје; ја га вучем за нос, и од- 
вући ћу га тамо одакле више изићи неће. 
| — А ја, рекох јо}, ако ти продужиш и даље 
египћанске послове на тај начин, учинићу да ти 
више. никад на памет не падну. 

— Ах! јест! Јеси ли ти мој ром, да ми запо- 
ведаш ? Кад је Ћоравку право, шта ти ту имаш? Зар 
не би требало да си врло задовољан што си сам 
који може рећи да је мој минчоро!? 

— Шта каже» упита Енглез. 

— Каже да је жедан, и да би радо попио је- 
дан гутљај, одговори Кармен. 

И она се изврну на канабе прштећи од смеха 
при овом преводу. 

Господине, кад се та девојка смејала, није се 
могло говорити паметно. Цео се свет морао смејати 
заједно с њом. Велики Енглез, поче се такође сме- 
_јати, као глупак, што је и био, и нареди да ми се 
донесе да пијем. 

Док сам пио, она ми рече: 

— Видиш ли онај прстен што му је на прсту? 
ако хоћеш, даћу ти га. 

Ја одговорих : | 

— Ја бих дао свој прст само да имам твога 
милорда у планини, и да смо с макиљом у руци он и ја. 

·_— Шта је то макиља! упита Енглез. 
_____— Макиља, рече Кармен смејући се непре- 
стано, то је поморанџа. Зар није смешна реч за 


· 1 Мој љубавник, или управо моја ћуд.' 

једну поморанџу ? Каже да би хтео да вам да да 
поједете једну макиљу. 

— Збиља ? рече Енглез. Па добро! донеси и 
сутра макиље. 

Док смо ми разговарали, уђе слуга и рече да 
је ручак готов. Тада се Енглез диже, даде ми је- 
дан пиастер, и понуди своју руку Кармени, као да 
није могла ићи сама. Кармен, смејући се непрестано, 
рече ми: 

— Мали мој, ја те не могу позвати на ручак, 
али сутра, чим чујеш добош за параду, дођи овамо 
с твојим поморанџама. Наћи ћеш собу боље наме- 
штену но што је била она у улици Кандилејо, и 
видећеш да ли сам ја још увек твоја Карменсита. 
Па ћемо говорити и о египћанским пословима. 

Не одговорих ништа и бејах већ на улици кад 
ми Енглез викну: 

— Донесите сутра макиља! и чух грохотан 
смех Карменин. 

Изиђох не знајући шта да радим, не заспах, 
а у јутру бејах толико љутит на ту неверницу да 
се бејах решио да отпутујем из Гибралтара и не 
видев се с њом; али на први удар добоша, сва ме 
храброст изневери: узех своју лесу с поморанџама 
и одјурих код Кармене. Њени прозорски капци с 
проредима беху полуотворени, и ја опазих њено 
велико црно око како ме вреба. Напудровани слуга 
уведе ме одмах; Кармен га посла некуд, и чим 
остасмо сами, она прсну у свој крокодилски смех 
и баци ми се о врат. Никад је нисам видео тако 
лепу. Украшена као каква мадона, намирисана... па 
свилен намештај, везене завесе... ах!... а ја као 
лупеж што сам и био. 

— Минчоро! говорила је Кармен, што бих 
волела да све поразбијам овде, да упалим кућу и 
да умакнем у планину. 

Па то су биле нежности!... па онда смех!... 
па је играла, па је цепала своје наборе на хаљини: 
никад мајмун није више скакао, више се кривио и 
ђаволио. Пошто се уозбиљи, рече ми; 

— Чуј, ствар је о Египту. Ја хоћу да ме од- 
веде у Ронду где имам сестру калуђерицу... (Ту 
понова прсну у смех). Поручићу ти куда ћемо проћи. 
Ви ћете напасти на њега: опљачкати до голе душе! 
Најбоље би било премлатити га, али, додаде она 
с ђаволским осмехом који је она имала у извесним 
тренутцима, и који тада ником није падало на памет 
да подражава, — знаш ли шта би требало учинити 7 
Нека Ћоравко изиђе први. Ви останите мало по- 
даље; рак је храбар и вешт: добри су му пиштољи. 
Разумеш ?.. 

И она прекиде свој говор новом грохотом смеха 
који ме најежи. 

— Не, рекох јој ја: ја мрзим Гарсију, али је 
он мој друг. Ја ћу ти га једнога дана можда ски- 
нути с врата, али ћемо ми пречистити наш рачун 
по обичају мога краја. Ја сам Египћанин само слу- 
чајно; а у извесним стварима, бићу увек чист На- 
варац,! како то каже пословица. 

Она настави: 

— Ти си глупак, звекан, прави Пајљо. Ти си 
као кепец који мисли да је велики кад може пљу- 
нути далеко.“ Ти ме не волиш, одлази. 

Кад би ми она казала: Одлази, ја нисам могао 
отићи. Обећах да ћу отпутовати, вратити се својим 
друговима и сачекати Енглеза; са своје стране, она 
ми обећа" да ће бити болесна до поласка из Гибрал- 
тара за Ронду. Ја остах још два дана у Гибралтару, 
Она је имала смелости да ме прерушена походи у 
мојој крчми. Отпутовах; и ја сам имао свој план. 
Вратих се на место нашег састанка обавештен о 
месту и часу када ће Енглез и Кармен морати проћи. 
Нађох се с Данкаиром и Гарсијом који су ме ишче- 
кивали. Проведосмо ноћ у шуми крај ватре од је- 
лових шишарака која је дивно буктала. Ја предло- 
жих Гарсији да играмо карата. Он усвоји. У другој 
игри рекох му да вара; он се поче. смејати. Ја му 

1 Маоџагто јто. | 


2 Ог еѕогјіе де ог пагѕісһіѕ16 ѕіп ѕһіѕтаг Іасһіпеце1. Циган- 
ска пословица. Хвалисање кепеца је да пљује далеко. 

бацих карте у лице. Он хтеде дохватити своју пу- 
шку; али ја стадох ногом на њу и рекох му: „Кажу 
да си ти вешт на ножу као најбољи убојица у Ма- 
лаги, хоћеш ли да се окушаш са мном?“ Данкаире 
хтеде да нас растави. Био сам ударио дваред или 
триред песницом Гарсију. Гњев га начини храбрим; 
он беше извукао свој нож, ја свој. Обојица рекосмо 
Данкаиру да се склони и да нас остави. Он виде 
да нема начина да нас задржи и склони се у страну. 
Гарсија се већ беше скупио као мачак спреман да 
полети на миша. У левој руци држаше свој шешир 
да се њиме заклања, нож беше избацио напред. То 
је њихов андалузијски начин за борбу. Ја се по 
наварски исправих према њему, с левом руком у 
вис, левом ногом напред, и ножем дуж десних бедара. 
(ООсећао сам се јачи од џина. Он полете на мене 
као стрела; ја се обрнух на левој нози и он не нађе 
ништа пред собом; али га ја погодих у грло и нож 
се зари толико, да ми се рука нађе под његовим 
подбратком. Заврнух сечиво тако јако да се преби. 
Било је свршено. Сечиво излете из ране избачено 
крвљу која шикну дебело као рука. Он паде ни- 
чице колико је дуг као проштац. 

— Шта учини? рече ми Данкаире. 

— Чуј, рекох му ја: ми нисмо могли живети, 
заједно. Ја волим Кармен, и хоћу да сам сам. У 
осталом, Гарсија је био нитков, и ја памтим шта 
је учинио са сиротим Ремендадом. Сад смо свега дво- 
јица, али смо ми људи. Дакле, хоћеш ли ме за 
пријатеља на живот и смрт. 

Данкаире. ми пружи руку. То је био човек од 
педесет година. 

— Нека враг носи љубакања! повика он. Да 
си му потражио Кармен, он би ти је продао за 
пиастер. Сад смо свега двојица; како ћемо сутраг 


— Остави ти само мени, одговорих му. Сад 


се више не бојим ни целога света. | 
Закопасмо Гарсију и преместисмо наш логор 
двеста корака даље. Сутра дан прођоше Кармен и 

њен Енглез са два мазгара и једним слугом. Ја ре- 
кох Данкаиру: 

— Ја узимам на себе Енглеза. Држи у страху 
остале, они нису наоружани. 

Енглез је био храбар. Да му Кармен није гур- 
нула руку, убио би ме. Укратко, тога дана ја опет 
задобих Кармен, и прва ми реч би да јој кажем да 
је удова. Кад дознаде како је све било, она ми рече: 

— Ти ћеш увек бити лилийенди! Требало је 
да те убије Гарсија. Твој наварски начин борбе није 
ништа друго до глупост, а он је угасио свећу много 
вештијим но што си ти. Али је његов час био до- 
шао. Твој ће доћи. 

— И твој, одговорих ја, ако ми не будеш 
права роми. 

— У добар час, рече она; ја сам видела не 
један пут у талогу од кафе да нам је суђено да 
умремо заједно. Пх! биће како буде! 

И она зазвеча својим кастањетама, што је 
увек чинила када би хтела одагнати какву неугодну 
мисао. · 

Човек се заборави кад говори о себи. Све ове 
појединости свакако су вам досадне, али још мало 
па сам свршио. Живот који смо тако водили тра- 
јао је доста дуго. Данкаире и ја бесмо нашли не- 
колико другова поузданијих но што су били они 
први, и бавили смо се кријумчарењем, а тако исто 
покадшто, ваља признати, пресретали смо и на друму, 
али у крајњој нужди, и кад друкчије нисмо могли. 
У осталом, нисмо злостављали путнике, и задово- 
љавали смо се тиме што смо им узимали новац. За 
неколико месеца био сам задовољан Карменом ; она 
нам је и даље била корисна у нашим пословима, и 
извештавала нас је о пословима који би се могли 
свршити. Бавила се, било у Малаги, било у Кор- 
дови, било у Гренади; али, на једну реч од мене, 
она би оставила све, и дошла к мениу какву оса- 
мљену крчму, или чак где под ведрим небом. Је- 
дном само, то је било у Малаги, мало ме је забри- 
нула. Бејах дознао да је бацила око на једног врло 

богатог трговца, с којим је вероватно намеравала 
да понови гибралтарску шалу. Поред свега што ми је 
Данкаире могао рећи да ме задржи, ја одох и уђох 
у Малагу усред бела дана, потражих Кармен и од- 
ведох је одмах. Имали смо оштро објашњење. 

— Знаш ли ти, рече ми она, да те, од кад си 
ми истински ром, мање волим но кад си био мој 
минчоро? Ја нећу да будем кињена, а нарочито нећу 
да ми се заповеда. Оно што ја хоћу, то је да сам 
слободна и да чиним што ми је воља. Пази се да 
ме не изведеш из стрпљења. Ако ми будеш доса- 
дан, ја ћу наћи каквог доброг момка који ће сто- 
бом учинити као што си ти са Ћоравком. 

Данкаире нас измири; али смо ми били рекли 
једно другом ствари које остају на срцу и нисмо 
више били што смо били пре тога. Мало затим, до- 
годи нам се једна несрећа. Препадоше нас војници. 
Данкаире погибе, као и два моја друга; друга дво- 
јица беху ухваћена. Што се мене тиче, ја будем те- 
шко рањен, и, да ми није било мог доброг коња, 
ја остах у рукама војника. Изнурен од умора, с 
куршумом у телу, одох да се скријем у једну 
шуму с једним другом који ми оста. Силазећи с 
коња онесвестих се, и мислио сам да ћу црћи у ши- 
пражју као зец погођен оловом. Друг ме одведе у 
једну пећину за коју смо знали, затим оде да по- 
тражи Кармен. Она је била у Гренади, и дојури од- 
мах. За петнаест дана, није ме оставила ни за тре- 
нутак. Ока није склопила ; неговала ме је вешто и па- 
жљиво како никада жена није човека који је нај- 
више вољен. Чим сам могао стати на ноге, она ме 
у највећој тајности одведе у Гренаду. Цигани налазе 
свуд безбедна склоништа, и ја проведох више од 
шест недеља у једној кући, раздвојен само с двоја 


врата од коређидора који ме је тражио. Колико · 


сам га пута, гледајући кроз прозорски канал, видео 
где пролази. Најзад се опоравих; али сам на својој 


болној постељи ваздан размишљао, и намислих · 


да променим живот. Говорих с Карменом о томе да 


(о <<: 

оставимо Шпанију, и да покушамо да живимо по- 
штено у Новом Свету. Она ми се смејала. 

— Нисмо ми рођени да садимо купус, рече 
· она; нама је писано, да живимо на рачун пајља. 
Чуј, ја сам удесила један посао с Натаном бен-Јо- 
сифом из Гибралтара. Он има неко памучно пла- 
тно које само на тебе чека да прође границу. Он 
зна да си ти жив. Рачуна на тебе. Шта би казали 
наши пријатељи у Гибралтару, ако би их изневерио? 

Ја се поведох, и преузех понова мој гадни занат. 

Док сам ја био сакривен у Гренади, било је 
борбе с биковима на које је Кармен ишла. Враћа- 
јући се с њих, говорила је много о једном врло ве- 
штом пикадору који се звао Лукас. Знала је име 
његовом коњу, и колико је коштала његова изве- 
зена хаљина. Нисам обратио пажњу нато. Хуанито, 
друг који ми беше остао, рече ми, неколико дана 
затим, да је видео Кармен с Лукасом код једног 
трговца на Закатену. То ме поче плашити. Ја упи- 
тах Кармен како је и зашто се оза с пи- 
кадором. 

-— То је младић, рече ми она, с којим се може 
свршити какав посао. Речица која шуми има воде 
или шљунка. Он је зарадио хиљаду двеста реала 
у борби с биковима. Једног од овог двога: или 
треба доћи до тог новца; или се, пошто је то до- 
бар јахач и храбра момчина, може увући у нашу 
дружину. Тај и тај су мртви, теби је потребно да 
их замениш. Узми га с тобом. 

— Мени не треба, одговорих ја, ни његов 
новац ни он, и ја ти забрањујем да с њиме говориш. 

— Пази се, рече ми она; кад ме ко зачикује 
да учиним неку ствар, она бива учињена брзо! 

Срећом пикадор отпутова за Малагу, и ја узех 
на себе да унесем памучно платно јеврејиново. Имао 
сам пуне руке посла у том походу, Кармен такође, 
и заборавих Лукаса; можда га је и она заборавила, 
бар за тренутак. Од прилике у то доба, господине, 


__1 Геп 505 ѕопѕі ађеја | 
Рап о геђјеудаш (егеја. (Циганска пословица). 

ја сам вас срео прво близу Монтиле, затим доц- 
није у Кордови. Нећу вам говорити о нашем по- 
следњем виђењу. Ви сте га боље запамтили но ја. 
Кармен вам је украла часовник; хтела је и ваш 
новац, а нарочито тај прстен што вам видим на 
прсту, који је, рече она, чудотворни прстен за 
којим је њој много стало да га има. Између нас 
наста жестока препирка, и ја је ударих. Она пре- 
бледе и заплака се. То беше први пут што сам је 
видео да плаче, и то учини на мене страховит ути- 
сак. Ја је замолих за опроштај, али она оста срдита 
целога дана, и кад се ја кренух опет натраг за Мон- 
тилу, не хтеде ме пољубити. Ја се ожалостих, када 
после три дана, она дође мени насмејана и весела 
као зеба. Све беше заборављено, и ми смо изгледали 
као љубавници од два дана тек. Кад смо се хтели 
растати, она ми рече: 

— Нека је светковина у Кордови, идем на 
њу, па ћу сазнати људе који одлазе с новцем, и 
рећи ћу ти. 

Пустих је да оде. Остав сам, ја почех мислити 
о тој свечаности и о тој промени Кармениног ра- 
сположења. Мора да се већ осветила, рекох ја у 
себи, кад је дошла прва. Један сељак ми рече да 
у Кордови има борбе с биковима. Ту моја крв за- 
ври, и ја, као луд, отпутујем, и одем на пијацу. По- 
казаше ми Лукаса, и, на клупи уз саму преграду, 
познадох Кармен. Било ми је доста да је видим 
један минут па да будем на чисто. Код првог бика 
Лукас се начини витез, као што сам предвиђао. 
Он откину значку! с бика и однесе је Кармени, 
која је задену у косу одмах. Бик узе на се да ме 
освети. Лукас би оборен, коњ му паде преко груди, 
бик је био преко обојице. Ја погледах Кармен, није 
је више било на месту. Било ми је немогућно да 
одем са свога места, и бих приморан да сачекам 


1 [а аилза, завежљај од трака чија боја показује пашу из 
које долазе бикови. Тај завежљај утврђен је на кожи бика но- 
моћу једне закачке, и зато не може бити жешћег витештва но 


ишчупати закачку са живе животиње, да се понуди којој жени. 

крај борбе. Тада одох у кућу коју знате, и у њој 
остах мирно цело вече и један део ноћи. Око два 
часа у јутру Кармен се врати, и беше мало изне- 
нађена што ме виде. 

— Хајде са мном, рекох јој. 

— Лепо! рече она, хајдемо ! 

Одох по свога коња, посадих је иза себе, и 
ишли смо тако сав остали део ноћи не казујући 
једно другом једне речи. У јутру се заустависмо у 
једној осамљеној крчми, доста близу једног малог 
пустињичког скита. Ту ја рекох Кармени: 

— Слушај, ја заборављам све. Нећу ти гово- 
рити ни о чем; али закуни ми се на једну ствар: да 
ћеш поћи са мном у Америку, и да ћеш се тамо 
смирити. 

— Не, рече она надуреним гласом, нећу да 
идем у Америку. Мени је добро овде. 

— Зато што си близу Лукаса; али пази, ако 
оздрави, неће се века навековати. У осталом, шта 
ми је он крив? Досадило ми је да убијам све твоје 
љубавнике ; тебе ћу ја убити. 

Она ме погледа нетремице својим дивљим по- 
гледом, и рече ми: - 

— Увек сам мислила да ћеш ме ти убити. Кад 
сам те први пут угледала, била сам срела на мојим 
вратима једног попа. Па ове ноћи, кад смо изишли 
из Кордове, зар ниси ништа видео ? Један зец пре- 
шао је пут измеђ ногу твога коња. Тако је писано. 
У — Карменсита, упитах је ја, зар ме ти не во- 
лиш више > 

Она не одговори ништа. Седела је прекрште- 
них ногу на једној асури и прстом правила ·црте 
по земљи. 

— Променимо живот, Кармен, рекох јој ја мо- 
лећивим гласом. Отиднимо да живимо негде где 
нећемо бити никад растављени. Ти знаш да имамо 
недалеко одавде, под једним растом, закопаних сто 
двадесет унција... Па онда, имамо још новаца код 
јеврејина бен- „Јосифа. 

Она се насмеши, па ће рећи: 

— Прво ја, па ти. Знам да тако мора доћи. 

— Промисли, прихватих ја; моме је стрпљењу 
крај а и мојој храбрости; реши се или ћу се ре- 
шити ја. 

Оставих је и одох да се прођем према скиту. 
Затекох пустињика где се моли. Причеках да сврши 
молитву; хтео сам и сам да се молим, али нисам 
могао. Кад се он диже, пођох њему. 

— Оче, рекох му, хоћете ли да се молите 
за неког ко је у великој опасности 2 

— Ја се молим за све невољнике, рече он. 


— Можете ли одслужити службу за спас једне 
душе која ће можда изићи пред створитеља 2 


— Могу, одговори он гледајући ме нетремице. 
И, како је било у моме лицу нечег чудног, 
хтео је изазвати ме да говорим. 


— Чини ми се да сам ја вас видео, рече он. 
Ја метнух пиастер на његов сто. 


— Кад ћете одслужити службу 2 упитам га. 

— Кроз по часа. Крчмарев син доћи ће да 
помогне. Реците ми, младићу, немате ли што на са- 
вести што вас мучи? Хоћете ли да саслушате са- 
вете једног хришћанина 2 


Био сам готов да се заплачем. Рекох му да 
ћу се вратити, и утекох. Извалих се на траву док 
не чух звоно. Тад се приближих, али остах изван 
капеле. Пошто служба би одслужена, ја се вратих 
у крчму. Надао сам се да је Кармен утекла; могла 
је узети мога коња и побећи.... али је затекох тамо. 
Није хтела да се може рећи да сам је уплашио. За 
мога осуства, она беше распарала поруб у крају 
своје хаљине да из њега извуче олово. Сад је била. 
пред једним столом, и гледала у чинији пуној воде 
олово које је истопила и у њу бацила. Била је то-- 
лико заузета својим врачањем да у први мах не 
примети мој повратак. Час би узела комад олова и 
обртала са свих страна тужна лица, час би певала 
коју од оних чаробних песама у којима оне призи- 
вају Марију Падиљу, љубазницу дон Педрову, која 


У. 

је била, кажу, Бари Краљиса, или велика краљица 
циганска.' 

— Кармен, рекох јој ја, хоћете ли да пођете 
са мном? 

Она устаде, баци своју зделу, и метну мараму 
себи на главу као спремна да пође. Доведоше ми 
коња, она узјаха за мном и ми одосмо. 

— Дакле, Кармена моја, рекох јој ја пошто 
превалисмо једно парче пута, ти пристајеш, је ли, 
да пођеш са мном ? 

— Поћи ћу са тобом у смрт, да, али живети 
више с тобом нећу. 

Нађосмо се у једном осамљеном кланцу; ја 
зауставих коња. 

— Је ли овде! рече она. 

И у скоку она би на земљи. Скиде своју ма- 
раму, баци је пред ноге, и оста непомична с пе- 
сницом о куку, гледајући ме нетремице. 

— Ти хоћеш да ме убијеш, ја то видим, рече, 
тако је писано, али ме нећеш преломити. 

— Ја те молим, рекох јој, буди разумна. Слу- 
шај ме! све што је било заборављено је. А међу- 
тим, ти то знаш, ти си ме упропастила; због тебе 
сам постао лопов и злочинац. Кармен! моја Кармен! 
допусти ми да те спасем и да себе спасем с тобом. 

— Хозе, одговори она, ти ми тражиш немо- 
гућност. Ја те више не волим; ти мене волиш још, 
и зато хоћеш да ме убијеш. Ја бих те могла опет 
што слагати, али ме мрзи. Између нас све је свр- 
шено. Као мој ром, ти имаш права да убијеш твоју 
роми; али ће Кармен бити увек слободна. Као 
кали“ је рођена, као кали ће умрети. 

— Ти дакле волиш Лукаса? упитах је. 


1 Марију Падиљу оптуживали су да је омађијала краља дон 
Педра. Једно народно предање казује да је краљици Бланши Бур- 
бонској поклонила један златан појас, који се омађијаном краљу 
учини као жива змија. Отуд одвратност коју је увек показивао 
према несрећној принцези. 


* Циганка. 

— Јест, ја сам га волела, као и тебе, једно 
време, можда мање но тебе. Сада, не волим више 
ништа, и мрзим саму себе што сам те волела. 

Бацих јој се пред ноге, узех је за руке, облих 
их сузама. Потсетих је на све тренутке среће 
које смо провели заједно. Понудих јој да останем 
разбојник њој за вољу. Све, господине, све; пону- 
дих јој све, само да ме хтедне волети. 

Она ми рече: 

— Да те опет волим, немогућно је. Да жи- 
вим с тобом, нећу. 

Обузео ме је гнев. Извукох свој нож. Хтео сам 
да се уплаши и да ме моли за милост, али та де- 
војка беше демон. 

— Последњи пут, повиках ја, хоћеш ли остати 
са мном 2 

— Не! не! не! рече она ударајући ногом. 

И она скиде с прста прстен што јој га бејах 
дао, и баци га у шипраг. 

Ударих је двапут. Био сам узео Ћоравков 
нож, пошто сам свој сломио. При другом ударцу 
она паде без гласа. Чини ми се да и сад још видим 
њено велико око како ме гледа укочено; затим се 
замути и затвори се. Остах запрепашћен крај леша 
добар час. Затим, сетих се да ми је Кармен често 
пута рекла да би волела да буде сарањена у ка- 
квој шуми. Ископах јој раку својим ножем и метнух 
је у њу. Дуго сам тражио њен прстен и нађох га на 
крају. Метнух га с једним крстићем,у раку крај ње. 
Можда сам погрешио. Затим узјахах коња, одјурих 
према Кордови, и на првој стражари казах се ко 
сам. Рекао сам да сам убио Кармен; али нисам 
хтео рећи где је њено тело. Пустињик је био чо- 
век свет. Он се молио за њу! Одслужио је службу 
за њену душу... Јадно дете! Кале су криви што 
су је тако одгајили. 


МУ 


Шпанија је једна од земаља у којој се данас 
налазе, још у повећем броју, они номади који су 
растурени по свој Европи и познати под именима 
Боемаца, Ђитана, Жипси, Цигана. Већина их ста- 
нује, или боље рећи проводи скитнички живот у 
јужним и источним покрајинама, у Андалузији, Естра- 
" мадури у краљевству Мурсији; има их много у Ка- 
талонији. Ови последњи прелазе често у Француску. 
Налазимо их на свима вашарима на Југу. Обично, 
људи упражњавају занате, џамбаси су, марвени ле- 
кари и стрижу мазге; уз то знају вештину да по- 
прављају пећи и бакрена оруђа, да не говоримо о 
кријумчарењу и другим недопуштеним пословима. 
Жене погађају срећу, просе и продају све врсте 
лекова безопасних или који то нису. 

Спољна обележја Цигана лакше је ризликовати 
но описати, и ако је човек видео само једног, у хи- 
љади познаће човека овог племена. Лице и израз, 
то је што их нарочито одваја од народа који живи 
у истој земљи. Боја лица им је мрка, увек затво- 
ренија но у становништва у коме живе. Отуд име 
Кале, црни, којим се они често називају. Њихове 
очи приметно косе, велике, врло црне, осенчене су 
дугим и густим трепавицама. Поглед им се може 
поредити само с погледом звери. У њему се огледа 
у исти мах смелост и плашљивост, и на тај начин 
њихове очи показују доста добро карактер народа 


1 Учинило ми се да немачки Цигани, и ако добро разу- 
меју реч Кале не воле да се тако зову. Они се између себе на- 
зивају Романе чаве. 

лукавог, дрског, али који се боји, разуме се, башина, 
као Панирж. Људи су већином лепо скројени, витки, 
окретни ; ја не верујем да сам икад и једног видео 
дебелог. У Немачкој, Циганке су често врло лепе; 
међу шпанским Ђитанама лепота је врло ретка. Док 
су врло младе оне још могу бити пријатне гадуре; 
али кад постану матере, бивају одвратне. Нечистота 
оба пола невероватна је, и ко није видео косе ка- 
кве маторе Циганке тешко ће то моћи себи пред 
ставити, чак ако замисли најсуровију, најмаснију, 
најпрашљивију гриву. У неким већим варошима ан- 
далузијским, понеке младе девојке које су пријат- 
није од осталих, нешто више пазе на себе. Оне 
играју, за новац, игре које јако личе на оне које се 
забрањују на нашим јавним игранкама о месојеђу. 
Г. Боров, енглески мисионар, писац два врло зани- 
мљива дела о шпанским Циганима, које је он по- 
кушао преобратити, трошком Библијског Друштва, 
тврди да нема примера да је једна Ђитана икад 
имала склоности према каквом човеку који није 
њене расе. Мени се чини да има много прете- 
ривања у похвалама које одаје њиховој чедности. 
Пре свега, већина их је судбине Овидијеве гадуре, 
Саѕіа диат пето тораџои.“ Што се тиче лепих, оне 
су као и све Шпањолке, велике пробирачице у из- 
бору својих љубавника. Треба им се допасти, треба 
их заслужити. Г. Боров наводи као доказ њихове 
врлине један случај који чини част његовој, наро-_ 
чито његовој наивности. Један покварен човек, ње- 
гов познаник, понудио је, вели, узалуд, више унција 
једној лепој Ђитани. Један Андалузац, коме сам. 
испричао ту анегдоту, тврдио је да би тај поква-_ 
рен човек имао више успеха да је изнео само два 
или три пиастра, и да је понудити златне унције 
једној Циганки, исто толико рђав пут да се при- 
добије, колико обећати милион или два каквој де- 
војци из крчме. — Како било, извесно је да Ђитане _ 
показују према својим мужевима необичну оданост 
Нема опасности ни невоље којима оне не прко 


# Чедна јер је нико није хтео. 9А 

кад им треба притећи у помоћ у нужди. Име које 
Цигани једно другом дају, Роме или супрузи, чини 
ми се да потврђује у каквом је поштовању у њи- 
ховом племену брак. У опште се може рећи да је 
њихова прва врлина родољубље, ако се тако може 
назвати верност које се држе у својим односима с 
људима истог порекла ког и они, њихова готовост 
да се узајамно помажу, неповредива тајност коју 
чувају у опасним пословима. У осталом, у свима та- 
јанственим удружењима и онима која су изван за- 
кона, примећује се нешто слично. 

Пре неколико месеца походио сам једну ци- 
ганску хорду у Вогезима. У колеби једне старе жене, 
најстарије главе у породици, налазио се један Цига: 
нин који није био из њене родбине, оболео од неке 
смртне бољке. Тај човек беше напустио болницу у 
којој беше лепо негован, да оде да умре сред сво- 
јих земљака. Већ тринаест недеља лежао је он код 
својих домаћина, и био је боље гледан но синови и 
зетови који су живели у истој кући. Он је имао до- 
бру постељу од сламе и маховине, с доста белим за- 
стирачима, док је остала породица, њих једанаесторо 
на броју, спавала на даскама одтри стопе дужине. 
Ето какво је њихово гостопримство. Та иста жена 
тако човекољубива према своме госту, говорила ми 
је пред болесником: Синго, Синго, хоме хи муло. 
Још мало, још мало, мораће умрети. На крају кра- 
јева живот ових људи тако је јадан, да за њих 0о6-_ 
јављивање смрти није ништа страшно. 

Значајна је црта у циганском карактеру њи- 
хова равнодушност у верском погледу; и то не да 
су слободни мислиоци или скептици. Никада они 
нису исповедали безбожништво. Далеко од тога, 
вера земље у којој су вера им је; али их они ме- 
њају мењајући домовине. Празноверице, које, код 
необразованих народа, замењују верске осећаје, та- 
кође су им непознате. Како би и могле, збиља, пра- 
зноверице постојати код људи који најчешће живе 
од туђе лаковерности. Међутим, ја сам приметио 
код шпанских Цигана необично ужасавање од леша, 

Мало их је који би пристали да за новац понесу 
мртваца на гробље. 

Рекао сам да већина Циганака хоће да врача. 
То им иде необично од руке. Али што је за њих 
извор великих користи, то је продаја чаролија и 
напитака љубавних. Оне не само да имају жабље 
шапе којима привезују превртљива срца, или пра- 
шак магнетског камена кад се хоће да придобије 
љубав равнодушних; него оне по потреби имају 
силну моћ да призивају духове, која нагони ђавола 
да им помаже. Прошле године једна Шпањолка 
причала ми је ову историју. Једног дана, она је 
пролазила улицом Алкала, врло тужна и забринута; 
једна Циганка која је чучала на тротоару викну јој: 
„Моја лепа госпо, драган вас је изневерио.“ — Била 
је истина. „Хоћете ли да вам га вратим >“ Може се 
појмити с коликом је радошћу предлог био усвојен, 
и колико је морало бити поверење што га је уле- 
вало лице које је овако једним погледом погодило 
скривене тајне срца. Како је било немогућно при- 
ступити чаробним пословима у најживљој улици 
Мадрида, уговорише састанак за сутра дан. „Ништа 
лакше но вратити неверника пред ваше ноге, рече 
Ђитана. Немате ли какву марамицу, појас, мараму 
коју вам он дао?“ Даде јој једну свилену вратну ма- 
раму. „Сад зашите с црвеном свилом један пиастер 
у један крај мараме. — У други крај пола пиастра, 
овде једну пјесету; а овде два реала. Затим треба 
у средини зашити један златник. Најбоље би било 
дублон.“ Ушију дублон и остало. „А сад дајте ми 
мараму, однећу је у Кампо-Санто кад зазвони поноћ. 
Пођите и ви са мном, ако хоћете да видите лепу 
ђаволију. Обећавам вам да ћете сутра опет видети 
онога кога волите.“ Циганка оде сама у Кампо- 
Санто, јер се госпођа одвећ бојала ђавола да пође 
с њом. Можете мислити да ли је сирота изневерена 
драгана угледала више своју мараму и свога не- 
верника. 

Поред све њихове беде и неке одвратности 


коју улевају, Цигани ипак уживају извесно уважење _ 


7. а 
"ји РенА 


ес дај ља 


Вр ако о ме дотавсечакћ 

код мало просвећеног света, и они су на то врло 
сујетни. Они се осећају као народ најмоћнији по 
интелигенцији и од срца презиру народ који им 
указује гостопримство. — Овај свет је тако глуп, 
говорила ми је једна Циганка у Вогезима, да није 
никаква вештина преварити га. Ту неки дан, једна 
сељанка викну ме на улици, уђем код ње. Димила 
јој се пећ, и она ми тражи неку вражбину да се 
поправи. Ја прво затражим добро парче сланине. 
Затим, почнем мрмљати на Циганском. „Ти си глупа 
говорила сам, рођена си глупа, глупа ћеш и умрети.“ 
Кад сам била близу врата, рекох јој на чистом не- 
мачком: „Најсигурнији је начин да ти се не ДИМИ 
пећ, да је не ложиш.“ И загребах петама у вис. 
| Циганска историја још је проблем. Зна се 
истина да су се њихове прве гомиле, врло мало 
бројне, показале на истоку Европе, почетком ХУ 
века; али се не може рећи ни одакле су ни за- 
што су дошли у Европу, и, што је најчудније, не 
зна се како су се они за мало времена умножили тако 
грдно у неколико крајева врло удаљених једних од 
других. Ни сами Цигани нису сачували никакво 
предање о своме пореклу, и што већина њих го- 
вори о Египту као о својој првашњој домовини, то 
је отуд што су примили једну гатку врло давно 
распрострањену о њима. 

Већина ориенталиста који су проучавали ци- 
гански језик, држе да су они пореклом из Ин- 
дије. Доиста изгледа да се велики број корена и 
граматичких облика језика романи налази и у на- 
речјима која су произишла из санскрита. Појмљиво 
је да су у својим дугим путовањима, Цигани усво- 
јили много страних речи. У свима наречјима језика 
романи, налази се мноштво грчких речи. На при- 
мер: кокал, кост, од хбххало» ; пешаљи, потковица, 
од леталог ; кафи, клинац, од хаофі, итд. Данас, 
Цигани имају скоро толико различитих наречја ко- 
лико је хорди њиховог племена подвојених једних 
од других. Они свуд говоре језик земље у којој су 
лакше но свој рођени, којим се служе само колико 

да се могу слободно разговарати пред странцима. 
Ако се упореди наречје немачких Цигана са нареч- 
јем шпанских, који су без везе с првима већ то- 
лико векова, опазиће се врло велика количина за- 
једничких речи; али оригинални језик, свуд, и ако 
у разним степенима, знатно се изменио додиром с 
образованијим језицима, којим су ови скитачи били 
принуђени да се служе. Немачки, с једне стране, 
шпански с друге, толико су изменили основу. језика 
романи да би било немогућно једном Циганину Шварц- 
валда да разговара с једним од његове андалузиј- 
ске браће, и ако им је довољно да проговоре не- 
колико реченица па да виде да обојица говоре на- 
речјем које је изведено од истог говора. Неке речи 
у честој употреби заједничке су, мислим, свима на- 
речјима; тако у свима речницима које сам могао 
видети: йани значи вода; манро, хлеб; мас, месо, 
лонсо. | 
Називи бројева су свуд скоро исти. Немачко 
наречје изгледа ми чистије но шпанско; јер је очу- 
вало много првобитних граматичких облика, док су 
Ђитани примили много облика кастиланских. При 
свем том неке речи чине изузетак у потврду негда- 
шње говорне заједнице. — Прошло време у немачком 
наречју прави се кад се дода јум заповедном на- 
чину који је увек у исто време глаголски корен. 
Глаголи у шпанском романи, мењају се сви по 06- 
расцу кастиланских глагола прве врсте. Од неодре- 
ђеног начина хамар, јести, требало би по правилу 
начинити хаме, ја сам јео, од лиљар, узети, требало 
би начинити лиље, ја сам узео, Међутим по неки 
стари Цигани кажу изузетно: хајон, лиљон. Не знам 
друге глаголе који би очували тај стари облик. 
Док ја овако излажем моје ништавно знање 
језика романи, треба да забележим неке речи из фран- 
цуског лупешког говора које су наши лопови позај- 
мили од Цигана. Гјариске тајне научиле су красну 
дружину да шурен значи нож. То је чист романи; чури 
је једна од оних речи које су заједничке у свима нареч- 
јима. Г. Видок назива коња грес, то је такође једна 

циганска реч грас, гре, грасте, грис. Додајте још реч 


романишел који у париском скитничком говору 


означује Цигане. То је покварено романе чаве, мом- 
чад цаганска. Али етимологија на коју сам горд, то 
је у речи јптои5зе, изглед, лице, реч коју сви ђа- 
чићи употребљују или су бар употребљавали за моје 
доба. Обратите пажњу пре свега да је Уден, у своме 
занимљивом речнику, писао године 1640 јгштоизе. 
Међутим, фирла, фила, на језику романи значи лице, 
„муји има исто значење, то је тачно латинско 05. 
Комбинацију Фирламуји разумео је одмах Ци- 
ганин пуританац, и ја држим да је она у духу 
његовог језика. 

То је одвећ доста да створим читаоцима Кар- 
мене, повољно мишљење о мојим проучавањима о 
језику романи, Завршићу оном пословицом која 


згодно долази: Ен решуди панда насти абела 
маша. У затворена уста мува не улази. 


Ро Мёгіљмёе, Ргоѕрег 
2362 Којотра. 

